ia 


ANTANAS MALIAUSKIS 


ETIKA 


PIRMOJI KNYGA š 
BENDROJI DALIS 


VYTAUTO DIDŽIOJO UNIVERSITETO 
TEOLOGIJOS-FILOSOFIJOS FAKULTETO LEIDINYS 


KAUNAS —- ——————————————— 1935 


ANTANAS MALIAUSKIS 


ETIKA 


PIRMOJI KNYGA 
BENDROJI DALIS 


VV TAUTO /BD) UNIVERSITETO 
TEOLOGIJOS-FILOSOFIJOS FAKULTETO LEIDINYS 
— --"""""!:"“:2?!“"]Ū][]ŪŪED£E£ >. 


KAUNAS — 25 == —— A a LŽ RLE— — 1935 


IMPRIMATUR 


Datum Kaunae, die 24 augusti 1935 a. 


C. Šaulys, 
(L. S.) Vicar. Generalis. 


Nr. 2177. 


| Kamo Iris | 


Spaudė „Šviesos“ spaustuvė, Kaune, Jakšto 2 


LITERATŪRA 


Adam, A., Arbeit und Besitz, nach Ratherius v. Verona. Freiburg 1927. 

Adam, K., Das Wesen des Katholizismus. Freiburg 1934. 

Aristoteles, Ethica Nicomachea. Recognivit Fr. Susemiehl, Leipzig 1903. 

Aristoteles, Politica. Recognovit O. Immisch. Leipzig 1909. 

Ballerini, A., Opus theologicum morale. Prati 1892. 

Beck, A., Die menschliche Willensfreiheit. Miinchen 1906. 

Bergmann, P., Ethik als Kulturphilosophie, Leipzig 1904. 

Bessmer, J., Das menschliche Wollen. Freiburg 1915. 

Biederlack, J., Die soziale Frage. Innsbruck 1907. 

Bouguillon, Th., Theologia moralis fundamentalis. Freiburg 1931. 

Braig, Modernstes Christentum und moderne Religionspsychologie. 
Freiburg 1907. 

Breznay, A., Clavis Theologiae moralis. Freiburg 1914. 

Breznay, A., Introductio in studium Ethicae christianae scientificum. 
Freiburg 1914. 

Bucceroni, J., Institutiones Theologiae moralis. Freiburg 1915. 

Buchberger, M., Gibt es noch eine Rettung? Freiburg 1931. 

Canet, Vabbė, La libertė de Conscience, Lyon 1891. 

Carneri, B., Entwicklung und Glickseligkeit, Ethische Esays, Stutgart 
1886. 

Carneri, B., Grundlegung der Ethik. Wien 1881. 

Carneri, B., Sittlichkeit und Darwinismus. Wien und Leipzig 1905. 

Cathrein, V., De bonitate et malitia actum humanorum, doctrina S. Thos 
mae, Freiburg 1931. 3 

Cathrein, V., Die Einheit des sittlichen Bewusstseins der Menschheit. 
Freiburg 1914. 5 Bde. 

Cathrein, V., Die katholische Moral in ihren Voraussetzungen und ih+ 
ren Grundlinien. 1907. “ 

Cathrein, V., Die Sittenlehre des Darwinismus. Eine Kritik der Ethik 
Spenzers. Freiburg 1885. 

Cathrein, V, Philosophia moralis. Freiburg 1927. 

Cathrein, V., Religion und Moral. Freiburg 1904. 

Chwolson, Hegel, Haeckel, Kossuth und das zwėlfte Gebot. Brauns 
schweig 1906. 

Cohausz, P., Otto, S. J., Das neue Papstwort zur gesellschafilichen Ord- 
nung. Freiburg 1932. 

Cotlarciuc, Das Problem der immateriellen geistigen Seelensubstanz. 
Paderborn 1910. 

Denefe, A., Kant und die katholische Wahrheit. Freiburg 1922. 

Donat, J., Ethica generalis. Oeniponte 1954. 

Donat, J, Ethica specialis. Oeniponte 1931. 


Dyrof/, A., Religion und Moral. Freiburg 1925. 

Eberle, Fr. X., Katholische Wirtschaftsmoral. Freiburg 1921. 

Esser, G., ir Mausbach, J., Religion, Christentum, Kirche. Kosel, Pustet. 
Kempten 1921. 5 Bde. 

Eucken, R., Der Kampf um einen geistigen Lebensinhalt. Leipzig 1896. 

Eucken, R., Der Sinn und Wert des Lebens. Leipzig 1911. 

Eucken, R., Geistige Stromungen der Gegenwart. 1913. 

Feldner, Fr., Die Lehre des hl. Thomas von Aguin ūber die Willens: 
freiheit der verniūnftigen Wesen. Graz 1890. 

Fell, G., Die Unsterblichkeit der menschlichen Seele. Freiburg 1919. 

Ferreti, A., Philosophia moralis: Ethica. Freiburg 1931. 

Foerster, Fr. W., Die pidagogische Unentbehrlichkeit der religiosen 
Moralbegriindung. Hochland. 6 Jahrgang. I, 31 1. 

Foerster, Fr. W., Jugendlehre. Berlin 1915 

Foerster, F. W., Lebenskunde. Berlin 1915. 

Foerster, Fr. W., Schuld und Siihne. Miinchen 1911. 

Foerster, F. W., Sexualethik und Sexualpidagogik. Kempten 1922, 

Foerster, Fr. W., Staatsbūrgerliche Erziehung. Leipzig und Berlin 1914. 

Fouillėe, A., Nietzsche et L'Immoralisme. Paris 1902. 

Filkuka, Lambert, Die metaphysischen Grundlagen der Ethik bei Aris: 
toteles. Wien 1895. 

Frins, V., De actibus humanis. Pars II, De actibus humanis moraliter 
consideratis. Pars III, De formanda conscientia. Freiburg 1931. 

Geyser, J., Die Seele. Ihr Verhaltnis zum Bewusztsein und zum Leibe. 
Leipzig 1914. 

Geyser, J., Naturerkenntnis und Kausalgesetzt. Miinster 1906. 

Geyser, J., Uber Wahrheit und Evidenz. Freiburg 1918. 

Gillet, P., La Virilitė Chrėtienne. Paris 1918. 

Gredt, J., Elementa Philosophiae Aristotelico — Thomisticae. Vol. II. 
Ethica. Freiburg 1926. 

Gredt, P., J, Unsere Aussenwelt. Innsbruck 1920. 

Grupp, G., Jenseitsreligion. Freiburg 1916. 

Guardini, R., Neue Jugend und katholischer Geist. Wiesbaden 1951. 

Guardini, R., Wille und Wahrheit. Wiesbaden 1933. 

Gutberlet, K., Ethik und Naturrecht. Miinster 1895. 

Gutberlet, K., Der Kampf um die Seele. Mainz 1899. 

Gutberlet, K., Der Kosmos. Paderborn 1908. 

Gutberlet, K., Die Willensfreiheit und ihre Gegner. Fulda 1907. 

Gutberlet, K., Ethik und Religion. Miinster 1892. 

Haring, J., Der Rechtss und Gesetzbegriff in der katholischen Ethik 
und modernen Jurisprudenz. Graz 1899. 

Hein, J., Aktualitat oder Substantialitūt der Seele? Paderborn 1916. 

Hertling, G., Das Prinzip des Katholizismus und die Wissenschaft. 
Freiburg 1899. 

Holzapfel, H., Die Kirche und die Freidenker. Verlag Kosel und 
Pustet 1921. 

Huber, S., Die Glūckseligkeitslehre des Aristoteles und hl. Thomas v. 
Aguin. Freising 1895. 


6 


Jansen, B., Wege der Weltweisheit. Freiburg 1932. 

Jansen, Bernhard, S. J., Die Religionsphilosophie Kants. Freiburg 1929, 

Kachnik, I., Ethica catholica generalis. Freiburg 1951. 

Kachnik, I., Ethica catholica specialis. Freiburg 1931. 

Kachnik, I., Ethica socialis seu sociologia. Freiburg 1931. 

Kirsch, F., Von der religionslosen Schule in Amerika, Pharus 1913, 
J, :2511 

Klimke, F., Der Monismus. Freiburg 1911. 

Klimke, F., Monismus und Pidagogik. Miinchen 1913. 

Koch, G., Das menschliche Leben. Einsiedeln 1916. 

Kolb, K., Menschlische Freiheit und gėotliche Vorherwissen nach Augus- 
tin. Freiburg 1908. 

Kolnai, A., Der ethische Wert und die Wirklichkeit. Freiburg 1932. 

Kalnai, A., Ethik. Freiburg 1932, 

Kologriwoff, I., Die Methaphysik des Bolschewismus. Freiburg 1934. 

Kūnzle, M., Ethik und Aesthetik. Freiburg 1910. 

Kneib, Ph., Die Heteronomie der christlichen Moral. Wien 1503. 

Kneib, Ph., Die Jenseitsmoral im Kampf um ihre Grundlagen. Frei- 
burg 1906. 

Kneib, Ph., Die Willensfreiheit und innere Verantwortlichkeit. 1898. 

Kneib, Ph, Handbuch der Apologetik. Paderborn 1912. 

Lechert, A., Brevis cursus philosophiae, vol III: Ethika seu philosophia 
moralis. Freiburg 1951. 

Lehmen, A., Lehrbuch der Philosophie auf aristotelisch — scholasti> 
scher Grundlage. IV Bd. Moralphilosophie. Freiburg 1909. 

Lehmkuhl, A., Theologia moralis. Freiburg 1914. 

Ligorio, A. M., de, Theologia moralis. Freiburg 1931. 

Mausbach, J., Christentum und Weltmoral. Miinster 1905. 

Mausbach, J., Die Ethik des hl. Augustinus. Freiburg 1909. 

Mausbach, J., Die katholische Moral und ihre Gegner. Cėln 19i1. 

Mausbach, J, Naturrecht und Vėlkerrecht. Freiburg 1918. 

Mausbach, Mayer, J., Moralprobleme. Freiburg 1911. 

Marcellus, a Puero Jesu, Cursus philosophiae scholasticae. Philosophia 
moralis et socialis. Freiburg 1931. 

Marx, Der Kampf gegen die 6ffentliche Unsittlichkeit. Freiburg 1907. 

Messer, A., Ethik. Leipzig 1918. 

Meyer, Th., Institutiones iuris naturalis seu philosophiae moralis unis 
versae secundum principio S. Thomae Aguinatis. Paris 1885. Pars II. Freis 
burg 1900. 

Meyer, Th., Institutiones iuris naturalis. Freiburg 1906. 

Nivard, M., Ethica. Freiburg 1931. 

Pagetti, Institutiones philosophiae moralis. Freiburg 1951. 

Paulsen, F., System der Ethik. 1906. 

Prado, N., del, De Gratia et libero arbitrio. Freiburg 1931. 

Roosevelt, Th., Die Moral der Individuen und der Nationen. Wien und 
Leipzig 1909. 

Sawicki, F., Der Sinn des Lebens. Paderborn 1921. 

Sawicki, F., Die katholische Frommigkeit. Paderborn 1921. 


Sawicki, F., Die Wahrheit des Christentums. Paderborn 1921. 

Schell, H., Gott und Geist. Paderborn 1915. 

Scherm, J., Popule meus. Freiburg 1932. 

Schilling, O., Christliche Gesellchaftslehre. Freiburg 1926. 

Schilling, O., Das Vėlkerrecht nach Thomas von Aguin. Freiburg 1919. 

Schilling, O., Die Staatss und Soziallehre des hl. Augustinus. Freis 
burg 1910. 

Schilling, O., Moraltheologie. Freiburg 1922. 

Schilling, O., Reichtum und Eigentum in der altkirchlichen Literatur. 
Freiburg 1908. 

Schmidt, W., Der Ursprung der Gottesidee. Miūnster 1912. 

Schmitz, B., Die Freiheit des Ich. Freiburg 1925. 

Schneider, W., Allgemeinheit und Einheit des sittlichen Bewusztseins. 
Kėln 1895. 

Schneider, W., Das andere Leben. Paderborn 1911. 

Schneider, W., Gėttliche Weltordnung und religionslose Sittlichkeit. 
Paderborn 1909. 

Sentroul. Ch., Kant und Aristoteles. Kempten 1911. 

Seitz, A., Willensfreiheit und modernpsychologischer Determinismus. 
Cėln 1903, 

Steinbuchel, Prof., Dr., Die katholische Sittenlehre. Freiburg 1934. 53 tom. 

Stockums, W., Die Unverūnderlichkeit des natirlichen Sittengesetzes 
in der scholastischen Ethik. 1911. 

Stockums, W., Studien zur katholischen Sozial4 und Wirtschaftsethik. 
Freiburg 1925, 1927, 1928, 4 Bde. 

Stonner, A., Der kritische Realismus und die Erkenntnis der Aussens 
welt. Philos. Jahrbuch. 1920. 

Switalski, W., Vom Denken und Erkennen. Kempten 1914. 

Tepe, G. B., Institutiones theologiae moralis generalis. Freiburg 1931. 

Thomae Aguinatis, Summa Theologica. Turin 1900. 

Tischleder, P., Die geistesgeschichtliche Bedeutung des hl. Thomas v. 
Aguin fir Metiphysik, Ethik und Theologie. Freiburg 1927. 

Ude, J., Ethik. Freiburg 1912. 

Varwello, F., Institutiones philosophiae, pars III: Ethica. Freiburg 1931. 

Vonier, A., Klassischer Katholizismus. Freiburg 1953. 

Wagner, F., Das natirliche Sittengesetz nach der Lehre des hl. Tho; 
mas von Aguin. Freiburg 1911. 

Wassmann, Vergleichende Studien iiber das Seelenleben der Ameisen 
und der h6heren Tiere. Freiburg 1900. 

Weiss, A. M., Apologie des Christentums. Bd. I. Der ganze Mensch. 
Handbuch der Ethik. Freiburg 1905. 

Weiss, A. M., Apologie des Christentums. Bd. II. Humanintšt und Hu 
manismus. Philosophie und Kulturgeschichte des B6sen. Freiburg 1908. 

Weiss, A. M., Apologie des Christentums. Bd. IV. Soziale Frage und 
soziale Ordnung, oder Handbuch der Gesellschaftslehre. Freiburg 1904. 

Weiss, A. M., Le Peril Religieux. Paris 1906. 

Wenzel, M., Juristische Grundprobleme. Freiburg 1920. 

Will, J., Handbuch der katholischen Action. Freiburg 1954. 


Willems, C., Grundfragen der Philosophie, Bd. III. Das sittliche Leben. 
Trier 1916, 

Willems, C., Philosophia Moralis. Treveris 1908. 

Willmann, O., Die Wissenschaft vom Gesichtspunkte der katholischen 
Wahrheit. Paderborn 1921. 

Willmann, O., Geschichte des Idealismus. Braunschweig 1907. 5 Bde. 

Wittmann, M., Die Grundfragen der Ethik. Kempten 1909, 

Wunderle, G., Glaube und Glaubenszweifel moderner Jugend. Dūssel+ 
dorf 1932, 

Wunderle, G., Die Wurzeln der primitiven Religion. Wurzburg 1920. 

Wunderle, G., Grundzige der Religionsphilosophie. Paderborn 1918. 

Zimmermann, O., Die Freidenkerbewegung. Stimmen aus Maria — Lach 
1911.I, 510 1. 

Zigriara, Th., Summa philosophica. Vol. III. Philosophia moralis seu 
ethica et ius naturae. Paris 1905. 


ETIKA 


ĮŽANGA 


Etika yra filosofijos dalis ir tegali būti tinkamai suprasta 
tik sujungta su visa filosofijos sistema. Filosofija yra dalykų pa- 
žinimas per paskutiniąsias jų priežastis, įgytas protu. 

Pažinimas protu skiriasi nuo pažinimo pojūčiais tuo, kad 
protas pažįsta tvarką, t. y. protas pažįsta santykius, kurie yra tarp 
įvairių daiktų, ir santykius tarp daiktų ir jų tikslo. 

Santykiuose su protu dvejopa yra tvarka. Vienos tvarkos 
buvimas yra nepriklausomas nuo proto. Ta tvarka jau yra gam- 
toje, protas jos nekuria, bet tik ją pažįsta (metafizika, philosophia 
realis). Antroji tvarka priklauso nuo proto. Ją protas turi paga- 
minti. Pirmoji tvarka yra teoretiškosios filosofijos objektas, o an- 
troji yra praktiškosios filosofijos objektas. Teoretiškosios tilosofijos 
objektas yra tai, kas jau yra, o praktiškosios — tai, kas turi būti. 

Praktiškoji filosofija yra dalijama į dvi dalis: kada protas 
tvarko protavimo aktus, tada turime logiką, o kada protas tvarko 
valios veikimą, tada turime etiką, arba moralinę filosofiją. Taigi, 
logika ir etika yra praktiškosios filosofijos šakos. 

Etika yra mokslas, t. y. įrodytų išvadų sistemą. Ten ne vien 
nurodomos taisyklės, sulig kuriomis žmogus privalo veikti, bet 
jos dar ir pamatuojamos. 


S 1. Materialis etikos objektas 


Materialis etikos objektas yra laisvieji žmogaus veikimai. 

Etika, arba moralinė filosofija, tuo skiriasi nuo moralin ės 
teologijos, kad moralinė teologija yra paremta Dievo apreiškimu, 
o moralinė filosofija — protu ir patyrimu. 

Ogi materialis objektas ir vienos ir kitos yra tas pats, 
būtent, laisvas žmogaus veikimas. Taigi, etika yra protu ir paty- 
rimu paremtas mokslas, kurs padaro tvarką žmonių veikime, kiek 
tas veikimas priklauso nuo žmogaus valios. 

Tvarka gali būti dvejopa: viena yra tvarka elementų santy- 
kiuose vienų su kitais, ir antra tvarka yra tarp elementų, jų san- 
tykiuose su bendru jų tikslu. Imkime, pavyzdžiui, kad ir kariuo- 
menę. Pažvelgę į ją, mes randame joje vidujinę tvarką, kuri nu- 
stato santykius tarp armijos sąnarių. Bet mes ten randame ir 
kitą tvarką, padarytą pagal bendrą tikslą, būtent, nugalėjimą. Aiš- 
ku, kad pirmoji tvarka priklauso nuo antrosios. 

Jei teisingai sakoma, kad tikslas yra priežasčių priežastis, 
tai tas dar teisingiau yra žmogaus, kaip tokio, veikime. Nėra 
kitos racijos tvarkai, kurią mes įvedame į savo veikimą, kaip tik 
artimesnis ar tolimesnis to veikimo tikslas. O augščiausias žmo- 
gaus gyvenimo tikslas yra Dievo garbė ir amžina žmogaus laimė. 
O tam tikslui pasiekti reikia gyventi sulig tam tikra tvarka, ku- 
rią ir nurodo etika. 


$ 2. Formalis etikos objektas 


Formalis etikos objektas yra tų veikimų moralinis gerumas 
ar blogumas. Geras veikimas yra tas, kuris atitinka savo normas, 
blogas yra tas, kurs tų normų neatitinka. 


$ 3. Etikos uždavinys 


Etikos uždavinys yra nustatyti tas veikimų normas, prie ku- 
rių žmonės privalo taikinti savo veikimus. 

Visus žmogaus veikimus, kokie jie bebūtų, turi tvarkyti 
augščiausias tikslas. Pagaliau, ir proto gaminamieji padarai ar 
kūriniai, ir bet koks praktiškas veikimas privalo būti etikos tvarkomi. 

Taigi, negali būti nei dailės, laisvos nuo doros dėsnių, nei 
finansų, nei politikos, laisvų nuo etikos taisyklių. 

Kiekvienas partikuliaris mokslas ar kokia dailės šaka yra 
nepriklausomi savo objekto atžvilgiu. Tuo atžvilgiu jie tepriklauso 
tik nuo savo srities principų. Bet kiek jie įeina į visuotinosios 
tvarkos sritį, tiek nė vienas žmogaus veikimas, koks jis bebūtų, 
negali išsilaužti iš etikos taisyklių. Taigi, negali būti laisvas nuo 
etikos taisyklių nei dailininkas savo kūryboje, nei mokslininkas; 
nei finansistas, nei politikas ir t. t. Iš to taip pat aišku, kad etiką 
yra mokslas praktiškas, arba normuojąs. 


$ 4, Etikos šaltiniai 


Antruoju formaliu etikos objektu, arba etikos šaltiniais, yra 
žmogaus protas ir patyrimas — nuosavas arba iš kitų įgytas. 

a) Pirmasis, pats žymusis etikos žinių šaltinis yra natūra: 
laus proto dėsniai. 

Yra daug universalių, aiškių protui dėsnių, kuriuos pažįsta 
kiekvienas žmogus, sakysime, kad tas pats dalykas tuo pačiu lai- 
ku, tuo pačiu žvilgsniu negali kartu būti ir nebūti ir t. tt Tas 
žinias ir tuos dėsnius vieną su kitu lygindamas, protas ir priei- 
na prie kitų universalių dėsnių. 

b) Be proto principų, etikos žymų šaltinį sudaro patyrimas. 

Savo paties ir kitų patyrimas įgalina žmogų pilniau pažinti 
žmogaus natūrą: jos ypatybes, jos reikalavimus, jos santykius su 
savimi ir su kitomis būtybėmis. 

Patyrimas parodo etikai įvairias būkles bei reikalus ir pa- 
vienio žmogaus ir visuomenės, ir, pasinaudodamas poto princi- 
pais, nustato veikimo taisykles. 

c) Istorija praplečia patyrimo sferą, nurodydama, kaip ma- 
nyta ir kaip veikta praėjusiose gadynėse. Ji nušviečia ir įrodo 
reikalingumą ir teisingumą bent kaikurių etikos taisyklių, veikian- 
čių taip pavienių žmonių, taip ir visuomenės gyvenime. 

Istorija ir patyrimas rodo, kad visa žmonija atskiria, kas 
yra gera, o kas bloga, bent pačiuose pamatiniuose dalykuose. 
Tad ir kyla klausimas, kaip tai įvyksta, kad žmogus vienus vei- 
kimus laiko gerais, o kitus — blogais; kuomi jis remiasi taip da- 
rydamas? Ar yra kokios nepajudinamos nustatytos veikimo nor- 
mos, ar yra kokia pareiga gerai veikti ir saugotis blogo? 

Į tuos klausimus atsako etika. 

Antgamtinis apreiškimas, tiesą pasakius, nėra etikos šalti- 
nis. Bet visgi krikščioniškoji etika negali ignoruoti ir apreiškimo, 
kuris reikalingas etikos sistemos kontrolei ir kuris ' turi būti eti- 
kos autoriui kelrodžiu, neleidžiančiu iškrypti jam iš tiesos kelio, 

Iš Dievo, kaip iš amžinosios tiesos saulės, išeina dvi tie- 
sos upės. Viena yra natūralis apreiškimas. Visi materialiai kūri- 
niai savo dydžiu, tvarkingumu ir harmonija mums, nors ir neaiškiai, 
rodo Kūrėjo tobulumą, Jo planą, Jo išmintį, Jo meilę. 

Kaip iš Rafaelio, Michelangelo, Leonardo da Vinci, Murillo 
kūrinių sužinome ne vien apie jų buvimą, bet ir jų ypatybes, 
pažiūras, idėjas, gabumus, taip pat iš matomų kūrinių sužinome 
ne vien apie Kūrėjo buvimą, bet ir Jo visagalybę, išmintį ir t. t. 
Iš kūrinių mes galime tartum skaityte išskaityti tas amžinas Kū- 
rėjo mintis, kurios yra tuose kūriniuose įkūnytos. 

Ir mūsų sąžinė, kuri ar baudžia už bloga, ar atmoka už 

gera, taip pat rodo mums virš žmonių visur ir visais laikais esan- 
tį įstatymų Leidėją, kurs mato ir giliausias širdies paslaptis, kurs 
baudžia blogus ir atlygina geriems. 

Tai yra natūralis apreiškimas, prieinamas ne vien krikščio- 
nims, bet ir visiems protą turintiems žmonėms. 

Tačiau, sakysime, iš Rafaelio veikalų mes labai miglotai 
tegalime pažinti jo asmenį, o daugelio jo gyvenimo dalykų visai 
pažinti negalime. 

Daug aiškiau galėtumėm jį pažinti asmeniškai su juo susi- 
tikdami, jei jis pats savo gyvenimą mums išpasakotų, arba jo. 
aprašymą paskaitytume ar išgirstume. Panašiai yra ir su Dievu. 
Nors ir galime iš kūrinių Dievą pažinti, bet miglotai. 

Dėl to Dievas, biidamas neapsakomai geras, suteikė mums 
per pranašus, apaštalus ir ypač per mūsų Išganytoją antgamtinį 
apreiškimą, per kurį aiškiau pažinome Dievą. Nors ir ne viską 
savo protu tesuprantame, tačiau mes tikime į visa tai, ką Dievas 
apreiškė, pasiremdami tuo, kad Dievas negali nei pats suklysti, 
nei kitų suklaidinti. 

Bet, kad tas mūsų tikėjimas būtų protingas, mes turime 
pirma įrodyti arba žinoti, kad Dievas yra tai apreiškęs. Tai ga- 
lima patikrinti, kaip bet kurį kitą istorinį faktą. 

Pranašai, o ypatingai Kristus, įrodė stebuklais, kad jie yra 
Dievo atsiųsti ir kalba Dievo vardu. 

Antgamtinis Dievo apreiškimas nepanaikina natūraliojo, tik 
jį apima, praturtina ir siekia plačiau, nes jis skelbia mums ir to- 
kių dalykų, kurių žmogus pačiu protu jokiu būdu pasiekti negali- 

Vienas apreiškimas negali priešintis kitam, nes išplaukia iš 
to paties šaltinio — Dievo. Taigi, mokslas negali būti priešingas 
tikybai. 

Tikėjimas yra laikymas tiesa to ir to, pasiremiant paties 
Dievo liudijimu. Tad, jei mes ką tikrai žinome, jog tai yra Dievo 
apreikšta, tai yra tiesa ir jokiu būdu negali būti priešinga tik- 
roms mokslo žinioms, nes tiesa yra tik viena. Kadangi Dievo 
apreikštoji tiesa klaidinga būti negali, tad, prieštaravimui ištikus 
tarp mokslo ir apreiškimo, arba tai, kas laikoma tiesa, yra ne- 
teisingai kieno suprasta, arba mokslo daviniai yra klaidingi. 

Dėl to Dievo apreiškimu kartais galime kontroliuoti mokslo. 
davinius. Teisingai Baco Veruliamietis sako: „Paviršutiniai pa- 
žinta filosofija veda prie ateizmo, o giliau pažinta — veda prie. 
religijos“. 


14 


Bet gal pasakys kitasis: mokslo laisvė ir garbė neleidžia 
atsižvelgti į apreiškimą. 

Augščiausias mokslo tikslas yra ne laisvė, bet tiesa. O 
mokslo garbė yra pasiekiama tik tada, kada jis išsisaugoja klai- 
dų. Argi yra pažeminimas laivo kapitonui naudotis jūros švytu- 
riu, kad apsisaugotų nuo povandeninių uolų? Argi tai jam atima 
laisvę tinkamai valdyti laivą? 

Ilgų amžių patyrimas rodo, kad mokslininkai, pagaliau ir 
patys didieji genijai, suklysta. Pagaliau, ir pačios stambiosios 
klaidos yra turėjusios mažiau ar daugiau savo skelbėių. Visų 
laikų, pagaliau ir naujausių, filosofinės sistemos viena kitai prieš- 
tarauja, O pragyvenusios mažiau ar daugiau metų, atsigula į 
grabą. Neteisingų sistemų baltuojančiais kaulais nusėti amžių 
amžiai. 

Tad mokslininkai ir filosofai privalėtų džiaugtis, turėdami 
neklaidingą kelrodį krikščioniškosios religijos tiesose. 


S 5. Metodas 


Metodas, kurio etikoj laikomės, yra maišytas, būtent, in- 
duktyviai deduktyvus. 

Dedukcija yra metodas, prigimtas žmogaus protui. Kaip 
kituose moksluose, taip pat ir etikoje, ji turi užimti pačią žy- 
miąją vietą. 

Bet mes vartojame etikoj ir indukciją: tyrinėjame Žmogaus 
protingą natūrą ir jos reikalavimus dedame į etikos pagrindus;. 
tyrinėjame žmonių tvarką, pasireiškusią pasaulyje, ir tais davi- 
niais naudojamės, statydami etikos sistemą. 

Kadangi visata yra. sutvarkyta pagal absoliutiškąjį Protą,. 
kadangi žmogus yra tos visatos dalelė, ir dėl to jo veikimas turi 
įeiti į visuotinę pasaulio tvarką, tad aišku, kad žmogaus proto 
galutiniuoju ir augščiausiuoju kriterijumi arba norma yra abso- 
liutiškasis Protas. 

Norint išvengti klaidų, ir etikoje reikia vartoti tinkamą me- 
todą. Metodo svarba matyti ir iš sekančių kelių pavyzdžių. 
Vieni etikos autoriai perdaug perdeda proto svarbą, 0 kiti per- 
rmažai ją teįvertina. 

Prie pirmosios kategorijos klaidžiojančiųjų priklauso įvairių 
niuansų racionalistai, kurie dar vadinasi ir laisvamaniai. Jie at- 
meta antgamtinį Dievo apreiškimą ir vieninteliu etikos šaltiniu 
tepripažįsta žmogaus protą. 

a) Racionalizmas pasiekia savo augščiausio laipsnio spe- 
kuliatyviose Fichte's, Schelling'o ir Hegel'io sistemose Šitose siste- 
mose protas tampa kuriančiąja pajėga, o tiesa, anot jų, yra ne kas 
kita, tik žmoguje pasireiškiančiojo absoliutiškojo proto produktas. 

Čia yra dalykas pastatytas ant galvos. Tiesa čia yra ne ati- 
tikimas proto realiems dalykams, bet atitikimas dalykų protui 
ir jų identiškumas su protu. 

Kant'as priklauso prie racionalistų tuo, kad jis atmeta bet 
kokį antgamtinį apreiškimą etikos srityje. 

b) Tradicionalistai. Kiti proto svarbą perdaug susiau- 
rina. Prie tokių priklauso tradicionalistai, kurių vyriausi vadai šitoje 
srityje yra Bunald ir Lamennais. Anot Lamennais, protas neturi 
pajėgos tikrai pažinti tiesą. Jis tikrai tepažįsta tiesą tik per Dievo 
apreiškimą, kurs eina iš vienų gentkarčių į kitas. Bet jei taip, 
tai kuo pasiremdamas aš galiu žinoti, kad Dievo apreiškimas 
tikrai buvo, kad aš turiu tikėti į tai, ką Dievas apreiškia? 

c) Su tradicionalizmu yra giminga istoriškoji etikos 
sistema. Ši pripažįsta, kad tik viena istorija tėra kompetetinga 
mokytoja etikos srityje. Taip, istorija yra svarbi etikai, bet ji nėra vie- 
nintelis ar augščiausias šaltinis, iš kurio etika turėtų sau semtis žinių. 
Ir pati istorija reikalauja nepajaudinamų dėsnių, sulig kuriais būtų ver- 
tinami istorijoj užrašyti faktai. Ne principai turi tvarkytis sulig 
papročiais, bet papročiai sulig principais. 

d) Irracionalizmas tikrąja žodžio prasme. „Pro- 
testantizmas yra irracionalistinis“, sako Paulsen, „protas tikėjimo 
dalykuose negali nieko pažinti. 

M. Liuteris padarė išvadą, kad protas tikėjimo dalykuose 
yra aklas. O Bažnyčia yra akla, kad ji protui perdaug pasitikėjo. 
Visas jos sugedimas plaukia iš to jos pasitikėjimo žmogaus pro- 
tu“ (Paulsen, „Kant, der Philosoph des Protestantismus“ 1809, 
I. 10—11). 

Tą Liuterio nuomonę pamatavo Kant'as savo etikos sistema. 

Anot jo, spekuliatyvis protas nieko negali pažinti ar įrodyti 
religijos dalykuose. Spekuliatyvis protas negali pakilti virš pati- 
riamojo pasaulio. 

Toje srityje ką nors pasakyti gali tik praktiškasis protas. 
O ar tas praktiškojo proto liudijimas atitinka realumą, mes ne- 
žinome. Tuo žvilgsniu Kant'as yra irracionalistas. 

Jei mes tepažįstame tik subjektyvias formas, mūsų pažini- 
mas neturi jokios objektyvios vertės. Iš to, Kan'to sistema, seka, 

kad žinojimas ir tikėjimas (mokslas ir tikyba) nuo kits kito ne- 
priklauso. Kiekvienas turi savo atskirą sferą. Dėl to religija yra 
nepasiekiama proto ir mokslo puolimams. Tuomet, aišku, galima 
tvirtinti, kaip M. Liuteris: kas teologijos žvilgsniu yra tiesa, tilo- 
sofijos žvilgsniu gali būti klaida, ir atvirkščiai. 

Bet tai yra absurdas ir tikybai pražūtis. Kas gali laikytis 
tokios tikybos, kuri pasirodytų aiškiai priešinga tikriems mokslo 
daviniams? 

Iš kitos pusės, taip pat kaip Kant'as, ir pozityvistai ir empi- 
ristai nepripažįsta, kad protu galima būtų pažinti tai, kas yra 
transcendentalu. 

Prie to nemaža prisidėjo ir tas faktas, kad nuo šimto sų 
viršum metų metafizika vadinama visokios, ir pačios absurdiš- 
kosios, svajonės. 


Etikos istorija 


Prieš pradėdami etikos principus gvildenti, turime pažvelgti, 
kaip į etiką žiūrėjo ir žiūri žmonija. Dėl to bent trumpai turi- 
me peržiūrėti etikos istoriją. 


S 1. Visos tautos atskiria gera nuo bloga 


Iškastos senovės liekanos mums aiškiai rodo, kad ir diliu- 
vialis žmogus, bent pagrindiniuose dalykuose, turėjo tokį pat 
supratimą, kas yra gera, o kas bloga, kaip ir dabartiniai žmonės. 

Jis gerbė savo numirėlius, su jais kartu laidojo ir jų įrankius, 
tuo neabejotinai pareikšdamas savo tikėjimą pomirtiniu gyvenimu. 

Liekanos rodo, kad buvo ietišų, kuriuos žmogus su savimi 
nešiojo, tuo pačiu liudydamas, kad jis pasitiki antgamtiškomis 
galybėmis ir laukia iš jų pagalbos. 

Tos pačios liekanos rodo, kad žmogus gyveno šeimoje, 
kad buvo pagarba tėvams, pripažinimas jų autoriteto, gerbta 
svetimos teisės — nuosavybės, garbės ir t. tt Be to joks bend- 
ras gyvenimas nebūtų galimas. 

Betyrinėdami dabartinių laukinių tautų gyvenimą, mes pa- 
matysime, kad ir jos turi ir laikosi bent primityvių etikos dėsnių. 
Būtent, ir jos turi bent primityvų supratimą, kas gera, kas bloga, 
kas teisinga, kas neteisinga, kas yra nusikaltimas, ir koks yra už 
tą nusikaltima atlyginimas. Tiek numano ir žemiausiame kultū- 
ros laipsnyje stovį laukiniai. Jie visi tiki į Dievą ar dievaičius ir 
pomirtinį gyvenimą. 

Ant tų dviejų jų tikėjimo dogmų stovi pastatyta visa jų pri- 
mityvės etikos sistema. 

Tiesa, iš tų vyriausiųjų ar pamatinių etikos dėsnių jie dažnai 
daro klaidingas išvadas. Klaidos, prietarai, blogi palinkimai yra 
iškraipę daug kilnių jų etikos elementų. Bet nežiūrint į visas 
aplinkybes, kuriose tautos yra gyvenusios ir gyvena, nežiūrint į 
visus prietarus ir klaidas, visgi, kaip minėta, visa Žmonija pripa- 
žįsta bent pačius pamatinius etikos dėsnius. Tai parodo, kad tai 
yra pačios prigimties duotieji įstatymai. 

Dėl to didis etikos žinovas Viktor Cathrein savo veikale 
„Die Einheit des sittlichen Bewusstseins der Menschheit“ (3 tom. 
1914 m.), peržiūrėjęs įvairių laukinių ir civilizuotų tautų gyveni- 
mą, prieina prie išvadų, kad 

1) Nėra tokios tautos, kuri nedarytų skirtumo tarp gera ir 
bloga, kuri neatskirtų dorybių nuo ydų, gero žmogaus, kurį rei- 
kia pagirti ar geru atlyginti, nuo blogo žmogaus, kurį reiktų pa- 
peikti ir nubausti. Visose tautose yra tas įsitikinimas, kad žmogaus 
vertė pareina ne tiek nuo turtų, galybės ar sugebėjimo, kiek nuo 
doros ir teisingumo. Tai yra aukščiausias žmogaus vertės mastas. 

2) Visos tautos yra įsitikinusios, kad doros dėsniai pri- 
klauso ne nuo žmonių užgaidų, bet kad jie yra sankcionuoti 
antgamtiškų galybių, ir kad žmogus už tų dėsnių laikymąsi ar 
nesilaikymą yra atsakingas ir šiame ir pomirtiniame gyvenime. 

Iš tų dėsnių darydami tolimesnes išvadas, kaip minėta, kai- 
kurie žmonės dažnai suklysdavo. Taip šit, kaikurie pasenusius 
savo tėvus pribaigdavo, kad jie nebesikankintų. Taip darydami, 
jie vadovavosi klaidingai suprasta tėvų meile. Bet pamatiniai 
etikos dėsniai, aiškiai išreikšti 10 Dievo įsakymų, yra pripažinti 
visų tautų, nors jos kultūros žvilgsniu ir labai žemai stovėtų. 

Kad iš pagrindinių etikos dėsnių bevesdami tolimesnes iš. 
vadas dažnai klydo paprasti žmonės, nėra ko stebėtis, nes ma- 
žiau ar daugiau suklysti teko ir filosofams, kadangi žmogaus 
protas gali suklysti. 

Pagrindinių etikos dėsnių pripažinimą matome ir kultūrin- 
gose tautose, Kultūringųjų tautų istorija, būtent: senovės Egipto, 
Asirijos, Babilonijos, Persijos, Indijos, Kinų, Graikų, Romėnų, 
aiškiai įrodo esant bendrų etikos dėsnių, kurie tvarko ir pavienį 
ir socialį žmonių gyvenimą. Taigi, visos tautos, kokį tikėjimą 
jos beišpažintų, visos turi tuos pačius pamatinius etikos dėsnius, 
nepareinamus nei nuo vietos, nei nuo laiko, duotus žmonėms 
pačios prigimties. 

Ne vien ištisos tautos turi savo doros sistemą, daugiau ar 
mažiau išdirbtą, bet etikos sistemų yra kūrę ir daugelis pasaulio 
išminčių. Giliausioj senovėj tie išminčiai davė tautoms savo iš- 
dirbtus etikos dėsnius, ne tiek filosotiškoje, kiek didaktiškoje, 
praktiškoje formoje. Prie tokių turime priskaityti Confucijų, gy- 
venusį nuo 551 iki 479 metų pr. Kristų. Graikijoj — Pythagorą 
(582 —500) ir Heraklitą (535—475), kurio pamatiniai etikos dėsniai 
buvo šie: yra dievų duoti įstatymai, kurie pamatuoja žmonių 

leidžiamuosius įstatymus. Anot jo, didžiausia dorybė yra išmin- 
tis. Išmintis yra kalbėti tiesą ir gyventi sulig prigimties įstatymais. 


$ 2. Sokratas 


Etika, arba moralė tilosofija, tikra žodžio prasme Graikijai 
yra sukurta Sokrato (470—399). Jo mokslą vėlesnėms gentkar- 
tėms paskelbė Sokrato mokiniai: Platonas savo dialoguose ir 
Xenofonas — savo raštuose. Pats pamatinis Sokrato etikos 
dėsnis yra: niekas savavališkai (savo noru) nėra blogas. Dory- 
bė yra išmintis. Kiekvienas blogumas etikos srityj pareina iš ne- 
žinojimo, nes visi žmonės būtinai ieško savo laimės ir tikrosios 
naudos. Ogi dorybė yra tikrasis į tą laimę kelias. 

Išminčius gi žino, kad laimei pasiekti naudingesnė yra tie- 
sa, negu netiesa, susilaikymas, negu nesusilaikymas ir t. t. Tatai, 
jei kas geriau išsirenka neteisybę ar nesusilaikymą, tai jis tą daro 
dėl to, kad jam trūksta žinojimo arba išminties. Taigi, išminčius 
yra teįsingas, susilaikąs, žodžiu sakant, žmogus pilnas dorybių. 

Visas pasaulis yra tvarkomas dievų išminties. Zmonių iš- 
mintis pareina nuo dieviškosios išminties. 


$ 3. Plato 


Sokrato mokinys Platonas (427—347) skelbė, kad augščiau- 
sia žmogaus laimė ir gėris yra didžiausiame žmogaus prisitaiky- 
me ir panašume Dievui arba absoliutiškojo gėrio idėjai. Bet tas 
panašumas šiame gyvenime tegali būti tik netobulas. Dorybė 
duoda žmogui galimybės taip veikti, kad jis per tą savo veikimą 
taptų panašus Dievui. 

Dorybė yra ne viena. Išmintis yra proto dorybė, kuria žmo- 
gus pažįsta gera. Susilaikymas reguliuoja geidulius. Teisingumas 
yra generalė dora, kuri padaro tai, kad žmogaus sielos pajėgos 
tinkamai veikia ir tuo būdu žmoguje įvyksta harmonija. Teisin- 
gumas dievų atžvilgiu yra religija. 

Valstybė yra lyg didesnis, tobulas žmogus. Jos tikslas yra 
piliečius vesti dorybės keliais. 

Kaip kiekviename individualiame žmoguje kad yra trys sielos 
ypatybės, taip pat ir valstybėj mes randam tris dalis. Tos dalys 
yra trys žmonių luomai, būtent: valdytojai, kurie turi pasižymėti 
savo dora — išmintimi (iilosofai); antra, sargai arba kareiviai, 
kurie turi pasižymėti savo dora — narsumu, ir, pagaliau, ama- 

tininkai bei pirkliai. Valdytojai ir kareiviai turi bendras žmonas 
ir gėrybes. Vaikų auklėjimas priklauso valstybei. 


$ 4. Aristotelis 


Aristotelis (384—322) buvo Platono mokinys. Jis parašė 
etikos sistemą. Išversta į lotynų kalbą ji vadinas „Ethica ad Nico- 
machum et Politica“. Ilgą laiką Aristotelio veikalais buvo lai- 
komi „Ethica ad Eudemum“, „Magna moralia et Oeconomica“. 
Bet vėlesniųjų laikų tyrinėjimai įrodė, kad tuodu veikalu yra pa- 
rašyti jo mokinių. 

Anot Aristotelio, veikimo tikslas yra žmogaus laimė, kuri yra 
ne geidulių patenkinime arba materialėj gerovėj, bet tobulame 
veikime, atitinkančiame jo natūrą arba esybę. 

Tas veikimas negali būti tokios rūšies, kurs būtų žmogui 
bendras su augalu ar su gyvuliu, bet turi būti tobulas proto vei- 
kimas tobulame gyvenime. Iš tokio veikimo gimsta pasitenkinimas. 

Prie to pasitenkinimo gali prisidėti ir materialės gėrybės, pro- 
tingai vartojamos. Tokiu būdu yra pasiekiama laimė šiame pasaulyj. 

Kelias į tą laimę yra dorybė, kuri negali būti be laisvos valios. 

Dorybės yra vienos intelektualės, kitos moralės. 

Moralės dorybės yra įpratimas veikti prisilaikant vidurio, 
tarp stokos ir perdėjimo, kitaip sakant, veikti taip, kaip tai pri- 
tinka žmogaus esmei. 

Moralių dorybių svarbesniosios yra šios: teisingumas, susi- 
laikymas, stiprybė arba narsumas. 

Teisingumas platesne prasme yra dorybė, kuri tvarko mūsų 
santykius su kitais žmonėmis. 

Siauresne prasme paimtas, jis yra dorybė, kurios prisilaiky- 
damas žmogus atiduoda kiekvienam tai, kas kam priklauso. 

Susilaikymas yra dorybė, kuria vadovaudamasis žmogus lai- 
kosi tikro vidurio tarp malonumų ir skausmų. 

Stiprybė arba narsumas yra ta dorybė, kuri padaro tai, kad 
žmogus laikos vidurio tarp bailumo ir neišmintingos drąsos. 

Kovodamas su sofistais, Aristotelis įrodė, kad kokio nors 
veikimo gerumas ar blogumas priklauso ne nuo žmonių nyomo- 
nės, bet nuo pačios to veikimo esmės, kuri savyje yra gera ar- 
ba negera, teisinga arba neteisinga. 

Žmogus savo esme yra sukurtas gyventi valstybėj, kurią 
sudaro šeimos. Valstybės tikslas yra geriau patenkinti savo pi- 
liečių reikalus. 

S 5. Demokritas 


Demokritas (460—370) mokė, kad augščiausias žmogaus 
gėris yra laimė, o ta laimė yra ne kas kita, tik sielos malonumai 
arba linksmybės. 

Priemonė tam tikslui pasiekti yra dorybė. Ji atlaisvina mus 
nuo geidulių ir nuo mums nebūtinai reikalingų dalykų. 

Ačiū dorybei, mes pasitenkiname pačiais reikalingiausiais 
dalykais ir gerai atskiriame, kokie norai yra siektini ir kokie 
atmestini. 

S 6. Aristippus 

Aristippus (435—354) doros srityj skelbė hedonizmą. Anot 
jo, augščiausias gėris yra geidulių patenkinimas arba kūno malo- 
numai. Visų kūno geidulių patenkinimas suteikia augščiausią laimę. 

Kiekvienas kūno malonumas, anot to Hlosofo, yra geras, 
nors jį pasiektumei ir pačiu bjauriausiu ar begėdiškiausių būdu. 
Nė vienas žmogaus veikimas savyje nėra nei geras, nei blogas. 
Dorybė yra tai, kas padeda patenkinti kūno geidulius. 


$ 7. Epikurus 


Panašios teorijos laikėsi ir Epikurus (341—270). Jo sistema 
vadinama Epikurizmu. Anot jo, didžiausia žmogaus laimė yra 
turėti kuomažiau skausmų ir kuodaugiau kūno ar sielos malo- 
numų. Dorybė yra tai, kad žmogus tinkamai gali atskirti vienus 
malonumus nuo kitų, nes ne kiekvienas kūno malonumas yra 
geras, kadangi yra tokių malonumų, kurių pasėka yra dar dides- 
nis skausmas. 

Kaip medicina kad yra menas arba priemonė užlaikyti ir 
padidinti sveikatai, taip pat ir etika arba moralė filosofija yra 
menas, kaip pasiekti šiame gyvenime kuodaugiausia kūno ir sie- 
los malonumų ir kaip išvengti, kiek galima, visų nemalonumų, 
Dorybių pilnas ir išmintingas žmogus, anot jo, yra tas, kuris 
pasirenka sau tokius malonumus ir taip savo gyvenimą sutvarko, 
kad pasiekia šiame gyvenime kuodaugiausia malonumų ir kųo- 
mažiausia teturi nemalonumų. Anot Epikuro, „pilvo malonumai 
yra šaknis ir šaltinis kiekvieno gėrio“. (Šituo klausimu žiūrėk 
Zeller, Philosophie der Griechen 3, I. 444). 


S 8. Etikos skeptikai 


Etikos skeptikai aiškina visai nesant pastovių, nekintan- 
čių, universalių etikos įstatymų, kurie būtų privalomi visiems 

žmonėms, visiems laikams ir visoms vietoms. Jie aiškina, kad 
savyje, arba pačioje dalykų esmėje, nėra skirtumo tarp blogo ir 
gero. Visa etikos sistema remiasi žmonių papročiais ar nusistatymu., 

Taip, Teodoras iš Kyrenos, tas senosios Graikijos Nietzsche, 
mokė, kad išminčius, tinkamoms aplinkybėms esant, neturi rei- 
kalo laikyti blogu svetimoterystę, vagystę, žodžio nelaikymą, nes 
tie dalykai esą blogi ne pačia savo esme, bet tamsios minios 
nuomone, kuri yra reikalinga tam, kad laikytų kvailius pažabo- 
tus. Arba sulig Nietzsche: antžmogis yra augštesnis už gera 
ir bloga. ; 

S 9. Cinikai 

Cinikai, kuriems vadovavo Antistenas (444—369) ir Dio- 
genas (414—324), mokė, kad aukščiausias žmogaus gėris yra 
pati dorybė, taip, kad kito nieko nebereikia, kad žmogus būtų 
laimingas. Kūno malonumai yra blogi. Išmintingą žmogų valdo 
ne žmonių išleistieji įstatymai, bet tik pati dorybė. Bet maža 
yrą išminčių, o daug kvailių. Cinikų mokslas ilgainiui išsivystė 
į aroganciją ir begėdiškumą. 


$ 10. Stoikai 


Antisteno mokslą stengėsi patobulinti Zeno (336—264), jo 
mokiniai Cleantes ir Chrysippus ir kiti stoikai. Anot jų, aukščiau- 
sias žmogaus gėris ir jo gyvenimo tikslas yra dorybė. Dorybė 
yra gyventi sulig prigimties reikalavimais. Kadangi žmogaus pri- 
gimtis, arba natūra, yra protinga, tad dorybė yra gyventi ir elg- 
tis sulig protu. Gyvendami sulig savo protu, mes tuo pačiu gy- 
vename sulig visa gamta, sulig dieviškuoju protu, kurs tvarko 
visatą. Bet daugelis stoikų neatskiria Dievo nuo visatos. 

Kadangi dora ir laimė yra tas pats, doros turi būti siekia- 
ma dėl jos pačios. Visa kita yra arba ydos, kurių reikia visuo- 
met saugotis, arba indiferentiški veikimai, kurių gerumas ar blo- 
gumas priklauso nuo aplinkybių. Malonumai paprastai yra su- 
jungti su dorybėmis, bet jie negali būti veikimo tikslu. Veikimas 
savyje geras, kaipo toks, dar nėra dorybė. Tam reikia dar geros 
intencijos. 

Geiduliai yra priešingi protui, ir dėl to jų reikia saugotis. 

Romoj stoikai buvo Seneka (2—65), Epiktetas (50 po Kr.g.), 
ciesorius Markus Aurelius (121—180). 

Stoikai yra linkę į panteizmą. Jie identitikuoja doros įstaty- 
mus su gamtos įstatymais. 

$ 11. Cicero 


Cicero (106—43) yra eklektikas. Jis savotiškos filosofiškos 
sistemos nesukūrė, bet surankiojo iš graikų filosofų tai, kas jam 
rodėsi gera, ir iš to sudarė savo skelbtąjį mokslą. Etikoj jo nuo- 
pelnas yra tas, kad jis surankiojo kitų filosofų nuomones ir jas 
išreiškė labai aiškiai ir labai gražia kalba. 

Anot Cicerono, kiekvienos dorybės objektas yra padoru 
(honestum). Padorumas yra tai, kas pritinka žmogaus kilnumui. 
O kilnumas yra tai, kuomi žmogus skiriasi nuo kitų gyvūnų. Dau- 
gelio dalykų gerumas ar blogumas priklauso ne nuo pačių žmo- 
nijos papročių ar įstatymų, bet savo esme yra gera ar bloga, 
teisinga ar neteisinga, ir, kaipo tokie, tie dalykai yra visų tautų 
pripažįstami. 

Dorybė yra vertesnė už visas kitas gėrybes. Augščiausia 
norma yra ne žmonių, bet Jupiterio proto sprendimas. 

Iš dieviškojo įstatymo išplaukia gamtos įstatymai, kurių 
pasėka yra pastovi tvarka, pritinkanti dalykų esmei. Tie įstaty- 
mai veikia visose tautose, nuo jų negali būti laisvi nei senatas, 
nei liaudis, kadangi tuos istatymus yra leidęs visų imperatorius ar- 
ba valdytojas, Dievas. Svarbiausios dorybės yra išmintis, teisin- 
gumas, stiprybė arba narsumas ir susilaikymas. Labai svarbiu 
jis laiko dievotumą, kurį panaikinus iširsta ir žmonijos draugija 
ir teisingumas. 


$ 12. Šventieji tėvai ir scholastikai 

Krikščionių etika pradžioj pasirodė tik kaip praktiškas do- 
ros mokslas, bet neilgai trukus jis tapo ir moksliškų tyrinėjimų 
objektu. Krikščionių etika yra pamatuota prigimties įstatymais. 
Kaip senovės žydų, taip pat ir krikščionių etika stovi ant mono- 
teizmo ir apreiškimo. Įstatymas yra Dievo valios išreiškimas. 
Krikščioniškąją etiką pradėjo skelbti tuomet, kai pasaulis doros 
žvilgsniu buvo labai žemai nupuolęs, kai buvo įsigalėjęs pesi- 
mizmas, ir pasaulis laukte laukė toje srityje pagalbos. Tuomet 
krikščionija atėjo Žmonijai, kaip išganymas, kaip vadovas į tobu- 
lumą, kurs įsikūnijo Kristaus asmenyje. 

Sutvarkyta savimeilė ir altruizmas pasirodė išreikštas gra- 
žiausiu būdu įsakyme: mylėsi savo artimą, kaip pats save. Kirkš- 
čionybė neatsisako nuo pasaulio, bet stoja jo vidurin ir veda jį 
į tobulumą. 

Šv. Bažnyčios tėvai tam tyčia (ex professo) etikos sistemų 
nėra rašę, bet, progai pasitaikius, gynė doros principus, pasi- 
remdami ir filosofija. Tokių filosofiškų doros pamatavimų randa- 
me raštuose: šv. Justino (+ 167), Klemenso iš Aleksandrijos 
(+206). Origeno (185—254), šv. Cypriano (200— 258), šv. Am- 
brozio (340—397), o ypatingai šv. Augustino (353—430), kurs 
yra parašęs savotišką etikos sistemą (Apie tai yra labai geras 
veikalas prof. Joseph Mausbach, Die Ethik des heiligen Augus- 
tinus, 2 tomai). Jo etikos tarp ko kita yra ta ypatybė, kad išro- 
do, jog jis tvirtina visus nekrikščionių darbus esant nuodėmė- 
mis. Bet iš tikrųjų taip nėra. Tikėjimą jis ima platesne prasme. 
Anot jo, Dievas suteikia antgamtiškų malonių ir kitatikiams. Dar- 
bai, padaryti su tomis Dievo malonėmis, yra geri. 

Etiką labiau išgvildeno vidurinių amžių filosofai, būtent: 
Alexander Halensis (+1245), Albertas Didysis (1193—1280), šv. 
Bonaventura (1221—1274), šv. Tomas Akvinietis (1225-——1274), Dun 
Scotus (1266—1308). 

Ypatingai giliai yra išgvildenęs etiką šv. Tomas Akvinietis. 


Šv. Tomas Akvinietis 


Šv. Tomas moralį gerumą prikergia prie ontologiško ge- 
rumo, tarpininkaujant valiai. Taip pat ir Leibnitz sako, kad „bo- 
num mentis naturale, cum sit voluntarium, fit bonum morale“, 
Valios objektas yra gera, gera yra identiška savo tikslui. 

Žmogui, kurs yra laisvas ir laisvai veikia, tikslas teturi svar- 
bos tik tuomet, kada jis yra proto pažintas, apsvarstytas ir pa- 
siūlytas valiai. | 

Išrinkimas to ar kito tikslo yra kartu ir proto sprendimas, ir 
valios pasiryžimas, yra dvasinė sintezė, susidedanti iš šviesos 
ir galybės (pajėgos), proto nusprendimo ir valios pasiryžimo. 
„Moralia speciem sortiuntur a fine“, sako šv. Tomas. „Tikslas 
yra valios aktą determinuojantis principas“, sako šv. Tomas, 
„kaip natūralių veiksnių aktyvioji forma yra principu, determi- 
nuojančių fiziškąjį jų veikimą“. 

Taigi, sulig šv. Tomu, forma, kurią pagauna (pažįsta) pro- 
tas, forma, kuri išreiškia gera, yra taip pat veikimo principu 
kaip natūraliuose veiksniuosę būtybių formos. 

Kaip karštis determinuoja savo veikimo natūrą, taip pat ir 
tikslas, proto pažintas ir valios pasirinktas, determinuoja to žmogaus 

veikimą. Tikslas determinuoja žmogaus veikimą ir tam veikimui 
suteikia savotišką antspaudą arba formą. 

Kaip ontologijos srityj kad medžiaga yra giminė, o forma 
yra rūšinė skirsmė, taip pat etikos srityj medžiaga yra laisvas 
veikimas, o pasirinktasis tam veikimui tikslas yra to veikimo 
forma, 

Sakysime, duodi savo artimui pinigų. Jei tuo nori atlygin- 
ti jam savo skolą, yra tuomet teisingumo aktas, jei pinigų duo- 
damas nori jį sušelpti, tuomet yra pasigailėjimo aktas. 

Tam tikru žvilgsniu žiūrint, gera ir tikslas yra tas pats. 
Tas yra tikslu, kas yra gera, ogi bloga negali būti tikslas, nieks 
blogo nesiekia, priešingai, kiekvienas siekia gero, kurs yra to 
siekimo realizavimu, aktu. 

Kiekvienas siekimas yra tuo aptariamas ir išaiškinamas. 

Tikslas, įvedamas į etiką, kartu su savim įveda ir gero sąvoką. 

Tikslo vaidmuo etikoj labai svarbus, nes etiškas veikimas 
neturi kitos buvimo racijos, tik kad būtų pasiektas žmogaus 
tikslas. 

Priešingumas geram yra bloga; tokiu būdu įvyksta pirmas 
skirtumas tarp gero ir blogo. 

Tikslas tik tuomet tepriklauso etikai, kai jis yra proto pa- 
žintas, kokiuose santykiuose jis yra su veikimo norma. 

Tie santykiai gali būti trejopi: arba tas tikslas, kurio sie- 
kiame, pats yra veikimo norma, tuomet tas tikslas yra augščiau- 
sias gėris, t. y. Dievas; arba tas tikslas pats savyje nėra veiki- 
mo norma, bet jis atitinka veikimo normą, tuomet jis yra geras. 
Jei jis neatitinka — jis yra blogas. Iš čia aiškus skirtumas tarp 
gero, paimto ontologijos žvilgsniu, ir gero, paimto etikos žvilgsniu. 

Ontologijos žvilgsniu gera yra tai, kas yra. Taigi, ontolo- 
giškasai gerumas yra pats pozityvumas, kaipo toks. Bloga onto- 
logijos žvilgsniu yra tai, ko nėra, o turėtų būti. Etikos žvilgsniu 
gerumas taip pat yra pozityvume, nes objektas specifikuoja aktą, 
bet to dar negana, gerumas ar blogumas yra proto pažintųose 
ir nurodytuose atitinkamumo ar neatitinkamumo veikimo normai 
santykiuose. Sakysime, sveikata ontologijos žvilgsniu yra savyje 
mums gera; kad ji būtų gera, nebereikia jos matuoti kokia nors 
norma. Etikos žvilgsniu, kad būtų sveikata pripažinta gera, turi 
sutikti su proto pažinta ir nurodyta dorumo norma. 

Taip pat pasikeičia ir blogo sąvoka, pereidama iš ontolo- 
gijos srities į etikos sritį. Ontologijos srityj bloga yra stoka 

(privatio) to gero, kurį dalykas savo natūroje privalo turėti, sa- 
kysime, regėjimas žmogui. Jo nebuvimas (aklumas) ir yra bloga. 

Etikos žvilgsniu bloga yra pozityvus dalykas ar ypatybė. 
Veikimui ar veikimo objektui blogumo žymę suteikia, kiek tas 
objektas yra santykiuose su protu, kiek tas objektas ar veikimas 
neatitinka protingos žmogaus natūros, kiek žmogus, to objekto 
siekdamas, nustojo augštesnio savo gero, būtent, veikti sulig 
protingąja savo natūra. Šv. Tomas III Contra Gentes, cap. 9, 1* 
126 g. XVIII, Art. 5, sako: „Bonum hominis est secunduni ra- 
tionem esse; malum autem, guod est praeter rationem: unicuigue 
enim rei est bonum guod convenit ei secundum suam formam, 
et malum guod est ei praeter ordinem suae formae, patet ergo 
guod differentia boni et mali, circa obiectum considerata compa- 
ratur per se ad rationem, scilicet secundum guod obiectum est ei 
conveniens vel non conveniens“. Tas išsprendžia priekaištą, kurį 
daro Kant'as savo kategoriškuoju imperatyvu. Sulig Kantu, etikos 
žvilgsniu yra klaidinga statyti valios gerumo ar blogumo norma 
objektą natūralį gerą, nes natūralis geras negali patiekti moralio 
gero. Jis yra troškimo objektu, o ne dorumo mastu. 

Iš to Kant'as išveda, kad valios dorumas ar nedorumas 
nepriklauso nuo objekto, bet tik nuo to, ar ji sutinka su katego- 
riškuoju imperatyvu, ar ne, ir koks yra veikimo motyvas. 

Jei veiki dėl pačios pareigos, veikimas bus doras. 

Tas Kant'o priekaištas jau buvo pramatytas ir atsakytas 
Tomo Akviniečio. Kad natūralis geras yra troškimo arba norėji- 
mo objektu, Tomas sutinka, bet tas nekliudo, kad tas pats ob- 
jektas galėtų būti dorumo ar nedorumo artimoji norma. Jis ta 
norma yra ne kaipo norėjimo objektas, bet kaipo dalykas, ar 
veikimas, sutinkąs su mūsų protinga natūra, ar ne. 

Natūralis geras yra noro objektu, natūralis geras, kiek jis 
sutinka su protinga mūsų esme, yra valiai doros priežastimi ar- 
ba norma. Natūralis geras yra doros priežastimi ar šaltiniu per 
protą. Taigi, tikruoju dorumo šaltiniu čia yra protas. Pažindamas 
ir nurodydamas valiai, kad natūralis geras atitinka protingą mūsų 
esmę, protas tuo pačiu suteikia natūraliam gerui etiško gerumo. 
Sita prasme protas yra autonomiškas ir etiškumo šaltinis. Jis 
suteikia etiškumo natūraliam gerui. Jis duoda įstatymus, kiek pats 
yra įstatymas. 

Vėlesniais laikais etiką gvildeno Dominicus Soto (1494— 
1560), Fr. Suarez (1548—1617), Lessius(1554—1623), kard. de 
Lugo (1583--1660). 

$ 13. Protestantų etikos gvildentojai 


Iš protestantų visų pirma etikos dėsnius gvildeno Martino 
Liuterio draugas Melanchton'as (1497—1560). Ypatingai toje sri- 
tyje pasižymėjo Hugo Grotius (1583—1645). Jo garsus veikalas 
yra „De iure belli et pacis“. Samuel Puffendorfas(1632—1694) 
parašė: „De iure naturae et gentium“, „De ofiiciis hominis et civis“, 

Putiendorf'as nepripažįsta, kad būtų vidujinis esminis skir- 
tumas tarp gera ir bloga, tarp teisinga ir neteisinga. Tai galuti- 
nai pareina nuo Dievo valios. O Dievo valiai pasireiškus, tuo 
pačiu tapo nustatytas skirtumas tarp gera ir bloga. 

Kadangi Dievas paskyrė žmogų gyventi draugijoj, tai gera 
yra visa tai, kas sutinka su tuo Dievo paskyrimu ir su visuo- 
menės gerove, o bloga yra visa tai, kas su tuo nesutinka. 


$ 14. R. Cumberland (1632 —1719) 


Jo veikalas yra „De legibus naturae, disguisitio philosophi- 
ca“ (1672). Sulig juo, žmonių veikimas yra geras ar blogas, žiū- 
rint to, ar tas veikimas yra visuomenes gerovei naudingas, ar 
kenksmingas. 

$ 15. Thomas Hobbes (i588—1679) 


Jis parašė keletą veikalų iš etikos srities. Žymiausi yra: 
„Elementa philosophica de cive“ (1642), „Leviathan“ (1651). Jis 
skelbė, kad žmonės pradžioje negyvenę draugijoj. Jie vadovavos 
savo geiduliais, kiekvienam jų priklausė viskas, kiekvienas darė 
tai, kas jam patiko. Iš to buvo nuolatiniai karai visų prieš visus. 
Bijodami visiško išnaikinimo, žmonės tarp savęs padarė sutartį, 
kuria jie visai pasidavė galingesniojo valiai. Valdytojai tuo būdu 
įgavo ant savo valdinių tokią pat teisę, kokią kiekvienas tu- 
rėjo ant savęs, kol nebuvo sukurta draugija. Tokiu būdu, Hob- 
bes skelbė pilniausią valdžios absoliutizmą. 

Skirtumas tarp gero ir blogo įvyksta tik per įstatymus. Ka- 
dangi žmonių būdai yra labai įvairūs, tad prieš paskelbiant kokį 
įstatymą tas pats dalykas vieniems gali būti geras, kitiems blo- 
gas. Ir tik įstatymas yra universalė norma, nurodanti visiems, 
kas yra gera ir kas bloga. 


$ 16. Naujųjų laikų Epikuro sekėjai 


Epikurizmą naujaisiais laikais skelbė Petras Gassendi (1592 — 
1655) ir Prancūzijos sensualistai ir racionalistai, būtent, Helve- 
tius, de la Mettrie, Holbach ir k. 

$ 17. Baruch Spinoza (1632—1677) 


Baruch Spinoza yra panteistas. Jis skelbia žmogų neturint 
laisvos valios. Išardęs tą doros pamatą, jis išardė ir pačią etiką. 
Tačiau jis daug rašo apie dorybes. — Kiekvienas, prigimties veda- 
mas, stengias išlaikyti savo gyvenimą ir save patobulinti. Tos 
pastangos yra doros pamatas. Laimę sudaro tai, kad žmogus 
gali palaikyti savo gyvybę. Dorybė yra sektina dėlei jos pačios, 
o ne dėl kokio už tai užmokesčio. Žmogui nieko nėra naudin- 
gesnio ir prakilnesnio, kaip dora. Aukščiausia dora yra pažinti 
Dievą. Kiekvienas turi teisę daryti tai, kas yra reikalinga jo pri- 
gimčiai. Kiekvienas turi teisę pats spręsti, kas jam naudinga, kas 
gera ir kas bloga. 

Jei žmonės gyventų sulig savo protu, kiekvienas naudotųsi 
savo teisėmis, neskriausdamas kito. Kadangi žmonės dažnai va- 
dovaujasi jausmais, dėl to jie dažnai sueina į koniliktą vienas 
su kitu. Dėl to žmonės turi atsisakyti nuo savo teisių ir jas pa- 
vesti valstybei, kuri ir sprendžia, kas yra gera, o kas bloga. 
Tad, prieš įsikuriant valstybei, nebuvo tokių dalykų ar veikimų, 
kurie visiems būtų geri ar visiems blogi. 


S 18. Shaitesbury (1671—1713) 


Jis skelbė esant sielos palinkimus. Visų pirma, simpatiškas 
arba socialis sielos palinkimas. Antra, — idiopatiškas (egoistiš- 
kas). Be tų sensualių palinkimų, yra dar proto palinkimas, ku- 
riuo žmogus augština arba įvertina tai, kas yra gražu ir gera, o 
niekina tai, kas yra bloga. Dorybė yra tų palinkimų harmoniją. 
Ta harmonija patinka doros nujautimui, kurs yra savotiškas gam- 
tos duotas instinktas. 


$ 19. Hutcheson (1694—1747) 


Jis skelbė, kad žmogus turi doros nujautimą, kuriuo jaučia, 
kas yra gera ir kas bloga. Tam nujautimui patinka tai, kas yra 
gera, o kas bloga — nepatinka. Tokiu būdu mes esamę raginami 
daryti gera ir saugotis blogo. 


$ 20. Th. Reid (1710—1706) 


Jis skelbė, kad bendras žmonijos nujautimas yra augščiau- 
sia norma, nurodanti, kas gera, kas bloga. 

$ 21. Immanuelis Kant'as. 


Immanuelis Kant'as gimė 1724 m. balandžio m. 22 d. K6- 
nigsberge. 

Šešiolikos metų Kant'as įstojo į Konigsbergo universitetą, 
kur studijavo su ypatingu pamėgimu filosofiją, matematiką ir 
teologiją. Pabaigęs universitetą, Kant'as buvo devynerius me- 
tus privatiniuose namuose mokytoju netoli Gumbinės ir netoli 
Tilžės. Nuo 1755 m. Kant'as pradėjo dėstyti Konigsbergo uni- 
versitete. Penkiolika metų jis buvo filosofijos privatdocentu. 
Paskum tapo ten pat ordinariniu profesorium. 

Iš svarbesnių Kant'o raštų pažymėtini: „Allgemeine Natur- 
geschichte und Theorie des Himmels“ (1755 m.). Čia išdėstyta 
kosmogonijos teorija. „Kritik der reinen Vernunit“ (1781). 1788 m. 
pasirodė „Kritik der praktischen Vernunft“; 1790 m. — „Kritik 
der Urteilskraft“. Pirmoji kritika yra tiesos pažinimo, antroji — 
gero pažinimo ir trečioji —erožio pažinimo ir tikslingumo teorija. 

Kant'as išgarsėjo ypač savo kriticizmu. Be ko kita, kaip 
minėjau, jis parašė veikalą „Kritik der reinen Vernunit“. Ten jis 
stato sau klausimą: ar žmogus gali pažinti tiesą, t. y. taip pažinti 
daiktus, kaip jie yra savyje, ar atitinka realybę mūsų pasaulio 
pažinimas? — Nestudijavęs filosofijos žmogus, kurs turi sveikus. 
pojūčius, tuo ir neabejoja. Kas mato, sakysime, prieš save na- 
mus, jis nė kiek neabejoja, kad prieš jį yra namai, turį tokias. 
ypatybes, kokias jis mato. Ta žmogaus būklė vadinama naiviu 
realizmu. 

Tas aiškumas dingsta, jei mūsų žinojimą kritiškai pradedi 
svarstyti. Sakysime, kaip tie namai, ar tas arklys, kurį matom, 
pateko į mano galvą. Aš turiu to namo vaizdą. Ar tas vaizdas 
atitinka realumą? Kant'as sako: aš nežinau. Sakai, kad, abejoji- 
mui kilus, galima patikrinti vieną pojūtį kitu, sakysime, regėjimą 
pačiupinėjimu, bet Kant'as sako: jei ir tas pojūtis mane apgau- 
dinėja, aš vistiek nesužinau tiesos. 

Kant'as pataria perkratyti pažinimo santykius su pasauliu. 
Iki šiol buvo manyta, kad mūsų pažinimas taikinasi prie pažin- 
tųjų dalykų, dabar imkime atvirkščiai, kad daiktai taikinasi prie 
misų pažinimo pajėgų. 

Anot Kant'o, su pasauliu ir jo realumu yra šitaip. — Pasau- 
lis yra realus. Jis veikia mūsų pojučius ir tuo veikimu jis teikia 
mūsų pažinimui medžiagos, o daiktų formos yra mūsų pačių, sub- 


30 


jektyvios. Medžiagą, kurią mes gauname iš už mūsų esančio 
pasaulio, sujungiame su formomis, kurios yra mums subjektyvios, 
ir tuo gauname išvaizdą realiai egzistuojančio dalyko. 

Sakysime, kaip mes gauname išvaizdą, kad ir akmens? Kaž- 
koks daiktas mus veikia, teikdamas mūsų pažinimui be formos 
medžiagą. Tą medžiagą mes sujungiame su akmens forma, ir 
tokiu būdu mūsų pažinimo organai įgyja akmens vaizdą. Taip 
yra ir su kitais dalykais. 

Analizuodami taip įgytą akmens pažinimą, mes tame paži- 
nime randame betormę medžiagą, kurią mūsų pažinimo pajėgos 
gavo iš realaus pasaulio, ir formą A priori, kuri yra subjektyvi, 
mūsų pačių, kurią mes sujungėme su medžiaga. 

Kadangi daiktus tepažįstame per formas, o forma yra sub- 
jektyvi, tad mes tepažįstame tik subjektyviąją jų dalį, o be for- 
mos medžiaga yra daiktas savyje (Ding an sich), kurs yra objek- 
tyvus. Kadangi jis yra be formos, jis yra mums nepažįstamas. 
Anot Kant'o, pasaulis yra pusiau realus, kiek jis mums teikia be- 
formį Ding an sich, kurio mes pažinti negalime, o antra pasaulio 
pusė yra didžiumoj fantastiška, sukurta mūsų pačių pažinimo pajė- 
gų, kurios sujungia objektyvųjį Ding an sich (daiktą savyje) su 
subjektyviomis formomis 2 priori. Tokiu būdų Kant'as savo rašy- 
toje „Grynojo proto kritikoje“ („Kritik der reinen Vernuntt“) pri- 
ėjo išvados, kad metafizika yra negalima. 

Fichte. nepažįstamą Ding an sich (daiktą, koks jis yra sa- 
vyje) visai išbraukė lauk, paskelbdamas, kad jo nė būte nėra. Tad 
jis priėjo prie tos išvados, kad visas pasaulis yra ne realus, bet 
tik mūsų pažinimo pajėgų sukurtas. 

Mūsų pojūtinis pažinimas, anot Kant'o, yra tvarkomas dvie- 
jų formų a priori — laiko ir erdvės. Orutinio pojūčių pažini- 
mo akte panaudojame erdvės formą, o vidujinio pažinimo akte— 
laiko formą. 

Tad Schopenhauer'is, tyčiodamasis iš Kant'o, sako: „Prieš 
Kant'ą mūsų galva buvo erdvėse, po Kant'o — erdvės yra mūsų 
galvose. Taip pat yra ir su laiku.“ 

Dėl to viskas mums išrodo esą išsiskėtę erdvėje ir vykstą 
po kits kito taip pat, kaip anam, kurs žiūri per mėlynus akinius: 
viskas jam atrodo mėlyna. 

Pojūtinis pažinimas yra toliau perdirbinėjamas ir tvarkomas 
proto aprioristiškųjų formų, vadinamųjų kategorijų. 

Kategorijų yra dvylika: vienumas, daugumas, priežastis, pasek- 

Sulig tomis kategorijomis mes sprendžiame apie kiekvieną 
reiškinį. Sakysime, mes turime vaizdą, kad šviečia saulė ir 
kad prieš saulę yra įšilęs akmuo. Priežasties ir pasekmės kate- 
gorijas panaudodami, mes sakome, kad saulė įšildė akmenį. 

Mes tvarkome pąžintuosius daiktus sulig kategorijomis dėl 
didesnio aiškumo. Tad pasaulis, kurį mes pažįstame, yra didžią- 
ja dalimi mūsų pačių transtormuotas, o koks pasaulis pats savy- 
je yra, žinoti negalime. Dėl to Kant'as sako, kad mes tepažįs- 
tame tik fenomenus (išvaizdas), o ne daiktus, kokie jie yra savyje. 
(noumenon). 

Kant'o pažinimo teorija vadinasi kritiškasis idealizmas. 

Ko vertas kritiškasis Kant'o idealizmas? Idealizmas aiškina, 
kad mes matome daiktus išsiskėtusius erdvėje, nes mes žiūrime 
į juos per erdvės formas. 

Bet čia ir prasideda sunkumai. 

Dėl ko mes matome daiktus nustatytos formos? Dėl ko 
mes matome vieną dalyką trikampį, kitą — apskritą, vieną mato- 
me esant žmogumi, kitą — gyvuliu, kitą — augalu? 

Sakoma, kad fantazija turi didžią galybę suteikti formas 
(formuoti). 

Atsiminkime, kad fantazija tokiame atvejyje turi sukurti vi- 
sa tai, ką mes matome erdvėje, t. y. be galo turtingą pasaulį. 

Atsiminkime šimtus milijonų pasaulių, milijonus ir milijar- 
dus mikroskopiškų būtybių, kartais labai komplikuotos konstruk- 
cijos. Tas būtybes per tiek amžių tyrinėjo tūkstančiai mokslinin- 
kų ir toli jų neišbaigė. 

Sulig kritiškuoju idealizmu, tų visų būtybių formų autoriai 
esame vis mes patys. Kadangi ir nemokyčiausias ir silpnos dva- 
sios žmogus gali matyti tuos gamtos stebuklus, tad visą tą be- 
galinę daugybę būtybių formų, anot kritiškojo idealizmo, jis pats 
padarytų. 

Pastebėtina ir tai, kad toje pat vietoje, tuo pačiu laiku bū- 
dami, nors ir tūkstančiai žiūrovų, visi mato tą patį pasaulio vaiz- 
dą. Sakysime, tūkstančiai žmonių stovi ant jūros kranto ir visi 
mato tą patį jūros reginį, ir visiems kartu tas reginys stovi ir 
visiems kartu jis keičiasi. Sakysime, pradžioje jūros paviršius 
yra lygus, jame atsispindi saulė. Paskum pakyla audra, jūra tam- 
pa nerami, pilka, vilnys eina viena po kitos. Ilgainiui audra nu- 
tyla, jūra nurimsta, joje vėl AROS, saulė. Tas reginys keičiasi 
visiems tuo pačiu laiku. 

Tatai yra visai suprantama, jei erdvė ir laikas yra objekty- 
vūs. Bet visai neišaiškinama ir nesuprantama, jei tai yra nere- 
alus dalykas, o fantazijos padaras. 

Jei mes ir tie tūkstančiai žmonių su mumis uždengsime 
sau akis, kad pasaulis nebeveiktų mūsų pojūčių, iantazija sukurs 
mums įvairius reginius, ir tai kiekvienam kitokius. Tie reginiai 
kinta irgi kiekvienam kitaip. Jei dabar tie tūkstančiai atvertų 
savo akis, jie visi vėl matytų tą patį reginį, ir tas reginys bus 
pastovus, nebent jei nuo to reginio jie nukreiptų savo akis. 

Tai aiškiai rodo, kad mūsų pojūčių liudijimas yra objekty- 
vus ir priklauso nuo realaus pasaulio veikimo į juos. 

Bet be nesuskaitomos daugybės gamtos gaminių, mes tu- 
rime daugybę dailės ir mokslo kūrinių. Čia kritiškasis idealizmas 
dalykų išaiškinti visai negali. 

Sakysim, stovime prieš garbingiausio dailininko paveikslą. 
Kas prieš tą paveikslą buvo? Fichte pasakys: niekas, nes mes 
patys jį visą sukūrėme. Kant'as pasakys, kad buvo kažkokia be- 
formė medžiaga, ir kad mes, neturėdami tokio talento, kaip anas 
dailininkas, tą beformę medžiagą sujungėme su savo pačių su- 
kurta forma 4 priori, ir taip atsirado garsiausias paveikslas. 

Arba vėl, aš skaitau garsaus mokslininko veikalą, kad ir 
Kant'o „Kritik der reinen Vernunit“. Sulig Kant'u išeina, kad tos 
knygos raidės, linijos ir visa knyga mano subjektyvios erdvių 
formos pagaminta. Tuo pačiu ir visas jos turinys. Tuo tarpų 
Kant'as darbavosi apie dešimtį metų, kad tą veikalą pagamintų. 
Dabar gi bet kas, kas tik moka skaityti, pagamintų tą knygą be- 
skaitydamas, per kelias dienas. 

Iš to aišku, kad kritiškasis idealizmas yra aiškiai klaidingas. 

Kaip Kant'o pažinimo teorijai, taip pat ir jo etikai didžios 
įtakos turėjo anų laikų filosofai (tilosotiškos etikos sistemos). Kan- 
tas dalinai jiems pritaria, dalinai juos atmeta, toj vietoj pastaty- 
damas savo priešingą teoriją. 

Kant'o laikais mes randame tris pagrindines etikos sistemas, 
Viena etikos sistema yra materialistiška. Ši sistema skelbė, kad 
augščiausias žmogaus gyvenimo tikslas ir dorumo principas yra 
geidulių patenkinimas. Kadangi tos etikos pasekėjai neigė žmo- 
guje dvasios buvimą, tai etikoje jie buvo hedonistais. 

Prancūzijoj tokiais buvo: Helvetius, Holbach, de la Mettrie, 
Volney, Voltaire ir jų pasekėjai, kurie, Goethes žodžiais betariant, 
protą naudojo tam, kad galėtų gyvuliškiau už bet kurį gyvulį 

gyventi, kad kūno geiduliuose būtų galima maudytis ir pilniau 
ir ilgiau. 

Antroji pakraipa tų laikų etikoje buvo vadinamasis moralinis 
nujautimas, arba intuicionizmas. Tos pakraipos sekėjai skelbė 
žmoguje esant atskirą nuo proto pajėgą, kuria mes tuoj pažį- 
stame, kas gera, o kas bloga. Tos krypties etikos atstovais buvo: 
Shaftesbury, Hutcheson, Reid, įkūrėjas škotiškosios sentimentalės 
pakraipos etikoje. 

Visi tie etikai sumaišė sąžinę, per kurią mes tuoj pažįstame, 
ko vertas yra mūsų veikimas, ar jis doras, ar blogas. Naujai pa- 
skelbtos pajėgos, kuria mes pažįstame, kas gera, o kas bloga, nėra, 

Trečioji etikos pakraipa skelbė, kad mūsų veikimų dorin- 
gumas priklauso nuo to, ar tie veikimai patobulina mūsų natūrą 
ir jos pajėgas, ar ne. Visi tie veikimai, kurie patobulina—yra geri, 
o atvirkščiai — blogi. 

Kant'as atmeta ir tą teoriją, nes patobulinimai gali būti ir 
ne doros srityje, sakysime, patobulinimas savo talento ar su- 
gebėjimo, 

Žmogaus kilnumas, anot Kant'o, yra ypač tai, kad jis yra 
dorovinga asmenybė. 

Kant'o etika yra paremta jo pažinimo teorija. Dabartiniais. 
laikais mažai kas tą teoriją bepripažįsta ir jos besilaiko. Mat, žmo- 
nės nori žinoti, kas daiktai yra savyje, o ne kaip jie atrodo. 

Kant'o rašymo būdas yra labai sunkus, todėl ir jo raštai 
labai retai kam teprieinami. Tad daug Kant'o sekėjų, savotiškai 
jį suprasdami, skelbia neva jo teoriją, ir tuo jie daugiau kenkia 
krikščionybei, negu pats Kant'as. Dėl to čia peržiūrėkime Kanto. 
etikos teoriją minėtų skelbėjų šviesoje. 

Doros įstatymus Kant'as vadina objektyviuoju universaliu 
principu. Subjektyviuoju elementu Kant'as vadina veikimo moty- 
vus, kuriuos jis vadina taip pat maxime,. 

Veikimo motyvus Kant'as atskiria nuo veikimo įstatymų, 
kurie visumet yra tie patys. O motyvai, arba maximos, gali būti 
įvairūs. 

Praktiškasis protas, anot Kant'o, tą patį reiškia, ką ir laisva. 
protinga valia. Jis vadinas „grynas“, nes nepriklauso nuo me- 
džiagos, kitaip sakant, nuo patyrimo. 

Augščiausias Kant'o etikos įsakymas yra kategoriškas impe- 
ratyvas: veik taip, kad tavo valios maxima galėtų tapti visuotinu. 
veikimo įstatymu. 


34 


Kant'as pats tai paaiškino, sakydamas: Aš pasistačiau savo 
maxima padidinti savo turtus kiekviena tikra ir neabejotina prie- 
mone. Mano rankose yra dabar depozitas. Jo savininkas numirė 
ir mirdamas nepaliko apie depozitą jokio rašto. Aš noriu dabar 
žinoti, ar ta mano maxima gali tapti universaliu praktiš- 
ku įstatymu, kad kiekvienas turi užsiginti depozito, kurio da- 
vimas negali būti jam įrodytas. Man tuoj paaiškės, kad toks 
principas, kaipo įstatymas, pats save panaikintų, nes nebebūtų 
daugiau jokių depozitų. Tas pats yra ir su melagyste, vagyste ir t. t. 

Kategoriškasis imperativas universale ir absoliute forma 
žmogui pareiškia doros įstatymą. Jį reikia atskirti nuo hipotetiš- 
kojo imperatyvo, kurs teįsako sąlyginai, kaip šit: jei nenori elge- 
tauti senatvėje, turi darbuotis jaunatvėje; jei nori užlaikyti svei- 
katą, turi gyventi sulig medicinos reikalavimais. 

Moralis įstatymas eina prieš bet kokį patyrimą, jis yra gry- 
no proto padaras, kuris neturi jokio objekto, jokio patyrimo 
(empiriško) tikslo. 

Anot Kant'o, dorovės įstatymai yra ne Dievo įstatymai, bet 
tik įstatymai, kuriuos žmonėms diktuoja jų praktiškasis protas. 

Praktiškąjį protą Kant'as vadina nomotheišku, nes praktiš- 
kasis protas leidžia žmogui įstatymus, ir žmogus pats sau yra 
tikslas. Anot Kant'o, kad mūsų veikimas būtų doras, mes turime 
vykdyti ne kieno kito duotuosius įstatymus, iš šalies mums pri- 
mestus, bet tiktai savo pačių praktiškojo proto mums padik- 
tuotuosius įstatymus. Dėl to Kant'o etika vadinasi autonomiška, 
ir mūsų protas vadinasi autonomišku, nes jis skelbia ne šveti- 
mus įstatymus, bet savo paties. 

Sulig Kant'o mokslu išeina, kad žmogus, norėdamas veikti 
dorai, negali vadovautis kieno kito, nei, pagaliau, Dievo duotai- 
siais įstatymais, nes tuomet tas veikimas nebūtų autonomiškas, 
bet heteronomiškas, ir nebūtų doras, nes heteronomija, t. y. vyk- 
dymas svetimų, kad ir Dievo, įstatymų, ant Kant'o, nesutinka su 
dorove. Tad Kant'o pasekėjai atmeta krikščioniškąją dorovę, kai- 
po heteronomišką. 

Be to, kad mūsų veikimas būtų doras, mes turime, anot 
Kant'o, veikti ne dėl kokio nors gero, ar užmokesčio, kurį tiki- 
mės už tai gauti, bet vien tik dėl to, kad tai įsako įstatymai. 

Taigi, anot Kant'o, doras veikimas tebus tik tuomet, kada 
veikimo įstatymas ir veikimo motyvai yra tie patys. O jei veiki dėl 
kitų motyvų, sakysime, jei šelpi vargšą dėl pasigailėjimo ar dėl 

Dievo meilės, ar dėl kokio kito motyvo, tavo elgesys bus legalis, 
bet nebus moralis. 

Kant'as skelbia, kad pati valia esanti dora. Jos dorumas 
nepriklausąs nuo valios objekto, nes objektas esąs norėjimo da- 
lykas, o ne dorumo šaltinis. Čia svarbu tas, ar valia veikia tik 
dėl pačios pareigos. Kant'as aiškina, kad jei veikimo motyvu 
buvo pats įstatymas, vykdei autonomiškus įstatymus, veikimas 
buvo doras, kitaip veikimas doros žvilgsniu bus legalis, jei vyk- 
dei heteronomiškus įstatymus, sakysim, kad ir Dievo įstatymus, 
Blogas veikimas bus tada, kada elgsies prieš įstatymus. 

Kant'as yra nepriklausomosios nuo tikėjimo dorovės vadas. 
Nors, tiesa, jis pripažino esant Dievą, sielą ir amžinybę, tačiau 
jis paskelbė, kad tai esą teoretiškajam protui neįrodomi dalykai, 
bet tai jis galįs pasiekti tik su praktiškojo proto pagalba. Dėl to 
jis ir vadina tas tiesas praktiškojo proto postulatais. Praktiškasis 
protas, anot Kant'o, rodo, kad yra Dievas, kad žmogus turi sie- 
lą, ir kad ta siela gyvens amžinai. 

Anot Kant'o betariant, praktiškasis protas rodo, kad mūsų 
valia yra laisva, nes jei aš privalau tą ir tą daryti, aišku, kad aš 
turiu turėti galimybės tai daryti, kitaip sakant, mūsų valia turi 
būti laisva, nedeterminuota. 

Be to, valios būtinasai objektas ir tikslas yra pasiekti augš- 
čiausią gėrį. Čia yra du elementu, būtent, reikia pasiekti augš- 
čiausią šventumą, kuris yra visiškame valios atitikime dorovės 
įstatymams, ir tam šventumui atitinkamą laimę. 

Minėtasis šventumas niekumet negali būti tobulai pasiek- 
tas, taigi, suprantama, kad negali būti niekumet pasiekta nė to- 
bula laimė. 

Iš to išeina, kad siela nuolat žengia prie didesnės tobuly- 
bės, o nuolatinis progresas tobulybės keliu suponuoja, kad žmo- 
gaus siela niekumet nemirs, kitaip sakant, suponuoja esant ne- 
marią sielą. B 

Ko verta ta Kant'o etikos sistema? Kant'o nuopel- 
nas yra tas, kad jis pabrėžė pareigą dorovingumo srityje. Pažvelkime 
dabar į kertinį Kanto etikos akmenį. Ar gali mūsų praktiškasis 
protas būti galutinuoju pareigos šaltiniu, taip sakant, ar gali mūsų 
protas, neatsižvelgdamas į augštesnį autoritetą, uždėti mums pareigą? 

Pirma mes turime atsiminti, kas tai yra įstatymas ir kas tai 
yra pareiga. Kada aš sakau, kad įstatymas uždeda man pareigą, 
tuomi aš tvirtinu, kad nuo manęs reikalaujama to ir to. 

Įstatymas yra pareiškimas viršininko valios, duotos savo 
pavaldiniams. Kokia gi yra ta valia, kuri man pareiškia savo rei- 
kalavimus kategoriškoje formoje? Aišku, kad ta valia yra ne ma- 
no paties. 

Įstatymai apriboja mano valią, mano valiai dažnai jie yra 
priešingi ir reikalauja atsisakyti nuo savo palinkimų ir griežtai 
jiems pasiduoti. Dėl to mes jaučiame įstatymus, kaip pančius, 
varžančius mūsų valią, ir jaučiame palinkimą priešintis jiems ir 
išlaikyti mūsų valios laisvę. 

Tai jau žinojo žmonės ir senovėje: „Nitimur in vetitum sem- 
per cupimusgue negata“. 

Tad kokia yra ta valia, kuri leidžia dorovės įstatymus ir 
reikalauja nuo manęs paklusnumo? Kad tai ne mano paties valia 
ir ne mano tėvų ir ne tautos — tai aišku. 

Įstatymai, kurie veikia visose tautose, visais laikais ir yra 
sujungti su protinga žmogaus natūra, yra tos natūros Autoriaus 
ir Jo valios pasireiškimas, turi būti priimamas, kaip paties Dievo 
balsas. 

Kant'o etikos mokslas, tiesą pasakius, panaikina pareigą- 
Sakoma, kad praktiškasis protas pats sau uždeda pareigą. Tuo 
tarpu su kategoriškuoju imperatyvu yra šitaip: ta pati valia to 
įstatymo vykdymo neva griežtai reikalauja ir nori; ta pati valia, 
dažnai nusidėdama, jam priešinas. 

Jei kas ir uždėtų sau pareigą, tai ta pačia galybe jis save 
gali nuo jos ir atleisti. Dėl to ta pareiga jo nevaržytų. Tokiu bū- 
du, nieks pats sau pareigos neuždeda. 

Pareigą teuždeda tik vyresnysis savo pavaldiniams. Jis turi 
būti atskiras asmuo nuo pavaldinio. Iš tikro, ką gali reikšti tie 
įstatymai, kuriuos aš pats sau leidžiu ir nuo kurių aš kiekvienu 
momentu galiu save atleisti? 

Įstatymai turi verčiančią jėgą, pamatuotą įstatymų leidėjo 
valia. Jei ta valia yra mano paties, tai įstatymas tiek teturi galios, 
kiek aš pats to noriu. Dėl to tokių įstatymų leisti nėra jokio 
tikslo: jei aš ką nors noriu daryti, tai tam aš nereikalingas jokių 
įstatymų. Jei aš nenoriu ko daryti, to nedarymo man negali su- 
kliudyti jokie įstatymai, nes jie, kaip minėta, tik tiek teturi galios, 
kiek aš pats to noriu. 

Kant'as elgiasi konsekventiškai. Jis tvirtina, kad žmogus, 
kaipo laisva būtybė, yra ne vien augščiausias įstatymų leidėjas, 
bet ir savo paties tikslas. Tuo tarpu, žmogus yra Dievo pada- 

ras. Dievas yra visų kūrinių augščiausias tikslas. Žmogus yra pa- 
skirtas Dievui tarnauti, Jį mylėti ir tuo nusipelnyti amžiną laimę 
ateinančiame gyvenime. 

Kitas svarbus Kant'o etikos dėsnis yra jo mokslas apie 
gerą valią. Gera valia yra gera ne tuomi, ką įvykdė, ne savo tin- 
kamumu pasiekti kokiam nustatytam tikslui, bet tik savo norėjimu, 
t. y. pati savyje. Tai Kant'as tvirtina atvejų atvejais. Valios ge- 
rumas ar blogumas nepriklauso nuo jos objekto. Bet toks tvir- 
tinimas yra aiškiai klaidingas. Valios tikslas, objektas ar moty- 
vas yra valiai tas pats. Sakysime, kas nori meluoti, turi blogą 
valią, nes nori blogo. Tuo tarpu valia būti gailestingam, kan- 
triam yra gera, nes ji nori gero. Kad valia būtų gera arba, kitaip 
sakant, dora, Kant'as reikalauja, kad ji, vykdydama įstatymus, juos 
vykdytų dėl pačios pareigos  Kant'as be jokių įrodymų tvirtina, 
kad tai, kas yra mūsų pažinime ir turi būtinumo ir universalumo 
žymę, negali būti pasemta iš patyrimo, bet tegali išplaukti d priori 
iš mūsų proto. Dorovės įstatymai turi būtinumo ir universalumo 
žymę, taigi, jie yra a priori. 

Tuo tarpu jau senovės graikų filosofas Aristotelis skelbė, 
o šv. Tomas Akvinietis nuodugniai ir visapusiškai išaiškino, kad 
mes, pasisėmę žinių iš patyrimo, abstrakcijos keliu prieiname 
prie universalių idėjų, prie būtinų ir universalių dėsnių. 

Jei ta Kant'o supozicija yra netikra, tai griūna ir visa tai, 
ką Kant'as skelbia apie sintetiškus sakinius a priori. 

Ir kategoriškasis imperatyvas, anot Kanto'o, yra sintetiškas 
sakinys 4 priori. Tuo tarpu sintetiškų sakinių 2 priori nė būte 
nėra. Sveika logika aiškina, kad tarinys (predikatas) jungiamas 
tik tuomet su veiksniu (subjektu), kada, juos palyginus, pasirodo, 
kad tarinys atitinka veiksnį. O tatai pasirodo tik palyginus vieną 
su kitu, arba iš patyrimo. Kito kelio visai nėra. 

Ir Kant'as tvirtina, kad dorovės įstatymai turi būtinumo ir 
universalumo pažymį. Tuo tvirtinimu Kantas prieštarauja sau 
pačiam. Anot Kant'o, tie įstatymai turi vertės kiekvienai protingai 
būtybei. Bet, to paties Kant'o pažinimo teorija, mes nieko tikra 
nežinome, kas dedasi už mūsų esančiame pasaulyje. Mūsų idė- 
jos yra grynai subjektyvios mąstymo formos, į kurias mes pi- 
lame pojūčiais įgyjamus daiktų pažinimus. Kaip tad mes pasie- 
kiame tą žinojimą, jog yra visuotinų ir būtinų dorovės įstatymų? 
Atsistojęs ant savo pažinimo teorijos, Kant'as negali duoti į šį 
klausimą jokio atsakymo. 


— 

Autonomiškasis kategoriškojo imperatyvo įstatymas yra 2 
priori praktiškojo proto mums padiktuotas. Kategoriškasis impe- 
ratyvas neturi jokio objekto. (Objektas yra imamas iš patyrimo. 
Kategoriškojo imperatyvo generalė formulė, kaip matėme, yra 
šitokia: „Veik sulig tokiu principu, kurs galėtų tapti universaliu 
įstatymu. Dėl to, jei abejoji veikimo doringumu, paklausk pats 
savęs, kas būtų, jei visi taip veiktų“. Sulig Kantu, formalė 
moralumo racija yra ta, kad valia vykdo savo pačios padiktuo- 
tus įstatymus ir vykdo juos tik dėl pačios pareigos. Kitais Žo- 
džiais, protas turi būti autonomiškas. Bet autonomiškas katego- 
riškojo imperatyvo įstatymas yra neracionalus, tad neracionali yra 
ir visa Kant'o doros sistema, nes įstatymas liepia taip veikti, 
kad to veikimo maxima galėtų tapti universaliu įstatymu; saky- 
sime, įstatymas įsako neužmušti nekalto, ir tai jis įsako ne dėl 
to, ir ne dėl to jo reikia klausyti, kad būtų galimas visuomenės 
gyvenimas, ne dėl to, kad svetima gyvybė būtų išlaikyta (nes 
pasiekiama gerovė negali būti, anot Kant'o, veikimo motyvu, kad 
veikimas būtų doras), tuo labiau, kad tokia yra Dievo valia, nėra 
reikalo to įstatymo laikytis. Tai dėl ko to įstatymo reikia laikytis, 
dėl ko tad tas įstatymas yra? Į tą klausimą Kant'as neturi jokio 
atsakymo ir pats prisipažįsta, kad mes dažnai nesuprantame ka- 
tegoriškojo imperatyvo būtinumo. 

Praktiškasis protas su savo padiktuotuoju kategoriškuoju 
imperatyvu pasirodo neužtenkamas, o kartais gali prieiti net prie 
absurdo. Sakysime, praktiškasis protas anarchistui uždeda parei- 
gą nužudyti karalių ar kokį augštą valdininką. Ar jis turi klau- 
syti to praktiškojo proto diktavimo, ar ne? Ar jis gerai darytų 
(ne vien subjektyviai, bet ir objektyviai) užmušdamas, ar ne? Jei 
gerai darytų, tai Kant'o paskelbtieji doringumo dėsniai veda 
į absurdą. Jei negerai, tai be generalio įstatymo dar reikalinga ir 
kita taisyklė, būtent, kad veikimo gerumas ar blogumas priklauso 
ir nuo valios objekto. 

Kant'as be pamato tvirtina, kad visur esąs įsitikinimas, jog 
tiktai ta valia tesanti visai dora, kuri tik to nori, ką įsako įstaty- 
mas. Tuo tarpų visuotinis įsitikinimas yra kitoks. Žmogus daž- 
nai dorais laiko ir tuos veikimus, kurie nėra isakyti jokio įstaty- 
mo, kaip šit, jei kas pasišvenčia tarnauti ligonims, pavargėliams. 
Dar mažiau žmonės tėra įsitikinę, kad tie veikimai tėra dori tik 
tada, kada jie įsakyti įsakymų ir kada kas juos vykdo tik dėl 
pačiuos pareigos, dėl paties įsakymo. Žmonės yra įsitikinę, kad 

dorai veikia ir tas, kurs tai daro iš meilės, ar pasigailėjimo, ar 
kitų kilnių motyvų. 

Tiesa, Kant'as tvirtina, kad valia, kuri vadovaujasi įstatymais, 
padiktuotais kieno kito, kad ir paties Dievo, yra heteronomiška, ir 
tas žmogaus veikimas negali būti moralis, nes heteronomija yra, 
anot Kant'o, nesutaikinama su dorove, 

Bet tų tvirtinimų neįrodė nei pats Kant'as, nei kas kitas. 
Ar aš galiu pats sau leisti įstatymus? Negaliu taip pat, kaip nė 
vienas negali būti savo tėvu. 

Jei kaikurie turi teisę mums įsakyti, tai mes turime pareigą 
jų įsakymų klausyti. Veikiant vadovautis tik pareiga reiškia veikti 
tai, nes tai įsakyta teisėto autoriteto. Valdininkas ar kareivis vei- 
kia vadovaudamasis pareiga, kada jis vykdo duotąjį įsakymą dėl 
to, kad jam tai įsakė vyresnieji, kurių jis privalo klausyti, 

Tvirtinti, kad toks paklusnumas nėra moralis, yra tuo pačiu 
griauti kiekvieną autoritetą. 

Kant'o autonomizmas pasmerkia kiekvieną paklusnumą au- 
toritetui ir teikia žmogui teisę teklausyti tik savo išleistųjų įstatymų. 

Minėtasis autonomizmas griauja kiekvieną religiją. Religija 
iš esmės yra nužemintas pasidavimas Dievui ir jo įsakymams, 
pripažinimas Dievo savo neribotu Viešpačiu. 

Tuo tarpu, sulig Kant'u, nėra dorovingas dalykas ką nors 
daryti dėl Dievo įsakymo. Autonomizmas atleidžia nuo Dievo 
mums uždėtos dorovės pareigos, pagaliau, užgina ką nors veik- 
ti vadovaujantis Dievo pažadėta laime, ar pagrasintųjų baus- 
mių baime, 

Tokiu būdu, dorybė lieka negalima, nes negalimas dalykas, 
kad žmogus neštų dorybių sunkumą tik dėl pačių dorybių. Tai 
pripažino ir pats Kant'as, sakydamas, kad tikrų jo etikos pasekė- 
jų praktikoje beveik nėra. 

Kant'o autonomizmas griauja iš pamatų krikščionybę, kuri 
stengiasi, kad įvyktų Dievo valia visur, kaip danguj, taip ir ant 
žemės. O Kant'o autonomizmas įsako žmogui: tebūnie tavo va- 
lia. Išganytojas sako: „Jei nori įeiti į amžiną gyvenimą, laikykis 
Dievo įsakymų“, o Kant'as sako: „Jei tu ką darysi dėl to, kad 
Dievas tai įsakė, tavo elgimasis nebus doras.“ 

Jei Išganytojas buvo paklusnus iki mirties ant kryžiaus, toks 
Kristaus pasielgimas, anot Kant'o, nebuvo doras. 

Ta Kant'o doktrina daugeliui dorų veikimų dorumo nepri- 
pažįsta. Visų pirma, ji dorumo nepripažįsta tiems veikimams, 

kurie įvyksta be pareigos motyvo, bet kitu motyvu, nors tie vei- 
kimai, žmonių nuomone, būtų net herojiški, nes, sulig Kant'u, 
tik tie veikimai tėra dori, kurie yra įvykdyti dėl pačios pareigos; 
be to — tiems, kurie yra įvykdyti, norint nusipelnyti už tai atly- 
ginimą danguje, arba dėl kokio palinkimo. Daug veikimų įvyks- 
ta iš meilės, pasigailėjimo, norint padaryti tuo kam nors gera ir t.t. 

Įei, sakysime, motina labai myli savo vaikus, ir ta meilė ją 
verčia pasišvęsti jiems, tai, anot Kant'o, toks pasišventimas ne- 
būtų doras, nes jis ne pareigos motyvu įvykdytas. 

Nesuskaitoma daugybė krikščionių, apaštalai, Kristaus mei- 
Ie vadovaudamies, apleido savo turtus, išdalino juos pavargėlams, 
dėl Kristaus meilės kentėjo persekiojimus, išjuokimus ir, pagaliau, 
mirtį, Anot Kant'o, kadangi tai įvyko ne iš pareigos motyvo, 
neluri moralės vertės. 

Taip pat ir Kristus, vadovaudamasis žmonių pasigailėjimu 
ir jų meile, vargo per trisdešimtį metų, kentėjo baisias kančias ir 
numirė ant kryžiaus. Kadangi tai įvyko ne pareigos motyvu, tai 
tas visas Kristaus veikimas, anot Kant'o, neturi moralės vertės. 

Ir jeigu Kristus, prieš žengdamas žemėn žmonių atpirkti, 
būtų paklausęs Kant'o ar jo pasekėjų, ar verta taip daryti, tad šie 
būtų atsakę, kad neverta, nes tai neturi moralės vertės. Taip pat, 
jei kas iš šv. Vincento Pauliečio arba šv. Petro Ksavero draugi- 
jos narių norėtų pasišvęsti tarnauti užkrečiamomis ligomis ser- 
gantiems, sakysime, raupsuotiems ir pasiklaustų Kant'o tuo rei- 
kalu patarimo, šis, be abejo, patartų to nedaryti, nes jokio įsta- 
tymo tai daryti nėra, o daryti ne iš pareigos motyvo neturi mo- 
ralės vertės. 

Tuo tarpu žmonės tokius veikimus, nors jie ir ne pareigos 
motyvu įvykdyti, laiko ne vien morališkais, bet ir herojiškais. 

Be to, kadangi, anot Kant'o, priežastis ir pasekmė yra ne 
realios, bet tik subjektyvios mūsų proto kategorijos, ir kadangi 
Dievo buvimas moksliškai įrodomas tik su pagalba priežastingu- 
mo principo, kaipo buvimas kuriančiosios priežasties iš buvimo 
sukurtujų dalykų, kaipo pasekmės, tad Kant'as ir paskelbė, kad 
Dievo buvimas teoretiškojo proto esąs neįrodomas, Bet jau ma- 
tėme, kad mūsų pažinimas yra objektyvus, kad kategorijos atitin- 
ka realybę, kad dėl to su jų pagalba Dievo buvimą įrodyti leng- 
vai galime. 

Kant'o pasekėjai pažengė žingsnį toliau ir tapo panteistais. 
Tokiais buvo Fichte, Hegel'is, Schelling'as Krause ir kiti. 

$ 22. Schleiermacher'is 


Schleiermacher'is (1768—1834) skelbė, kad religijos esmė 
yra priklausyti nuo Dievo, o tas Dievas yra visata. Augščiausias 
žmogaus gėris yra ne individualis, bet socialis, tai yra nuolatinis 
žmonijos kilimas kultūroj. Kilimą kultūroj sudaro tas, kad pro- 
tas vis labiau ir labiau gamtą pažįsta ir ją vis labiau priverčia 
sau tarnauti. Augščiausia kiekvieno žmogaus pareiga yra tą žmo- 
nijos progresą remti. Taigi, augščiausias žmogaus tikslas yra 
kultūros progresas. 

Schleiermacher'io paskelbtasis etikos mokslas šiais laikais 
turi daug pasekėjų. 


$ 23. Auguste Comte 


Panašią etiką paskelbė pozityvizmo įkūrėjas Auguste Com- 
te'as. Anot jo, augščiausias žmogaus uždavinys yra gyventi kito 
laimei. Nuo to jo sistema vadinasi altruizmu. Jis remiasi pozi- 
tyviais faktais. Tokis faktas yra žmonija, kurią Comte'as ir pa- 
daro savotiško kulto objektu. Tą žmoniją mes turime mylėti, jos 
gerovei darbuotis. 

Pozityvistai stato savo etikos sistemą nepareinamai nuo me- 
tatizikos, kitaip sakant, jie atmeta visa tai, kas, anot jų, yra trans- 
cendentalu, kitaip sakant, virš pojūčių. Tačiau, atmetus pama- 
tines logikos ir metafizikos nustatytas tiesas, atmetus pamatinius 
logikos ir metafizikos principus, kaip tai, kontradikcijos ar prie- 
žastingumo principą, nepripažįstant Dievo, nemarios sielos, lais- 
vos valios buvimo ir t. t, tikra prasme etikos sistema yra ne- 
galima. 

Pozityvizmas netrukus susijungė su transformizmu arba evo- 
liucionizmu. 

S 24. Evoliucionizmas 


Tos etikos skelbėjai yra Herbart Spencer ir Darvino moki- 
niai. Jie tvirtina, kad visas pasaulis kartu su žmogumi, jo dora ir 
protu yra mechaniško atomų proceso padaras ir nuolat tebesivysto, 

Dėl to, anot evoliucionistų, etika yra mechanikos dalis. Tos 
etikos principai turi būti semiami iš fizikos, biologijos, psicholo- 
gijos ir sociologijos. Tie principai yra universalės evoliucijos 
taisyklės. 

Etikos uždavinys, anot evoliucionistų, yra tuos principus 
nurodyti ir prie jų taikinti žmonių veikimą, nurodyti ne ką žmo- 
nės turi daryti taikindamiesi prie nurodytų principų (nes žmogus 

neturi laisvos valios, yra visiškai determinuotas), bet nurodyti, 
ką žmonės veiks laikydamies tų principų. 

Savo „Sintetiškoje filosofijoje“ Spencer'is tvarko savo elikos 
sistemą sulig materialinės evoliucijos dėsniais. Anot jo, geras yra 
tas veikimas, kurs daugina gyvybę arba kūno malonumus ir ma- 
žina nemalonumus. 

Kadangi žmonija dar nepasiekė tobulo išsivystymo laipsnio, 
tai pavienio asmens gerovė dažnai patenka į koniliktą su visuomenės 
gerove. Dėl to šiais laikais visai geras veikimas yra negalimas, bet 
reikia daryti visokius kompromisus tarp egoizmo ir altruizmo. 

Bet kuomet žmonija išsivystys, tuomet kiekvienas, sekdamas 
savo egoistiškus palinkimus, didins ir žmonijos gerovę. Tuomet 
įvyks tobula harmonija tarp egoizmo ir altruizmo. 

Pagrindinė evoliucionistų klaida yra ta, kad jie mano galint 
iš netobulo išsivystyti tobulą, iš žemesnio — augštesnį. Priėmus 
panteizmą, nebėra jokio skirtumo tarp dora ir bloga, nes galuti- 
nai Dievas yra autorius ne vien gerumų, bet ir viso blogumo, 
kurs yra pasaulyje. Doros sritį perkelti į gamtos sritį reiškia do- 
rą panaikinti, nes gamtos sritis yra būtinumo sritis, o doros sri- 
tis yra laisvės sritis. 

Evoliucionistai sako, kad juo labiau žmonės įsitikins, jog 
už dabartinį skurdą nebus po mirties jokio užmokesčio, juo la- 
biau jie rūpinsis pagerinti savo dabartį. Tebūnie ir taip. Bet iš 
kur ta žinia, kad tuomet žmonės ieškos laimės ne vien sau, bet 
ir kitiems, ir nesivadovaus pliku savo egoizmu? Iš kur tuomet 
tas pasišventimas kitų labui, o ne ieškojimas bet kokiomis prie- 
monėmis pilniau patenkinti savo užgaidas? Nusimukus religijai, 
jei turtai negalėtų visiems suteikti to, ko jie trokšta, pavydo bū- 
tų nesulyginamai daugiau, kuris labiau užnuodytų gyvenimą. 


$ 25. Pesimizmas 


Pesimizmą skelbė Arthur Schopenhauer'is (1788—1860). 
Anot jo, laimės būti negali, nes pasaulis pats yra blogiausias, pil- 
nas vargų ir nelaimių. Dėl to aukščiausias žmogaus tikslas yra 
panaikinti norą gyventi. Tai ypatingai pavyksta per asketiką. Eti- 
kos uždavinys yra mažinti skurdą ir nelaimes gailestingumo darbais. 

Eduardas v. Hartmann (1842—1906). Anot jo, nors šis 
pasaulis yra ir geriausias iš galimų, tačiau ir jis savyje yra taip 
blogas, kad daug geriau yra nebūti, negu būti. Anot Hartmann'o, 
etikos uždavinys dabartinėje evoliucijos stadijoje yra kelti kul- 

tūrą ir skleisti nuomonę, kad pasaulis yra labai blogas, kad ge- 
riau yra nebūti, negų būti ir tuo panaikinti norą gyventi. Anot 
Hartmann'o, vykdyti svetimus įsakymus, elgtis pagal svetimą 
valią ir manyti, kad toks veikimas gali būti doras, yra taip pat 
neišmintinga, kaip svetimu valgymu norėti save papenėti. „Jei 
nori save papenėti, pats valgyk, jei nori dorai gyventi, elkis savo 
valia“. (E. v. Hartmann, Phžnomenologie des sittlichen Bewusst- 
seins). 


$ 26. Fr. Herbart'as 


Fr. Herbart'as (1776-1841) turi daug pasekėjų, ypač psi- 
chologų ir pedagogų tarpe. Anot Herbart'o, dora nėra pamatuota 
Dievo įsakymais. Etika yra estetikos dalis, ir sprendimai doros 
srityje yra nuo mūsų nepareinantieji skonio sprendimai. Jie mu- 
ms arba patinka arba nėpatinka, ir tuo nurodo, kas yra gera, kas 
bloga. Iš tų skonio ištarmių arba spren- dimų, kurie pradžioje yra 
tik estetiški, pamažėl kuriasi visa sistema — etika. 

Kad būtų įvykdyta pareiga, turi būti valios sutikimas, kuri 
savo tikslu pastato daryti tai, kas pagirtina, ir saugotis to, kas 
peiktina. Pareigą uždėti kitas asmuo neturi teisės. Veikimas, įsa- 
komas kito asmens, negali būti doras. Doras veikimas bus tiktai 
tas, arba tik tos pareigos atlikimas tebus doras, kurią pati žmo- 
gaus valia jam uždėjo. Doras sau pačiam uždeda pareigą. Nė 
vienas svetimas autoritetas negali man įstatymų leisti, kaip tik 
mano paties valia, 


$ 27. Zeller'is 


Iš dabartinių etikų paminėtinas yra Zeller'is. Jis laikosi Kant'o 
kategoriškojo imperatyvo, atsisako visai ir nuo tų likučių tikėjimo 
į Dievą, kuriuos dar buvo palikęs Kant'as. Anot jo, pareigos su- 
pratimas taip pat stipriai veikia, ar žmogaus protėviai buvo die- 
vai ar gorilos. Vienintelis etikos pamatas yra nujautimas to, kuo 
žmogus yra kaltas pats sau (arba privalo atiduoti pats sau). Kas 
veikia tik dėl to, kad įvykdytų svetimą valią, tas yra dar nesu- 
brendęs doros dalykuose ir kaip mažas vaikas laikosi tėvų auto- 
riteto. Veikimas vykdant svetimą valią nėra doras. 


$ 28. W. Wundt'as 


W. Wundt'as jungia dorą su tikėjimu, bet tas tikėjimas ne- 
siskiria nuo jausmų. Tikėjimas į asmeninį Dievą yra, anot Wundt'o, 

fantastiškas priedas. Wundt'as yra socialio eudemonizmo arba 
utilitarizmo šalininkas. Anot jo, doro veikimo tikslas yra kultūros 
progresas. 
$ 29, Fr. Paulsen'as 

Socialinio eudemonizmo ar utilitarizmo šalininkas yra Fr. 
Paulsen'as. Anot jo, religija niekumet neišnyks, nes ji yra tvirtai 
pamatuota žmogaus jausmais. Bet religijos, anot Paulsen'o, ne- 
reikia sumaišyti su tikėjimu į asmenišką Dievą. Jis jau baigia 
mirti ir niekumet nebeatgys. Tikėjimas į pomirtinį gyvenimą yra 
tik sapnas, ir nepatartina doros sistemą statyti ant tokio netikro 
dalyko, kaip tikėjimas į ateinantį gyvenimą. Religija yra ne kas 
kita, kaip pagarbos jausmas begalinei visatai, iš kurios išteka ir 
į kurią įteka gyvenimas. Iš tos pagarbos savaime išplaukia nusi- 
žeminimas ir pasitikėjimas. Nusižeminimas prieš visatą ir pasi- 
tikėjimas tos visatos galybe. Doros nujautimas žmoguje yra pro- 
duktas tolygaus organo, kokis gyvulyje yra instinktas. 


S 30. Prancūzijos nepriklausomosios etikos šalininkai 


Prancūzijoj nepriklausomosios nuo tikėjimo doros dideli 
apaštalai yra Paul Bert ir Jules Ferry. 


S 31. Amerikos nepriklausomosios etikos šalininkai 


Jungtinėse Amerikos Valstybėse betikybinei dorai platinti 
New Yorko universiteto profesorius Felix Adler'is įsteigė etiškos 
Coit. Netrukus tokios draugijos buvo įsteigtos Philadelphijoj ir 
Chicagoj. Jos susidėjo į etiškos kultūros draugijų sąjungą (Union 
of the societes for ethical Culture). Jie skelbė doros sistemą, 
nepriklausomą nuo tikėjimo. 


S 32. Etiškos kultūros draugija Vokietijoje 


Vokietijoj nepriklausomos nuo religijos etiškos kultūros 
draugija įsteigta Berlyne 1892 metų spalių m. 18 dieną. Jos įstei- 
gėjai buvo prof. W. Forster ir prot. G. v. Gizycki. Prie jų prisidė- 
jo profesoriai: Fr. Jodl (Prahos), W. Wislecenus (Strasburgo), Ferd. 
Tėnnis (Kiel), Theobald Ziegler (Strassburg), Al. Riehl (Freiburg 
in Br.) ir kiti. 

S 33. Tarptautinė etiškos kultūros sąjunga 


1893 m. Eisenache buvo nepriklausomosios etikos šalinin- 
kų susirinkimas. Tarp ko kita, ten nutarta įsteigti nepriklauso- 

mos nuo tikėjimo etikos šalininkų tarptautinę sąjungą, kuri ir 
tapo įsteigta Zūriche 1896 m. Tarptautinės sąjungos sekretoria- 
to centru išrinktas Zūrichas. Įsteigtas tos sąjungos generalis se- 
kretoriatas, 0 pirmuoju sekretorium išrinktas prof. Fr. W. Fėr- 
ster'is. 

Prie tos sąjungos prisidėjo nepriklausomosios etikos šali- 
ninkai, gyvenantieji Jungtinėse Amerikos Valstybėse, Anglijoj, 
Vokietijoj, Austrijoj, Italijoj, Šveicarijoj. 


S 34. Friedrich'as Nietzsche 


Nietzsche's jaunystė ir mokslo metai 


Friedrich Nietzsche labai daug prisidėjo prie doros nusmu- 
kimo, ypač jaunuomenės tarpe. Nietzsche pats sakydavos esąs 
ne vokietis, o lenkas. Jo protėviai buvę grafai Niecki, ir tuo jis 
labai didžiavosi. 

Friedrich Nietzsche gimė Rėcken'e 1844 metų spalių m. 15 
d. Nietzsche gyveno moterų tarpe, bet išaugęs nė su viena ne- 
situokė, kad sau nevaržytų savarankiškumo. 

1864 m. spalių mėn. 16 dieną Nietzsche įstojo Bonn'os 
universitetą. Ten jis pradžioje studijavo protestantų teologiją, o 
vėliau senovės klasikinę filologiją pas garsingą anų laikų pro- 
fesorių Friedrich Wilhelm Ritschl. Išbuvęs metus Bonn'oj, 1865 
m. spalių mėnesį Nietzsche persikėlė į Leipzigo universitetą, ypač 
dėl to, kad ten persikėlė jo profesorius Friedrich Wilhelm Ritschl. 

Leipcige Nietzsche studijavo filologiją. Čia jis susipažino 
su Schopenhauer'io filosofija ir tapo jo pasekėju. Po dviejų metų, 
t. y. 1867 m., Nietzsche pabaigė Leipcigo universitetą. Tais pa- 
čiais metais jis buvo paimtas į kariuomenę, iš kurios paleistas, 
1868 m. vėl sugrįžo į Leipzigą išlaikyti egzaminų ir gauti dak- 
taro laipsnio. 

Tuo tarpu Bazelio universitete tapo laisva klasikinės tiloso- 
tijos katedra. Kreiptasi Leipzigan į profesorių Ritschl, kad jis nu- 
rodytų tai katedrai kandidatą. Ritschl parekomendavo Nietzschę, 
ir šis, dar nė egzaminų neišlaikęs, buvo pakviestas extraordina- 
riniu profesorius į Bazelio universitetą, o Leipcigo universitetas 
jam tuomet suteikė daktaro laipsnį. 

Bebūdamas Bazelio universitete profesorium, Nietzsche ima 
sirgti. Smarkūs galvos skaudėjimai ir nervų iširimas 1876 m. pri- 
vertė jį vieniems metams nuo universiteto paskaitų pasitraukti 
ir važiuoti gydytis. Gydymas nieko nepadėjo. Jo sveikata ilgai- 

niui tiek suiro, kad jis buvo priverstas visai atsisakyti iš univer- 
siteto. Tuo tarpu Nietzsche buvo taip labai prisirišęs prie gyve- 
nimo, kaip Schopenhauer'is kad mokė nuo gyvybės atsisakyti. 

Galop, pradeda rodytis proto ligos, arba pamišimo, simpto- 
mai. Anot prof. Theobaldo Zieglerio, Nietzschės proto pamiši- 
mo liga prasideda laikotarpyje tarp 1882—1885 metų. Lichten- 
berger savo veikale „La Philosophie de Nietzsche“ sako: „Neil- 
gai trukus, prasidėjo proto pamišimas. Kortelė, parašyta Bran- 
des'ui 1889 m. sausio m. 4 d. nebepalieka jokio abejojimo apie 
Nietzsche's proto būklę. Tai aiškiai pamišėlio darbas“.  Pamišė- 
liu Nietzsche buvo nuo 1889 metų. Jo pamišimas didėjo. Jis mi- 
rė pamišęs 1900 metų rugsėjo m. 25 d. 

Nietzsche parašė daug veikalų, kurių vardai pasižymi keistumu: 

Die geburt der Tragodie aus dem Geiste der Musik 1871 m. 

Menschliches Allzumenschliches. Ein Buch fūr freie Geis- 
ter. 1878—1880. 

Vermischte Meinungen und Sprūche 1879 m. 

Der Wanderer und sein Schatten 1880. 

Morgenrėte 1881. 

Die frėhliche Wissenschaft 1882. 

Also sprach Zarathustra. I dalis — 1883 m. II — 1883, 
III - 1834, IV —1892 m. 

Jenseits von Gut und Bėse 1886. 

Zur Genealogie der Moral 1887. 

Goizen-Dimmerung, oder wie man mit dem Hammer phi- 
losophiert 1888. 

Iš Nietzsche's paliktųjų raštų, kuriuos išleido kiti, paminė- 
tini šie: „Der Wille zur Macht“, „Der Antichrist“ ir „Ecce Ho- 
mo“. Šis paskutinysis veikalas yra jo paties gyvenimo prisiminimai. 

Tuose savo veikaluose Nietzsche filosofuoja tikrai su kūjo 
pagalba, griaudamas krikščioniškosios doros pamatus, 

Keistas dalykas, kad daug, ypatingai jaunimo, negali atsi- 
džiaugti tais ypačiai Nietzsche's veikalais, kuriuos jis parašė ma- 
žiau ar daugiau pamišęs. Tai tikras signum temporis, kurs liu- 
dija, kiek žemai yra nusmukę tie jaunuoliai. Nietzsche's kalba 
yra graži, vaizdinga. Tuo ji patraukė nemaža skaitytojų.  Nietz- 
sche's raštuose jokios sistemos nėra. Paprastai, tai yra atskiros. 
išbarstytos mintys, ir tos pačios dažnai prieštarauja kita kitai. 
Nietzsche tvirtina paprastai be jokių įrodymų. Tas mintis suran- 
kiojus ir suvedus į vieną sistemą, pasirodo, kad Nietzsche yra 

dekadentas filosofas, pasižymėjęs ypatingomis nuomonėmis ypač 
religijos ir etikos srityje. 

Atsisakymas nuo tikybos, įsigalėjimas panteizmo, o ypač 
materializmo, sustiprino tokiame žmoguje gyvulį, sukėlė troškimą 
kuo daugiausia pasinaudoti šio gyvenimo malonumais. 

Kadangi laimės pasaulyje nėra, tad gimsta ir plėtojasi pesi- 
mizmas. Tokiam žmogui gyvenimas atrodo aklas atsitikimas, įvy- 
kęs tarp dviejų tuštumų. Tokio gyvenimo betiksliškumas ir tuš- 
tumas yra aiškus, o kada kova, nelaimės, nemalonumai, skausmai ima 
stipriai slėgti tokį žmogų, jis dažnai tada susimano, kad gyventi ne- 
verta ir, kad išsilaisvintų nuo gyvenimo sunkumų, jis daro sau galą. 

Jei jo gyvenimo sąlygos yra patogios, toks žmogus papras- 
tai stengiasi iščiulpti visus šio gyvenimo galimus saldumus. To- 
kiais paprastai yra dekadentai. Jie labai dažnai yra žmonės pa- 
liegę, šalti, tejaučią tik tai, kas rišasi su jų asmenimi ir jų savi- 
meile. Dekadentas nebetiki į nieką, kas žmogaus širdį uždega. 

Jis yra savimeilis, įsitikinęs, kad pasaulis turi tarnauti tik 
jo fantazijai. Eidamas savo sergančios fantazijos keliais, jis sa- 
votiškai supranta ir estetiką, ir etiką, ir, aplamai, filosofiją. 

Nietzsche buvo labai šališkas ir mylėdamas, ir neapkęsda- 
mas, ir garbindamas, ir peikdamas. Jei kas jam patiko, jis nebe- 
matė jame jokių ydų. Bet kada tas fantazijos kūrinys ilgainiui 
išsisklaido, jis patenka į kitą kraštutinumą. 

Pavyzdžiui, prisiminkime, kas atsitiko su Wagner'iu. Dar 
Leipzige tebebūdamas, Nietzsche susipažino su garsiuoju kom- 
pozitorium Richardu Wagner'iu ir tapo entuziastišku jo šalinin- 
ku. Jam rodėsi, kad per Wagnerio muzikales dramas atgims grai- 
kų kultūra dabartinėje žmonijoje. Tatai tų dramų pastatymą Bay- 
reuthe Nietzsche laikė vienu iš svarbiausių įvykių naujosios kul- 
tūros istorijoj. 

Bet netrukus Nietzsche pradėjo skelbti, kad jis Wagneriu 
apsivylęs, Wagnerio muzikalės dramos jam nebepatinka, jis ima 
prieš jas kovoti, ypač kad jis tose dramose suradęs krikščioniš- 
kumo elementų. Labiausiai jam nepatinka „Parcifal“, kuris, Nietz- 
sche's nuomone, esąs krikščionybės apoteozė. 

Nietzsche pasižymėjo savo puikybe, kuri priėjo ligi bepro- 
tybės ribų. 

Pačiu svarbiausiu Nietzsche's veikalu yra laikomas „Also 
sprach Zarathustra“. Zaratustra buvo senovės persų religijos įstei- 
gėjas. Bet čia tuo Zaratustra yra Nietzsche pats. 

Apie savo veikalus, o ypač apie šį, Nietzsche yra labai augš- 
tos nuomonės. „Aforizmas, sakmė“, kalba Nietzsche, „yra vokie- 
čiams amžinosios formos. Aš didžiuojuos tuomi, kad dešimtimi 
sakinių galiu pasakyti tai, ką kiti tegali pasakyti visoje knygoje, 
arba ir toje negali. Aš daviau žmonijai giliausią knygą, kokią ji 
turi, mano Zaratustrą“ (Nietzsche, Gėtzendimmerung). Taigi, 
anot Nietzsche's, jo Zaratustra esanti giliausia knyga, kurią turi 
žmonija. Ir kitoje vietoje apie tą savo knygą jis sako: „Mano 
Zaratustra yra veikalas taip tolimas, taip gražus, jog reikia turėti 
savo gyslose dievišką kraują, kad suprastum jo paukštišką balsą 
(Vogelstimme)“. 

Tuo tarpu Nietzsche toli gražu nėra toks gilus ir toks ori- 
ginalus, kaip pats kad skelbias. 

Mokslas, kurį jis paskelbė savo veikale „Also sprach Zara- 
rathustra“, yra pasemtas iš senovės Graikijos sofistų ir skepti- 
kų, iš Th. Hobbes'o natūralizmo, Schopenhauer'io monizmo, Dar- 
vino teorijos. Prie to ten dar primaišyta paradoksų, kuriuos skel- 
bė J. J. Rousseau ir Diderot. 

Nietzcshe save laikė aukštesniu už visus pasaulio genijus 
ir, pagaliau, už patį Kristų. „Jis gyrėsi matęs save, sėdantį ant 
sosto debesyse“, sako E. Mauerhof („Gėtzendimmerung“ Halle 
1907), o dangaus ir žemės didžiūnus, kaip tai Gėthe, Shakes- 
peare'ą, Wagner'į, Kan'tą, Schopenhauer'į, Platoną, Aristotelį, pa- 
galiau patį Kristų, po savo kojų“. Jis pranašavo, kad žmonija 
per tūkstančius metų savo aukščiausius prižadus (priesaikas) da- 
trys jo vardu. 

Savo veikalę „Also sprach Zarathustra“ šit kaip Nietzsche 
argumentuoja, kad Dievo nėsą: „Jei Dievas būtų“, sako Nietz- 
sche, „kaip aš iškęsčiau Dievu nebuvęs. Taigi, nėra jokio Die- 
vo“. Tas pasakymas charakterizuoja ir Nietzsche's protavimo bū- 
dą ir jį patį. Čia, rodos, girdi nelaimingojo Liuciferio prasimu- 
šančią puikybę, pasiekusią paties augščiausio laipsnio. Nors čia 

"pasirodo tokia Nietzsche's puikybė, tačiau logikos čia nėra nė kiek, 

Nietzsche's pasauližvalga keitėsi. 

Savo, kaip filosofo, veikimo pradžioje Nietzsche pripažįsta 
kažkokią miglotą dievybę, pasaulio principą, kurį jis vadina am- 
žinai vienu (Ur-Eine). Tas amžinai vienas esąs amžinai kenčiąs, 
pilnas prieštaravimų, reikalaująs nuolatinio išganymo. Tuo tikslu 
jis gaminąs matomąjį pasaulį, kuris esąs tik išvaizda (Schein). 


Etika 4 49 


Bet amžinai vienam tas pasaulis esąs žavinčių reginiu, per kurį 
jis išsilaisvina nuo amžinų skausmų. 

Kaip amžinai vienas, taip pat darąs ir žmogus, tik mažu 
mastu. Ir šis kuriąs miniatiūroje savotišką pasaulį — išvaizdą 
(Scheinwelt), — dailę, kad išsilaisvintų nuo pasibjaurėjimo, kurį 
teikia gyvenimas. 

Taigi, sulig Nietsche, dailė turi žmogų išlaisvinti nuo pe- 
simizmo. Jei dailės nebūtų, žmogaus gyvenimas būtų nepaken- 
čiamas. Taip pat, jei nebūtų pasaulio, amžinai vieno gyvenimas 
būtų nepakenčiamas. Tatai, anot Nietzsche's, pasaulis yra dievy- 
bės išgelbėtojas nuo amžino skausmo, taip pat ir dailė yra žmo- 
gaus išgelbėtoja iš šio pasaulio skausmų (Weltschmerz). 

Pažvelkim, ko yra verta ta jo filosofija. Iš kur Nietzsche 
žino, kad tas amžinai vienas yra savyje pilnas prieštaravimų, 
arba amžinai kenčiąs. Nietzsche niekur neduoda jokių to įrody- 
mų. Toliau klausiame Nietzschę, jei tas pasaulio principas yra 
savyje pilnas prieštaravimų (kontradikcijų), kaip jis gali egzis- 
tuoti? Juk elementariai galvojimo dėsniai rodo, kad negali egzis- 
tuoti tai, kas yra pilna prieštaravimų. Dėl ko tas amžinai vienas 
turi amžinai kentėti, kas jam tą skausmą gamina? Dėl ko mūsų 
pasaulis turi būti ne realus, o tik išvaizda? Nietzsche neturi į 
tai jokio atsakymo. Jei pasaulis tėra tik išvaizda, o ne realus 
dalykas, kaip jis gali realiai išlaisvinti amžinai vieną nuo amžino 
skausmo? Jei pats pasaulis, anot Nietzsche's ir Schopenhauer'io, 
yra toks blogas ir toks pilnas skausmo, kaip jo matymas gali 
amžinai vieną išlaisvinti nuo skausmo ir suteikti jam laimę? Ta- 
tai Nietzsche's filosofijos pamatai yra iantazijos kūriniai, ir dar 
pilni prieštaravimų. 

Ilgainiui ir pats Nietzsche tapo nebepatenkintas tais savo 
filosofijos pamatais. Ir jis pamatė, kad viena dailė negali žmo- 
gaus pakelti į augštesnį kultūros laipsnį, nes ji remiasi daugiau- 
sia jausmais, 0 už jausmus augštesnis yra protas, mintis, kuri 
galinti pasiekti augščiau už visas iki šiol gyvuojančias nuomo- 
nes. Tad Nietzsche tampa karštu laisvamaniu. 

Savo veikale „Also sprach Zarathustra“ Nietzsche giriasi esąs 
bedievis ir sakos noriai būsiąs valdiniu to, kurs būtų už jį dar di- 
desnis bedievis (gottloser). Savo ateizmą jis stengiasi praktiškai pa- 
matuoti. Šitame dalyke jis yra diametraliai priešingas Kant'ui. Anot 
Kant'o, Dievo buvimas yra praktiškojo proto postulatas, o anot 
Nietzsche's, praktiškojo proto postulatas yra Dievo nebuvimas. 

Nietzsche tvirtina, kad Dievas būtų žmonijai pavojus ir 
kliudytų pasiekti savo idealą, užkirstų žmogui kelią tapti augš- 
čiausiu. Jis, kaip minėjau, sakosi, kad negalėtų pakęsti, jei būtų 
koks Dievas, augštesnis už jį. Nietzche yra vienas iš karščiausių 
kovotojų prieš tikėjimą į Dievą. Sunaikinimą tikėjimo į Dievą jis 
laiko didžiausiu visų laikų darbu. (Die frėhliche Wissenschatt). 
Taigi, Nietzsche yra ateistas. 

Nietzsche buvo darvinistas. Jis nepripažino jokio kūrimo. 
Anot jo, iš neorganiškosios medžiagos išsivystę augalai, iš au- 
galų — gyvuliai, o iš gyvulių — žmonės. Nietzsche buvo gry- 
nas materialistas ir nepripažino jokios laisvos valios. Reiškia, pa- 
saulyje viskas yra determinuota. 

Tatai ir klausime Nietzschę ir visus kitus laisvamanius: 
kaip galite laisvai manyti, jei jūsų manymas yra nelaisvas? Tad 
ir Nietzsche ir kiti laisvamaniai, nepripažindami laisvos valios ir 
vadindami save laisvamaniais, prieštarauja patys sau. 

Ilgainiui Nietzsche svarbiausiu elementu žmoguje ima laikyti 
ne protą ar laisvą mintį, bet valią. Šit kaip jis prieina tą įsitikinimą. 

Nietzschę kankino ligos, didi galvos skaudėjimai, o jis 
troško linksmo, pilno gyvenimo. Tad visa savo valios jėga jis 
kovoja su liga, stengiasi ją nugalėti. Tai verčia Nietzschę kreipti 
didesnį dėmesį į valią, kurią jis ilgainiui pripažįsta pačia svar- 
biąja žmogaus pajėga. Jis mėgsta žemės gyvenimą sveiką, links- 
mą, kad tame gyvenime jam viskas tarnautų. Kas gi yra tas gy- 
venimas? |is, anot Nietzsche's, yra valia pasiekti galybei — Wille 
zur Macht (Jenseits von Gut und Bėse I. 229,230). 

Tatai tie šaltiniai, iš kurių išplaukė Nietzsche's etika. Taigi 
Nietzsche's etika stovi pastatyta ant materializmo, ateizmo ir 
darvinizmo. Dabar pažiūrėkime, kaip išrodo pati Nietzsche's etika. 

Surinkus išpujotas Nietzsche's mintis į vieną sistemą, pa- 
sirodo, kad jis etikos srityje skelbė šit ką. 

Žiloje senovėje žmogus buvęs skernagis žvėris. Jis buvęs 
labai graži, šviesių plaukų bestija, kuri valkiojos ištroškusi plė- 
šimų ir nugalėjimų. 

Tas skernagis žmogus buvęs laisvas nuo visų pančių, ku- 
riuos uždeda visuomenė. Savo skernagiškoje žvėriškos sąžinės 
nekaltybėje tie žmonės vaikščiojo linksmi ir, lyg žaisdami, sklei- 
dė aplink save mirtį, gaisrus, kankino (torturavo) kitus žmones. 
Tie šviesių plaukų skernagiai žmonės buvo garbingųjų tautų 
protėviai. Užpuldami menkesniąsias tautas, jie nugalėjo jas ir 

padarė savo vergais. Tų vergų būdavo daugiau, negu pačių nu- 
galėtojų. Taip susidarė du luomu — ponų ir vergų. 

Ponų luomas nustatė savotiškus etikos principus, ėmė skirti, 
kas gera, o kas bloga. Gera buvo vadinama tai, kas buvo po- 
niška, aristokratiška, kas buvo reikalinga ar naudinga palaikyti 
nugalėtojų valstybei, aristokratų luomui ir t. tt O bloga buvo 
tai, kas buvo vergiška, arba pritiko prasčiokams. Ponų luomas 
laikė geromis savo luomo ypatybes, o blogomis laikė nugalėtųjų, 
pavergtųjų ypatybes. Jų nuomone, dorybėmis buvo išdidumas, 
puikybė, drąsa, širdies kietumas, skernagystė (plėšrumas), nieki- 
nimas pavojų, ieškojimas nuotykių ir t. tt Blogu buvo laikomas 
bailys, lengvai leidžiąs save pažeminti, pataikaująs galiūnams, ne- 
silaikąs žodžio ir t. t. Taip, anot Nietzsche's, supratę dorą ponai, 

Vergų luomas skelbė visai priešingą dorą. Vergas smerkė 
ponų dorybes, jis aukštino ir dora laikė tai, kas jam galėjo pa- 
lengvinti vargą. Vergai dorybe laike pasigailėjimą, minkštą širdį, 
šelpimą vargšų, kantrybę, nusižeminimą ir t. t. Mat, visa tai pa- 
lengvina vargus vargti. Tatai vergų etika buvo paremta utilitarizmu, 

Ilgą laiką tos dvi etikos, poniškoji ir vergiškoji, gyveno ša- 
lia viena kitos. Bet ilgainiui vergai pakėlė revoliuciją. Ponų etika 
liko nustumta nuo savo sosto, 0 jos vietą užėmė vergų etika. 
Tuomet įvyko didi atmaina supratime to, kas gera, o kas bloga. 
Kas ponų etikos buvo laikoma dora, dabar tapo bloga, o kas jų 
buvo laikoma bloga, dabar tapo gera. Ta pervaria, anot Nie- 
tzsche's, yra vergų maištas etikos srityje. 

Tą pervartą padarę žydai. Jų pranašai pirmieji ėmę skelbti 
blogais turtus, plėšimus, pasileidimą ir t. t, o dorybėmis skelbė 
neturtą, pasigailėjimą ir t. tt Tas žydų sukilimas buvo kerštas, 
padarytas valdančiajam luomui, kurs slėgė Izraelį. 

Iš to sukilimo ir keršto, kuris buvo gudri politika, išsi- 
vystė krikščionybė. Krikščionys tą etiką patobulinę ir toliau skelbę. 

Ta krikščioniškojį vergų etika, kurią Nietzsche vadina ban- 
dos gyvulių etika, visai nugalėjusi ponų etiką ir tebeviešpatau- 
janti civilizuotose pasaulio tautose iki pat šiolei. Kryžius, seniau 
keršto priemonė, tapo vergų etikos triumfo ženklu. 

Vergų etika (krikščioniškoji etika), kuri įsako suvaldyti savo 
geidulius, tiesa, atkeršijo ponų luomui, suvaržė žmogų-Žvėrį, su- 
teikė geresnių gyvenimo sąlygų bandos gyvuliams (Herdentiere), 
prasčiokams, bet pakenkė žmonijai, nes sustabdė augščiausiojo 
tipo žmonių-žvėrių vystymąsi. 

Nuo krikščionybės atsiradimo ir įsigalėjimo žemės gyveni- 
mas, kurs pirmiau buvo malonumas bent ponų luomui, tapo vi- 
siems kankynė. Vergų etika (krikščioniškoji etika) smerkia gei- 
dulius, žiaurumus ir kraugerystes. Bet pamatinio instinkto smer- 
kimai ir varžymai nesunaikina. 

Instinktas, sukliudytas išsiveržti viršun, grįžta vidun. Žmo- 
gaus-žvėries varžomas instinktas atsikreipia prieš patį žmogų 
Žmogus, užuot krimtęs kitus, kremta pats save, daro žaizdas sau 
pačiam. Norėta prijaukinti tą žvėrį, bet jis ilgisi savo gimtųjų 
tyrų ir, negalėdamas kankinti kitų, jis pats save kankina. Tas sa- 
vęs kankinimas yra sąžinės griaužimas. Tokiu tad būdu, anot 
Nietzsche's, atsirado sąžinės griaužimas ir nuodėmės sąvoka. 

Kritika įrodė, kad Darvino teorija turėjo didžios įtakos 
Nietzschei. Sulig Darvinu, augštesnės rasės žmonės turi teisę 
išnaudoti žemesnės rasės žmones. Tą patį skelbia ir Nietzsche. 
Anot jo, nei Graikija, nei Roma, nei Babilono valstybė, nei Egip- 
tas nebūtų taip augštai pakilę kultūroj, jei ne vergija. Arba, kaip 
Gobineau kad sako: San Domingo prieš panaikinant vergiją žy- 
dėjo papročių elegancija, žėrėjo turtai. Paleistieji vergai sunai- 
kino kultūrą, kaip išsiveržęs iš savo ribų mėšlynas. Juk milži- 
niškos Egipto piramidės, gražieji Graikijos trobesiai, šventyklos, 
ilgieji Romos akveduktai, militariniai keliai, visa tai yra priver- 
stinio žmonijos darbo vaisiai. Nietzsches nuomone, vergijos panai- 
kinimas yra tikra piktadarybė. Nietzsche sunaudoja visą savo iš- 
kalbos galybę įrodyti, kad vergija yra būtina ir kad ją reikia vėl 
įvesti. „Vergija priklauso prie kultūros esmės“, — sako Nietzsche 
„Mes be vergijos pražūsime. Tik vergijos dirvoje tegali išaugti 
stebuklingas Graikijos kultūros medis“. 

Nietzsche yra nepalankūs ir darbininkų luomui. Darbininkų 
klausimą jis laiko kvailybe... Apie kaikuriuos dalykus visai nieko 
neklausiama. Padarius kvailybę, sako Nietzsche, panaikinus ver- 
giją, reikia bent į darbininkų luomą neįleisti augštesniojo išsila- 
vinimo ir sušvelnėjimo. 

Nietzsche visa savo galybe niekina liaudį, ar šiaip jau žmo- 
nes. Jis juos vadina bandos gyvuliais. Savo veikale „A. sp. Za- 
rathustra“ jis sako „Gyvenimas yra malonumų šaltinis. Bet kur 
kartu geria ir liaudis, ten visi šuliniai yra užnuodyti“. (Das Le- 
ben ist ein Born der Lust. Aber wo der Gesindel mittrinkt, sind 
alle Brunnen vergiftet“). Daugumos gerovė, sako Nietzsche, yra 
priešinga mažumos gerovei. Manyti, kad daugumos gerovė yra 

augštesnė už mažumos gerovę, yra klaidinga. Prieš pastangas 
panaikinti skirhumus turime skelbti baisią, bet žavinčią taisyklę; 
kad išrinktųjų mažuma yra svarbesnė. 

Krikščionybė sugrąžino moteriai pagarbą, teises ir kaip mo- 
tinai, ir kaip žmonai, ir kaip mergaitei.  Moderniškoji pagonybė 
bando panaikinti tą kultūros laimėjimą. Darvino raštuose aiškiai 
pasakyta: juo augščiau pasikeli gyvulių serijoj, juo didesnis yra 
lyčių skirtumas, juo žemiau smunka moteris, palyginant su vyru. 
Tą Darvino nuomonę triumfaliai skelbė ir Nietzsche. Jis kalba 
apie moteris su didžiu paniekinimu. Anot jo, niekas taip nekliu- 
dė žmonijai vystytis į antžmogius, kaip moterys. 

Gilios minties žmogus, anot Nietzsche's, tegali manyti apie 
moterį tik orientališkai. Jis turi laikyti moterį skirta tarnauti ir 
vergauti. 

Nietzsche yra labai priešingas artimo meilei ir pasigailėjimui. 
„Silpnieji turi būti išnaikinti“, sako Nietzsche, „tai yra pirmasis 
mano artimo meilės sąkinys“.  „Baisiausia visų nedorybių yra 
artimo meilė“. „Kas yra silpnas, tą reikia pastūmėti“. 

Sveiko žmogaus pamatiniuoju instinktu yra ne pasigailėji- 
mas, bet egoizmas ir žiaurumas. Prievarta, išnaudojimas, sužei- 
dimas, sunaikinimas nėra savyje blogi, nes gyvenimas iš esmės 
funkcionuoja prisilaikydamas prievartos, išnaudojimo, sužeidimo, 
sunaikinimo. 

Nietzsche pasmerkė teisingumą ir lygybę. Jis neapkentė tų, 
kurie stengėsi sutvarkyti visuomenę teisingumo ir lygybės prin- 
cipais. Dabar visur, net moksle, kalbama apie tai, kaip sutvarkyti 
visuomenę, kad nebebutų išnaudojimo žmonių tarpe. Sulig Nietz- 
sche, svajonė sulyginti visus su visais yra augščiausias dabar- 
tinės žmonijos išsigimimo laipsnis dėl to, kad gyvybė nėra lygy- 
bė. Ji įvyksta sunaikinant kitą. Išnaudojimas nėra pirmykščios 
visuomenės sugedimo ženklas. Jis priklauso prie gyvenimo es- 
mės, kaipo pamatinė organiška funkcija. Norėti sutvarkyti visuo- 
menę teisingumo ir lygybės dėsniais, anot Nietzsche's, būtų tas 
pats, kas norėti išrasti gyvenimą, kur nebūtų jokio organiško 
funkcionavimo. („Zur Genealogie der Moral“; „Jenseits von Gut 
und Bose“), 

Taigi, žiaurumas ir kraugerystė, anot Nietzsche's, yra pama- 
tinis žmogaus instinktas. 

Pasiremdamas tuo savo principu, Nietzsche neapkentė socia- 
listų, vadino juos neišmanėliais (Tėolpel), kadangi jie yra priešin- 

gi universaliam gyvybės įtatymui, būtent, išnaudojimui. Jis klau- 
sia, kas būtų su gyvu kūnu, jei galva neišnaudotų kitų kūno 
dalių. Tad, anot Nietzsche's, socialistai be reikalo kyla prieš įsta- 
tymą, kuris pavergia silpnesniuosius galingesniųjų naudai. 

Nors Nietzsche savo teorija padėjo anarchizmui kertinį ak- 
menį, tačiau jis nekenčia anarchistų, kaipo lygybės ir laisvės skel- 
bėjų. Jie nori ir patys išsilaisvinti ir kitus išlaisvinti nuo augš- 
tesniųjų jungo, tuo tarpu, kai gyvenimo esmė yra įsakinėti ir 
klausyti. Dėl to Nietzsche anarchistus vadina piktais šunimis, 
kurie valkiojas visais Europos civilizacijos keliais ir skalija danti- 
mis (Zarathustra). 

Bet visų labiausiai Nietzsche nekentė Kristaus ir krikščiony- 
bės. Savo veikale „Antichrist“ Nietzsche pats save vadina An- 
tichristu. Tas vardas jam visiškai tinka. Jame antikrikščioniškoji 
dvasia pasiekė augščiausio laipsnio. Nietzsche neapkentė Kristaus 
ir krikščionybės visa savo širdimi. Jis sako: „Aš pasmerkiu 
krikščionybę. Aš iškeliu prieš krikščioniškąją Bažnyčią baisiau- 
sią apkaltinimą, kokį kada nors koks apkaltintojas yra iškėlęs. 
Bažnyčia yra didžiausia, kokią galime įsivaizduoti, sugedimo pla- 
tintoja.. Tą amžiną krikščionybės apkaltinimą aš noriu užrašyti 
ant visų sienų, kurios tik yra“. Krikščionybę jis vadina didžiu 
prakeikimu („Antichrist“ I. 454). Savo IV „Zarathustros“ tome 
Nietzsche piktžodžiauja ant paties Kristaus. Nietzsche neapken- 
čia krikščionybės dėl įvairių priežasčių. 1) Dėl to, kad krikščio- 
nybė skelbia Dievo ir žmonių meilę ir pasigailėjimą, o meilė ir 
pasigailėjimas kliudo žmonijos išsivystymą, kurs įvyksta per at- 
ranką ir kovą už būvį. Tokiu būdu, krikščionybė palaiko tai, kas 
jau senai yra pribrendę pražuvimui. 2) Nietzsche neapkenčia 
krikščionybės, kad ji smerkia žiaurumus, kraugerystes, silpnesnių- 
jų išnaudojimą. Tuomi ji esanti priešinga prigimčiai, gyvybei, 
kuri tų žiaurumų ir išnaudojimų reikalaujanti. 3) Nietsche neap- 
kenčia krikščionybės, kam ji moko, kad visi žmonės yra lygūs 
ir, kaip tokie, turi lygias teises, vieni negali slėgti ir išnaudoti 
kitų. Tą mokslą jis vadina nuodais, o tuos nuodus paskleidusi 
krikščionybė. Nietzsche gyrėsi panaikinsiąs krikščionybę ir pa- 
taria pasauliui skaityti metus nuo tos panaikinimo dienos. „Skai- 
tomi amžiai“, sako jis, „nuo tos nelaimingos dienos, kuri buvo 
pirmoji krikščionybės diena (nuo Kristaus užgimimo). Dėl ko 
neskaityti geriau nuo jos paskutiniosios dienos?“ Kaip tikybos 
srityje jis sakosi esąs antikristu, taip etikos srityj jis sakosi esąs 

antimoralistu. Vergų etika yra priešinga išsivystymo tendencijai, 
kuri vis stiepiasi į augštį. Dabartinė žmonija susideda iš neūžau- 
gų, o tai yra vergų etikos vaisiai. Norint pašalinti tą blogą ir 
susilaukti augštesniojo žmonių tipo, reikia atmesti vergų etiką 
(krikščioniškąją etiką), kuri yra nuodai, ir sugrąžinti ponų etiką. 

Nietzsche nėra filosofas proto ar širdies. Jis, kaip ir Scho- 
penhaueris, yra valios filosofas. Anot jo, gyvenimo esmė yra 
instinktas augti, stengtis įgyti daugiau jėgų. Žodžiu sakant, tai 
yra valia pasiekti galybės (Wille zur Macht). 

Valia gali būti imama dvejopa prasme — individualė valia 
ir kolektyvi valia. Ši paskutinioji yra pamatiniu socializmo dės- 
niu, kurs pavergia pavienį žmogų visuomenės naudai. Nietzsche 
stoja piestu prieš tą „bandos gyvulių instinktą“. Jis skelbia pa- 
vienio asmens suverenumą. Jis stato asmenišką „aš“ prieš visuo- 
menę, kurią aukoja tam „aš“. 

Anot Nietzsche's, tai, ką krikščionybė laiko geru, yra blo- 
ga, o ką ji laiko blogu, yra gera. Ką krikščionybė laiko didžio- 
siomis nuodėmėmis, Nietzsche tai skelbia didžiausiomis dorybė- 
mis. Tokiomis dorybėmis, anot Nietzsche's, yra egoizmas, puiky- 
bė, kūno geidulių patenkinimas, troškimas viešpatauti ir išnau- 
doti kitus. („Antichrist“, „Zarathustra“). 

Vieton krikščionybės įsakymo „mylėkite kits kitą, kaip pa- 
tys save“, Nietzsche įsako: „būkite kietaširdžiai, kovokite su kits. 
kitu. Kalbėti: „jis kentėjo nešdamas sunkią nuodėmių naštą“, 
- yra gera tik pamokslininkui, kalbančiam gaujai“. „O aš didžiuo- 
juos didžiosiomis savo nuodėmėmis, sako Nietzsche, kaip didžiu 
savo suraminimu“ („Ich aber freue mich der grossen Sinde, als 
meines grossen Trostes“). 

Žmogus, anot Nietzsche's, privalo tapti blogu (šios dienos 
blogo supratimu), nes bloga yra geriausioji žmogaus galia („denn 
das Bose ist des Menschen beste Kraft“). „Plėšrieji žvėrys ir 
pirmykščiai žmonės“, anot Nietzsche's, „įrodo, kad blogumas 
gali būti labai sveikas ir labai gražiai išvystyti kūną“. 

Tokiais savo principais pasiremdamas, Nietzsche konsek- 
ventiškai yra didis karo šalininkas. Anot jo, karas yra neblogas 
dalykas, bet tinkamiausia priemonė ištobulinti žmonijai. „Mylė- 
kite taiką“, moko Zarathustra, „kaipo kelią į naują karą, o trum- 
pa taika tebūnie jums malonesnė už ilgą taiką. Aš jums nepata- 
riu dirbti, bet kovoti, aš jums negiriu taikos, bet nugalėjimą. 
Tegu kova būna jūsų darbu, o taika — nugalėjimu. Sakote, kad 

geras tikslas pašvenčia pagaliau karą, o aš jums sakau, kad gerai pra- 
vestas karąs „pašvenčia kiekvieną priežastį (tikslą)“ („Also sprach 
Zarathustra“). Taigi, anot Nietzsche's, karas yra geras pats savyje. 

Tokia etika, skelbiama ir praktikuojama per kelias gentkar- 
tes, galop pagamins antžmogių (Ūbermensch), labiausiai prino- 
kusių vaisių ant žmonijos medžio. Blogiausieji instinktai yra bū- 
tini antžmogiui gaminti. Valia pasiekti galybės (Wille zur Macht) 
yra gyvenimas, kurs nuolat vystosi iš žemesniųjų formų ir, nu- 
galėdamas jas, stiebias į augštesnes formas, siekia didesnio sa- 
vo galybės išplėtojimo. Tas vystymasis į augštesnes formas 
žmoguje sustoti negali: iš paprasto žmogaus turi išsivystyti 
nepaprastas, dvasios aristokratas, o iš šio — antžmogis. Nors 
iki šiol nebuvo nė vieno antžmogio („Zarathustra“), bet iš išsi- 
vystymo tendencijos yra aišku, kad jis išsivystys. 

Tas augštesniojo tipo žmogus, arba antžmogis, turi būti 
anapus, arba virš gero ir blogo. Jam nieko nėra gera ir nieko 
bloga. Savo veikime jis tesivadovauja savo valia, savo nauda, 
kurią jam pačiam atneša jo veikimas, o ne kitiems žmonėms. Jis 
daro tai, kas jam atneša malonumų, pagaliau, tada ir ypačiai ta- 
da, kada kitas dėl to kenčia ar žūva. 

Antžmogio veikimo augščiausiąja taisykle turi būti senovės 
assassinų dogma: tiesos nėra, viskas yra leista. 

Assassinai buvo draugija, paplitusi Syrijoj ir Persijoj. 
Ją įsteigė Hassan Ibn Sabbah 1090 metais. Tos draugijos nariai 
gyveno žmonių žudymais ir buvo pabaisa visam kraštui. 
Prancūzų kalboje assassin reiškia arba minėtosios draugijos narį, 
arba žmogžudį. 

Nietzsche tvirtina, kad sunaikinti kitą ar jį išnaudoti nėra 
jokio neteisingumo, nes pasisavinimas kito, jo pavergimas, iš- 
naudojimas, sudraskymas, suėdimas yra gamtos ypatybė, reika- 
linga gyvybės palaikymui. Taip yra gyvulijoj. 

Bet ir čia tai nėra vienintelis gyvybės instinkto pasireiški- 
mas. Juk ta pati gamta teikia ir priemonių apsisaugojimui nuo 
plėšrų. Juk gyvybės aktas par excellence yra gimdymas, o šis 
nieko bendra neturi su sudraskymu ar suėdimu. Be to, tas pa- 
sakymas dar labiau netinka žmonėms. 

Nietzsche'i rodos, kad badas yra vienintelis veikimo moty- 
vas. Tuo tarpu yra ir kitokių veikimo motyvų, sakysime, kad ir 
meilė. Žmogus turi ne vien kūną, bet ir sielą. Tiesa, žmogaus 
siela pasisavina svetimo surastą mokslą ar žinias. Bet per tokį 

pasisavinimą nieko nė nuo vieno neatimama. Taigi, dvasiškas 
pasisavinimas esencialiai skiriasi nuo kūniško pasisavinimo. 

Tą vadinamąjį neteisingumą Nietzsche stengiasi pateisinti 
aukštesniųjų žmonių teisėmis. Tie augštesnieji turi pasitenkinimo 
panaudodami galybę prieš tuos, kurie yra paversti bejėgiais. Tai 
„malonumas daryti kam bloga dėl malonumo, kurs plaukia iš to 
blogo darymo. Tai malonumas kankinti“. Tas kankintojas ragau- 
jąs kilnaus jausmo, kad gali kankinti kokią būtybę, žemesnę už save. 
Tokie jausmai charakterizuoja antžmogį. „Matyti kenčiantį daro ma- 
lonumo. Kankinti kitą yra dar maloniau. Tai tikrai labai žmogiška“. 
Tokiu būdu, Nietzsche prieina prie tilosotiško ir juridiško sadizmo. 

Kiti žmonės, kuriuos Nietzsche su tokiu pamėgimu vadina 
bandos gyvuliais, tiek teturi buvimo racijos, kiek jie yra nau- 
dingi antžmogiams, kaip, sakysim, antilopė liūtui, ar avinas vilkui. 
Kitoje vietoje Nietzsche sako, kad kentėjimas, pasišventimas esąs 
dorybė. Kadangi Nietzsche's sistemoje egoizmas yra kanonizuo- 
tas, pasišventimas bus tik tuomet dorybė, jei jis bus įvykdytas 
antžmogių naudai, kurie yra vienintelis visatos tikslas. 

Nietzsche sako, kad antžmogis turi užimti kilnesniesiems 
žmonėms numirusiojo Dievo vietą. Bet viena, tas antžmogis te- 
bėra tik Nietzsch's fantazijoj ir iš fantazijos neišeis. Antra, jei 
kada toks išeitų, jis būtų, anot paties Nietzsche's, baisus tironas, 
kokio pasaulis niekuomet dar nėra matęs. Jo ypatybės būtų: kie- 
tumas, prievarta, vergimas kitų, įvairios rūšies velniškumas, blo- 
gumas, baisumas, plėšrumas, gyvatiškumas. (Jenseits von Gut 
und Bose). Tatai moderniškų dekadentų Dievas. 

Tokia, trumpai suglaudus, Nietzsche's etika. 

Dabar pažiūrėkime, ko ji yra verta. 

Nietzsche tvirtina, kad senovėje buvusi ponų ir vergų etika. 
Tai, ką ponai laikę dora, vergai tai laikę bloga, o ką vergai laikę 
dora, ponai tai laikę bloga. 

Toks Nietzsche's manymas yra klaidingas. Natūralė etika 
yra pamatuota žmonių natūra. Kadangi žmonių natūra yra vie- 
noda, tad ir ja pamatuotoji etika bent pačiuose pamatiniuose dės- 
niuose yra vienoda. 

Nietzsche skelbė, kad krikščioniškosios etikos atsiradimas 
esąs žydų sukilimo ir keršto vaisius. Dekadentų tilosofas nepa- 
sirūpino tos savo teorijos paremti istoriškais faktais. 

Kiekvienas žino, kad, krikščionybei ir jos etikai atsiradus, 
žydai buvo patys pirmieji krikščionybės persekiotojai. 

Krikščionybė yra religija ne vien vergų, kaip tai skelbia 
Nietzsche, bet ir ponų. Atsiminkime kilniuosius romėnus, vidur- 
amžių vyčius. Krikščionybė neišskiria nė vieno luomo. Ji yra 
visiems luomams, visoms tautoms — ji yra universali. 

Nietzsche smerkia krikščionybę, kad ji esanti priešinga gam- 
tai. Gamta, anot jo, yra Dievo antitezė. Ir čia Nietzsche klysta. 
Gamta ne tik nėra Dievo antitezė, bet ji yra Jo grandioziškas kū- 
rinys, kurs savotiškai garbina Dievą, kaip savo Kūrėją. 

Nietzsche tvirtina, kad krikščionybė neapkenčianti pasaulio 
ir dėl to esanti materialės kultūros priešininkė. Krikščionybė yra 
priešinga pasauliui, bet tik tiek, kiek šis yra priešingas Kristaus 
paskelbtiesiems dėsniams, kiek jame yra neteisybės ir kitokio 
blogumo. Krikščionybė nėra priešinga žmonijai, tik žmonių blo- 
gumams. Taip pat krikščionija ne tik nėra priešinga žmonijos 
kultūrai, bet pati yra tos kultūros kūrėja, jos platintoja ir rėmėja. 
Tai liudija visa jos istorija. 

Nietzsche neapkenčia krikščionybės už tai, kad ji reikalauja 
tikėjimo, o tikėjimas esąs nenorėjimas žinoti tai, kas yra tiesa. Ir 
čia Nietzsche klysta. Yra kaip tik priešingai, nes tikėjimo objek- 
tas ir yra tiesa, o ypatingai absoliuti tiesa. Nė vienas Žmogus 
negali būti be tikėjimo. Didesnę savo žinių dalį žmonės semia 
iš tikėjimo. 

Nietzsche nekenčia krikščionybės ir dėl to, kad ji moko, 
jog žmonės turi lygias teises. Nietzsche teisingai pasmerkia vi- 
sišką žmonių lygybę, nes gyvenime žmonės savo ypatybėmis yra 
nelygūs. Bet kaip kitur, taip ir čia Nietzsche perdeda. Jis skelbia 
esant bedugnę tarp vienų ir kitų žmonių. Tai yra netiesa, tokio 
skirtumo tarp žmonių nėra, nes kiekvieno žmogaus esmė yra to- 
kia pat. 

Krikščionybė paskelbė lygybę, bet ne absoliutišką. Ji pri- 
pažįsta esant tarp žmonių akcidentalę nelygybę, kurią matome 
gyvenime. Iš to aišku, jog visuomenė turi būti taip sutvarkyta, 
kad visiems ji teiktų lygias teises ir lygias pareigas. Ir šita tei- 
sių ir pareigų lygybė duoda galimybės pasireikšti natūraliems 
žmonių nelygumams. 

Nietzsche nekentė krikščionybės ir dėl to, kad jis nekentė 
kunigų. Kunigai esą bjauriausi melagiai. Nei kunigai, nei vysku- 
pai, nei popiežiai nepasaką nė vieno sakinio nemelavę. (Antichrist). 

Melagystė yra kalbėjimas to, kas yra netiesa, su noru ap- 
gauti kitą. Iš kur Nietzsche žino, kad kunigai meluoja? Kur yra 
tie jo įrodymai? 

Yra visiems žinomas faktas, kad kasmet už tikėjimą, kurį, 
Nietzsche vadina melu, daug kunigų padeda galvas. Nė vienas 
sveiko proto žmogus neduoda savo galvos už melagystes, kad 
apgautų žmones, nebent jis būtų pamišėlis. Bet visiems yra ge- 
rai žinoma, kad tie, kurie atiduoda savo gyvybę už tikėjimą, jo- 
ki pamišėliai nėra. Kur tad tos kunigų melagystės? Ogi 
Nietzsche sako: „Kiekvienas žino, kad nėra jokio Dievo“. O ku- 
nigai moko, kad Dievas yra. Tuo tarpu yra kaip tik priešingai, 
nes visa žmonija visuomet tikėjo ir tiki, kad Dievas yra. 

Bet šit gražus pavyzdys, kaip Nietzsche filosofuoja tiky- 
bos ar etikos dalykuose. Jis sako, kad „Šviesiojoj Vokietijoj dar 
ir dabar kiekvienas trečias žmogus tiki į Dievo Apvaizdą“. („An- 
tichrist“). Kaipgi gali kiekvienas trečias tikėti į Dievo Apvaizdą, 
jei „kiekvienas žino, kad jokio Dievo nėra“. 

Iš kontradikcijos į kontradikciją puldamas, filosofas Nietz- 
sche žengia toliau. Paklausime jo, kam tie kunigai taip me- 
luoja. Jis atsako, jog jie meluoja tam, kad pasiektų galybės ir ją 
išlaikytų savo rankose („Antichrist“). 

Jei tikrai taip būtų, tuomet kunigai elgtųsi sulig Nietzsche's 
mokslų, siektų paties Nietzsche's nurodytojo idealo ir dėl to tų- 
rėtų susilaukti jo pagyrimų, o ne tokios neapykantos. Juk Nietz- 
sche pats sako, kad kiekvienas turi stengtis savo galybę išplėsti, 
ją padidinti ir tai bet kokiomis priemonėmis, nes, anot jo, kiek- 
viena priemonė yra gera, kuri tik veda prie to augščiausiojo 
tikslo. Taigi, ir čia tas filosofas aiškiai prieštarauja pats sau. 

Savo neapykantos vedamas, Nietzsche sako, kad iš visų, 
kuriuos mini Naujasis Įstatymas, tik vienas tesąs vertas pagar- 
bos, tai Pilotas. Mat, jis nuteisė Kristų nukryžiuoti. 

Nietzsche nuolat smerkia bailius. (Ogi Pilotas, tik bailumo 
vedamas, nuteisė nekaltą Kristų mirtin. Ir Nietzsche tą bailį par 
excellence laiko vertu pagarbos, stato augščiau žmonių, pasižy- 
mėjusių didžiu kilnumu, pagaliau, augščiau paties Kristaus. 

Savo knygos „Antichrist“ gale Nietzsche sako: „Krikščio- 
nybė ir alkoholizmas yra dvi didžiosios sugedimo priemonės“. 
Bet kokia teise Nietzsche smerkią alkoholizmą? Juk pasigerda- 
mas žmogus patenkina savo kūno geidulį O kūno geidulių pa- 
tenkinimas, anot paties Nietzsche's, yra augšta dorybė. 

Anot Nietzsche's, dabartinė civilizacija, ypač dabartinė mo- 
ralė (etika), padarė iš žmogaus bandos gyvulį. Jei jis tuo nori 
pasakyti, kad civilizacija ir dora sumažina kaikurias gyvuliškas 

žmoguje esančias energijas, jis čia nieko nauja nepasako. O jei 
jis tuo nori pasakyti, kad žmogus, sumažinus jo bestiališkas ener- 
gijas, nepelnė, kaipo atlyginimo, augštesnių energijų, ypač inte- 
lektualių, jis tvirtina tai, kas yra aiški netiesa. 

Sakyti, kad dorinti laukinį ar sugyvulėjusį yra jį daryti išsi- 
gimėliu, ir kad tokiais išsigimėliais buvo, sakysime, Sokratas, 
arba net šv. Vincentas 4 Paulio, šv. Pranciškus Asyžietis, ar ki- 
tas toks, tai kalba tikro laisvamanių fanatiko, arba, kaip Fouillče 
kad sako, tikro pamišėlio. Juk, sakysime, kad ir meilė, energijos 
nesumažina, bet ją padidina. Juk meilė nugali net ir pačią mirtį. 

Arba vėl: kaip keistai ir klaidingai Nietzsche aiškina sąži- 
nės griaužimo atsiradimą. Sąžinės griaužimas, girdi, yra žudymo 
instinktas, sugrįžęs į patį žmogų. Sąžinės balsas yra išrastas silpnų 
žmonių, kurie, neįstengdami kankinti kitų, kankina patys save. 

Jei tikrai taip būtų, tai žmogus doras, malonus, ramus, kurs 
nė vienam blogo nedaro, turėtų jausti didžiausius sąžinės griau- 
žimus, o piktadaris, žmogžudys, kurs savo instinktų nevaldo, 
turėtų būti labai ramios sąžinės. Tačiau gyvenimas rodo visai ką 
kita. Kaip gali ta Nietzsche's teorija išaiškinti, kad daug sveikų, 
kilnių, stiprių žmonių randa didelio malonumo padaryti savo ar- 
timui ką nors gero, o ne ji sudraskyti. 

Nietzsche nepripažįsta dvasinės sielos, o dvasinės sielos 
nepripažindamas, nepripažįsta nei laisvos valios, nei atsakomy- 
bės (Menschliches Allzumenschliches. Taigi, Nietzsche atmeta it 
krikščioniškąją religiją ir krikščioniškąją dorą. 

Vienoje vietoje Nietzsche kalba, kad žiaurūs, prievartingi 
žmonės yra atsilikėliai. Jų smagenys nėra taip švelniai ir visiškai 
išsivystę (Morgenrėte), o kiek vėliau, kitoje vietoje, tas pats Nietz- 
sche tvirtina, kad žiaurumas yra antžmogio ypatybė. Taigi, vienoje 
vietoje žiaurieji yra Nietzsche's vadinami atsilikėliais, o kitoje vie- 
toje — idealais, antžmogiais. Vienoje vietoje Nietzsche skelbia, 
kad reikia patenkinti kūno geidulius, o kitoje jis garbina kentė- 
jimus. Vienoje vietoje jis skelbia epikurizmą, o kitoje vietoje jis 
virsta stoikų. Pasmerkęs kiekvieną idealą, kaipo priešingą prigim- 
čiai, Nietzsche pats proponuoja savo susirastą idealą-antžmogį. 
Taip tatai dekadentų laisvamanių filosofas Nietzsche krinta iš 
vieno prieštaravimo (kontradikcijos) į kitą. Ir tų prieštaravimų, 
tų klūpčiojimų yra pilna visa jo sistema. 

Nietzsche skelbė, kad pirmykštis žmogus buvo gražus sker- 
nagis žvėris, kurs laisvai draskė kitus, valkiojos nevaržomas jo- 
kių visuomenės ryšių. 

Tokiam tvirtinimui yra priešingas gyvenimas. Ir istorija ir 
etnografija rodo, kad tokio gyvenimo nėra nė pačių žemiausiai 
stovinčių laukinių tarpe. Jau ir pats apsigynimas ar elementarė pa- 
galba reikalauja susijungti bent į grupes, o tai verčia laikytis bent 
elementarės tvarkos, varžyti savo grynai egoistiškus palinkimus 
bent tiek, kiek to reikalauja bendras gyvenimas. 

Bendras gyvenimas išauklėja solidarumą, simpatiją, pasigai- 
lėjimą. O sudėta iš tokių žvėrių žmonių, draugija yra negalima. 

Nietzsche skelbė, kad pasaulyje yra tendencija vystytis, to- 
bulėti. Tai yra žemės prasmė. Bet dabartinė žmonija, anot jo 
eina atgal, smunka žemyn. 

Čia Nietzsche prieštarauja pats sau. Juk jei pasaulis turi 
tendenciją vystytis, tobulėti, įei viskas yra determinuota, ir jokios 
laisvos valios nėra, tai dabartinė žmonija negali smukti žemyn, 
bet turi kilti augštyn, norėdama ar nenorėdama. Ir šitame atvejy 
tuščios yra Nietzsche's pastangos, kad žmonija kiltų augštyn. O 
jei žmonijos kultūra dabar tikrai smunka žemyn, tai arba yra ne- 
tiesa, kad žmonija turi tendenciją kilti augštyn, arba ta tenden- 
cija yra nebūtina, o tuomet žmonių valia yra laisva. 

Klaidinga yra Nietzsche's nuomonė ir apie antžmogį. Jis 
sako, kad kaip iš žolės išsivystė gyvulys, iš bezdžionės — žmo- 
gus, taip turi išsivystyti iš žmogaus antžmogis. 

Jei Darvino teorija būtų teisinga, jei iš vienos rūšies būtų 
išsivysčiusi kita, ir vis augštesnė, tuomet Nietzsche turėtų pagrin- 
do laukti, kad iš žmogaus išsivystytų antžmogis. 

Bet Dervino teorija vis mažiau beturi šalininkų. Ir, paga- 
liau, pats protas rodo, kad daugiau negali pasidaryti iš mažiau: 
kad žmogus pats be Dievo pagalbos negalėjo išsivystyti iš bez- 
džionės, taip pat, kaip iš žolės kad negalėjo pats išsivystyti gy- 
vulys, taip pat, kaip iš negyvos žemės negalėjo be Dievo pagal- 
bos atsirasti pati gyvybė. 

Be to, dekadentų filosofas ir čia neapsiėjo neprieštaravęs 
sau pačiam. Atvejų atvejais jis tvirtina, kad dabartinė žmonija 
smunka žemyn. Jei taip, tai kaip gali išsivystyti antžmogis iš 
žmonijos, kuri smunka žemyn. Juk, kaip minėjau, daugiau ne- 
gali pasidaryti iš mažiau. Juk tuomet viršijančioji dalis kybotų 
ore, tuomet pasekmė būtų be prježasties, tuomet reiktų pripažinti, 
kad iš nieko gali pasidaryti kas nors. Kas įgijo kokią ypatybę, 
kurios pirmiau neturėjo, įgijo per kitą. Jei antžmogis, kaip ma- 
no Nietzsche, turės specifiškai kitokias ypatybes, kaip žmogus, 

iš kur jis jas gaus? Sakysi, iš žmonių? Bet jie patys jų neturi. 
Belieka tik sukurti jas. Bet sukurti tegali Dievas, o Dievo Nietzsche 
nepripažįsta. Iš to aišku, kad, pagal paties Nietzsche's teoriją, 
iš žmogaus niekuomet negali išsivystyti antžmogis. 

Nietzsche's idealas yra antžmogis. Afitžmogis, anot jo, tai 
graži bestija, kuri linksmai, pagaliau, bežaisdama kankina kitus, 
kuri be jokios atodairos į kitus stengiasi patenkinti savo užgai- 
das, kuri ieško malonumų, pagaliau, ir ypatingai tuomet, kada. 
kiti dėl to turi kentėti ar žūti. Antžmogio simboliu yra besijuo- 
kiąs liūtas, sudraskęs antilopę ar aviną. Bet gyvenimas rodo, 
kad toks plėšra yra ne antžmogis, o tik žmonijos išgama. 

Tepagalvoja kiekvienas, koks būtų gyvenimas, jei visuo- 
menę sudarytų tokie antžmogiai. (Gyvenimas virstų Dantės ap- 
rašytuoju pragaru, kur prakeiktieji kremta kits kitą, kad patenkin- 
tų savo pragariškus instinktus. Tokie antžmogiai sunaikintų kits 
kitą. Ir gyvenimo patyrimas rodo, kad plėšros nyksta, nes jie 
nesugyvenami. Pats gyvenimas taip pat rodo, kad ir pačiam kan- 
kintojui — antžmogiui gyvenimas būtų nelaimingas. Tas, kurs 
nevaržo savo geidulių, greitai išsisemia, įgyja sunkių ligų, proto 
pamišimą, ir susilaukia ankstybos mirties, kuri pabaigia jo nelai- 
mingą gyvenimą. Tokie būtų Nietzsche's etikos vaisiai. 

Nietzsche giria piktadarius, kriminalistus ir negali jais atsi- 
džiaugti. „Geras plėšikas“, sako jis, „geras kerštautojas, geras. 
paleistuvis puošė vidurinius amžius ir renesanso laikus“. 

Garsus juristas Dūringer sako, kad Nietzsche's piktadarių. 
augštinimas yra piktadario teorija. Ir jis taikina Nietzsche'i paties 
Nietzsche's pasakytuosius žodžius: „o kokia beprotiška, liūdna 
bestija yra žmogus! Kokie sumanymai jai bejeina į galvą, koks 
priešnatūralumas, kokie kvailumo paroksizmai, koks idėjų bestia- 
liškumas jai išsiveržia tuoj, kada ji bent kiek yra sukliudyta tapti 
bestija veikime!“ (Nietzsches Philosophie vom Standpunkt des 
modernen Rechts, 133). 

Nietzsche ne vien augština piktadarybę; įis niekina ir žemi- 
na dorybę. „Yra pamatinai menkas žmogus, jei jis yra doras“. 
Anot Dūringer'io, tai yra moralė, kuri tinka kriminalistams. 

Kyla klausimas, kaip visuomenė sutiko tokią etikos sistemą. 
Išrodo, jog ir pats Nietzsche abejojo, kad bent ši viuomenė pa- 
lankiai priims jo mokslą. Dėl to jis sakosi rašąs ateičiai. „Šitiems 
žmonėms, kurie šiandien gyvena, nenoriu būti šviesa, nenoriu 
šviesa vadintis, bet noriu juos apakinti (blenden). Mano išmin- 
ties žaibas išdūrė (stich aus) jiems akis“. 6 


Taigi, Nietzsche save laiko tolimos ateities atstovu, pateku- 
siu į nepribrendusį pasaulį. 

Tuo tarpu jis yra dabartinių ir, pagaliau, tolimos praeities 
prietarų atstovas ir išreiškėjas. Jis yra paskutinis Fourier'o, Prou- 
dhon'o, Renan'o, Feuerbach'o, Haeine's, Schopenhauer'io aidas, 
Pro jo raštus prasimuša senovės Graikijos sotistų, skeptikų nuo- 
monės, vėlesniųjų: Machiavelio, Hobbes'o, Helvetius'o, Mandevil- 
le's, Diderot'o, J. J. Rousseau, jaunosios Vokietijos, Stirnerio, Ba- 
kunino, Kropotkino mintys. 

Tiesą pasakius, Nietzsche'i savo garbe pasidžiaugti neteko. 
Ji pradėjo skleistis, kuomet Nietzsche jau buvo išėjęs iš proto. 
Dabar jo garbinimas jau peržengė savo viršūnę ir leidžiasi že- 
myn. Nietzsche susilaukė daug savo garbintojų ne savo minčių 
gilumu ar kilnumu, bet tuo, kad jis buvo tikruoju daugelio psi- 
chikos išreiškėju. 

Daug buvo tokių, kurie buvo maždaug tokių pat, kaip 
Nietzsche, įsitikinimų. Nietzsche jų mintis suformulavo ir jas 
išreiškė be jokios atodairos. 

Nietzsche's idealai, išpopuliarinti jo pasekėjų, labai patiko 
ir visokiems žmonijos atmatoms. Čia su Nietzsche atsitiko tikra 
keistenybė: Nietzsche sakėsi rašąs savo etiką išrinktiesiems, o 
jis tapo mesiju ypač žmonijos atmatoms. 

Baigdami galime pasakyti, kad didis Nietzsche's nuopelnas 
yra tas, jog jis drąsiai išvedė visas konsekvencijas, plaukiančias 
iš materializmo ir panteizmo etikos srityje. Daug yra materializ- 
mo ar panteizmo pasekėjų. Tokiais yra masonai, laisvamaniai, 
socialistai. Bet jie nė vienas nedrįso padaryti visų išvadų iš sa- 
vo pasauližiūros. Tas išvadas padarė Nietzsche, tapo jų minties 
išreiškėju. Iš čia nevienas pažino, ko vertas yra materializmas ar 
panteizmas, ko verta yra laisvamanybė, jei iš jų plaukia tokia, 
kaip Nietzsche's paskelbta, etikos sistema. 

Nietzsche praėjo, kaip viesulas. Ne vieną silpnesnį augalą 
jis, tiesa, nulaužė ar išrovė. Bet ta audra jau praėjo, kaip ir dau- 
gelis kitų. Iš jo užsilikusių veikalų girdėti lyg tolimo perkūno 
dundėjimas. Bet jo veikalai jau yra kritikos sulaužyti taip pat, 
kaip ir jis pats per dešimtį metų kad buvo tartum sunaikintas. 
Per dešimtį metų Nietzsche buvo lyg gyvas numirėlis, arba nu- 
miręs gyvųjų tarpe, o jo neapkenčiamoji krikščionija, kuriai jis 
gyrėsi padarysiąs galą, stovi nepajudinama, galingesnė po audros. 

S 35. Materializmas 


Nėra nė vienos filosofiškos sistemos, kuri taip visiškai at- 
mestų tai, kas yra idealaus, kaip materializmas. Jis tepripažįsta 
vien tik materiją, nuo to jis turi ir savo vardą. 

Visiško materializmo randame ir senovėj. Tokiais materia- 
listais buvo graikų filosofai Demokritas, Epikuras, Romos poe- 
tas Lukrecius Carus. Krikščionybei išsiplatinus ir įsigalėjus, ma- 
terializmo srovei pritrūko pasekėjų, ir tik 18 amžiuje jis vėl pa- 
sirodė scenoje. Jis buvo finalas prancūzų filosofijos prieš pat 
didžiąją revoliuciją. Jo pranokėjai buvo J. J. Rousseau ir Voltai- 
re, kurie nors ir pripažino Dievo ir sielos buvimą, tačiau savo 
raštų tendencija prirengė materializmui kelią. 

Vyriausi materializmo atstovai buvo de la Mettrie, Hel- 
vetius, Holbach, Cabanis ir kai kurie kiti. 

Vokietijoj tuomet jie maža teturėjo pasekėjų. Ačiū didžiai 
poetų ir rašytojų įtakai, vokiečių visuomenė pakrypo į Kant'o 
idealizmo pusę. Šita pakraipa beeidama, vokiečių filosofija pri- 
ėjo prie paskutinio kraštutinumo Hegelio filosofijoj. 

Prieš ją sukėlė reakciją Vokietijos materialistų tėvas Lud- 
wig Feuerbach. Žinomas yra jo išsireiškimas, kad „žmogus yra 
tai, ką jis valgo“. Feuerbach'o įkurtąjį materializmą toliau beves- 
damas, Karl Vogt priveda prie kraštutinio grubumo. Anot jo, 
„mintis yra smagenų sekrecija (padaras) tokia pat, kaip tulžis 
kepenų, ar urina inkstų“. 

Jokūbas Moleschott mokė, kad žmogus yra suma tėvo; 
motinos, penėtojos (Amme), valgio ir gėrimo. Mintis yra smage- 
nų fosforescencija. 

Gal pats įtakingiausiaus iš jų buvo Ludwig Būchner. Jo 
materialistiškas mokslas yra išdėstytas knygoj „Kraft und Stoti“, 
kuri labai plačiai pasklido po pasaulį. 

Dabartiniu laiku materializmas moksle jau baigia savo die- 
nas. Jį visai atmetė filosofija, jis traukiasi lauk iš gamtos mokslų. 

Mokslas galop įsitikino, kad sielos reiškiniai smagenų 
funkcionavimu neišaiškinami. 

Pirmasis galingą prieš materializmą reakciją pradėjo Berly- 
no fiziologas Du Bois-Reymond savo paskaitose „Gamtos pa- 
žinimo ribos“ (1872) ir „Septynios pasaulio paslaptys“ (1882). 
Net paprasčiausių mūsų sąmonės fenomenų, jautimo malonumų 
ar nemalonumų gaintos mokslas, anot Du Bois-Reymond'o, iš- 

aiškinti negali. Stengsis išaiškinti smagenimis, bet ten mes nieko 
kita negalime patirti, kaip tik judėjimą; mes tą judėjimą jaučiame, 
kaip malonumą ar skausmą, bet tai nėra pats jautimas (aktas, 
kuriuo mes jaučiame). 

Du Bois-Reymond pradėtuoju keliu ėjo toliau jo pasekėjai 
ir priėjo prie tos išvados, kad sielos gyvenimas yra kas kita, 
negu smagenų funkcionavimas. 

Jei taip, tai vėl ėmė kilti materializmo atmestieji klausimai: 
iš kur tai visa atsirado, kam visa tai yra? 

Nors moksle materializmas yra nugalėtas, tačiau masėje pus- 
inteligenčių jis dar tebeviešpatauja. - Jis dažniausiai pasirodo da- 
bar materialistiškojo monizmo formoj. 


$ 36. Monizmas 


Monizmas reiškia tą patį, ką „vienumo mokslas“. Moniz- 
mas suveda visa tai, kas pasaulyj yra, į vieną principą. 

Monizmui priešpastatytas yra pluralizmas, kuris pripažįsta 
galutinus principus ne vieną, bet kelis. Pluralizmas paprastai 
pasireiškia dualizme formoje. Dualizmas yra sistema, kuri viską 
suveda į du principu: dvasią ir medžiagą. 

Monizmas ypatingai ir yra atkreiptas prieš dualizmą. Deda- 
ma visos pastangos užtrinti skirtumui tarp Dievo ir pasaulio. 

Anot monizmo, nėra jokio Dievo, atskiro nuo pasaulio, 
Dievas ir pasaulis yra tas pats. Pasaulis yra augščiausia esybė. 
Šiuo atveju monizmas gali būti panteizmu, gali būti materializmu. 

Panteistiškasis monizmas yra tuomet, kai tvirtinama, kad 
pasaulis ir jo daiktai turi dievišką esmę, iš jos išėjo ir į ją grįžta, 
kaip vilnis, pakilusi iš jūros, vėl į ją nuslūgsta. 

Monizmas yra materialistiškas tuomet, kada tvirtinama, jog 
viskas, kas tiktai yra, yra ne kas kita, tik materija, ar ją vadinsi 
Dievu, ar siela, ar kaip kitaip. 

Taigi, monizmas visų pirma stengiasi panaikinti dualizmą> 
kuris skelbia, kad yra Dievas, atskiras nuo pasaulio, kurs tą pa- 
saulį sukūrė ir jį valdo. Monizmas stengiasi panaikinti ir tą dua- 
lizmą, kuris pasireiškia ir pasaulyj. Žmoguje jis reiškiasi kaip 
kūnas ir siela. . 

Bekovodami su šituo dualizmu, monistai, bent dabartiniai, 
yra suskilę į dvi grupes. Vieni monistai skelbia, kad pasaulis 
savo esme yra dvasia, o materija yra tik ypatingas dvasios fe- 
nomenas arba pasireiškimas mūsų pojūčiams. Kitaip sakant, ma- 

terija iš tikrųjų yra dvasia, kuri mūsų pojūčiams tik atrodo esanti 
materija. Taigi, jei kas atrodo mums esąs materija, tas atrody- 
mas yra tiekiamas mūsų pojūčių apgaudinėjimo. Jie mums sako, 
kad tai yra materija, o iš tikrųjų tai yra dvasia. Tai yra dvasi- 
nis monizmas. Tokio monizmo skelbėjai yra Fichte, Hegel, Scho- 
penhauer, Edvard v. Hartmann, Wundt, Paulsen ir k. k. 

Tam monizmui diametraliai priešingas yra materialistiškasis 
arba natūralistiškasis monizmas. Šitasis skelbia, kad viskas yra 
materija, ir kad psichiškieji, taip pat, kaip ir tiziškieji fenomenai 
yra tik medžiagos funkcionavimas. Šitojo monizmo pats žymiau- 
sias atstovas buvo Ernstas Haeckel'is. 


S 37. Ernst'as Haeckel'is 


Haeckel'is gimė 1834 m. Potsdame. Berlyne ir Wūrzburge 
jis studijavo mediciną ir gamtos mokslus. Mediciną universitete 
pabaigęs, savo specialybe jis pasirinko mažuosius jūrų gyvūnus. 
Habilitavosi Jenoj, kur paliko profesorium. Ten jis profesoriavo 
iki savo mirties, būtent, iki 1919 metų. 

Haeckel'is pasaulyj pagarsėjo labiausiai, kaip entuziastiškas 
darvinizmo apaštalas. Darvinizmą jis panaudojo kovai su tikėjimu. 

Jo moksliškieji veikalai, kaip „Generale Morphologie der 
Organismen“ (1866), mokslininkų tarpe maža teturėjo pasiseki- 
mo. Užtat jis labai pragarsėjo savo populiariškaisiais raštais. 
Garsus savo laiku buvo jo populiarus raštas „Natūrliche Schėp- 
tungsgeschichte“ (1868), o jo „Weltratsel“ (1898) tapo pasauline 
knyga. Tame veikale yra išdėstyta Haeckel'io pasauližvalga. Ke- 
leriais metais vėliau Haeckelis išleido minėtojo veikalo papildy- 
mą, pavadintą „Lebenswunder“. 

Haeckel'is ne vien raštu skleidė savo mokslą, bet buvo ir 
žymus organizatorius. 1906 m., jam vadovaujant, buvo sudaryta mo- 
nistų sąjunga „Deutsche Monistenbund“, kuri uoliai skleidžia 
materialistiškąjį monizmą. 

Tie populiarūs Haeckel'io veikalai, kuriais negali atsidžiaugti 
pusinteligenčiai, mokslininkų yra smarkiai ir griežtai pasmerkti, 
Haeckel'iui trūksta gilaus pažinimo tų dalykų, apie kuriuos jis 
rašo, 0 dar labiau sąžiningumo. 

Sit bent vieno kito specialisto nuomonė apie Haeckel'io 
veikalus. 

Zoologijos ir lyginamosios anatomijos profesorius Baselyj 
L. Rūtimeyer sako, kad Haeckel'is savo veikale „Natūrliche Schop- 

iungsgeschichte“ įdėjo kaikuriuos paveiksliukus savo paties iš- 
galvotus, o kiti buvo savavališkai numodeliuoti arba generalizuoti 
(Archiv fūr Antropologie, t. VIII. I. 309. 1868 m.). Tokį Haecke- 
Vio elgimąsi jis vadina „nusižengimu moksliškai tiesai, giliai kom- 
promituojančiu mokslininką visuomenės nuomonėje“. 

Prof. Obermaier, Paryžiaus paleontologijos instituto direk- 
torius, savo veikale „Der Mensch der Vorzeit“ (I t., 375 I.) sako: 
„Mes turime pastebėti kaikurias falsifikacijas, kuriomis Haeckel'is 
iki šiol apgaudinėja savo skaitytojus. Tos, taip pat, kaip ir jų 
autorius, turi būti pasmerktos visos publikos“, 

Prof. Paulsen savo „Philosophia militans“ sako apie Haec- 
kelio „Weltratsel“: „Aš perskaičiau tą knygą degdamas iš gė- 
dos: gėda mūsų tautai apskritai ir filosofiškai kultūrai..., kad toji 
knyga galėjo būti parašyta, atspausdinta, pirkta, skaityta ir stebė- 
ta tos tautos, kuri turi Kant'ą, Gėothę ir Schopenhauer'įj; tai yra 
skaudu“. 

Prof. Otto Hamann savo rašte „E. Haeckel und seine Kampt- 
weise“ (21.) sako: „Plačioji publika negali pastebėti ir suprasti, kad 
viskas, ką Haeckel'is paskelbė, kaip tiesą ir faktą, yra tik svajo- 
nė, arba, geriausiu atveju, hipotezė“. 

Pertrapilio universiteto fizikos profesorius Chwolson savo 
veikale „Hegel, Haeckel, Kossut und das zwėlite Gebot“ sakosi 
atydžiai skaitęs Haeckel'io veikalą „Weltratsel“ ir stebėjęs, ar 
Haeckel'is užlaiko dvyliktą įsakymą: niekuomet nekalbėk ir ne- 
rašyk to, ko nežinai. „Mūsų egzaminavimo rezultatas“, sako 
Chwolson, „buvo nugąsdinantis, nebesakant nustebinantis. Vis- 
kas, ką Haeckel'is, paliesdamas fizikos klausimus, sako, aiškina ar 
tvirtina, yra neteisinga, pamatuota nesupratimu, arba parodo sta- 
čiai neįtikėtiną ignoranciją pačių elementariškųjų dalykų“. 

Haeckel'is kelius kartus buvo sugautas befalsitikuojąs em- 
brionus. (Žiūr. F. Dennert, Die Wahrheit ūber Ernst Haeckel, 
Halle). Tuo tarpu ta jo knyga „W'eltrūtsel“ pasklido Vokietijoj 
šimtais tūkstančių egzempliorių ir yra išversta kuone į visas ci- 
vilizuotųjų tautų kalbos, kaipo aukščiausias Europos kultūros 
padaras. 

Didžiausia to išsiplatinimo priežastis yra tinkamas žemie- 
siems žmogaus instinktams pataikavimas. 

Be to, materializmas yra labai paprastas ir patogus moks- 
las ne vien praktiškam gyvenimui, bet ir teoretiškiems galvoji- 
mams. Jis tepripažįsta beveik tik tą, kas pasiekiama pojūčiais ir 

nė vieno nereikalauja belaužyti sau galvą begalvojant apie daik- 
tus, pojūčiais nepasiekiamus. 

Daugeliui patiko, kad Haeckel'is drąsiai kovojo su tikėjimu. 
Tikėjimą į Dievą ir gyvenimą po mirties ir t. t. jis su panieka at- 
meta, kaipo mokslo galutinai atmestus ir pasmerktus dalykus. 
Materializmą Haeckel'is skelbia ne tokioje grubioje formoje, kaip 
Vogt'as, bet apdailintą ir pritaikintą tų laikų skoniui. 

Viena iš pačių svarbiausių Haeckel'io pasisekimo priežasčių, 
be abejo, yra jo stebėtina drąsa, kuria jis skelbia net ir pačias 
niekuo neįrodytąsias hipotezes, kaipo mokslo visiškai ištirtus ir 
įrodytus, nė kiek neabejotinus dalykus. 

Kadangi nuo Du Bois-Reymond'o kritikos nebuvo galima 
taip drąsiai bekalbėti, kad psichiškieji ženomenai yra medžiagos 
funkcionavimas, kur dalyvauja tik pačios fiziškosios jėgos, tat 
Haeckel'is stengėsi išsisukti tuo, kad jis ėmė skelbti gyvybę ir 
jausmą esant medžiagos ypatybe. 

Bet, visų pirma, neorganiškoj medžiagoj gyvybės ir jausmo 
pasireiškimų niekas nėra matęs ar patyręs. Dėl to Haeckel'io tvir- 
tinimas ne vien neturi pamato, bet yra priešingas mokslo pa- 
tyrimui. 

Antra, iš kur gyvybė atsirado žemei atvėsus? 

Pažvelkime pirmiau, ar yra dualizmas pasaulyj, ar yra esmi- 
nis skirtumas tarp medžiagos ir dvasios, tarp kūno ir sielos. Gi- 
liau patyrinėję, mes randame du dalyku — kūną ir sielą. Tiesa, 
siela yra sujungta su kūnu, juo naudojas, kaip savo veikimo or- 
ganu, bet yra nuo kūno atskira, 

Imkime intelektualį pažinimą. Vienas žodis mums padaro 
tokį įspūdį, kitas dažnai — priešingą. Sakysime, tėvas gyvas, 
tėvas negyvas. Ir vienas ir kitas tų pranešimų padarytas įspūdis 
nebūtinai tepriklauso nuo žodžio, sudėto iš tokių ir tokių rai- 
džių, nes tas raidžių sudėjimas savyje nieko neturi nei blogo, 
nei gero. Čia viskas priklauso nuo supratimo. 

Suprasti aš galiu ir pats save. Materija to padaryti negali. 
Tegu sau atomas kažkaip apie save sukinėtųsi, visgi jis nebus 
savo pažinimo objektu. Juk galime padėti ranką ant rankos, bet 
negalime padėti rankos ant jos pačios. Veidrodis visokius daik- 
tus atspindi, bet neatspindi pats savęs. Kokiu būdu siela, jei ji 
yra medžiagiška, gali pažinti pati save ir p ažinti pati savo paži- 
nimą, kuriuo ji kitus daiktus pažįsta? Tai materialistams yrą ne- 
išaiškinama, 

Visą savo veikimą mes suvedame į savo aš. Aš pažįstu, 
aš kenčiu, aš manau, aš kalbu ir t. t. 

Be to, mes per visą savo gyvenimą kiekvienas žinome, kad 
esu tas pats aš. Kinia mūsų kūnas, kinta mūsų pažvalgos, įpra- 
timai, o betgi žinome, kad tų pakaitų subjektas (nešiotojas), aš, 
tebėra tas pats. 

Jei žmogus tebūtų vien medžiaga, tokio vienumo suprati- 
mas nebūtų galimas, nes kūnas ilgainiui pakinta visas, nebepa- 
likdamas nė vieno buvusio atomo. 

Mes galime pažinti kūno pojūčiais'įvairius dalykus, bet mes 
galime pažinti ir tokius dalykus, kurie kūno pojūčiams yra ne- 
prieinami, sakysime, dora, tobulybė, piktadarybė ir t. t. 

Jei žmogus neturėtų dvasinės sielos, tokių dalykų pažinimas 
būtų neprieinamas, nes tie dalykai kūno pojūčiams; neprieinami. 

Bet jei siela ir kūnas yra ne tas pats, dėl ko jos veikime 
pasireiškia tam tikras atitinkamumas? Sakysime, sugedo žmogaus 
smagenys, tuo pačiu sugedo ir jo protas. 

Tai yra dėl to, kad žmogaus siela yra sujungta su kūnu, 
yra kūną protinanti forma ir su juo sudaro vieną būtybę, vadi- 
namą žmogumi. Tas pareinamumas nereiškia, kad ji būtų tas 
pats, kas kūnas. Imkime kokį genialų smuikininką. Duok jam 
visai sugedusį instrumentą, jis vistiek nieko gera nesugrieš, iš 
jo griežimo išeis kakofonija, nors muzikas būtų ir genijus ir 
nors jis yra visai ne tas pats, kas sugedęs smuikas. 

Konsekventiškas materialistas ar panteistas galvoja šitaip. 
Jei aš pats esu dieviškos esmės (dievas), tad aišku, kad ir mano 
geiduliai yra geri, šventi ir dieviški. Jei taip, tai juos varžyti bū- 
tų blogas dalykas, tai reikia duoti jiems pilną laisvę. 

Jei nėra Dievo, kuriam aš turėčiau duoti atsakomybę, tuo- 
met augščiausia mano veikimo norma negali būti kokia kita, tik 
mano paties kuo didžiausia laimė, kuo pilniausias mano geidu- 
lių patenkinimas. Aš turiu būti virš gero ir blogo. Tai konsek- 
vencijos, kurios tiesioginai išplaukia iš panteizmo ar materializ- 
mo. Jas aiškiai tedrįso išvesti paskutiniais laikais tiktai Nietz- 
sche, pastatydamas žmogaus idealu antžmogį—žmogų be pasi- 
gailėjimo, be atjautimo kitų nelaimės, žmogų, pavirtusį skernagiu 
žvėrimi. Prie tokių, kaip Nietzsche, išvadų savo etikoj turėjo pri- 
eiti ir Haeckel'is, bet šitoj srityj jam pritrūko drąsos, ir jis su- 
stojo pusiaukelėje. 

Pirmoji, sulig monistiškąja etika, pareiga yra mylėti pačiam 
save, arba savimeilė. Kiekviena būtybė yra pati sau tikslas. 

Kadangi žmogus gyvena draugijoj, tai jis su savo meile 
turi jungti ir artimo meilę. Sveika tarp tų meilių harmonija yra 
augščiausias etiško gyvenimo tikslas. 

Tuo tarpu Haeckelio pamatinis visos pažangos, viso išsi- 
vystymo, viso gyvenimo principas yra kova už būvį, kur stip- 
resnieji viršija silpnesniuosius, kurie turi išnykti. Čia artimo meilė 
prie kovos už būvį yra nepriderinama. Pareigos, kurias žmogus 
turi atlikti savęs atžvilgiu ir savo artimo atžvilgiu, yra vykdymas 
to, kas labiausiai žmogų pakelia ir jo gyvenimui suteikia augš- 
čiausią vertę, tai yra kėlimas kultūros ir plėtojimas proto, kurs 
yra reikalingas kultūriniam darbui (Tai visa yra gražu, bet tai 
neišeina iš Haeckel'io sistemos). Tiesą pasakius, faktiškai jo al- 
truizmas yra ne kas kita, tik paslėptas egoizmas. Mylėk kitus, 
kiek ta meilė yra naudinga tau pačiam. Haeckel'is skelbia, kad 
žmogus turįs teisę save nužudyti. Jis pataria žudyti sunkiai ser- 
gančius, nepagydomus ligonis, senelius. 

Materialistiškasis monizmas, taip pat kaip ir materializmas, 
panaikina pačius doros pamatus. Doros pamatas yra laisva žmo- 
gaus valia. Kur laisvos valios nėra, nėra nei doros, nei pareigų. 
Kokia gali būti gyvulių dora. Monizmas laisvos valios nepripa- 
žįsta. Viskas yra iš anksto determinuota. Žmogus veikia tokiu 
pat būtinumu, ar determinacija, kaip kad žvaigždės skrieja, kaip 
mašinos sukasi, kaip žolės pražydi ar nuvysta, kaip gyvuliai kad 
veikia. Jei taip determinuotas yra žmogaus veikimas, aišku, kad 
jam negali būti už savo veikimą jokios atsakomybės ir jokios 
pareigos. Kokia gali būti atsakomybė mašinai, kuri sutriuškino 
žmogaus kaulus, ar tigrui, kuris sudraskė keleivį? 

Materializme negali būti autoriteto, kurs galėtų patiesti tinka- 
mus pamatus leidžiamiems įstatymams arba nustatomai pareigai, 
nes kiekviena pareiga, rišanti žmogų, turi būti paskirta augštes- 
nio autoriteto. Materializme augštesnio autoriteto už žmogų nėra. 

Tiesa, valdžia savo brutalia galybe gali priversti mane tą ir 
tą daryti, bet ji negali uždėti pareigos mano sąžinei, nes jos 
negali pasiekti. Jei nėra žmoguje laisvos valios, jei nėra autori- 
teto, kurs pasiektų žmogaus sąžinę, jei nėra sankcijos už dora 
ar bloga, suprantama, kad tuomet negali bebūti ir doros ar pa- 
reigų. Tiesa, Haeckel'is bando pamatuoti savo etiką „gerai su- 
prastu egoizmu“. 

Ir tai esą visai lengva: užtenką žmogui išsiaiškinti, kad jo 
paties gerai suprastas interesas reikalauja savo artimui daryti gera. 

„Jei žmogus nori gyventi gerai sutvarkytoj visuomenėj ir 
joje gerai jaustis, jis turi stengtis įgyti ne vien sau pačiam lai- 
mės, bet ir visuomenei, kurioje jis gyvena, ir žmonėms, kurie 
sudaro tą socialę draugiją. Jis turi suprasti, kad visuomenės laimė 
yra ir jo laimė, jos kentėjimai yra ir jo kentėjimai“. 

Tačiau ta artimo meilė iš egoizmo vargiai tegali būti išve- 
dama, nes žmogus savo reikalus, laimę ar nelaimę, atjaučia 1a- 
biau, negu svetimus, ir dabartinę laimę ar nelaimę labiau, negu 
ateinančią. Dėl to piktadaris, pastatęs ant svarstyklių tą laimę, 
kurios jis laukia iš piktadarystės ir, iš kitos pusės, iš tos pikta- 
darystės išplaukiančią visuomenės nelaimę, kiek ji palies patį 
piktadarį, paprastai ras, kad laimė, kurią jam suteiks piktadarybė, 
yra didesnė už nelaimę, kuri jį pasieks per visuomenę. Tai viena. 

Antra, taip pamatuota etika niekuomet negali reikalauti didžio 
pasišventimo.  Sakysime, kaip galime, egoizmu pasiremdami, rei- 
kalauti, kad kas eitų sarginti užkrečiamomis ligomis sergančių 
ligonių? Kaip galime vardan egoizmo reikalauti, kad kareivis eitų 
ginti savo tėvynę, gyventi didžiausiame varge, apkasuose, būti 
kasdien didžiame mirties ar sužeidimo pavojuj. Toks pasišventi- 
mas visuomenei ar tėvynei iš egoizmo yra neišvedamas. 

Pastačius etiką ant egoizmo, atidaromi vartai ir paleidžiami 
laisvėn net patys žemieji žmogaus geiduliai. Tiesa, monistai tvir- 
tina, kad, jei žmogus negyvena gamtos nurodymais, gamta jam 
keršija ir tuo verčia jį gyventi gamtos įstatymais. 

Gamta paprastai keršija už perdėjimą, betgi yra piktadarys- 
čių, ir labai daug, kurias darant su saiku, gamta visai nekerš- 
tauja. Atsiminkime, ką Erodui sako šv. Jonas Krikštytojas: „Tau 
nevalia turėti savo brolio pačios“. 

Iš viso to aišku, kad materialistinė etika neturi pamato, ki- 
taip sakant, etika negali būti pastatyta ant materializmo. 


S 38. Panteizmas ir jo etika. 


Panteizmas dabar yra įsigalėjęs ypač Vokietijoj. Materializ- 
mui pasirodžius esant aiškiai klaidingam, daug mokslininkų nusi- 
kreipė nuo jo. Dauguma jų kreipėsi į panteizmą, manydami su 
jo pagalba geriau išaiškinsią pasaulį, nesikreipdami tam į antgam- 
tiškas galybes. 

Kad išaiškintų pasaulio vienumą, tikslingumą ir tvarką, kuri 
yra aiškiai matoma pasaulyje, panteizmas skelbia, jog pradžioje 
buvusi tik viena pradinė pasaulio būtybė. Iš tos būtybės griežtu 
būtinumu išsivysčiusi visa visata. Ta besivystanti pradinė būtybė 
ir iš jos išsivysčiusioji visata esanti dievybė, o visi visatos da- 
lykai esą tos dievybės pasireiškimai. Kol ta būtybė buvusi tik 
akmeniu ar kitokiu neorganiškuoju kūnu, ji dar neturėjusi nei 
gyvybės nei sąmonės. Išsivysčiusi į augalą, ji jau įgijusi gyvybę; 
išsivysčiusi į gyvulį, ji jau įgijusi ir jautimą; ogi išsivysčiusi 
į žmogų, ji įgijusi ne vien jautimą, bet ir protą, o iki tol ji proto 
neturėjusi. Kad geriau suprastumėm tą besivystančią dievybę, tą 
visatą, įsivaizduokime vandenyną, kuriame kartų kartos iškyla lyg 
vilnys, o paskiau jos nuslūgsta, jų vietoje kyla kitos, kurios vėl 
nuslūgsta, o nuslūgusios nugrimsta ir susilieja su minėtąja dievybe, 
kaip vilnys su vandenynu. Vadinasi, atskiros asmenybės nėra, 
žmogus gyvena ir veikia tik susiliejęs į vieną dievybę. 

Nors pirmu žvilgsniu panteizmas atrodo kilnesnis už materia- 
lizmą, bet ir jis turi nenugalimų sunkenybių, neperžengiamų kliūčių. 

Visų pirma, mes paklaustumėm, kas tai yra ta pradinė bū- 
tybė, ta besivystančioji dievybė, ar ji yra dvasinė būtybė, ar ma- 
terialė, ar kartu ir viena ir kita? 

Jei ta pradinė būtybė yra dvasinė, tad kaip išaiškinti, kad 
iš jos atsirado pasaulio medžiaga? 

Ji negali būti dvasios emanacija arba išplaukti iš dvasiškos 
būtybės, nes dvasia neturi nieko kūniška, iš jos nieks kūniška 
negali išplaukti. 

Daug panteistų pripažįsta, kad pirmoji būtybė yra dvasinė; 
bet tuomet jiems nieko kita nebelieka, kaip pripažinti, kad visas 
pasaulis yra dvasinis, o kūnišku jis mums tik išrodo. Ir daug 
yra panteistų, kurie tokį neįtikėtiną dalyką tvirtina, 

Jei ta pradinė būtybė yra medžiaginė, tad ir visi dvasios. 
pasireiškimai gyvenime yra medžiagiški. Tokiu būdu panteizmas 
ikrinta į materializmą. 

Gal ta pirmykštė būtybė yra kartu ir dvasinė ir medžiaginė, 
kaip tai norėtų paralelizmo šalininkai? Jie tvirtina, kad ta būtybė 
iš viršaus pažvelgus yra medžiaginė, jos judesiai yra mechaniški. 
Pažvelgus į ją iš vidaus, jos funkcionavimai yra psichiški: jauti- 
mas, sąmonė ir tt tt Bet tai yra negalimas dalykas, nes nė vie- 
na dvasia nėra medžiaga, ir nė viena medžiaga nėra dvasinė. 

Be to, ar panteistiškoji būtybė yra sąmoninga, ar ne? Pri- 
pažinti protą visam žemės rutuliui, visiems neorganiškiems kū- 
nams yra perdaug aiškus absurdas. Dėl to dauguma panteistų 
šiandien pripažįsta, kad visata neturi sąmonės, tik išsivysčius 
žmogui, sąmonė pasirodžiusi. "Bet jei iki pasirodant žmogui są- 
monės ir proto pasaulyj nebuvo, kaip išsivystė pasaulis į taip 
tikslingą ir taip tvarkingą, kas jam suteikė tokius įstatymus, ku- 
riuos tyrinėjo šimtai ir tūkstančiai mokslininkų per šimtus ir tūks- 
tančius metų ir jų, toli gražu, neištyrė? 

Priėję prie tokių neperžengiamų kliūčių, kaikurie panteista- 
pradėjo skelbti, kad visas pasaulis, — ir akmenys ir kiti neorga- 
niškieji kūnai, —visi turi sąmonę, nors visiems aišku, kad to nėra. 

Be to, panteizmas patenka į aiškų prieštaravimą sąmonei. 
Sakysime, mano sąmonė aiškiai liudija, kad aš esu atskiras žmo- 
gus, kad nesu identiškas su kitais žmonėmis, su žolėmis, me- 
džiais, akmenimis, gyvuliais. 

Sąmonė man liudija, kad aš esu atskiras, savistovus žmo- 
gus, su savais jausmais, mintimis, pasiryžimais ir t. t. Sakysime, 
jei kas eina medžioti, žino, kad jis nušovė ne save, bet, sakysi- 
me, kiškį ar kitą kokią būtybę. Arba vėl: dvi šalys kariauja, 
jų kareiviai šaudo, žudo kits kitą. Sekant panteistus išeina, kad 
kareiviai šaudo savo dievybę, o joje patys save, nes ir jie yra 
išsivysčiusi į juos dievybė. 

Kadangi kiekvienas žmogus yra į jį išsivysčiusi panteistiška 
dievybė, tai ir to žmogaus kiekvienas veikimas yra panteistiškos 
dievybės veikimas. Be to, ta dievybė neturi laisvos valios, o vy- 
stosi ir veikia griežtu būtinumu, kaip dangaus kūnai kad bėga 
savo nustatytais keliais. Tokiu biidu, panteizmas yra dorai mir- 
tis. Sudievindamas žmogų ir paskelbdamas jį neturint laisvos 
valios, panteizmas atleidžia žmogų nuo atsakomybės už savo 
darbus. 

Panteistiškoji dievybė savo pavyzdžiu paskatina žmogų blo- 
gam. Juk panteistiškoji dievybė ir yra bjauriausias piktadaris, 
koks kada yra buvęs. 

Prisiminkime bent keletą: Kaine jis nužudė savo brolį Abelį, 
Nerone jis nužudė savo motiną, kitame jis pasirodo baisiausias 
plėšikas, piktadaris, kurio piktadarybės yra tokios, kad pats jų 
prisiminimas sušiaušia plaukus ant galvos. 

Kadangi tas pikladarybes yra padarę žmonės, arba panteis- 
tiškoji dievybė, išsivysčiusi į juos, kadangi, kaip minėjau, ji ne- 

turi laisvos valios, bet yra griežtai determinuota, tai ji negali būti 
už savo blogus darbus atsakinga. 

Juk nė vienas teismas neteisia mašinos, kuri, sakysime, su- 
laužė žmogaus kaulus, ar plėšraus žvėries, kurs sudraskė žmogų, 
ar gyvatės, kuri įkando žmogui. Taip pat ir dievybė, kuri padarė 
ką bloga, negali būti atsakinga, juoba, kad žmogus, nors ir pik- 
tadaris, yra pati dievybė. 

Bet panteistas pasakys: pagal mūsų teoriją, dievybė išsi- 
vystė ne vien į piktadarius, bet irį doriausius ir kilniausius žmo- 
nes. Kam manyti, kad piktadarių pavyzdys patrauks daugiau, 
negu dorųjų ir kilniųjų pavyzdys? 

Ypač panteizme blogųjų pavyzdys yra sėkmingesnis už ge- 
rųjų pavyzdį, nes: 1) ir panteizme žmogus jau savaime labiau yra 
linkęs prie blogo, negu prie gero; 2) būti geru kainoja daug pa- 
sišventimo ir pastangų; 3) panteizmas prisideda prie žmogaus 
linkimo į bloga, ypač skelbdamas nesant laisvos valios, bet vis- 
ką esant determinuota. Tad kiekvienas supranta, kad už tokį ge- 
rumą ar prakilnumą nėra jokio asmeniško atlyginimo. Tuo tarpu 
tas pats determinizmas visokį blogą pateisina. 

Dėl ko panteizmas surado tiek daug sekėjų? Panteizmas 
visų pirma sudievino žmogų, tuo pačiu jis pataikauja žmogaus 
puikybei; panteizmas, nepripažindamas žmogui laisvos valios, nui- 
ma nuo žmogaus pareigą gyventi krikščioniškai, panaikina bet 
kokią atsakomybę, tuo labiau, kad panteizmas paneigia pomirtinį 
sielos asmeninį gyvenimą, kurs yra didis akstinas dorai gyventi. 
Panteizmas skelbia, kad po mirties žmogaus siela grįžta į dievy- 
bę ir su ja susilieja į viena, kaip vilnis su visu vandenynu. 

Be to, panteizmas neturi jokių įrodymų, kad jo teorija ati- 
tinka realybę, o daug įrodymų yra, kad ji stovi tik ant pramany- 
tų, išgalvotų hipotezių. 

Kad panteizmas yra klaidingas, matyti jau ir iš to, jog pan- 
teistiška dievybė yra sudėta iš nesuskaitomų kontradikcijų. Taip, 
vienur ji išsivystė į akmenį, kitur — į augalą, vienur į malonų 
paukštelį, kitur — į plėšrų vanagą, vienur ji išsivystė į nekaltą 
avinėlį, kitur —— į plėšrų žvėrį ar nuodingą gyvatę, ar į kitą gy- 
vulį. Vienur panteistiška dievybė yra išsivysčiusi į idijotą, kitur 
ji yra išmintingiausiu genijum; vienur ji yra stabmeldis, kurs kaip 
Dievą garbina stabus, ar kokius gyvulius, ar kokią gyvatę, kitur, 
kaip monoteistas, smerkia stabmeldybę, kaip bjaurią klaidą ir tt. 
Tokių būtybių, sudėtų iš kontradiktoriškų ypatybių, kaip pan- 
teistiška dievybė, nėra ir būti negali. | 


S 39, Rudolf'as Eucken'as 


Materializmas etikoj pasklido labai plačiai visuomenėj, ypač 
per Haeckel'io raštus. Dar labiau jis yra įsivyravęs praktiškame 
gyvenime. Jį labai sustiprino didysis karas. Civilizuotos tautos 
po karo etikos žvilgsniu dar žemiau stovi, negu prieš karą. 

Bet iš kitos pusės daug šviesių vyrų ima tame matyti savo 
tautai gręsiančią pražūtį, ima ieškoti kelių, kuriais būtų galima 
išvesti tautą iš to susmukimo. Su tuo tikslu daug kas grįžta prie 
krikščionybės. Dėl to gal niekumet tiek nebuvo rašoma apie 
Dievą, tikėjimą, Kristų, kaip dabar. 

Kiti siūlo savotišką idealizmą. Ta antimaterialistinė srovė 
galingai stiprėja. Jai vadovauja net ir patys tautų rinktiniai žmo- 
nės. Pats žymiausias vadas tos srovės, kuri kovoja su materializ- 
mu ir jo vieton proponuoja savotišką idealizmą, yra Rudolf'as 
Eucken'as. Jis gimė 1846 m. ir arti 50 metų profesoriavo Jenos 
universitete. Tame pačiame universitete, kur Haeckel'is taip uo- 
liai skleidė materializmą, ten pat kyla galinga srovė prieš mate- 
rializmą. 

Eucken'as turi didžios įtakos inteligentams ne vien Vokie- 
tijoj, bet ir už jos ribų. Jis toli dar nėra krikščioniu, bet yra 
galingu kovotoju prieš materializmą. Jis yra išdėstęs sielos rei- 
kalus dabartiniais laikais. Jis randa, kad dabartinių laikų žmogus 
kuone visą savo dėmesį kreipia į orutinį gyvenimą, apleisdamas 
savo vidujinę kultūrą. Tai, kas sudaro žmogaus asmenį, anot 
Eucken'o, dabar permaža tėra vertinama. 

Tuo, anot jo, kaltos labiausiai filosofijos sistemos, kurios 
nepripažįsta vidujinio gyvenimo. Tų nusikaltėlių eilėje pirmą vie- 
tą jis skiria materializmui arba natūralizmui. 

Taip pat, anot Eucken'o, pragaištingas yra panteistiškasis 
intelektualizmas, kuris mato vienintelę pasaulio esmę ne materi- 
joj, bet dvasioj. Anot jo, pasaulio eiga ir čia yra nepersonalis sielos 
gyvenimas, kurs vystosi vidujiniu būtinumu, Taigi, ir čia „aš“ 
nebėr savarankus. 

Tame dalyke ir panteizmas ir materializmas sutinka. Ir vie- 
nas, ir kitas nepripažįsta žmogui vidujinio savarankumo. Jie 
įspraudžia žmogų į būtinų nepersonalių pasaulio įvykių vidų. 

Eucken'as apgailestauja, kad moderniškojo žmogaus dėme- 
sys yra perdaug nukreiptas į išorinį gyvenimą. Mūsų didis įtemp- 
tas darbas, tiesa, sukūrė nuostabiai gražią paviršutinę kultūrą, 

bet užtat mūsų vidujinė kultūra paliko apleista, „mes pelnome 
pasauli, bet nustojame sielos“ (R. Eucken, Die Wahrheitsgehalt 
der Religion, Leipzig). Žmogus tampa tuščias ir nuskurdėlis gy- 
vendamas pasisekimuose. Jis taip žemai nusmunka, kad tampa tik 
įrankiu arba priemone neasmeniniam kultūros procesui, kuris 
pagal reikalą jį panaudoja ar atmeta (Eucken, Die Lebensanschau . 
ungen der grossen Denker, Leipzig). 

Dėl to Eucken'as pataria žmonijai grįžti į save ir labiau 
imti rūpintis vidujiniu savo gyvenimu, vidujine savo kultūra. 

Kelias į tą vidujinę kultūrą yra per kovą, pasišventimą ir 
savęs išsižadėjimą. Reikia savyje nugalėti tai, kas yra žema. Žmo- 
gus turi nugalėti geidulius, kurie priešingi sielai, ir įšsilaisvinti 
iš jų vergijos. Jis turi paliauti vergavęs gamtos procesui, kur 
laisvės nėra, išsilaisvinti nuo egoizmo ir susiskaldymo gyvenimo 
veikime, kur trūksta viską jungiančio vienumo. 

Šalia savęs mes matome dar kitus žmones, visuomenę. Euc- 
ken'as pabrėžia, kad pavienis asmuo neturi būti visuomenės paverg- 
tas, bet kad jis turi išlaikyti savarankiškumą, asmeniškumą, ir kad 
nebūtinai dori tėra tik tiek veikimai, kurie yra socialūs. Kiekvie- 
nas turi visų pirma atlikti uždavinį, paliečiantį jo paties asmenį. 
Kiekvienas mes turime pareigą visų pirma ištobulinti patys save. 
Žmogaus tikybiniai įsitikinimai gali kartais pastatyti žmogų į 
priešingumą su visuomene. Tie įsitikinimai gali kartais panaikinti 
visuomenės ramumą, tačiau jie gali būti savyje dori. Tai aiškų, 
kad dora yra kažkas gilesnis, kažkas daugiau, negu altruizmas 
(Eucken, Geistige strėmungen der Gegenwart, Leipzig). 

Iš kitos šalies, Eucken'as yra griežtas kraštutinio individua- 
lizmo priešininkas. Jis pabrėžia sociales pareigas, kurias žmogus 
privalo atlikti draugijos ar visuomenės naudai, biitent: teisingu- 
mo, meilės ir t. t. 

Eucken'as gan gražiai įrodo, kad iš tų pareigų atlikimo yra 
naudos ne vien visuomenei, kaipo tokiai, bet ir pačiam pareigos 
vykdytojui. Pagaliau, ir ten, kur atrodo, kad žmogus tik aukoja, 
ir tas nelieka jam be naudos. Kaip tik per veikimą, kur nėra sa- 
vimeilės, žmogus tobulinasi. Tuo jis nugali tai, kas yra siau- 
ra, smulku, egoistiška. 

Eucken'as pripažįsta ir tikėjimo reikalingumą, bet neaiškiai. 
Jis sako, kad visos pastangos žmogų pastatyti tik ant jo paties 
ir manymai žmogų patenkinti vien tik žmonių kultūra, nuėjo nie- 
kais, nes silpnas apribotas žmogus neįstengia pats sau paga- 

minti dvasios gyvenimo. Dėl to vis dažniau susitinkame žmo- 
nių, kuriems pakyrėjo vien tik žmogiška, nes vis labiau aiškėja, 
kad žmonija smunka žemyn, ir gyvenimas nustoja savo tikslo, 
jei žmogus neatremia savo gyvenimo į augštesnę dievišką galy- 
bę (Der Sinn und Wert des Lebens, R. Eucken). Dieviškas sielos 
gyvenimas yra pamatas tam, kas yra žmogiška, yra šaltinis, iš 
kurio plaukia galybė. 

Natūra pasiekia per geidulius pačią mūsų sielą. Žmogus 
vienas neįstengia prieš gamtą kovoti. Visai kas kita, jei žmoguje 
viešpatauja dieviškasis principas. Tuomet stoja į kovą ne vien 
silpnas žmogus, bet ir begalinė dieviška galybė. Tuo pasiremda- 
mi ir manome, kad gera pa saulyj turi galų gale nugalėti bloga 
Dieviška yra ne vien dvasios gyvenimo pamatu, bet ir to gyve- 
nimo tikslu ir ir augčiausiu turiniu. Sujungti žmogui su tuo, kas 
yra dieviška, reikia religijos. Religija yra reikalinga dvasios gy- 
venimui. Jei mes atmetame religiją, turime atmesti ir mūsų dva 
sios gyvenimą, mūsų asmeniškumą, mūsų dvasios individualumą 
(R. Eucken, Der Wahrheitsgehalt der Religion; Grundlinien einer 
neuen Lebensanschauung). Ką reiškia atmesti religiją, patyrė pati 
moderniškoji žmonija. Ji manė laimingiau gyvensianti be religijos. 
bet ji patyrė visus palaidūno sūnaus sielvartus. 

Nors Eucken'as taip gražiai kalba apie religiją, tačiau jis 
nėra krikščionis tikra to žodžio prasme; jis dar nepajėgė nusi- 
kratyti panteizmu. Jis maišo žmogų ir pasaulį su Dievybe. 

Eucken'as nori tikėjimo kažkokio bendro, be Kristaus, kaip 
Dievo, be dogmų, be autoriteto, be sakramentų. Tačiau Kristaus. 
steigtoji Bažnyčia yra kitokia, 


S 40. Paskutiniųjų laikų priklausomosios nuo tikybos etikos. 
šalininkai 
Etikos, priklausomos nuo tikybos, šalininkai, kurie laikosi 
šv. Tomo Akviniečio sistemos, paminėtini yra šitie: Taparelli, 
Liberatore, Sanseverino, Zigliara, I. Balmes, Z. Gonzalez, Ch. 
Perin, A. Vermeersch, A. Castelain, V. Cathrein, Th. Meyer, 
Stėckl, Costa —Rossetti, Gutberlet, C. Willems, Mausbach. 

PIRMOJI KNYGA 
BENDROJI ETIKOS DALIS 


I SKYRIUS 
ŽMOGAUS PRIGIMTIS (NATŪRA) 


1. Žmogus yra paskirtas gyventi visuomenėje 


Norint gerai nustatyti etikos taisykles, visų pirma reikia pa- 
žinti žmogaus prigimtį (natūrą). 

Veikimas turi atitikti tą, kas veikia. Juk, sakysime, kitoks 
turi būti veikimas žmogaus, kitoks gyvulio. 

Žmogus teisingai yra vadinamas mikrokosmos. Medžiagą 
jis turi tokią pat, kaip ir neorganiškas pasaulis. Jis turi gyvybę, 
kaip ir augalai, jaučia, kaip ir gyvuliai. Bet žmogus dar turi ir 
sielą, kuri turi protą ir laisvą valią. 

Žmogus savo prigimties (natūros) yra paskirtas gyventi draugi- 
joj. Tokia draugija visų pirma yra šeima, o toliau platesnė visuomenė. 

Jau ir pati kalba rodo, kad žmogus yra paskirtas gyventi 
draugijoj vienas su kitais. Kits kitam jie pareiškia savo mintis ir 
norus. Kiekvienas žmogus reikalauja kitų pagalbos. Ir savo fiziš- 
kuose reikaluose žmogus daugiau priklauso nuo kitų, negu gy- 
vuliai. Nė vienas gyvulys jaunystėje nėra toks bejėgis ir taip il- 
gai, kaip žmogus. Kiekvienas gyvulys jau nuo pat mažens ar, 
pagaliau, nuo pat gimimo yra aprūpintas tinkamu apvalkalu. Tik 
žmogui trūksta apvalkalo. Kiekvienas gyvulys turi priemones ap- 
sigynimui nuo savo priešininkų, tik žmogus jų neturi. Kiekvie- 
nas gyvulys randa sau paruoštą tinkamą maistą gamtoje, tik 
žmogus didžią savo valgio dalį turi sau pasigaminti. Kiekvienas 
gyvulys turi prigimtą sau reikalingą mokslą: kaip lizdą susikrauti, 
kaip maisto susirasti, kaip keliauti ir t. tt: Žmogus gi tų žinių 
neturi, jis turi mokytis. To vieton jam duotas protas ir valia. 

Geriausiai žmogus patenkina savo reikalus draugijoje. At- 
siminkime kad ir paprasčiausius žmogaus drabužius, kiek čia yra 
šalių, kiek čia žmonių, kurie prisidėjo, kad jam tuos drabužius 
parengtų. 

Be visuomenės pagalbos žmogus net ir pačių svarbiųjų 
kūno reikalų negalėtų tinkamai aprūpinti ir gyventų skurde. 

Dar labiau žmogus priklauso nuo visuomenės savo dva- 
sios reikaluose: religijos, mokslo, dailės srityje. Ką žmogus ži- 
notų, jei kiekvienas, nė kieno nemokomas, pats kiekvieną dalyką 
nuo pradžios pradėtų. 

Visai kas kita, kada žmogus gyvena draugijoj. Tada jo ga- 
lybė neribotai išauga. Visuomenės nariai pasidalija tarp savęs 
darbą. Nė vienas nebeturi reikalo beskaldyti savo pajėgų. Kiek- 
vienas gali išmokti ir dirbti vieną amatą, savo išdirbinius mai- 
nyti su kitais į kitokius sau reikalingus dalykus ir tokiu būdu 
patenkinti įvairius savo reikalus. 

Ir tai, kas pasiekta kultūroje vienos gentkartės, nenueina į 
grabą, bet palieka sekančioms, kurios tuos kultūros turtus padi- 
dina savo suradimais, savo padarytąja pažanga, ir visą tą padi- 
dintą turtą palieka sekančioms gentkartėms. 

Tokiu būdu žmogui, gyvenančiam visuomenėje, padeda 
darbuotis ir žengti pirmyn ne vien dabartinė visuomenė, bet ir 
visos praėjusios gentkartės. 


2. Žmogus turi nematerialę, nemarią sielą 


Kad žmogus dorai veiktų, jis turi turėti nematerialę, ne- 
marią sielą. (Ar turi žmogus nematerialę, nemarią sielą, apie tai 
žiūrėk A. Maliauskio knygutę „Ar turi žmogus nematerialę ir 
nemarią sielą?“). 


3. Žmogus turi laisvą valią 


Žmogaus valios laisvumo klausimas yra labai svarbus, ypač 
etikai. Nuo buvimo ar nebuvimo laisvos valios priklauso ir eti- 
kos buvimas ar nebuvimas. 

Laisvoji valia skiria žmogų nuo visų už jį žemesnių kūri- 
rinių. Proto neturinčiose būtybėse viskas yra determinuota gam- 
tos įstatymų. Jei žmogus nėra tų įstatymų determinuotas, aišku, 
kad žmoguje yra dvasinė pajėga, kuri savo esme skiriasi nuo 
kūno ir jo pojūčių. 

Pirmu žvilgsniu žiūrint, išrodo, kad neatsiras nė vieno žmo- 
gaus, kurs nepripažintų žmonėms tos prerogativos. Tuo tarpu 
yra buvę ir senovėje ir dabar yra tokių, kurie nepripažįsta, kad 
žmogus turi laisvą valią. 

Toki prieš Kristų buvo fatalistai, kurie skelbė, kad ir žmo- 
nių ir, pagaliau, dievų gyvenimas yra determinuotas, priklauso 
nuo fatum. 

Laisvos valios klausimo neišsprendė nė patys didieji seno- 
vės filosofai, kaip Sokratas ar Plato. Aristotelis, didžiausias se- 
novės filosofas, tiesa, tvirtina, kad žmogus turi laisvą valią, bet 
negali sutaikinti jos su dievų pramatymu ir apvaizda. 

Tą klausimą aiškiai nušvietė krikščionybė. Pirmoje vietoje 
čia yra paminėtinas šv. Augustinas savo ginčuose su pagonų 
filosofais ir klaidatikiais. Tarp ko kita, jis sako: „Si non est Dei 
gratia, guomodo Deus salvat mundum, et si non est liberum ar- 
bitrium, guomodo judicat mundum“. 

Viduriniais amžiais filosofai pripažįsta laisvą Žmogaus va- 
lią, tik mahometonai laikosi determinizmo, kurį supranta, kaip 
Dievo paskyrimą iš anksto. 

Renesanso laikais atgimsta pagonių pažiūros ir į laisvą žmo- 
gaus valią. 

Martynas Liuteris ir Kalvinas, savo religijos sųmetimais va- 
dovaudamiesi, nepripažįsta žmogui laisvos valios. 

Šitoje srityje pasižymėjo ypatingai filosofas Baruch Spi- 
noza. Būdamas panteistas, jis nepripažino atskirų savistovių sub- 
stancijų. Visus daiktus jis laikė dievybės pasireiškimais, besivys- 
tančios matematišku griežtumu. 

Hobbes nepripažino valios, kaip dvasinės pajėgos, bet tik 
kaip materialį veiksnį, o David Humes pagaliau nebepripažino 
valios nė kaip psichiško veiksnio, bet tik kaip psichiškų faktų 
asociaciją. 

Visų tų teorijų padaras buvo 19 amžiuje įsigalėjęs mate- 
rializmas, arba, kaip jis dabar save vadina, materialistiškasis mo- 
nizmas, kuris nepripažįsta laisvės nei mumyse, nei anapus mūsų. 

Kant'as savo filosotijoj bandė sujungti valios laisvę su de- 
terminizmu. Jis pripažino, kad empiriškasis „aš“, kitaip sakant, 
paprastoji sąmonė yra determinuota. Ir absoliutiškąją laisvę jis 
pripažino mūsų mistiškam, transcendentaliam „aš“, kurs stovi 
už empiriškojo „aš“. To mistiškojo „aš“ laisvė nėra varžoma 
jokių priežasčių. Kant'o pasekėjai nebepripažino tokio determi- 
nizmo ir laisvės sujungimo. 

Idealistiškieji panteistai, kaip šit Fichte ar Hegel'is, arba vo- 
luntaristai, kaip Schopenhauer'is ar Edvard v. Hartmann, pripa- 
žino transcendentalę laisvę. Kiti laikėsi Kant'o paskelbtojo valios 

empiriškojo determinizmo, sujungdami jį su materialistiška si- 
stema. Toki buvo Feuerbach'as, Vogt'as, Moleschott'as ir jų pa- 
sekėjas Haeckel'is. 

Anot monistų, pasaulis yra mechanizmas, 0 mechanizme 
negali būti jokios laisvos valios. 

Tokios pat, kaip ir materialistiškasis monizmas, nuomonės 
apie laisvą valią laikosi ir idealistiškasis panteizmas. Jis sako, kad 
visi daiktai, taigi ir žmogus ir jo valia, yra realūs pasireiškimai 
absoliučios dvasios arba valios. Tie dvasios pasireiškimai yra bū- 
tini, nes tos dvasios išsivystymas įvyksta būtinai. Dėl to valios 
laisvei nebėra jokios vietos. 

Taigi, keistas dalykas, jog šiais laikais, kuomet tiek kalbama 
apie asmeninę laisvę, tie patys, kurie taip kalba, kaip panteistai 
ar materialistai, laisvos valios nepripažįsta ir skelbia determinizmą. 
Prie tokių priklauso: Wundt, Paulsen, Windelband, Jodl, Ebbin- 
haus, Ziehen, Kuno Fischer ir kiti. Ypač materialistai ir evoliu- 
cionistai visas pastangas deda paneigti laisvai valiai. Bet pasku- 
tiniais laikais ji vis daugiau ir daugiau suranda sau apgynėjų. 
Daug ginčų tame dalyke kyla dėl nesusipratimo. 


$ 1. Kas yra laisva valia? 


Pažiūrėję į save, mes randame įvairių psichiškų faktų, ku- 
riuos galime sutraukti į dvi grupi: pažinimo aktai ir norėjimo 
aktai. Pažinimo ir norėjimo aktai yra dvejopos rūšies: kūniški — 
pojūčių ir dvasiški — proto ir valios aktai. 

Mūsų sąmonė liudija, kad be pažinimo pojūčiais mes tu- 
rime dar augštesnės rūšies pažinimą. Jo objektas yra ir tokie da- 
lykai, kurie pojūčių neveikia, yra ne kūniški, kaip šit: Dievas, 
siela, dora, blogas, mokslas, ir t. t, žodžiu sakant, tokie daly- 
kai, kurie pereina pojūčius ir kurių negali išreikšti jokia fantazija, 

Mūsų protas pažįsta dalykus ir pojūčiais pasiekiamus, bet 
jis pažįsta juos kitokiu būdu. Jis pažįsta jų esmę, jų priežastis 
ir pasekmes. Jei protas pažįsta, sakysime, namus, tai jis ne vien 
žino, kad tai kažkoks didelis dalykas, tokios formos, spalvos, 
kietas ir t. t, bet jis pažįsta ir tai, kas tas dalykas yra, kas jį pa- 
darė, kam jis reikalingas, kam jis priklauso ir t. t, ko pojūčiais 
pažinti negalime. 

Tą dvasinį pažinimą atitinka ir dvasinis norėjimas, taip pat, 
kaip pojūtinį pažinimą atitinka kūniškas norėjimas ar nenorėjimas. 

Sakysime, vaikas pamatė gražią kvepiančią rožę. Tuoj jam atsi- 
randa noras tą rožę nusiskinti ir ją turėti. 

Taip intelektualį pažinimą atitinka dvasinis noras. Sakysime, 
koks vertelga apskaičiavo, kad jam būtų didelis pelnas, jei jis 
nusipirktų šiuos namus, ir jis pasiryžta juos pirkti, 

Klausimas, ar visi mūsų valios aktai yra laisvi? 

Pirma, kas yra tas neaiškus žodis laisvė? Laisvė gali būti 
nebuvimas kliūčių, kurios gali būti ant kelio ir neleisti įvykti ko- 
kiam dalykui. Tokia prasme galime sakyti, kad dangaus kūnai 
laisvai, t. y. be kliūčių, atlieka savo kelionę. Tokia prasme fizi- 
kas kalba, kad kūnas laisvai krinta žemyn. 

Fiziškai laisvei diametraliai priešingas yra mechaniškas bū- 
tinumas, fiziška prievarta. 

Mūsų valia turi, visų pirma, fizišką laisvę, nes valia, kaip 
dvasiška būtybė, negali būti pasiekiama jokios orutinės (dusse- 
ren) pajėgos ir jos suvaržoma. 

Mūsų sąnarius galima surakinti geležiniais ir valios įtaką 
jiems kliudyti. Bet pačios valios negali suvaržyti jokie retežiai. 

Yra ir augštesnė veikimo laisvė už šitąją. Siauresniąja ir 
tikrąja žodžio prasme laisvas yra tas, kurs neturi vidujinės prie- 
vartos daryti taip ar kitaip ir gali pats iš vidaus nustatyti savo 
veikimą. Šitoji laisvės rūšis yra visai kitokia, negu laisvė augš- 
čiau minėtąja, plačiąja žodžio prasme. 

Pažiūrėkime į gyvulius, kaip jie reaguoja į įspūdžius, kurių 
jiems teikia orutinis pasaulis. Jie reaguoja nevienodai. Sakysime, 
šuo pamatė pradžios mokyklos mokinį. Kartais su piktumu jį 
puola ir loja, kartais šokinėdamas jam gerinasi, kartais uodegą 
nuleidęs bėga šalin. Taigi, čia reagavimas yra nevienodas, nors 
kartais objektas gali būti ir tas pats. Tai priklauso nuo to, kokį 
įspūdį padarė mokinys šuniui. Šitame atvejyje nėra fiziškos prie- 
vartos, bet yra vidujinė, psichiška prievarta, pažinimo prievarta, 
nes gyvulys visuomet veikia pagal savo pojūčių pažinimą. 

Mūsų valia yra laisva ir nuo psichiškosios prievartos. Mū- 
sų valia yra laisva nuo prievartos, kurią galėtų padaryti pirmes- 
nysis gero ar blogo pažinimas. Tuo tarpu gyvulys tos laisvės 
neturi. Valia gali deciduotis (pasiryžti) pagal pažinimą ar, paga- 
liau, prieš pažinimą. Ji turi pasirinkimo laisvę. Tatai paukštis 
ir iš narvelio išleistas nėra laisvas, o žmogus ir kalėjime užda- 
rytas yra laisvas. Jis turi galimybės ir nenorėti to, ko iš jo rei- 

kalaujama. Tad žmogus yra ta prasme laisvas, nors būtų ir ge- 
ležiniais surakintas. 


S 2. Valios veikimo rūšys 


Yra įvairių rūšių valios veikimų. Yra tokių, kurie valioje 
prasideda ir joje baigiasi (actus eliciti). Yra tokių valios aktų, ku- 
rie yra valios įsakyti ir atlikti kitų žmogaus pajėgų, kaip šit, pro- 
to, atminties, fantazijos, geidulių ir t. t. (actus imperati). Tie ak- 
tai yra kartais vadinami antraeiliais valios aktais. Čia kyla klau- 
simas apie laisvą veikimą. 

Laisvė formaliai tinka tik valios veikimams, o ne kitų pajė- 
gų. Tos kitos pajėgos dalyvauja valios laisvume, kaip saulės ap- 
šviestieji kūnai dalyvauja saulės šviesoje. 

Mes čia nagrinėsime vien tik valios veikimų laisvę. 

Ar laisvi yra visi tie valios aktai, kurie valioje prasideda ir 
valioje baigiasi? Toli gražu ne. Kaip tik pirmieji valios judesiai 
seka gamtos įstatymus ir priklauso nuo pažintojo objekto, ir tai 
dvejopu būdu. Visų pirma, pojūtinį pažinimą betarpiai ir nepa- 
reinamai nuo valios seka kūniškas geismas (sinnliches Streben) 
ir tuoj atitinkamas valios veikimas, nes abu — ir kūniškas geis- 
mas ir valia — yra labai artimai kits su kitu sujungti. Juk kas- 
dien mes patys tai patiriame. Sakysime, norėjimas valgyti ar gerti 
savaime sukelia ir atitinkamus valios aktus. Tas tamprus tų dvie- 
jų pajėgų sujungimas yra įvairių pagundų šaltinis. 

Valia pati savaime yra akla pajėga. Jai šviečia ir vadovau- 
ja protas. Jis parodo valiai, kad tas ir tas dalykas yra geras, 
norėtinas, tas — blogas, atmestinas. 

Bet tas norėtinumas ar atmestinumas nėra proto valiai pa- 
rodytas, kaipo būtinas, neišvengiamas. Tai, kas yra kiekvienu 
žvilgsniu negera, ir tai, kas nėra kokiuo žvilgsniu gera, negali 
būti valios norima. Taip pat negali būti nenorimas tas dalykas, 
kurs kiekvienu žvilgsniu ir būtinai yra geras, nes valios objektas 
yra gerą. Tatai valia negali siekti to, kas jai neišrodo gera jo- 
kiu žvilgsniu, o kas jai išrodo gera kiekvienu žvilgsniu, ji turi 
to siekti. Tatai kiekvienas žmogus siekia laimės. 

Tų gėrybių atžvilgiu, kurios ne kiekvienu žvilgsniu tėra ge- 
ros (arba bent taip valiai išrodo), valia yra laisva—gali jų siekti, 
gali nesiekti. Sakysime, jaunas žmogus renka sau amatą. Jis gali 
būti gydytoju, advokatu, inžinieriu, agronomu ir t. t. Rinkdamas 
jis svarsto kiekvieno racijas pro ir contra. Taip jis gali pasirinkti 

ką tinkamas. Tas galėjimui pasirinkti reikalingasis pažinimas nėra 
pati laisvė, bet laisvės būtinoji sąlyga ir šaknis. 

Kadangi ten, kur yra laisvė, negali būti vidujinės prievartos, 
arba determinizmo veikime, tatai laisvos valios šalininkų sistema 
ar pažvalga yra vadinama indeterminizmu, o jam priešinga sistema 
yra vadinama determinizmu. 

Iš dvasinių gėrybių ar blogybių pažinimo savaime sukyla 
valioje jausmai — meilės, norėjimo, vilties, džiaugsmo, arba pa- 
sibjaurėjimo, nevilties, baimės, nuliūdimo, šalinimosi ar saugo- 
jimosi blogo. Tuos aktus senesniųjų laikų filosofai vadindavo 
„actus primo-primi“. Tie aktai nepriklauso nuo mūsų. Jie spon- 
taniškai (savaimingai) įvyksta iš mūsų bendro palinkimo ieškoti 
laimės. 

Pirmu žvilgsniu išrodo, kad ir mūsų valia yra determinuota 
psichiškos prievartos: palinkimo laimės ieškoti—iš vienos pusės, 
o iš antros pusės — pramatomo gero ar blogo, kurie ją veikia. 

Tai tikrai taip būtų, jei žmogus neturėtų proto ir išminties. 
Žmogaus protas parodo tikrą vertę tų gėrybių, kurios mus vei- 
kia, kaip jos atitinka mus, kaipo žmones, ir kaip jos atitinka 
mūsų augščiausiąjį tikslą. 

Kada mūsų valia, pajudinta jai priešpastatyto gero, pradeda 
reaguoti, paprastai tuomet įvyksta apsigalvojimas, kitaip sakant; 
pabunda mūsų sąžinė. Mūsų protas apsvarsto tą objektą, kurs 
veikia valią ir jo sukeltus jausmus, kokia yra to objekto ir tų 
jausmų moralė vertė: kokie yra jų santykiai su mūsų protingąja 
prigimtimi (natūra) ir su mūsų augščiausiuoju tikslu. 

Tam viskam nereikalinga ilgo galvojimo, įpratęs mato tai 
pirmu žvilgsniu. Per tą apsvarstymą dažnai atsiranda argumentų 
prieš tai, ko nori akla valia. Tuomet valia gali pasirinkti tą pusę, 
kurią nori — gerą ar blogą. Tatai laisvė yra žmogaus pajėga ne 
vien nusistatyti taip ar kitaip, vadovaujantis pažintais motyvais. 

Laisvė yra valios tobulumas, kuriuo ji viešpatauja savo pa- 
čios norėjimui. Valios laisvė, sako šv. Tomas, yra a) valios vieš- 
patavimas savo aktams, b) valios viešpatavimas, kuriuo ji gali 
norėti ar nenorėti, c) valios viešpatavimas, kuris paneigia deter- 
minavimą į vieną pusę ir orutinės priežasties prievartą. 

Taigi, valios laisvė yra pajėga veikti ar neveikti, veikti taip 
arba kitaip, esant veikimui reikalingoms sąlygoms. 

Jei degimui yra visos reikalingos sąlygos, ugnis turi degti. 
Tuo tarpu valia gali veikti ar neveikti ir tuomet, kada visos 54- 

lygos veikimui yra. Ji gali norėti, gali nenorėti. Deciduoja ji pati, 
ir dėl to ji yra laisva. Tai yra visa laisvos valios paslaptis. 

Laisvė gali būti trejopos rūšies: 1) laisvė veikti ar neveikti, 
sakysime, galiu rašyti, galiu nerašyti; 2) laisvė pasirinkti tokį ar 
kitokį veikimą, tokį ar kitokį dalyką — galiu rašyti arba skaityti; 
3) galiu pasirinkti tai, kas yra dora, arba tai, kas yra bloga. Šitas 
paskutinis galėjimas yra ne valios tobulumas, bet jos silpnumas, 
arba netobulumas. 

Reikia skirti fizišką ir morališką laisvę. Fiziška laisvė yra ta- 
da, kada nėra fizikos prievartos.  Morališka laisvė yra daryti tai, 
ko nėra draudžiama. Žmogus turi fizišką laisvę daryti ir tai, kas 
yra uždrausta, bet ne morališką. 

Pasirinkimo laisvei esant, valia gali pasirinkti vieną ar antrą 
pusę. Ir tai gali įvykti trejopu būdu: valia gali nesideciduoti nei 
vienos, nei kitos pusės vykinti (libertas contradictionis). Tai 
įvyksta atskiru valios aktu, kuriuo ji priešingus jausmus ar gei- 
dimus nuramina. Antra, kada valia išrenka sau vieną gera iš daug 
priešpastatytų, kada ji pasiekti kokiam tikslui išsirenka vieną to- 
kią ir tokią priemonę, o kitas atmeta (libertas specificationis). 
Trečia, kada ji sau pasirenka arba etiškai gera, arba etiškai bloga 
(libertas contrarietatis). 

Ten, kur nėra proto, negali būti ir laisvos valios. Visa tai, 
kas kliudo galvoti, sumažina ir valios laisvumą. Sakysime, gais- 
rui ištikus, nusigandusi motina paliko ugnyje savo vaiką. Valios 
laisvę sumažina arba panaikina nežinojimas. Kartais ir aistra gali 
būti taip galinga, sakysime, priešpastatytasis geras ar blogas iš- 
rodo tokis didis ir galingas, kad jis valią tuoj pavergia, ir va- 
lia be apgalvojimo vykdo aistrų pakištąjį objektą. 

Kada valia, bevykdydama aistrų padiktuotąjį objektą, pa- 
mato, kad ji blogu keliu eina, jos galybė yra susilpninta, o ji 
begali aistrų spaudimą nugalėti tik galingoje, karštoje kovoje. 
Dėl io dažnai būna per vėlu, valia būna aistrų nugalėta. 

Jei valia įvykdė ką bloga be jokio apgalvojimo, be jokio 
proto pažinimo, tuomet nebuvo nei laisvos valios, nei etiško blogo. 

Jei aistra visai nepagavo valios, ir šioks toks proto pažini- 
mas buvo, tuomet valios laisvė buvo susiaurinta, ir atsakomybė 
yra mažesnė. Iš to aišku, kad psichiškoji valios laisvė, kurią mes 
pripažįstame žmogui, yra tame, kad nėra nei orutinės, nei vidu- 
jinės prievartos apgalvojus deciduotis ir pasirinkti tokį ar kitokį 
objektą, tokį ar kitokį veikimą, pagaliau, veikimą ar neveikimą. 

Taigi, čia vykdančioji priežastis, kuri ir deciduojas ir vykdo, 
yra valia, nors, kaip minėjau, ji pati yra akla. Kada protas pa- 
rodė, ar tas objektas yra geras, ar blogas, ar jis atitinka mūsų 
protingąją prigimtį (natūrą), ar ne, tuomet valia tampa laisva, gali 
deciduoti už ar prieš. Jei išrenka tai, kas atitinka mūsų protingą- 
ją prigimtį (natūrą), tuomet valia elgiasi dorai; jei ji išsirenka tai, 
kas neatitinka protingosios žmogaus prigimties (natūros), ji vei- 
kia prieš proto nurodymus, prieš sąžinės balsą, ji veika blogai. 

Taigi, mūsų valia nėra laisva, kol nėra proto pažinimo, ap- 
svarstymo. Kai tik yra proto pažinimas ir apsvarstymas, mūsų 
valia yra laisva. Pats protas nėra laisvas, jis priklauso nuo savo 
objekto, bet jis yra būtina sąlyga, kad valia būtų laisva. Jis ro- 
do įvairius kelius, o kuriuo keliu eiti, nusistato pati valia. 


S 3. Priekaištai 


Tam yra daromi šitokie du priekaištai. Jei valia yra laisva, 
jei ji pati nusistato tai vykdyti, o to nevykdyti, toks nusistaty- 
mas yra pasekmė be priežasties, absoliutiška pradžia, lygiai taip 
pat, kaip savęs paties sukūrimas. Toks valios laisvumo pripa- 
žinimas nusideda priežastingumo principui. 

Pažiūrėkime, kiek tai tiesa. Priežastingumo principas skam- 
ba šitaip: nieko neįvyksta be užtenkamos priežasties (nihil fit si- 
ne causa sufficiente). Kitaip sakant, kiekvienas įvykis, kiekviena 
pasekmė turi sau užtenkamą priežastį, kuri gali pagaminti tą pa- 
sekmę. š 

Tas principas yra universalis ir veikia be išimties. Taigi, 
ir kiekvienas valios aktas turi turėti atitinkamą užtenkamą prie- 
žastį Kokios rūšies turi būti ta priežastis, priežastingumo prin- 
cipas nieko nesako. 

O deterministai tuoj pakiša: „nieko neįvyksta be būtinai 
veikiančios priežasties“. Bet tai yra softizmas „petitio principii“: 
nes kiekvienas įvykis būtinai turi užtenkamą atitinkamą priežastį, 
bet nėra jokio reikalo, kad ta priežastis veiktų su būtinumu. Tai- 
gi, ir laisvos valios akto užtektina priežastis yra valios pajėga ir 
visos tos sąlygos, kurios yra reikalingos, kad valia galėtų veikti. 

Ar egzistuoja veikiantis principas, kurs galėtų pagaminti 
laisvą valios aktą? 

Taip, egzistuoja. Jis yra pats žmogus, turįs protą ir laisvą 
valią. Visų pirma, yra pojūtinis pažinimas, iš to pažinimo savai- 
me kyla jausmai ir norai: čia valia yra sujungta su pažinimu po- 

jūčiais (sensus), jų norai čia yra akli ir determinuoti. Juos de- 
terminuoja mūsų valios prigimtis siekti gero, arbą laimės. 

Kada prisideda protas ir nurodo valiai objektą, koks jis yra, 
jo gerąsias ir blogąsias puses, valia tampa laisva. Pojūtinio pa- 
žinimo sukeltieji norai yra paraližuojami, valia tampa nebe akla, 
bet apšviesta ir gali pasirinkti viena arba kita. Taigi, čia veikian- 
čioji priežastis yra laisva valia. Be to, protui dalyką apšvietus, 
prieš valią stovi taip pat ir tikslo priežastis. Žodžiu sakant, yra 
visa tai, ko reikalauja priežastingumo įstatymai. 

Bet čia mums atsakoma, kad priežastingumo principu einant, 
pasekmė turi būtinai išplaukti iš priežasties. Gamta nežino tokių 
priežasčių, kurios laisvai gamintų savo pasekmes ir, pagaliau, ga- 
lėtų suspenduoti (sulaikyti) jas. 

Bet čia yra kelios klaidos. Pirma, tai sumaišymas logikos 
srities su ontologijos sritimi. Jei mes paimsime priežastį, kuri 
veikia faktinai, tuomet ji turi būtinai gaminti pasekmę, nes to 
reikalauja priežasties esmės supratimas. Čia yra supratimo ar 
logikos būtinumas. 

Visai kitas yra klausimas, ar būtinai turi veikti tas veikimo 
principas (veiksnys), kurs veikti gali. Ar būtinai jis turi veikti, 
pagaliau, tuomet, kada visos veikimui reikalingos sąlygos yra? 
Čia yra kalba jau apie ontologišką būtinumą. Mes šito būtinu- 
mo laisvos valios veikime nepripažįstame dėl įrodymų, kuriuos 
duosime vėliau. 

Antra klaida yra ta, kad laisvosios valios priešininkai re- 
miasi tuomi, ką kaip tik reikia įrodyti. Jie sako, kad tėra tik to- 
kios priežastys, kurios veikia būtinai. Žinoma, jei tik tokios prie- 
žastys tėra, tad ir valia yra priežastis, kuri veikia būtinai. Bet 
priešininkai čia tvirtina tai, ką reikia įrodyti. Jie turi įrodyti, kad 
nėra priežasčių, kurios veikia laisvai. Tokiu būdu, jie remiasi 
sotizmu „petitio principii“. 

Trečia klaida yra ta, kad laisvos valios priešininkai, pasirem- 
dami materialio pasaulio principais, sprendžia apie reiškinius, ku- 
rie vyksta dvasios srityje. Jie sako, kad gamtoje kiekviena prie- 
žastis gamina savo pasekmę su būtinumu. Iš to jokiu būdu ne- 
galima išvesti, kad taip būtų dvasios srityje, kur veikia kitokie 
principai, negu mechaniškoje gamtoje. 

Be to, valia veikia save pačią, ko visai nėra gamtoje. Juk 
dangaus kūnai negali pakeisti savo bėgio ir patys iškrypti iš sa- 
vo kelio; akmuo krisdamas negali sustoti ar imti lėkti augštyn, 

augalas negali pats atmesti augimo įstatymų ir laikytis kitokių, 
gyvulys negali elgtis priešingai savo instinktams, 0 žmogaus va- 
lia gali elgtis ir priešingai instinktams ir priešingai buvusiems 
savo nusistatymams. Iš blogo gyvenimo gali sugrįžti į tobulą 
gyvenimą ir atbulai. Be abejo, tai įvyksta ne be priežasties, bet 
valia gali ir pakilti augštyn, ir nugalėti instinktus, ir veikti jiems 
priešingai, arba jiems pasiduoti. Taigi, valia nėra suvaržyta tų 
būtinumų, kuriuos matome gamtoje; anaiptol, protas ir valia yra 
tos žmogaus pajėgos, kuriomis jis viešpatauja gamtai. 

Kiti prikiša sakydami, kad laisvos valios negali būti, nes 
yra gamtos dėsnis, paskelbtas visų pirma Robert Mayer'io, Jou- 
Ie'o ir Helmholtz'o, kad gamtoj neatsiranda jokios naujos ener- 
gijos ir jokia energija nedingsta, kad viena energijos rūšis per- 
eina į kitą, bet kad pasaulio energijos suma yra ta pati. 

Jei būtų laisva valia, kuri laisvai pati pasiryžta ir ima veikti, 
ima judinti mūsų sąnarius ir anapus mūsų esančius dalykus, tad 
energijos suma turėtų nuolat augti. Be to, ta dvasios energija, 
tarpininkaujant mūsų sąnariams, nuolat gamintų vis daugiau fi- 
ziškos ir mechaniškos energijos, taigi suma materialios energijos 
pasaulyje nuolat augtų, o tai prieštarauja tam gamtos dėsniui. 

Pažiūrėkime, ko vertas tas priekaištas. 

Mes visai pripažįstame, kad per mūsų valios veikimą psi- 
chiškoji ar dvasiškoji energija nuolat auga. Kaip mūsų protas 
savo veikimu kaskart vis daugiau įgyja žinių, tampa galingesnis; 
padaugina mokslo sumą naujais išradimais, taip pat ir valia au- 
ga ir tobulinasi savo veikimu, auga ir tobulinasi jos energija ir 
pajėga veikti. Juk žmogus lavina savo charakterį, įgyja tobuly- 
bių, kurių pirmiau neturėjo. Dėl to čia negalima sakyti, kad kiek- 
vieno žmogaus atskirai, ar visos žmonijos kartu paimtos, moks- 
lo ir dorybių dydis yra visuomet tas pats. 

Tai liudija žmonijos istorija ir nuolatinis gyvenimo patyri- 
mas. Taigi, dvasios srityje matome faktų, visai priešingų tiems 
įstatymams, kurie veikia materialiame pasaulyje. 

Bandymas materialio pasaulio įstatymus taikinti dvasiniams 
faktams yra sumaišymas dviejų visai skirtingų dalykų. 

Tai tik parodo, kad mūsų protas ir mūsų valia yra nema- 
terialės pajėgos ir kad jos materialių pasaulio dėsnių nesilaiko. 
Taigi, dvasios jėga nuolat auga. 

Dar yra antra priekaišto pusė, kuri sako: valia judina mūsų 
sąnarius, ir tai savomis jėgomis, .kurias ji semias iš savęs pačios. 


Tokiu būdu, materialių jėgų suma didėja. O to būti negali. 

Taip, mūsų valia sukelia judėjimą mūsų sąnariuose. Bet 
kaip ji tą judėjimą sukelia? Aišku, kad ne taip, kaip garo plėti- 
masis kad judina lokomotyvą, nes valia nėra jokia mechaniška, 
anapus mūsų stovinti jėga. Mūsų valia yra dvasinė jėga, kuri 
naudojasi energija, esančia mūsų organizme ir ją tvarko mūsų 
tikslams pasiekti. Taigi, čia neįvyksta jokių naujų materialių jėgų 
padidėjimo, nes mūsų organizme esančioji energija pereina į mū- 
sų sąnarių judėjimą. Mūsų valia lyg anas fabriko direktorius, 
kurs duoda įsakymus darbininkams ir jų veikimą tvarko. Jis nu- 
veikia sunkius tiziškus darbus, perkelia iš vienos vietos į kitą 
didžio svorio dalykus, nors savo fiziškos jėgos tam neeikvoja. 

Nors mes ir nežinome, kaip mūsų valia sukelia mūsų są- 
nariuose judėjimą ir kaip tą jų judėjimą tvarko, taip pat, kaip 
nežinome, kokiu būdu vienas kūnas traukia kitą prie savęs, ta- 
čiau nuolatinis mūsų patyrimas rodo, kad valia tokį mūsų judė- 
jimą tikrai sukelia ir jų veikimą tikrai tvarko. O kad ir valiai vei- 
kiant energijos pastovumo dėsnis ir mūsų organizme tebeveikia, 
parodo tai, kad mes bedirbdami nuvargstame, t. y, kad bedirb- 
dami išeikvojame savo kūno energijos dalį, kad išeikvotąją dalį 
turime papildyti valgiu, gėrimu, poilsiu. 

Kaip sutaikinti laisvos valios veikimą su Dievo pramatymu, 
apvaizda ir visagalybe? Determinizmo išpažinėjai sako: arba Die- 
vas tikrai nuo amžių pramato žmogaus valios veikimą arba ne, 
Jei tikrai pramato, pramatytieji valios veikimai turi būtinai įvykti, 
bet tuomet jie nebėra laisvi, jie negali neįvykti. Jei Dievas tikrai 
nepramato valios veikimų, tuomet Dievas yra ne visa žinąs, ir 
tuomet nebegalima bepripažinti nei Dievo apvaizdos, nei to, kad 
Dievas valdo pasaulį. | 

Kad Dievas su absoliutišku tikrumu pramato ir laisvuosius 
žmogaus veikimus, tai tiesa. Bet iš to neišeina, kad žmogus tuo- 
met veikia būtinai, arba yra determinuotas, nes ne dėl to tai 
įvyksta, kad Dievas tai pramato, bet Dievas juos laisvus pra- 
mato dėl to, kad žmonės juos laisvai įvykdys. 

Dievo pramatymas visai čia nepakeičia žmogaus veikimo 
būdo, laisvo nepadaro būtinu. Jei aš matau ką bėgantį, jis tikrai 
bėga. Tas mano matymas nepadaro jo laisvo bėgimo būtinu, 
Dievas pramato laisvus veikimus, kaipo laisvus. Jis pramato, kas 
įvyks ateityje taip pat, kaip mes matome dabartyje, nes Dievui 
nėra nei praeities, nei ateities, tik amžina dabartis. Jei mano da- 

bartinis matymas negali pakeisti laisvo veikimo būtinu, taip pat 
ir Dievo dabartinis matymas nepakeičia laisvo veikimo būtinu. 

Tiesą pasakius, Dievas ir nereikalauja jokių pramatymų. 
Pramatymas yra tam reikalingas, kurs gyvena laike. Dievas gi 
gyvena ne laike, bet amžinybėje. Taigi, kaip minėjau, Dievui nėra 
nei praeities, nei ateities, tik amžina dabartis. Jis dabar mato vis- 
ką — ir kas buvo, ir kas yra, ir kas bus. 

Be to, deterministai sako, kad, jei Dievas yra visagalis, vi- 
sagalybei negali priešintis jokia valia. Tada valia nebėra lais- 
va. O jei ji gali pasipriešinti, tuomet Dievas nėra visagalis ir 
nėra Dievas. 

Šis priekaištas stovi ant aiškiai klaidingo pamato. Iš to, 
kad Dievas yra visagalis, tegalima išvesti, kad Dievas gali žmo- 
gų priversti savęs klausyti. Bet iš to galėjimo neišeina, kad Die- 
vas, galėdamas versti, faktinai verčia. Juk ir logikos taisyklė sa- 
ko, ne kad „a posse ad esse valet illatio“, bet priešingai, tik 
„ab esse ad posse valet illatio“. Jei Dievas suteikė žmogui lais- 
vą valią, tai Dievas, nors ir gali žmogų priversti, jo neverčia, 
bet palieka jam pačiam veikimą pasirinkti. Kad Dievas žmogaus 
verste neverčia, tai liudija nuolatinis žmonijos gyvenimas. Žmo- 
gus pasirenka ir daro ne vien tai, kas yra gera, bet ir tai, kas 
yra bloga ir Dievo draudžiama. 


S 4. Laisvos valios buvimo įrodymai 


1. Kad turime laisvą valią, mums liudija visų pirma mūsų 
sąmonė. Visi žmonės, išskiriant mažą deterministų nuošimtį, vi- 
sur ir visuomet buvo ir tebėra įsitikinę, kad žmogaus valia yra 
laisva. Mūsų sąmonė mums rodo, kad mes galime veikti ar ne- 
veikti, veikti vienaip ar kitaip. 

Kiekvienas sveiko proto žmogus aiškiai atskiria tuos veiki- 
mus, kuriuos jis padarė laisva valia, ir ką jis padarė be laisvoš 
valios (netyčia). Sakysime, mano vidurių virškinimas, mano krau- 
jo cirkuliacija nepriklauso nuo mano valios. Tie kūno veikimai 
nėra laisvi. 

Bet, sakysime, aš dabar galiu arba kalbėti arba tylėti, kal- 
bėti tai ar kita, kalbėti ar ką kita daryti ir t. t. Tai priklauso 
nuo mano valios. Kad žmonės yra įsitikinę, arba turi nujautimą, 
jog jie laisvai veikia, tai pripažįsta kuone visi ir, pagaliau, deter- 
ministai. Tą faktą vieni, kaip A. Forel, E. Ferri ir k, Spinozai 
vadovaujant, stengiasi šitaip išaiškinti: žmogus jaučiasi laisvas, 

nes jis turi savo veikimo sąmonę, o nežino priežasčių, kurios 
determinavo jo veikimą. Pagal tą teoriją išeitų, kad žmonės šitaip 
galvoja: aš nežinau, kas mane determinavo tai veikti, tad aš vei- 
kiu laisvai. 

Ypatinga logika! Tas paaiškinimas yra klaidingas, nes mes 
jaučiamės laisvai veikią ne vien tadą, kai mums yra neaiškūs 
mūsų veikimo motyvai, bet ir tada, kada jie yra visai aiškūs, 
ir kaip tik tuomet žmonės jaučiasi laisvi. Sakysime, vagis, viską 
gerai apgalvojęs, eina vogti, arba apgaudinėtojas falsitikuoja do- 
kumentus. Jis gerai žino, kokie yra jo motyvai, ir jis žino, kad 
gali nevogti, gali nefalsifikuoti. 

Jodl ir Liebmann tą žmonių įsitikinimą bando išaiškinti 
veikiančiojo subjekto tapatybe. Anot jų, tose ir tose konkrečiose 
aplinkybėse kiekvienas turi taip veikti, kaip jis veikia. Bet jo psi- 
chiškasis gyvenimas yra nuolatinėje keitimosi būklėje, ir jis žino 
galimybę, kad, įvykus tokiam atsitikimui vėliau, jis galės ir kitaip 
veikti. Ir kadangi jis laiko save tuo pačiu „aš“, nežiūrint į vi- 
sus pasikeitimus, dėl to jam ir atrodo, kad kitą kartą tokiose 
pat aplinkybėse jis gali ir kitaip veikti, ir kad dėl to jo valia yra 
nedeterminuota, 

Jei žmogaus valia yra determinuota, ir jis, tokioms aplinky- 
bėms, sąlygoms ir priežastims veikiant, turi būtinai veikti taip, 
o ne kitaip, tad ir kitą kartą tokiose pat aplinkybėse jis turės 
veikti ne kitaip, bet taip pat, ir dėl to laisvės sąmonė kaip tik 
turėtų dingti. Be to, ta nuomonė dalyko neišaiškina, nes sąmo- 
nė mums liudija, mes žinome, kad ne vien ateityje, bet kaip tik 
ir dabar, tose aplinkybėse, mes galime veikti ir taip ir kitaip. 

Yra faktas, kad mes gailimės, darome sau priekaištus, kad 
taip darėme. Tai būtų visai negalima, jei mes nejaustumėm ga- 
lėję kitaip pasielgti.  Sakysime, jei mane užpuolė plėšikų būrys> 
aš gyniausi, bet negalėjau nuo jų apsiginti, ir jie atėmė nuo manęs 
visą mano turtą. Aš tuomet gal ir gailiuosi nustotųjų pinigų> 
bet nedarau sau priekaištų, kad jų neapgyniau, nes tai nepriklau- 
sė nuo mano valios. 

Mūsų sąmonė aiškiai rodo, kad mūsų valia yra laisva ir 
prieš pasiryžimą ir po pasiryžimo. Ilmkime, kad mums užėjo no- 
ras, sakysime, važiuoti pasivažinėti per atostogas po Šveicariją. 
Mes svarstome pro ir contra įvairias racijas, įvairius motyvus, 
Galop įvyksta valios decizija, arba pasiryžimas. Bet ir pasiryži- 
mui įvykus, valia dar tebėra laisva. Ji gali tą pasiryžimą vykdyti, 

gali jo nevykdyti, ir jo vietoje gali vykdyti kitą pasiryžimą. Už- 
uot gyvenę dorai, galime būti nedorėliai, galime pasielgti prie- 
šiangai visoms, kad ir stipriausioms ir protingiausioms racijoms. 
Galime pasielgti sulig Juvenalio žodžiais: „Sic volo, sic iubeo, 
stet pro ratione voluntas“. 

Po pasiryžimo arba po to pasiryžimo įvykdymo sąžinė 
mums liudija, kad mes tą vykdymą galėjome apleisti arba pakeisti, 
jei tik būtumėm norėję; kad įvykdytas blogas ar geras priklausė 
nuo mūsų. 

Kiekvienas žmogus, pagaliau vaikai, atskiria laisvą veikimą 
nuo prievartos. Jei kas nors, staigaus piktumo suimtas, užgavo 
kitą, jis paskiau teisinasi, kad tai padaręs neapsigalvojęs, tai yra 
ne laisvai. 

Tas pats yra ir sų kitomis aistromis, ar geiduliais. 

Jei mūsų valia nebūtų laisva, mūsų sąžinė negalėtų taip 
liudyti, ir būtų negalima atskirti ir laikyti vienus valios aktus 
laisvais, kitus nelaisvais. 

Kad mūsų valia yra laisva, tai įrodo ir bendras visoš žmo- 
nijos įsitikinimas, kaip jis pasirodo praktikoje. Yra skirtumas tarp 
gero ir blogo, tarp teisybės ir neteisybės, tarp doros ir nedory- 
bių, tarp kaltės ir nuopelnų, tarp nupelnyto ir iš pačios gamtos 
plaukiančio gero ar blogo. Visa žmonija sutinka, kad vertas yra 
atlyginimo už nuopelnus, kurie priklausė nuo žmogaus valios, ir 
nevertas yra užmokesčio ar bausmės žmogus už tai, kas nuo jo 
valios nepriklausė. Sakysime, jei kas tyčia padegė svetimus na- 
mus, yra vertas bausmės, bet jei jam atsargiai krosnį kūrenant, 
krosnis netikėtai sugriuvo, ir namai užsidegė, nežiūrint į visas 
jo pastangas, tuomet žmogus yra nekaltas ir nevertas jokios 
bausmės. Juk negalima, sakysime, vaikų bausti už tai, kad jie 
perdaug ar permaža išaugo. Jie nenusipelnė atlyginimo už tai, 
kad išaugo gražūs, nes tai nepriklauso nuo jų valios. 

Be to, visame pasaulyje yra leidžiami įstatymai, įsakymai, 
patarimai, prašymai, grasinimai, skiriamos bausmės ar atlygini- 
mai ir t. t. 

Visa tai rodo, kad žmonija yra praktikoje įsitikinusi, jog 
žmogus duotomis aplinkybėmis nėra determinuotas, kad jis gali 
veikti taip ar kitaip, ar visai neveikti, taigi, kad jis turi laisvą 
valią, 1 dėl to yra atsakingas. Juk ir teismuose visur žiūrima, ar 
žmogus tyčia tai padarė, ar ne, 

Jei visai netyčia, be jokio valios sutikimo, tai jis yra ištei- 
sinamas. Sakysime, žmogus statė namus, jam pasprudo koja, ir 
jis nukrito kaip tik ant savo kaimyno vaiko, kuris čia pat stovė- 
jo. Vaikas tapo užmuštas, o nukritusysis tik lengvat susižeidė. 
Už vaiko užmušimą teisme jis bus išteisintas. 

Dėl to ir gyvuliai yra laisvi nuo atsakomybės, nes jie ne- 
turi nei proto, nei laisvos valios. Juk niekas neteisia arklio už 
vaiko nuspyrimą, nieks' neklausia, kokiu tikslu jis tai padarė. 

Jei žmogus neturi laisvos valios, jis negali būti atsakomin- 
gas. Tai pastūmėja ne vieną tapti determinizmo šalininku, įsikal- 
kalbėti, kad nėra laisvos valios, taigi, nėra jokios atsakomybės — 
daryk tai, kas patinka. 

Pagaliau ir tie, kurie teorijoj yra laisvos valios priešininkai, 
praktikoj yra jos šalininkai. Tik pažiūrėkite, kaip jie elgiasi, kai 
juos kas iškoneveikė, sumušė ar apvogė. Tuomet ir didžiausias 
determinizmo šalininkas užmiršta savo teorijas ir praktikoj labai 
aiškiai pripažįsta laisvos valios buvimą. 

Atmetus laisvą valią, reikia atmesti ir visą etiką. Jei žmo- 
gaus veikimas yra determinuotas, jis tegali taip veikti, kaip yra 
determinuotas. 

Kiekvienas deterministas turi arba atmesti asmeninio, be ga- 
lo gero, be galo švento Dievo buvimą, arba turi Jį pripažinti au- 
torium visų piktadarybių, kurios tik pasaulyje dedasi, nes deter- 
minuotas žmogus čia nėra kaltas. Už visas tas baisybes, kurios 
net plaukus ant galvos sušiaušia, už tai yra kaltas tas, kurs nu- 
statė tokius įstatymus, kurs nustatė, kad tos baisybės turi įvykti. 

Žmogaus protas pažįsta dalykus įvairiais žvilgsniais. Tas 
pats dalykas vienu žvilgsniu gali būti geras, kitu žvilgsniu — 
blogas. Protas pažįsta jį, kaip nebūtiną arba indiferentišką. Ir 
tą daiktą ar veikimą, kokį pats pažįsta, tokį parodo valiai. Pro- 
tą atitinka valia. Jei valia būtų determinuota, ji turėtų būtinai 
norėti ir to, ką protas jai rodo, kaip nebūtiną. Kadangi protą 
atitinka valia, tatai ir valia negali būti priversta norėti to, ką pro- 
tas rodo jai esant nebūtiną. Taip šit, protas rodo esant kilnų, 
gerą dalyką įžeidimus atleisti, pasišvęsti artimui ar tėvynei. Bet 
iš kitos pusės protas rodo ir tuos vargus ir tuos pasišventimus, 
kurie yra reikalingi tam įvykdyti. Taigi, čia valia atsistoja, kaip 
Herkules, ant kryžkelės, traukiama ir į vieną ir į kitą pusę. Ir da- 
žnai pasirenkame ne dorą, bet blogą. „Video meliora probogue, 
deteriora seguor“. 

Tas pasakymas rodo, kad valia nėra verčiama sekti tai, ką 
protas rodo geresnį, kilnesnį, bet kad ji dažnai paklauso blogų 
palinkimų ir vietoj gero ji išsirenka blogą. 

Windelband ir kaikurie kiti deterministai sako, kad valia yra 
determinuota stipresniojo motyvo. Bet kurs motyvas stipresnis, 
sužinome tik tada, kai valia jau pasiryžo, arba decidavosi. 
Reiškia, valios decizija tik nurodo, kurs geidulys, ar noras, ar 
motyvas buvo stipresnis. 

Bet iš to neišeina, kad tas motyvas, kurį valia pasekė, objekty- 
viai buvo stipresnis. Jis galėjo būti galingesnis, bet galėjo būti 
savyje ir mažesnis, kuriuo vadovaudamasi valia decidavosi. 

Kad visuomet nugali galingesnis motyvas, kaip mechanikoj 
kad didesnioji jėga nugali mažesniąją, reikia tai įrodyti. 

Determinizmo šalininkų užmirštama, kad valia nėra pasyvi 
jėga, kurią iš visur veikia įvairios jėgos. Priešingai, ji yra gyva, 
aktyvi jėga, kuri gali padėti net ir silpnesniam motyvui imti vir- 
šų, o stipresnį nustumti į šalį. Tatai ir sakoma: „Sic volo, sic. 
iubeo, stet pro ratione voluntas“. „Nuo sena yra patirta“, sako 
garsus Berlyno teisininkas, „kad motyvai tik dalinai teturį įtakos 
valios nusistatymui. Daug labiau valia pati veikia motyvus. Ji 
juos tvarko, modifikuoja, vienus veikiančiuosius į ją argumentus 
susilpnina, padaro išblyškusius, kiek tai jai patinka, kitus, kurių 
nenori visai, nustumia į šalį. Tuo tarpu kitus, nors ir silpnes- 
nius, išpučia, padidina ir linksta į jų pusę“. Čia ir yra valios 
savaimingumas. Ne motyvai, ne racijos valią nustato, bet valia pati 
modifikuoja racijas arba motyvus. Tatai motyvai patys neturi Ie- 
miančios įtakos valios nusistatymui, 

Kaikurie čia dar prikiša, kad žmonės vis dėlto veikia vieno- 
dai. Moralės statistika rodo, kad per metus tokioje ir tokioje 
šalyje yra tiek ir tiek vagysčių, žmogžudysčių ir t. t. Tatai išro- 
do, jog tie veikimai įvyksta tam tikrais ij O kur yra 
įstatymai, ten laisvos valios nebėra. 

Tas galvojimas yra klaidingas. Jis išrodo šitaip: mes mato- 
me tam tikrą reguliarumą pasekmėse, taigi, jų priežastys yra nelaisva. 

Tas galvojimas būtų teisingas, jei reguliarumas tegalėtų būti 
tik determinuotos priežasties pasekmė. Tačiau reguliarumas yra 
išaiškinamas ir kitaip. 

Žinant žmogaus nusistatymą ir palinkimus, žinant, iš kitos. 
pusės, kad žmonių prigimtis yra vienoda, galima maždaug numa- 
nyti, kaip žmogus pasielgs, patekęs į tokias ir tokias aplinkybes. 

Ir valia turi savo įstatymų. Taip šit, ji negali veikti, kol pro- 
tas jai neparodo objekto, kurio verta norėti. Ji gali norėti tik 
to, kas yra kokiu nors atveju gera, nes ji turi palinkimo siekti 
gera. Ji paprastai renka didesnįjį gerą. Sakysime, jei ji turi 
galimybės pasirinkti sau šimtą, ar du šimtu litų, ji paprastai rink- 
sis du šimtu litų. Bet tai laisvės nepanaikina, nes žmogus, pa- 
sirinkdamas 200 litų, gerai žino, kad gali pasirinkti ir 100 litų. 

Taip pat galima pramatyti, kad žmogus, žiemai atėjus, šil- 
čiau vilkės, negu vasarą, nors jis ir žiemą gali apsivilkti taip pat 
plonai ar dar ploniau, negu vasarą. 

Arba vėl. Tėvai atidavė bedieviui tvirkintojui mokytojui 
auklėti savo vaikus. Galima pramatyti, kad iš tų vaikų greičiau- 
siai išeis niekšai ir bus niekšai per visą savo amžių. 

Nors jie gali pasitaisyti, nebevogti, nebepaleistuvauti, bet 
įpratimo galybė yra tokia didelė, kad retas kuris bepasitaiso. 
Nors kaltas už piktadarybes pats auklėtojas, bet nieks nemano 
išteisinti ir paties piktadario. 

Tuo ir išaiškinamas anas laisvų veikimų reliatyvis regulią- 
rumas, kurį nurodo statistika. 

Bet nėra tikrumo, kad žmogus tokiose aplinkybėse taip pa- 
sielgs, o ne kitaip. Tad ir statistikos daviniai įvairuoja pagal ša- 
lių, provincijų religiją. Sakysime, toje ir toje šalyje tiek ir tiek yra 
moterysčių išsiskyrimų dėl svetmoterystės; kaip galima įrodyti, 
jog tos svetmoterystės įvyko be laisvos valios? 

Visų pirma, tai liudija mūsų pačių savęs žinojimas, kurs 
mums sako, kad galime pasielgti taip ar kitaip. Tą patį parodo 
ir gyvenimo patyrimas. 

Nors žmogų veikia ir jo charakteris, ir jį apsupančios ap- 
linkybės, tačiau dažnai jis pasielgia priešingai savo charakteriui, 
priešingai jį supančioms aplinkybėms. Iš Sauliaus dažnai pasi- 
daro Paulius, iš apaštalo — Judas išdavikas. 

Jei gyvenimo aplinkybės determinuotų žmogų, tada ne- 
būtų galimas nei visuomenės ištvirkimas, jei seniau ji buvo dora, 
nei jos dorinis pakilimas, jei ji pirmiau buvo nusmukusi, lygiai 
taip pat, kaip gyvulijoje, kur viešpatauja psichiškasis determiniz- 
mas. Taigi, mūsų savęs žinojimas aiškiai ir neabejotinai rodo, 
jog mūsų valia deciduojasi laisvai ir savaiminga, pati išrenka tą 
ar kita. 

Determinizmo šalininkai sutinka su tuo, kad mūsų žinoji- 
mas tai sako, bet, jų nuomone, jis gali klysti Mūsų valios deci- 

ziją veikia daugybė faktorių ir iš praeities ir dabar, mūsų cha- 
rakteris, mūsų palinkimai, įvairios gyvenimo aplinkybės — ir ar- 
timesnės ir tolimesnės, ir mums žinant ir nežinant, vieni veikia 
palengvėl, kiti su brutalia pajėga — ir yra negalima sukontro- 
liuoti visų tų faktorių. 

Tiesa, kad yra tokių faktorių, kurių veikimo mes sukontro- 
liuoti negalime. Bet tuos nesukontroliuojamuosius mes nelaiko- 
me laisvais valios aktais, sakysime geidulių sukilimas prieš mūsų 
norą, nuotaika ir t. t. 

Bet nuo tų mes aiškiai atskiriame kitos rūšies valios aktus, 
būtent, laisvus. Už pirmuosius mes nesijaučiame atsakomingi, o 
už antruosius jaučiamės atsakomingi. 

Taigi, mūsų sąmonė aiškiai rodo, jog mumyse yra dvejo- 
pos rūšies fenomenų. Vieni yra nelaisvi, o kiti — laisvi valios 
aktai, arba psichiški faktai, kurie priklauso nuo valios. 

Aiškumo dėlei paimkime pavyzdžių, kuriais naudojasi mūsų 
priešininkai. Sakysime, jei akmuo, kurs krinta žemyn, ar mėnulis, 
kurs sukasi aplink žemę, jei jie turėtų sąmonę, ką ta sąmonė 
jiems sakytų? Ji sakytų, kad akmuo laisvai, t. y. be kliūčių, krinta 
žemyn, o mėnulis laisvai, t. y. be kliūčių, sukasi aplink žemę. 
Bet ar jie daro tai laisvai, savo noru, ar jie gali to ir nedaryti? Ne. 

Jie tai daro determinuoti. Kadangi mūsų sąmonė aiškiai at- 
skiria, kurie mūsų aktai buvo laisvi, priklausė nuo valios, tyčia 
padaryti, nuo tų, kurie buvo nelaisvi, netyčia padaryti, nepriklausė 
nuo valios, mums reikia tai tikėti, nes, jei visi mūsų aktai būtų 
nelaisvi, nepriklausytų nuo valios, tai ir apie juos mūsų sąmonė 
turėtų liudyti lygiai taip pat, kaip ir apie tuos, kurie tikrai nepri- 
klauso nuo valios. 


4. Žmogaus veikimo doringumas 


S 1. Norėtasis veikimas (voluntarium) 

Amžinai laimei pasiekti priemonė yra doras gyvenimas arba 
doras veikimas. Tatai ir kyla klausimas, kurie mūsų darbai bus 
dori. Aiškus dalykas, kad žmogus turi atsakomybę už tuos dar- 
bus, kuriuos jis padaro, kaip žmogus, kurie priklauso nuo jo 
pajėgų, kurias jis turi, kaip žmogus, ir kuriomis jis skiriasi nuo 
gyvulių ir augalų, būtent, nuo pažinimo ir laisvos valios. 

Norėta yra visa tai, kas savo įvykimu ar buvimu priklauso 
nuo valios. Norėtieji visų pirma yra visi pačios valios veikimai. 

Norėtieji (voluntaria) yra ir kitų žmogaus pajėgų veikimai, 
jei jie yra valios įsakyti ar jos leisti ir tokiu būdu tiesiogiai ar 
netiesiogiai priklauso nuo valios, arba, kitaip sakant, valia yra 
tiesioginė ar netiesioginė jų priežastis. 

Kadangi valios veikimas visuomet turi būti pranoktas proto 
pažinimo, nes negalime norėti to, ko nežinome, tad norėta (vo- 
luntarium) yra tai, kas yra pirmiau proto pažinta ir paskiau va- 
lios sutikta. 

Kadangi įvairūs yra priežastiniai santykiai tarp valios ir no- 
rėto, tatai yra įvairios norėto rūšys. Visų pirmą, kaikurie mūsų 
veikimai gali būti stačiai valios įsakyti arba sukelti, 

Norėta gali būti tobulai arba netobulai (vol. perfectum, im- 
perfectum). Tobulai norėtas daiktas ar veikimas yra tas, kurs 
įvyko su pilnu proto pažinimu ir pilnu valios pritarimu. Neto- 
bulai norėtas — kada buvo nepilnas arba proto pažinimas 
arba nepilnas valios sutikimas. 


Aktualiai arba virtualiai norėta, 

Aktualiai norėta yra tai, kas priklauso nuo valios sutikimo 
ar įsakymo, įvykusio betarpiai prieš patį veikimą. Sakysime, vagis, 
įėjęs į namus ir neradęs nė vieno žmogaus, apsižiūrėjęs čia pat 
pasiryžo pavogti kabančius kailinius ir pavogė. 

Virtualiai norėtas veikimas yra tada, kada valios įsaky- 
mas ar pritarimas, pirma aktualiai įvykęs, tęsiasi per veikimų se- 
riją. Sakysime, zakristijonas pranešė kunigui, kad prisirinko žmo- 
nių išpažinties. Tas pasiryžo eiti ir klausyti jų išpažinties. Bet 
eidamas apie išpažinčių klausymą nebegalvoja ir, mąstydamas apie 
ką kita, eina į zakristiją, ima komžą ir stulą, eina į klausyklą ir 
klauso išpažinčių. Toks noras išpažinčių klausyti yra virtualis. 

Arba, sakysime, pasiryžai važiuoti į kelionę. Pats pasiryži- 
mas yra aktualiai norėtas. Paskui krauni daiktus, kinkai arklius, 
važiuoji, nors ir nebegalvoji apie savo pirmąjį pasiryžimą. 

Pozityviai norėta ir negatyviai norėta. 

Pozityviai norėtas veikimas yra tas, kurį valia įsako įvykdyti. 

Negatyviai norėtas veikimas yra tas, kurį įvykdo ne mūsų 
valia, bet kita priežastis, o mūsų valia turėjo neprileisti, kad tai 
įvyktų, dėl to esame atsakingi už tą įvykimą. 

Sakysime, piemuo leido gyvuliams nuėsti javus. Jei tokios 
pareigos kliudyti neturime, nesame atsakomingi ųž nesukliudymą 
blogo darbo. 

Norėta pasekmingai ir nepasekmingai (volun- 
tarium simpliciter et secundum guid). 

Pasekmingai norėtas yra tas veikimas, kurį faktinai valia 
įvykdė, nors kartais ir su tam tikru nesutikimu arba spyrimusši. 

Nepasekmingai (secundum guid) norėta yra tai, ko valia 
nori, bet be pasekmės (negali įvykdyti), nes tai yra nesutaikina- 
ma su tuo, ką ji pasekmingai nori įvykdyti. Sakysime, vagis ve- 
jamas meta šalin pavogtus daiktus, kad išsigelbėtų nuo tų, kurie 
jį vejasi. Jo pametimas pavogtų gėrybių yra pasekmingai norėta. 
Bet jis visgi nori ir tas pamestąsias gėrybes neštis, tik tas jo 
noras neįvyksta, nes jis nesutaikinamas su pabėgimu nuo jį ve: 
jančiųjų, o jis to pabėgimo ir nepatekimo į vejančiųjų rankas 
efektyviai, arba pasekmingai nori. 

Norėta gali būti savyje arba savopriežastyje. 
Norėtas savyje yra tada, kai mes norime stačiai paties da- 
lyko. Jei žmogus ko nori stačiai, jei tas stačiai geidžiamasis da- 
lykas yra priežastis kito įvykio, jei tas įvykis buvo pramatytas, 
jis laikomas norėtas per savo priežastį Sakysime, noriu eiti į 
šlykštų kinematograią, kurs sukelia nepadorių minčių. Kadangi 
nori kinematografo, kuris yra blogų minčių priežastimi, tai blo- 
gos mintys bus čia norėtos per savo priežastį. 

Arba, sakysime, girtuokliaudamas tiesiog nori patenkinti sa- 
vo norą gerti. To gėrimo pasekmės yra mušimas pačios, vaikų, 
naikinimas šeimos turto. Tai yra voluntarium in causa, jei tas 
pasekmes pramatai. 

Už blogas mūsų darbo ar apleidimo pasekmes esame atsa- 
komingi tiktai tuomet, 1) jei buvo fiziškai ir moraliai galima to 
veikimo nedaryti, arba, jei jau darbas padarytas, to darbo pasek- 
mes panaikinti. Sakysime, sargas suleido į svetimus javus gy- 
vulius ir, sakysime, sargas neapsaugojo laukų nuo potvynio už- 
liejimo. Pirmas yra norėtas ir priklauso nuo valios, antras ne- 
priklauso nuo valios ir už to įvykio pasekmes žmogus neatsako. 

2) Pasekmė turi būti bent kiek, nors neaiškiai, pramatyta. 
Pramatyta ji gali būti arba iš patyrimo, arba iš pačios priežasties 
prigimties (natūros). Sakysime, jei kas, kaip Nojus, nežinodamas 
alkoholio gėrimo pasekmių, pasigertų, tai už tą pasigėrimą jis ne- 
būtų atsakomingas, o jei girtuoklis iš prityrimo žino, kad visuo- 
met sukelia bjaurius skandalus, kada tik pasigeria, tada jis už 
juos yra atsakomingas. 

3) Už pasekmes, einančias iš veikimo apleidimo, žmogus 
atsako tada, jei yra jam pareiga veikti. Sakysime, vaikai vagia, 
o tėvai to nedraudžia. 

Jei tos pareigos veikti nėra, tada už veikimo apleidimo 
pasekmes žmogus negali būti atisakomingas, nes tas jo neveiki- 
mas nėra nei fiziška, nei morale priežastimi tų pasekmių. Sakysi- 
me, privatus žmogus negaudė žmogžudžių, kurie apylinkė; žmo- 
nes žudo. 

4) Jei žmogaus veikimas savyje yra geras, arba indiferentiš- 
kas, jei iš to veikimo betarpiai plaukia dvi pasekmės — viena 
gera, kita bloga, ir jei veikiantysis žmogus tenori pasiekti tik ge- 
rąją pasekmę, jei yra proporcionaliai svarbi priežastis tai veikti, 
tada toks veikimas yra leistas. Sakysime, bokšto stogą dengti, 
išstatant save pavojun nukristi. 

5) Jei jau pats veikimas savyje yra blogas, tad, nors jis tu- 
rėtų ir gerą pasekmę, vistiek jis yra blogas ir dėl to neleistas. 
Sakysime, negalima meluoti, kad pagaliau išlaisvintum nekaltą. 
Iš to aišku, kad netiesą kalba tie, kurie sako, kad katalikai skel- 
bią, jog tikslas pateisina priemones. 


$ 2. Priežastys, turinčios įtakos valios veikimui 


Yra priežasčių kurios turi įtakos žmogaus valiai ir jos vei- 
kimą arba sustiprina, arba susilpnina, arba visai panaikina. Tuo 
pačiu tos priežastys atsakomybę už norėtus veikimus arba padi- 
dina, arba sumažina, arba visai panaikina. 

Visai valios veikimą ir atsakomybę panaikina, sakysime, iš 
proto išėjimas, miegas ir t. t. Norėtumą sumažina arba visai pa- 
naikina nežinojimas, aistros, baimė, prievarta. 


a) Nežinojimas 

Nežinojimas gali būti pranokstantysis (antecedens) ir 
lydintysis (concomitans). Pranokstantysis nežinojimas yra 
tas, kurs yra prieš valios pasiryžimą ir paveikia jos pasiryžimą. 
Sakysime, kas nors bemedžiodamas mano šaunąs į žvėrį, o nu- 
šauna savo draugą. Čia yra pranokstantysis nežinojimas. Jis 
užmušė savo draugą per nežinojimą. Jis yra to užmušimo prie- 
žastis, tiesa, negatyvė, kaip tamsa kad yra įpuolimo į griovį prie- 
žastis. 

Bet jei kas mano šaunąs į žvėrį ir nušauna savo priešinin- 
ką, kurį jis jau senai taisės nužudyti, ir, jei būtų žinojęs, kad tai 

jo priešininkas, būtų vistiek nušovęs, — čia yra lydintysis neži- 
nojimas, jis nebuvo pozityvi priežastis priešininkui nušauti. Jis 
nušovė ne per nežinojimą, bet su nežinojimu, arba nežinojime. 

Nežinojimas yra nugalimas arba nenugalimas. 
Pasekantysis nežinojimas negali turėti įtakos tam valios pasiry- 
žimui, kurį jis seka. Jei nežinojimas yra pranokstantysis ir ne- 
nugalimas, jo pasekmės yra nelaisvos, ir dėl to už jas Žmogus 
nėra atsakomingas, nes nihil volitum nisi praecognitum. Kiek 
kurs veikimas yra įvykęs iš nenugalimo nežinojimo, tiek jis nėra 
iš laisvos valios. 

Jei kas padarė ką iš nugalimo nežinojimo, kiek tas įvykis 
yra iš nugalimo nežinojimo, tiek veikiantysis yra už pasekmes 
atsakomingas. Sakysime, gydytojas neturi užtenkamai reikalingų 
žinių, ir dėl to jo gydyme įvyksta daug nelaimių. Už jas jis yra 
atsakomingas, nes jos buvo jo norėtos bent priežastyje, nežino- 
įime, kurs buvo tiesiogiai norėtas. 


b) Aistros 

Aistros yra kita priežastis, kuri sumažina ar panaikina žmo- 
gaus valios laisvumą. Čia aistros imamos platesne prasme, taip, 
kad prie jų priskaitoma ir meilė ir pyktis. Aistros gali būti pra- 
nokstančiosios ir pasekančiosios. Pranokstančiosios 
yra tos, kurios sukyla pirma valios pasiryžimo ir valios pasiryži- 
mą traukia į savo pusę. Sakysime, kas nors pamatęs savo didį 
priešininką, tuoj užsidega piktumo aistra prieš proto apsvarsty- 
mą ir duoda savo priešininkui į ausį. Šiuo atveju jo proto veiki- 
mas yra arba visai panaikintas arba sumažintas, tatai sumąžintas 
ar panaikintas yra ir laisvos valios veikimas. Pasekančios aistros 
yra tos, kurias pati valia sukėlė. Pranokstančiosios aistros su- 
mažina valios laisvę, ir tai trejopu būdu: 1) Atitraukdamos mūsų 
dėmesį. Mes labiau sukoncentruojame savo dėmesį į tai, ko gei- 
džiame, o į kitus dalykus mažiau dėmesio tekreipiame. 2) Priešin- 
damosi protui. Aistros, paprastai, yra priešingos proto įvertini- 
mams. Dėl to dažnai pasitaiko, kad žmogus vertina dalykus pa- 
gal savo palinkimus. 3) Aistros sukelia mūsų organizme juo di- 
desnį sujudimą, juo jos pačios yra didesnės. Tai kliudo protui 
laisvai apsvarstyti dalyką. Sakysime, kas nors iš piktumo užmu- 
šė žmogų. Jo valios laisvumas buvo piktumo sumažintas, ir dėl 
to sumažinta jo atsakomybė. Blogesnis ir atsakomingesnis žmo- 
gaus užmušimas bus apgalvotas ir pasiryžtas. 

c) Baimė 


Valios nusistatymui, taigi ir norėtumui, turi įtakos ir baimė 
dabartinio ar būsimo blogo. 

Baimė yra didelė, jei blogas, kurio norima išsisaugoti, yra 
didelis. Kitaip baimė yra maža. 

Baimė, kaip tokia, sumažina laisvę, bet jos visiškai nepa- 
naikina, jei žmogus dar gali bent kiek galvoti. Sakysime, pikta- 
darys grasina primušiąs, jei nesutiksi su juo piktadariauti. 

Pirmoji taisyklė yra šita: kas įvyksta iš baimės, įvyksta va- 
lios sutikimu; valios sutikimas yra to veikimo priežastis, nors 
valia tai sutiko su didesniu ar mažesniu pasipriešinimu. Baimė 
paveikė, kad valia pasiryžo ar sutiko tai ir tai įvykdyti ar atlikti. 

Imkime, kad vagis, nenorėdamas patekti į rankas tų, kurie 
jį vejasi, meta šalin dalį pavogtų daiktų, kad lengviau būtų pa- 
bėgti. Jis tai padarė labai nenoriai, nes jis labai nori ir tą dalį 
sau pasilikti. Taigi, kas įvyksta iš baimės, paprastai įvyksta su 
didesniu ar mažesniu valiai nepatikimu, ji daugiau ar mažiau 
priešinasi, bet galop sutinka, kad didesnės nelaimės išvengtų. 
Sakysime, kas leidžia nupjauti sau koją, kad išgelbėtų savo gy- 
vybę, nori arba sutinka su nupjovimu tik valiai nepatinkant ar 
priešinantis. 

Antra taisyklė. Baimė, paprastai, sumažina valios laisvę, bet 
jos visai nepanaikina. 

Baimė, kaip sakiau, sumažina valios laisvę, atkreipdama pro- 
to dėmesį į gręsiančio blogo didumą. Tuo būdu baimė išmeta 
valią iš pusiausvyros ir palenkia ją sutikti padaryti kad ir ką blo- 
ga, kad tik išsisuktų iš gręsiančios nelaimės. 

Gali pasitaikyti, kad baimė yra tokia didelė, kad ji žmogui 
atima visą galėjimą protauti. Šakysime, persigandusi moteris pa- 
lieka gaisre savo vaiką. Tuomet laisvė dingsta, o taip pat ir at- 
sakomybė. Bet paprastai baimė nepanaikina, o tik sumažina lais- 
vę, nes valia gali nepasiduoti baimei ir veikti priešingai. Iš to 
išplaukia šitokia išvada: Kas padaro ką nedora iš baimės, kuri 
jam proto veikimo nepanaikino, padarė tą darbą iš laisvos valios 
ir yra už jį atsakomingas. Jei koks užpuolikas grasino moteriai 
mirtimi, reikalaudamas su juo nusidėti, ir jei ta taip grasinama 
sutiko, padarė tai iš laisvos valios ir yra atsakominga, nes ga- 
lėjo geriau pasirinkti mirtį, o ne nusidėjimą. Taip pat kankiniams 
grasinta mirtimi. Jie pasirinko mirtį, o ne savo tikėjimo atsi- 
žadėjimą. 

Bet nusidėjimas, padarytas iš baimės, yra mažesnis, negu 
to, kurs tą patį nusidėjimą padarė neverčiamas. Antra, to, kurs 
vertė, nusidėjimas yra didesnis, negu to, kurs buvo priverstas. 
Tatai, Piloto nusidėjimas, kurį jis padarė nuteisdamas Kristų, 
buvo labai didelis, bet visgi mažesnis už žydų, kurie privertė jį 
Kristų nuteisti. 

Paprastai, kitaip reikia matuoti tuos veikimus ar veikimų 
apleidimus, kurie įvyksta dėl viršininkų blogo įsakymo ar už- 
draudimo. 

Ir šitais atsitikimais baimė, paprastai, nepanaikina lais- 
vės, bet panaikina pareigą, nes kiekvienas protingas įstatymų 
leidėjas taiko savo įstatymus ar įsakymus vidutinėms savo val- 
dinių jėgoms ir nereikalauja to, kas tas jėgas perviršija. O tai 
būtų tada, jei jis reikalautų įstatymų laikytis net ir tada, kada 
tas laikymasis reikalautų didžių aukų, ar per tai turėtų įvykti di- 
deli nuostoliai. Sakysime, katalikas turi pareigą šventą dieną iš- 
klausyti mišių. Tuo tarpu koks viršininkas samdininkui sunkiais 
grasinimais uždraudė kokį šventadienį eiti ir klausyti šv. mišių. 
Tuomet jam nebėra pareigos tą šventadienį klausyti šv. mišių. 
Arba kitas panašios reikšmės pavyzdys. Šit netoli kieno nors 
namų vieną šventadienį susirinko daug niekšų. Jie tikrai išvogtų 
jo daiktus, jei rastų namus tuščius. Jis negali išeiti klausyti mi- 
šių be tikro didžių nuostolių pavojaus. Tuo atveju pareigos 
mišių klausyti jau nebėra. 


d) Prievarta 


Kada žmogus yra orutinės fizinės jėgos priverstas veikti 
priešingai savo norui ar valiai, jis tai padaro per prievartą. Jei 
valia tam veikimui yra visai priešinga, toks veikimas yra padary- 
tas be laisvos valios ir dėl to nėra atsakomingas. 

Bet kai tik valia nustoja priešintis prievartai, tas veikimas 
nebėra vien tik priverstas, bet tampa ir laisvas, laisvos valios 
sutiktas, ir dėl to žmogus už tai yra atsakomingas. Tai, kas yra 
padaryta iš baimės, nėra padaryta per prievartą, nes tai įvyksta 
ne prieš valią, bet stačiai išplaukia iš valios sutikimo. 

Prievarta tepasiekia tik orutinį žmogaus veikimą, bet niekuo- 
met nepasiekia valios. Sakyti, kad valios veikimas yra priverstas, 
yra prieštaravimas, nes kas veikia per prievartą, veikia prieš sa- 
vo valią, o sakyti, kad valia nori to, ko ji nenori, yra priešta- 
ravimas. 

Tai, kas yra prievarta, paeina iš lauko, iš šalies, o tai, kas 
yra norėta, padaryta valios, paeina iš vidaus. Tai, kas yra norėta, 
kas paeina nuo valios, negali būti priversta; tai, kas yra priversta, 
kaip toks, nepaeina nuo valios, nėra norėta, 

Pažinę bent kiek žmogaus prigimtį (natūrą), pažvelkime, 
koks yra jos tikslas, nes žmogaus tikslas yra artimaį surištas su 
žmogaus prigimtimi (natūra). 


II SKYRIUS 
TIKSLAS 


1. Tikslo rūšys 


Įsižiūrėję į įvairias substancijas, mes matome, kad jos veikia 
ne bet kaip, o nukreipia įvairias savo jėgas į vieną tikslą, kad 
jį pasiektų. Tikslas yra tai, dėl ko kas yra daroma (id cuius gra- 
tia aliguid fit) Tikslas yra tai, dėlei ko kas įvyksta arba tai, ko. 
žmogus nori pasiekti savo veikimu. Tikslas tegali būti tik tai, 
kas yra kokiu nors būdu gera, nes valia siekia gero, kaip tokio, 
o ne blogo, kaip tokio. 

Palinkimas kokios būtybės į savo tikslą vadinamas natūra- 
liu palinkimu (natūra yra esmė, kiek ji yra veikimo principas) 
Taigi, dalyko prigimtis (natūra) duoda savo veikimui pakraipą į 
tikslą. 

Tikslas gali būti orutinis ir vidujinis. Vidujinis tikslas (finis 
operis) yra tas, kurio siekia pats dalykas sulig savo natūra. Sa- 
kysime, laikrodžio vidujinis tikslas yra rodyti laiką. 

Orutinis tikslas yra tas, kurio siekia to dalyko kūrėjas ar 
pagamintojas. Šitasis gali būti toks pat, kaip ir vidujinis, ir gali 
nuo jo skirtis. Sakysime, laikrodininko orutinis tikslas galėjo būti 
pasigaminti sau laikrodį, kurs rodytų jam laiką, arba pelnyti 
pinigų. 

Tikslas gali būti artimiausias, tolimesnis ir paskutinis. Arti- 
miausias tikslas yra tas, kurio valia siekia betarpiai, bet jis pats 
yra subordinuotas augštesniam tikslui. Sakysime, artimiausias 
studento tikslas yra išmokti to ir to dalyko. O tas išmokimas 
yra subordinuotas augštesniam tikslui, sakysime, tapti gydytoju. 

Kareivis mokosi kariško mokslo, kad galėtų apginti nuo 
priešų tėvynę. Tas antrasis tikslas, kuriam subordinuotas yra ar- 

miausias tikslas, yra tolimesnis tikslas. Tolimesnių tikslų gali 
būti labai daug. 

Augščiausias ar paskutinis tikslas yra tas, kuris nėra su- 
bordinuotas jokiam augštesniam ar tolimesniam tikslui, o jam 
turi būti subordinuoti visi kiti žemesnieji tikslai. 


2. Koks yra augščiausias kūrinių tikslas 
pagal krikščionybės mokslą? 

Ir filosofija ir dabartinio gamtos mokslo daviniai įrodo, jog 
yra Dievas, kuris viską, taigi ir žmogų, sukūrė. Tą patį patvir- 
tina ir apreiškimas, sakydamas, kad Dievas sukūrė žmogų ir ki- 
tus kūrinius. 

Išmintingiausias Dievas, kurdamas žmogų ir kitus kūrinius, 
turėjo tikslą.  Augščiausias žmogaus ir visų kūrinių tiksląs yra 
tas, kurį Dievas turėjo juos kurdamas. 

Kadangi Dievas yra išmintingiausias ir švenčiausias, tai 
aišku, kad Jis kurdamas siekė augščiausio gėrio. Kadangi augš- 
čiausias gėris yra pats Dievas, tai augščiausias žmogaus ir kitų 
kūrinių tikslas yra pats Dievas. 

Dievas yra visų kūrinių augščiausias ir absoliutiškas Vieš- 
pats. Viską Dievas sukūrė iš nieko. Todėl žmonės ir kiti kūri- 
niai Dievui labiau priklauso, negu namas žmogui, kurs tą namą 
pasistatė. O kas yra kieno absoliutiškas viešpats, tas ir yra jo 
augščiausias tikslas. 

Augščiausias visų kūrinių tikslas yra Dievo garbinimas. 

Tikra žodžio prasme Dievą garbinti tegali tik protingi kū- 
riniai, šiame pasaulyje — tiktai žmonės, nes tiktai jie vieni Dievą 
tepažįsta. 

Tatai žmogus privalo Dievą garbinti, mylėti, Jam tarnauti, 
kad būtų amžinai laimingas. 

Platesne žodžio prasme Dievą garbina visi kūriniai, kiek per 
juos pasireiškia Dievo gerumas, galybė, išmintis ir t. tt Tokia 
prasme dangus ir žemė skelbia Jo garbę. 

Kūriniai teturi tik tą tikslą, kuriam Dievas juos iš nieko sukūrė- 
Prieštarautų Dievo tobulumui, jei Jis savo norėjimu arba valia 
priklausytų nuo ko kito, jei koks kitas gėris, ne Jis pats, būtų 
augščiausiu savo valios ar norėjimo tikslu, nes paskutinysis arba 
augščiausias tikslas yra tikrasis akstinas, dėl kurio valia veikia. 

Jei Dievas nebūtų paskutinysis savo kūrinių tikslas, nebūtų 
jų augščiausias, neapribotas Viešpats. Kiekvienas yra tik to vieš- 

pats, kas yra paskirtas jam tarnauti ar jo naudai būti. Jei koks 
daiktas yra paskirtas ne man, bet kitam, tai jam ir priklauso vy- 
riausia teisė į tą daiktą. Taigi, jei kokio kūrinio augščiausias 
tikslas būtų ne Dievas, bet kas kitas, Dievas nebūtų augščiausiu 
jo Viešpačiu. O tai prieštarauja absoliučiam Dievo tobulumui. 
Tatai, visų kūrinių, taigi ir žmonių, augščiausias tikslas yra Dievas. 

Dievas, būdamas be galo tobulas, negalėjo ieškoti iš kū- 
rinių sau jokios naudos, tad aišku, kad Jis sukūrė visus kūrinius 
savo garbei. Ta Dievo garbė ir yra augščiausias žmogaus tikslas. 


S 1. Kaip kūriniai turi garbinti Dievą 


Kiekvienas kūrinys turi garbinti Dievą pagal savo išgales. 
Tie kūriniai, kurie proto neturi, kaip jau minėjome, negali Dievo 
garbinti taip, kaip protingas žmogus. Jie garbina Dievą rody- 
dami protingam žmogui Kūrėjo galybę, išmintį, gerumą ir t. t. 
Toks yra jų augščiausias uždavinys. 

Kiekviena pasekmė turi tam tikrą panašumą į savo prie- 
žastį (Omne agens agit sibi simile), taip, kad iš pasekmės ypa- 
tybių galima spręsti apie priežastį. 

Padaras skelbia savo meisterį. Kaip, sakysime, kokios kate- 
dros ar paveikslo gražumas rodo dailininko gabumą, taip pat ir 
kūriniai skelbia žmogui Kūrėjo garbę. 

Tokiu pat būdu, tik augščiausiame laipsnyje, turi tarnauti 
ir žmogus, kurs yra tobuliausias iš visų žemiškųjų kūrinių ir tuo 
pačiu tobuliau reiškiąs Dievo galybę, išmintį, gerumą ir t. t. 

Be to, žmogus, kaip protingas kūrinys, turi Dievą garbinti 
ir tikra žodžio prasme — Jį pažindamas, į Jį tikėdamas, Jį my- 
lėdamas, Jam pagarbą duodamas. Tai yra ypatinga žmogaus 
pareiga. 

Kadangi žmogus yra visų kūrinių karalius, kadangi nepro- 
tingi kūriniai negali Dievo nei pažinti, nei Jo mylėti, nei pagarbą 
Jam atiduoti, jie tik rodo žmogui Kūrėją esant, rodo žmogui Kū- 
rėjo mintį, įkūnytą juose, tatai žmogus, Dievą pažinęs, turi Jį gar- 
binti visų kūrinių vardu, kaip viso kas sukurta atstovas viso to 
Kūrėją ir augščiausią visa ko tikslą. 


$ 2. Subordinuotasis paskutinis kūrinių tikslas 


Subordinuotasis paskutinis kūrinių tikslas yra kūrinių 
laimė. Dievo išmintis, paprastai, pasiekia daug tikslų ir papras- 
čiausiomis priemonėmis. Šitas įstatymas matyti visame kas sukurta. 

Nors augščiausias kūrinių tikslas yra Dievo garbė, tačiau 
Dievas turėjo tikslu ir kūrinių laimę. Tai yra subordinuotąsis 
kūrinių tikslas. 

Kadangi Dievas norėjo ir kūrinių laimės, tai tuodu abudu 
tikslu yra sujungtu. Laimės, ypač žmonių, reikalauja Jo begalinis 
gerumas, Jo meilė. Kadangi Jis yra be galo geras, Jis norėjo 
savo laimės teikti ir kūriniams. 

Kūriniai tuo žvilgsniu yra nelygūs. Visų kūrinių vainikas 

Kaip Dievas kad yra visų kūrinių tikslas, taip žmogus yra 
visų proto neturinčių kūrinių betarpis tikslas. Žemesnis yra su- 
bordinuotas augštesniam. Žmogui yra subordinuoti neprotingi 
kūriniai. Jie visi turi jam tarnauti. 

Dievas, kaip jau minėta, norėjo per kūrinius apreikšti savo to- 
bulybę. Jis negalėjo jos sau pačiam apreikšti, nes ji buvo jam tobulai 
žinoma. Jis negalėjo jos apreikšti proto neturintiems kūriniams, nes 
jie negali Dievo pažinti. Jis norėjo savo tobulumą apreikšti žmo- 
nėms. Ir šituo atveju žmogui turėjo patarnauti ir neprotingieji 
kūriniai — reikšti žmogui Dievo tobulumą ir tuo padėti žmogui 
Dievą pažinti, Jį mylėti. Jie turi būti žmogui priemonė tarnauti 
Dievui. 

Tik taip suprastas pasaulis įgyja prasmės ir reikšmės, Ki- 
taip jis būtų lyg didžiuliai rūmai be jokio šeimininko. 

Neprotingų kūrinių individas tiek tereiškia, kiek jis tarnauja 
savo rūšiai. O kai jis nebetarnauja, jis dingsta. 

Kas kita su žmonėmis. Žmogus yra asmuo, jis nėra prie- 
monė savo rasės palaikymui. Tam tikru žvilgsniu jis yra pats 
sau tikslas. 

Tiesa, žmogus yra sukurtas Dievo garbei, bet nauda yra 
jam pačiam. Jis vienas Dievą tepažįsta, jis vienas tėra paskirtas 
linksmintis su Dievu. 

a) Žmogus yra paskirtas tapti tobulai laimin- 
gu. Žmonės turi savyje troškimą tapti tobulai laimingais. Tas 
troškimas yra natūralis. Jį įdiegė pats natūros Autorius. Tas troš- 
kimas, anot Trendelenburgo, yra „lyg ilgesys nepasiekto tikslo“. 
Kadangi tas troškimas būti laimingam yra visuose normaliuose 
žmonėse, visur ir visais laikais, iš to aišku, kad tas palinkimas 
yra natūralis. 

Kad žmogus siekia laimės, tai pripažįsta ir visos filosofų 
mokyklos. Kituose dalykuose filosofai nesutinka, bet tame daly- 

ke, kad žmogus siekia laimės, sutinka visi. O natūralis troški- 
mas ar palinkimas niekuomet nėra betikslis. Natūralį troškimą ar 
palinkimą visuomet atitinka realybė. Tai liudija viso pasaulio nuo- 
latinis patyrimas. 

Yra negalimas dalykas, kad to natūra pamatuoto palinkimo 
neatitiktų realiai pasiekiamas tikslas, reali laimė. Kitaip tas į lai- 
mę palinkimas, tas laimės troškimas, pamatuotas pačia natūra; 
būtų Viešpaties Dievo gerumo ir išminties kaltinimas, būtų prie- 
šingas Dievo išminčiai, Jo gerumui. 

Jei to laimės troškimo neatitiktų tikrenybė, žmogus būtų 
nelaimingiausias iš visų kūrinių, nors yra visų tobuliausias — 
Dievas jam būtų įdiegęs troškimą to, ko niekuomet jis negali 
pasiekti. 

b) Kas yra tobula laimė? Laimingas žmogus yra tuo- 
met, kada jis yra laisvas nuo viso blogo, turi visa gera, atitinka- 
ma jo natūrai ir žino tą būklę niekuomet nesibaigsiant. Jei žmo- 
gus bijotų, kad ta būklė gali pasibaigti, jo laimė tuo pačiu būtų 
sunaikinta. Tokia yra tobula laimė. Jei laimei trūksta bent vienos 
tų sąlygų, laimė yra netobula. 

Laimė yra natūralė ir antgamtinė. Natūralė laimė yra ta, 
kuri atitinka natūrales žmogaus pajėgas ir natūralius jo reikalus. 
Ąntgamtinė laimė yra augštesnė, pilnesnė — ji tyri savyje tobu- 
lai natūralę laimę, kaip, sakysime, auksinis pinigas turi savyje ir 
varinio pinigo vertę. 

Kaip tonų harmonija negali būti pasiekta suliejant, bet tik 
sustatant juos atitinkamuose santykiuose, taip pat ir žmogaus 
pajėgos bus harmonijoj tuomet, kada jos bus atitinkamai sutvar- 
kytos, kada žemesnės pajėgos bus subordinuotos augštesnėms. 

Tuo mūsų laimės objektu, kuris pilnai ir tobulai patenkintų 
mūsų laimės troškimą, nėra nė vienas žemiškas daiktas, nei tur- 
tai, nei garbė ir t. t. Tai parodo visos žmonijos patyrimas. 


Kokias ypatybes privalo turėti ta gėrybė, kuri galėtų mus 
tobulai patenkinti, arba kuri galėtų būti mūsų augščiausia gėrybe? 

a) Visų pirma, ji turi būti norima 'dėl jos pačios. Jei ji 
būtų norima tik kaip priemonė pasiekti kitai gėrybei, tad šitoji 
gėrybė būtų augštesnė. Taigi, pirmoji gėrybė nebebūtų augščiausia. 

8) Ta gėrybė turi būti patvari ir neatmaini. Jei ji tų ypaty- 
bių neturėtų, reikėtų bijoti jos nustoti. O su baime ir susirūpi- 
nimu tobula laimė yra nesuderinama. 

1) Augščiausias gėris turi mus išlaisvinti iš kiekvieno blogo 
ir tobulai patenkinti mūsų gėrio norą. Tai išplaukia iš tobulos 
laimės supratimo. 

3) Pasiekti tą augščiausią gėrybę kiekvienam žmogui turi 
būti galima. 

Nė viena sukurta gėrybė, kaip minėjau, negali patenkinti 
žmogaus laimės troškimo. 

Gėrybes galima padalyti į orutines ir vidujines. Orutinės 
gėrybės yra anapus žmogaus. Tokios yra turtai, galybė, garbė ir tt. 

Vidujiniai turtai yra sielos ir kūno gėrybės. 

Orutiniai turtai yra ieškomi ne dėl jų pačių, bet tik kaip 
priemonės pasiekti augštesniems turtams, patenkinti savo rei- 
kalams, 

Tos gėrybės nėra pastovios. Jos daug priklauso nuo lai- 
mės, didžia dalimi jos priklauso ne nuo mūsų valios, bet nuo 
įvairių aplinkybių. Dėl to pasitaiko ne vienam kristi iš augštu- 
mos žemiško didumo ir žemiškos laimės į didžią nelaimę. 

Orutinių gėrybių turėjimas nepanaikina bet kokios nelaimės, 
nepatenkina tobulai žmogaus širdies. Dažnai pasitaiko daug oru- 
tinių gėrybių turinčių ir kartu labai nelaimingų ir nepasitenkinu- 
sių Žmonių. 

Orutinių gėrybių negali kiekvienas įsigyti tiek, kiek nori 
Juk ne kiekvienas gali tapti kiek nori turtingu, ne kiekvienas gal. 
įsigyti kiek nori garbės žmonėse ir t. t. 

Kas pasakyta apie orutines gėrybes, tą pat maždaug galima 
pasakyti ir apie vidujines kūno gėrybes. 

Vidujinės sielos gėrybės taipgi negali tobulai patenkinti 
žmogaus laimės troškimo. Imkime kad ir mokslą. Žmogaus, ir 
mokyčiausio, mokslas yra netobulas. Kiek čia neištirtų paslapčių, 
o kiek maža yra ir pačių mokslininkų! Daugumas negali užsiimti 
ir tapti mokslininkais. Jei mokslas teiktų tikrą laimę, kokiam di- 
deliam žmonių skaičiui ji bitų neprieinama! 

Gizycki ir kaikurie kiti tos pakraipos žmonės skelbia, kad 
augščiausias arba paskutinis žmogaus veikimo tikslas turi būti 
sąžinės liudijimas, kad gerai, arba dorai, atlikai savo darbą. Bet 
tas motyvas yra neužtektinas, ypač jei atsiminsime, kad to mo- 
tyvo šalininkai neigia būsimąjį gyvenimą. 

Turi būti toks gėris, kuris tobulai patenkintų žmogaus lai- 
mės troškimą. Sukurtieji dalykai (sukurtosios gėrybės), kaip ma- 
tėm, tobulai žmogaus patenkinti negali. Ta gėrybė, kuri gali žmo- 

gaus laimės troškimą tobulai patenkinti, yra pats Dievas. Kadan- 
gi šiame pasaulyje tokios laimės pasiekti negalima, tai ji turi 
būti pasiekiama pomirtiniame mūsų gyvenime, 

Žmogaus protas stengiasi pasiekti tiesą. Dievas yra abso- 
liutė tiesa. Jį pasiekęs protas pilnai pasieks tą, ko jis ieškojo. 

Žmogaus valia trokšta pasiekti gėrį. Dievas yra absoliutis 
gėris. Taigi, valia, pasiekusi Dievą, pasieks absoliutį gėrį ir bus 
tobulai pasotinta. 

Kaip gravitacijos jėga kad traukia planetas prie jų centro, 
t. y. prie saulės, taip pat ir laimės troškimas, lyg ana gravitaci- 
jos jėga, traukia žmonių širdis prie jų centro — Dievo. Tą lai- 
mės ieškojimą galima pavadinti ilgėjimusi amžinojo Tėvo ir am- 
žinos tėvynės, kuris traukte traukia žemės keleivius į Tėvo namus. 

c) Žmogaus pasirengimas pasiekti paskuti- 
niam tikslui. 

Paskutinis žmogaus tikslas yra amžina tobula laimė ateinan- 
čiame gyvenime. Koks tad yra tikslas žmogaus gyvenimo ant 
žemės? Žmogus turi įvairių subordinuotų tikslų pagal tai, kuo- 
mi Dievo Apvaizda jį paskyrė būti. Bet visi tie artimieji tikslai 
yra subordinuoti vienam augščiausiam tikslui, kurs yra visiems 
bendras. Tas augščiausias tikslas yra, kaip matėm, laimingas ir 
amžinas gyvenimas danguje. 

Kadangi žmogaus tikslas yra pasiekti amžiną laimę ir ka- 
dangi ne bet koks gyvenimas veda į ją, tai žmogus privalo laisvu 
savo noru šiame gyvenime viena daryti, kita apleisti, kitaip sa- 
kant, prisirengti ateinančiam gyvenimui. 

Ir Dievo pažinimas to paties reikalauja. Pažinus Dievą, da- 
rosi aišku, kad Jis amžiną laimę nedrabsto žmogui, kaip niekam 
vertą dalyką, bet ją teikia kaip užmokestį tam, kurs gerai kovo- 
jo, kurs vykdė savo Viešpaties įsakymus. 

Kame yra tas prisirengimas ateinančiam gyvenimui? Į tą 
klausimą atsako visa moralė filosofija, o trumpai pasakius, tas 
prisirengimas yra tikrame mūsų veikimų sutvarkyme, arba protin- 
game, tobulame gyvenime. Kame gi yra tobulas gyvenimas ar 
mūsų veikimų sutvarkymas? 

' Žmogaus veikimas turi atitikti Dievo valią. Dievo valia yra 
išreikšta visame pasaulyje. Visas pasaulis veikia tvarkingai. Tvar- 
ka įvyksta, kai kiekviena būtybė veikia sulig savo prigimtimi (na- 
tūra), o netvarka būna tuomet, kai būtybė veikia priešingai savo 
natūrai. 

Kaip visoje gamtoje, taip yra ir žmonijoje. Žmogus veikia 
gerai ir atitinka viso pasaulio tvarką, kada jis veikia sulig savo 
protingąja prigimtimi (natūra). Jis įveda netvarką ir veikia blo- 
gai, kada jis veikia priešingai savo protingai natūrai. Gamtos 
mokslo tyrinėjimai įrodo, kad tvarka ir įstatymai viešpatauja ir 
mažiausiose pasaulio būtybėse. 

Tvarkingai veikti reiškia veikti sulig Dievo valia. O veikti 
sulig Dievo valia protingoms būtybėms reiškia veikti dorai, o 
taip veikti reiškia prisirengti amžinajam gyvenimui. Be to, Dievas 
pareiškė savo valią per įsakymus. 

O gal prisirengimas ateinančiam gyvenimui yra tapti turtin- 
gu, turėti galybę, mokslą, sveikatą, gražumą, gabumus? Tai ne- 
gali būti tinkamu prisirengimu ateinančiam gyvenimui jau ir dėl 
to, kad tie dalykai ne visiems tėra prieinami. Tuo tarpu tas pri- 
sirengimas turi būti prieinamas kiekvienam žmogui, nes kiekvie- 
nas žmogus trokšta laimės, Prisirengti galima tik doru gyvenimu.. 


3. Augščiausias gėris pagal Kant'o mokslą 


Anot Kant'o, augščiausią gėrį sudaro šie du dalykai: 1) šven- 
tumas, t. y. kada valia tobulai atitinka doros įstatymus, ir 2) iš. 
to plaukianti laimė, t.y. tokia žmogaus būklė, kurioje žmogui vis- 
kas įvyksta pagal jo norą ir valią. 

Žmogus tobulybės sieks ir niekuomet nepasieks. 

Bet tuomet kyla klaušimas: kas to tikslo sieks, jei jis nie-- 
kuomet pilnai nebus pasiekiamas. Kas bandys sauja išsemti van- 
denyną? Tai būtų panašu į Danaidžių darbą. Tuomet žmogus, 
kaip Tantalas, tiesia savo ranką prie vaisių, bet jie vis nepasiekiami.. 


4. Augščiausias gėris pagal socialeudemonistų 
ir evoliucionistų pažiūras 


Kant'o augščiausio gėrio supratimas dabar nebeturi daug 
šalininkų. Dabar augščiausiu gėriu vieni sako esant kultūros. 
progresą, kiti — žemiškąją žmonijos gerovę. 

Ta nuomonė turi daug pasekėjų be ko kita ir dėl to, kad. 
ji tinka ir materialistams, ir panteistams, ir yra harmonijoj su. 
evoliucijos teorija. 

Yra universalis faktas, kad žmogus trokšta pasiekti tobulos. 
laimės. Tačiau tas troškimas būtų bergždžias ir sulig ta teorija 
neįvykdomas, nes prisidėjimas prie kultūros pažangos ar prie vi- 

suomenės gerovės padidinimo žmogaus tobulos gerovės troški- 
mo nenutildo. Tai liudija ir dabartinė visuomenė, ir tie, kurie 
labai aktyviai prisideda prie kultūros ar materialės visuomenės 
gerovės kėlimo. Kiek ypač civilizuotuose kraštuose yra savižu- 
dybių! Argi jie visi žudosi dėl geriau pasiektos laimės? 

Daug dabartinių filosofų mano, kad augščiausias žmogaus 
gėris yra bendradarbiauti kultūros pažangoj ir visuotinės gero- 
vės padauginime. Ta išvada plaukia iš to nutylėto principo, kad 
žmonija yra sau pačiai tikslas ir kad Dievas nėra visų daiktų 
paskutinis tikslas. Ta nuomonė veda prie asmeninio Dievo nei- 
gimo. Jei Dievas pasaulį kūrė, tai jis ir yra augščiausias jo tikslas. 

Ta nuomonė, iškeldama žmoniją ir statydama ją augščiau- 
siu tikslu, pavienį žmogų nužemina, paskelbdama jį visuomenės 
priemone. Jo augščiausias tikslas, anot tos nuomonės, yra vis 
daugiau ir daugiau tapti visuomenės tarnu arba vis labiau ir la- 
biau bendradarbiauti visuomenės kultūros kėlime. Jis yra tik 
viena vilnis kultūros eigos upėje, kuri iškyla ir išnyksta. 

Ta nuomonė yra nesutaikoma su sielos nemarumu (amži- 
numu). Jei siela yra amžina, kaip galima rimtai tvirtinti, kad žmo- 
gaus augščiausias tikslas yra bendradarbiauti laikinosios žemiš- 
kos kultūros kėlimne? 

Kiekvieno žmogaus širdis stengiasi pasiekti tobulą ir am- 
žiną laimę. Pagal šitą nuomonę, tos laimės troškimas būtų bergž- 
džias, nes bendradarbiauti kultūros kėlime nėra tas pats, kas to- 
bula laimė. Bet jei ir taip būtų, ta nuomonė suponuoja, kad 
žmonija amžinai gyvens ant žemės ir ji nuolat progresuos kul- 
tūroję. Tuo tarpu mokslininkai įrodo, kad po tam tikro ilgo laiko 
mūsų saulė turės užgesti, ir visa planetų sistema turės apmirti. 
Fizikai įrodo, kad pasaulis nesulaikomai eina prie savotiškos mir- 
ties. Tad ateis laikas, kai pasaulio laikrodis sustos. Tuo būdu 
pasiektieji kultūros rezultatai nebeturės savo vertės. 

Bet jei ta kultūrinė pažanga būtų pagaliau ir amžina, ką ji 
gali reikšti dorai? 

Kaip galima norėti, kad žmogus pašvęstų viską, net savo 
gyvybę žmonijos laimei, jei su mirtimi viskas baigiasi? Jei po 
mirties nėra kito gyvenimo, tai protingiausi būtų tie, kurie dau- 
giausia pasinaudoja žemiškomis gėrybėmis, kaip kad Epikuras ar 
jo sekėjai. 

Kadangi žmogaus veikimų gerumas ar blogumas priklauso 
nuo to, ar jie sutinka su žmogaus natūra ar ne, kadangi žmo- 

gaus veikimų gerumas priklauso ir nuo aukščiausiojo žmogaus 
tikslo, tais dviem pagrindiniais dėsniais pasiremdami, galime nu- 
statyti, kame yra žmogaus veikimo gerumas ar blogumas. 


III SKYRIUS 


DORUMO AR NEDORUMO NORMA 


Dorumo ar nedorumo norma yra tas vidujinis pamatas, ku- 
riuo pasiremdami mes skiriame, kas yra gera ir kas bloga. Ta 
norma yra mūsų veikimų gerumo ar blogumo ženklas. 


1. Objektyvis dorumas ar blogumas 


Visų pirma, veikimo dorumas ar nedorumas priklauso nuo 
proto pažinimo ir nuo valios sutikimo. Tai yra, visų pirma pro- 
tas tą veikimą, kurį manome įvykdyti, lygina su doros įstatymais 
ir nusprendžia, ar jis su jais sutinka, ar ne. O valia, pažindama 
proto nutarimą, laisvai sutinka ar nesutinka tai vykdyti. 

Jei man protas rodo, kad tas veikimas su doros įstatymais 
sutinka, ir valia laisvai sutinka tai įvykdyti, tas vykdymas yra 
doras. Jei protas man sako, kad veikimas, kurį aš manau vyk- 
dyti, yra priešingas doros įstatymams, ir aš laisvai sutinku tai 
vykdyti, tas vykdymas yra blogas. 

Tik pačios valios aktai betarpiai yra doringi (sittlich): do- 
ri arba blogi. Nes vien tik valia formaliai tėra laisva, taip pat ir 
nuo jos pačios priklausą jos aktai. 

Kiekviena kita žmogaus pajėga tik tiek tėra laisva, kiek ji 
dalyvauja valios laisvume. Tas pat yra ir su tų pajėgų veikimais. 
Jie tiek tėra doringi (sittlich) — geri ar blogi, kiek jie priklauso 
nuo laisvos valios. 

Jei laisvos valios juose nėra, jei žmogus varu buvo pri- 
verstas, arba visai nebuvo to veikimo sąmoningas, — nebuvo čia 
nė doringumo (Sittlichkeit). Iš to taip pat aišku, jog dorin- 
gumas (Sittlichkeit) yra tik asmeninis, individualis. 

Reikia atskirti gerumą ar blogumą paties žmogaus veikimo, 
kaip tokio, nuo to objekto, į kurį tas veikimas yra nukreiptas. 
Pirmuoju atveju bus subjektyvis arba formalis gerumas ar blogu- 
mas, antruoju atveju bus objektyvis gerumas ar blogumas. 

Tikrąja žodžio pasme geras ar blogas tegali būti tik laisvas 
žmogaus veikimas, tik toks tėra geras ar blogas, vertas atlyginimo. 

Valia bus gera ar bloga pagal tai, koks yra valios objektas. 

Vienus valios aktus mes laikome gerais, kitus blogais. Tas 
gerumas ar blogumas pareina nuo gerumo ar blogumo to daly- 
ko, į kurį valia yra nukreipta. Daikto, arba objekto, blogumas 
valią pažemina, o objekto gerumas ją patobulina. 

Jei valios objektas yra gčra, tuomet ir pati valia yra gera, 
o jei valios objektas yra bloga, bloga yra ir pati valia. Taigi, ob- 
jekto gerumas ar blogumas yra valios akto gerumo ar blogumo 
pamatas. Tokiu būdu, subjektyvis gerumas ar blogumas priklau- 
so nuo objektyvio gerumo ar blogumo, 

Ogi paties objekto dorumas priklauso nuo to, ar jis atitin- 
ka protingąją žmogaus prigimtį (natūrą), ar ne. Jei atitinka, tad 
ir doros žvilgsniu jis yra geras, jei neatitinka, — ir doros žvilgs- 
niu jis yra blogas. 

Valios objektu gali būti ir anapus mūsų esantieji dalykai, 
ir mūsų pačių veikimas. 

Prieš valiai laisvai pasiryžtant veikti, protas, kaip jau minė- 
ta, turi tai pažinti ir apsvarstyti, ar tas veikimas doros žvilgsniu 
bus geras ar blogas, ir valiai, kaip tokį, gerą ar blogą, patiekti. 
Kiek protas prieš veikimą tai pažino, kaip gerą ar blogą, ir, kaip 
tokį, nurodė valiai, tiek tas veikimas bus objektyviai geras ar 
blogas. 

Valia bus subjektyviai gera ar bloga tik tada, kada ji pa- 
siryžtą vykdyti tai, ką jai protas parodė esant geru ar blogu. Jei 
mes sakome, kad veikimo gerumas ar blogumas priklauso nuo 
objekto, į kurį tas veikimas yra nukreiptas ir koks tas objektas 
yra savyje, tai reikia suprasti, koks jis yra savyje sulig pro- 
to sprendimu, kokį protas tą objektą parodo valiai. 

Tad gali atsitikti, kad veikimas, taigi ir valia, gali būti blo- 
gi, nors valios ir jos veikimo objektas gali būti gera. Tai bus 
tada, kai protas klaidingai gerą dalyką nurodė valiai, kaip blogą. 
Ir priešingai — valia ir jos veikimas gali būti geri, nors jų ob- 
jektas yrą ir bloga, jei tas objektas proto klaidingai buvo valiai 
nurodytas, kaip geras. Sakysime, meluoti, norint išlaisvinti iš ka- 
lėjimo draugą. 

Eidami toliau, mes turime klausti, kuo gi protas remiasi, 
spręsdamas apie veikimų ir daiktų gerumą ar blogumą. 

2. Moralpozityvistai 


Ar yra veikimų, kurie būtų savyje geri arba savyje blogi? 

Yra daug filosofų, kurie tvirtina, kad nėra tokio veikimo, 
kurs savo esmėje būtų geras ar blogas. Vieni jų sako, kad tai 
priklauso nuo pozityvių orutinių priežasčių, sakysime, nuo įsta- 
tymų (kas sutinka su įstatymu, yra gera, kas nesutinka — yra 
bloga). Tie filosofai vadinasi moralpozityvistai. Pozityvistai eti- 
kos srityje (moralpozityvistai) yra suskilę į dvi šakas. Vieni tvir- 
tina, kad skirtumo pamatas tarp gera ir bloga yra žmogaus valia 
(žmonių išleistieji įstatymai). Kiti sako, kad tas pamatas yra Die- 
vo valia (Dievo įstatymai), 


S 1. Pirmoji moralpozityvistų šaka 


Prie pirmosios šakos, ar grupės, priklauso 

a) Thomas Hobbes. Anot jo, veikimo dorumas ar blo- 
gumas yra reliatyvus. Skirtumas tarp gera ir bloga nėra abso- 
liutiškas, dėl to ir negalima nustatyti universalės normos, kuria 
remiantis būtų galima spręsti, kad tas veikimas yra geras, o ki- 
tas — blogas. Skirtumą tarp gera ir bloga nųstato valstybės įsta- 
tymai. Gera yra tai, ką valstybės įstatymai įsako, bloga — tai, 
ką valstybės įstatymai draudžia. 

Aišku, jog gali pasitaikyti, kad tai, kas vienoje valstybėje 
yra gera, kitoj tas pat gali būti bloga, ir atvirkščiai. 

b) Friedrich Paulsen skelbia, kad skirtumas tarp ge- 
ra ir bloga yra nevienokis ne tik įvairiose tautose, bet net įvai- 
riuose luomuose, gentkartėse ir, pagaliau, įvairiuose žmonėse, taip, 
kad tas pat, kas vienam žmogui yra gera, kitam gali būti bloga, 
ir atvirkščiai. 

c) Anot Fr. Nietzshe's, skirtumas tarp gera ir bloga pra- 
džioje žmonijai buvęs nežinomas. Ilgainiui tapo įvesta ponų do- 
ra ir vergų dora. Tai, kas ponams buvo dora, vergams buvo 
bloga, ir k4 vergai laikė dora, ponai laikė bloga. Suprantama, 
kad toks skirtumas tarp gera ir bloga neturi jokios vertės. Ant- 
žmogis stovi augščiau gero ir blogo. 


$ 2. Theonomiškas moralpozityvizmas 
Antroji moralpozityvistų grupė yra theonomiškieji moralpo- 
zityvistai. Jie skelbia, kad skirtumas tarp bloga ir gera yra pa- 
matuotas laisvąja Dievo valia. Anot jų, pats giliausias pagrindas, 

dėl kurio, sakysime, nekalto žmogaus nužudymas, svetmoterystė, 
neteisinga priesaika irt.t. yra blogi, yra tas, kad Dievas tai užgynė. 

Tuo tarpu daug veikimų yra ne dėl to blogi, kad jie yra 
uždrausti, bet dėl to jie ir yra uždrausti, kad jie yra blogi. Tai 
aiškina šv. Tomas, o pirmiau šv. Augustinas. Juos sekė beveik 
visi scholastikai. Prie theonomiškųjų moralpozityvistų grupės pri- 
klauso Wilhelm von Okkam (+ 1347), Johannes Gerson (1363— 
1429), Renė Descartes (1566 —1650) ir Samuel Puffendort (1632— 
1694), 

Descartes skelbia, kad nuo Dievo valios priklauso ne vien 
žmogaus veikimo dorūmas ar blogumas, bet, pagaliau, ir meta- 
tiziškos tiesos. 


3. Moralskeptikai 


Kas aplamai nepripažįsta jokių nepakeičiamų tiesų, tas ne- 
gali jų pripažinti ir doros srityje. Skepticizmui artimai giminin- 
gas yra modernusis reliatyvizmas arba pragmatizmas. — Kaip 
pats žmogus kad vystosi, taip pat vystosi ir jo mintys. Mintiji- 
mo įstatymai yra paimti iš patyrimo. Kadangi jie yra pamatuoti 
patyrimu, tad jie nuolat ir keičiasi sulig patyrimu. 

Moralskeptikų buvo jau ir Graikijos filosofų tarpe. Iš jų 
svarbesnieji moralskeptikai paminėtini bent šie: 


$ 1. Archelaus ir kiti moralskeptikai 


Archelaus tvirtino, kad skirtumas tarp gera ir bloga yra 
pamatuotas ne pačia dalykų natūra, bet žmonių nustatymu. Ari s- 
tippus aiškino, kad skirtumas tarp gera ir bloga remiasi žmo- 
nių nusistatymu. Tą pat skelbė ir sofistai Gorgias, Prota- 
goras ir kiti. Taip pat, kaip sofistai, mokino Karneades ir 
Pyrrho. Visai ciniškai mokino Theodor iš Cyrenos. Jis 
aiškino, kad išminčius, progai pasitaikius, neniekina nei svetmo- 
terystės, nei vagystės, nei kitų tokių dalykų, nes tie dalykai yra 
blogi ne savo natūra, bet tik prasčiokų nuomone, kuri reikalin- 
ga tam, kad kvailius laikytų pažabotus. 

Augusto Comte'o pozityvizmo pasekėjai yra taip pat ir mo- 
ralpozityvizmo skeptikai. 

Savotišką moralį nihilizmą skelbė M. Stirner (jo tikrasis 
vardas ir pavardė — Gaspar Schmidt) ir Fr. Nietzsche. Stir- 
ner skelbė egoizmą ir individo nepriklausomumą, pastūmėtą iki 
paskutinių ribų. Stirner buvo Nietzsche's pranokėjas. 

Prie moralskeptikų priklauso ir dabartinio socializmo kurėjai 
K. Marx ir Fr. Engels. Jie skelbė, kad nėra pastovių doros 
dėsnių. Kiekvieno perijodo ekonomiška pasaulio struktūra padaro 
realų pamatą, ant kurio stovi pastatyti juridinė tvarka, tikėjimas, 
dora, filosofija ir t. t. 


$ 2. Ko vertas moralskepticizmas? 


Jau ir senovės skeptikai teisino savo nepripažinimą skirtu- 
mo tarp gera ir bloga, pamatuoto pačia tų dalykų natūra, tuo, 
kad doros srityje viešpatauja didis nuomonių skirtumas. Nors 
tai dalinai ir tiesa, bet visgi — pagrindiniai doros principai yra 
pripažįstami visur, visuomet ir visose tautose, net ir pačiose pri- 
mityviausiose. 

Tai įrodo naujausi etnologijos tyrinėjimai. Visi atskiria ge- 
ra nuo bloga, visi numano, kad gera yra darytina, bloga—veng- 
tina. Ir laukiniai supranta, kad, sakysime, vogti, svetmoteriauti, 
tėvų neapkęsti yra blogas dalykas, o tėvus mylėti, laikytis tiesos 
yra geras dalykas. Nedaryk kitam to, ko pats nenorėtum, kad 
tau kiti darytų. 

Visur ir visuomet pasikartojąs reiškinys reikalauja visur ir 
visuomet esančios priežasties. Ta priežastimi šiuo atveju negal 
būti įvairių tautų ar žmonių nusprendimas. 

Skirtumas tarp gera ir bloga yra pamatuotas pačia daiktų 
natūra. Jei visi žmonės visuomet ir visur randa, kad medus yra 
saldus, o druska yra sūri, tai mes žinome, kad tas įsitikinimas 
yra pamatuotas daiktų natūra. Taip pat ir skirtumas tarp bloga 
iržgera yra pamatuotas pačiuose dalykuose. Kur rasi tokią tautą, 
kur tėvynės išdavimas, mušimas ar nekentimas savo tėvų, nužu- 
dymas nekalto savo draugo, laisvas pažadų ar sutarčių sulaužy- 
mas, nekalto nuteisimas nebūtų smerkiamas, kaip blogas dalykas? 

ir priešingai, kur tėvynės meilė, tėvų meilė, savo vaikų meilė, 
dėkingumas nėra laikoma geru dalyku? Būtų neišaiškinama, jei 
tų dalykų gerumas ir blogumas nebūtų pamatuotas pačia tų da- 
lykų natūra. 

Tai dar labiau paaiškės atsiminus, kad buvo daug tautų; 
kurios skelbė savo dievaičius esant apgavikus, svetmoterius ir tt 
Atsiminkime tik finikiečių dievaičius, arba Jupiterio, Veneros, ar 
kitų Olimpo gyventojų gyvenimą. Toks blogas dievaičių pavyz- 
dys verste vertė žmones išteisinti tokius pasielgimus, kuriais 
pasižymėjo dievaičiai. O vis dėl to ir tas blogas jų pavyzdys 

neįstengė išteisinti blogumo tų pasielgimų, kuriais pasižymėjo 
patys dievaičiai. Tai parodo, kad gerumas ir blogumas tų daly- 
kų (veiksmų) yra pamatuoti pačioje jų natūroje, 

Jei doros dėsniai būtų kokios visuomenės būklės produk- 
tas arba veikiančiųjų visuomenėje faktorių rezultatas, tai tie 
dėsniai turėtų būti pritaikinti prie visuomenės būklės ir kartu 
su ja keistis. To visgi nematyti. 

Nors žmonijos istorija yra beveik nuolatiniame konilikte su 
doros principais, ir nors blogumo tvanas eina verpetais per nuo- 
lat besikeičiančią žmoniją, doros bent pagrindiniai principai lieka 
nuolat tie patys ir kliudo beplintančiam blogumui, jį nuolat 
smerkdami, 

Moralskepticizmo klaidingumas pasirodo ir iš klaidingų jo 
pasekmių. Jei tarp bloga ir gera skirtumas yra pamatuotas žmo- 
nių įstatymais ar papročiais, tad nei vienas įstatymas, nei vienas 
paprotys negali būti pasmerktas, kaip nedoras. 

Pagaliau, ir blogiausi darbai, kaip nekalto žmogaus uųžinu- 
šimas, svetmoterystė, žodžio sulaužymas, jei jie yra įsakyti pa- 
pročio ar įstatymo, būtų dori. Žmogaus leisti įstatymai ar pa- 
pročiai gali būti blogi ir atmestini, jei pripažinsim virš jų sto- 
vinčius etikos dėsnius, kurie tarnauja visur ir visuomet gerumo 
ir blogumo mastu. 

Kas tokios normos nepripažįsta, tas turi pripažinti geru ir 
teisėtu kiekvieną įstatymą ar paprotį, nors šis būtų ir visai prie- 
šingas protui. Tą pat reikia pasakyti ir apie papročius ir viešą 
nuomonę. 

Moralskeptikai prieštarauja patys sau. Paklausti, kas yrą ge- 
ra, o kas bloga, daugelis jų, kaip šit Laas, Jehring ir kiti atsako, 
kad gera yra tai, kas remia, daugina (ar prisideda prie daugini- 
mo) bendrąjį labą, o bloga, — tai, kas jį kliudo. Tuo tarpu yra 
daug veiksmų, kurie savo natūra, nepareinamai nuo įstatymų, 
visuotiną gerovę arba remia, arba kliudo. Taip, visuomenės ge- 
rovę kliudo nekalto žmogaus nužudymas, apgavystės, svetmote- 
tystės ir t. t, taip pat, kaip teisingumas palaiko bendrąjį labą, 
Taip pat yra ir su kitais moralskeptikais. Jie tuoj remiasi, skir- 
dami gera nuo bloga, visuotinais doros dėsniais ir tuo prieši- 
nasi patys sau. 

Moralskeptikai neturi galimumo sukurti moralinės filosofi- 
jos. Filosofija užsiima gvildenimu tik būtinų ir universalių daly- 
kų. Moralfilosofas nėra istorijos rašytojas, kurs dėstytų, ką žmo- 

nės tokiu ir tokiu perijodu manė apie bloga ir gera. Priešingai, 
jis stengiasi nustatyti universalius dėsnius, kurių žmonės pri- 
valo laikytis. 

Jei nieko nėra dalykų natūroje, ką visi turi pripažinti, ir kas 
po šimtmečių palieka tiesa taip pat, kaip šiandien yra tiesa, tad 
negali būti nė kalbos apie universalius visų pažįstamus dėsnius. 


4. Eudemonizmas 


Eudemonistai vadinasi tie moralistai filosofai, kurie skelbia, 
kad žemiška laimė yra augščiausias žmogaus tikslas. Remiantis 
tuo, visi tie veikimai, kurie veda į tą tikslą, yra doros žvilgsniu 
gerį, o tie, kurie tą tikslą pasiekti kliudo, yra blogi. 

Augščiausiu žmogaus tikslu vieni laiko individualę, arba 
asmenišką, žemiškąją laimę, ypač kūno geidulių patenkinimą. Tie 
vadinasi hedonistai. Tokie buvo senovėje Aristippus (435— 
354), o naujaisiais laikais—Helvetius (1715—1771), ir de la Met- 
trie (1709—1751) ir k. k. 

Minėtieji filosofai, kurie pavienio asmens laimę ir malonu- 
mus stato doros norma, yra egoistiški, arba privateudemonistai+ 

Yra ir socialių eudemonistų. Jais yra tie filosofai, kurie do- 
ros norma skelbia esant visuomenės gerovę, o privatinę gerovę 
tiktai tiek, kiek pavieniai asmenys sudaro visuomenę. Jie vadina- 
si socialiai eudemonistai. Toki yra Richard Cumberland (1632-- 
1718), Puffendori, August Comte (1798—1857), John Stuart Mill 
(1806—1873), Gustav Theodor Fechner (1801 —1887), Hermann 
Lotze (1817—1881), Friedrich Paulsen, Arthur Schopenhauer. 
Šis paskutinysis, kaip pesimistas, supranta, kad žmonijos gero- 
vė ir laimė yra skausmo ir skurdo nebuvimas. Dėl to, anot jo, 
geri yra tie veikimai, kuriais stengiamės sumažinti žmonių ne- 
laimes. 

Tačiau ir egoistinis ir socialis eudemonizmas yra klaidingi. 
Klaidingas yra privatinis arba egoistinis eudemonizmas. Jis stato 
savo sistemą ant visai klaidingo pamato, lyg kad žmogus biitų 
nepareinamas nuo Dievo, lyg žmogus būtų pats sau augščiau- 
sias tikslas, lyg žmonės gyventų tam, kad pasiektų kuo daugiau- 
sia šio pasaulio malonumų ir gėrybių. 

Tačiau, kaip jau buvo įrodyta, augščiausias žmogaus tiks- 
las yra begalinis Gėris, t. y. pats Dievas, o augščiausias šio gy- 
venimo uždavinys — prisirengimas ateinančio gyvenimo begali- 
nei laimei. 

Egoistinio eudemonizmo klaidingumas matyti ir iš jo neti- 
kusių pasekmių gyvenime. Pačios prigimties žmogus yra skirtas 
gyventi draugijoje. O kad draugija galėtų gyvuoti, reikalingas 
jos narių mažesnis ar didesnis pasišventimas, nes privatinė ge- 
rovė nevisuomet sutinka su visuomenės gerove. Visuomenės 
gerovė dažnai reikalauja, kad jos reikalai būtų augščiau statomi 
už privatiškus reikalus. 

Jei moralumo norma būtų pavienio asmens malonumai, aiš- 
ku, kad toks asmeniškų malonumų išsižadėjimas būtų nedoras. 
Doras, anot egoistinių eudemonistų, būtų tas veikimas, kuriuo 
žmonės, neatsižvelgdami į visuomenę, ieškotų vien tik savo ma- 
lonumų, tesistengtų aprūpinti vien tik savo reikalus. Bet tuomet 
visuomeninis gyvenimas būtų nebegalimas. Tuo tarpu visuomne- 
ninio gyvenimo reikalauja pati žmogaus prigimtis. Iš eudemonis- 
tų teorijos išeitų, kad doras dalykas yra išardyti visuomeninį 
gyvenimą, o nedoras dalykas yra tą gyvenimą palaikyti. Bet tai 
yra aiškiai priešinga žmogaus prigimčiai. 

Jei pavienio asmens gerovė yra augščiausias žmogaus tiks- 
las ir doros norma, tai ir visos priemonės, kurios veda į tą tiks- 
lą, yra doros. Žmogus bus tuo doresnis, juo labiau jis galės 
pasiekti savo asmeniškos gerovės, pasinaudodamas bet kokiomis 
priemonėmis. Sakysime, jei prie to tikslo veda kad ir neteisinga 
priesaika, duoto žodžio sulaužymas, žmogžudystė, tėvynės išda. 
vimas ir t. t, — visi tie veikimai būtų dori, o valstybės įstaty- 
mai, kurie tai draudžia, būtų doros žvilgsniu blogi. Išeitų, kad 
plėšikai, kurie išžudę žmones, išplėšia jų turtą ir jį parsigabena 
sau, anot eudemonistų teorijos, turėtų būti tikri šventieji. Iš to 
aišku, kad ta teorija yra klaidinga. 

Eudemonistų teorija atima Žmogaus gyvenimui tikrąją vertę. 
Pagal tą teoriją, visas žmonių gyvenimas yra ne kas kita, kaip 
nuolatinės pastangos pasiekti daugiau malonumų. Toks gyveni- 
mas tesiskiria nuo gyvulių gyvenimo tik tuo, kad žmogus turi 
daugiau priemonių savo egoistiškiems norams patenkinti ir kad 
jo malonumai yra geriau pažįstami ir intensyvesni. 

Klysta ir socialiai eudemonistai, kurie doros norma laiko 
visuomenės žemiškąją laimę. Tie veikimai, kurie neša visuomenei 
naudą ir teikia jai laimę, yra dori, jei jie sutinka su etikos dės- 
niais ir jei visuomenei teikiamoji laimė yra tikra. 

Ne taip tą dalyką supranta socialiai eudemonistai. Doros 
norma jie skelbia žemiškąją gerovę, neatsižvelgiant į tai, ar ji su- 

tinka su amžinomis tiesomis ir su pomirtiniu gyvenimu, ar ne- 
sutinka. Jie laiko žemiškąją visuomenės gerovę augščiausia do- 
ros norma. O tatai yra klaidinga. 

Visų pirma, yra tokių veikimų, kurie yra tikrai dori, o ku- 
rių visgi negalima matuoti visuomenės labu ar jos nauda. Sa- 
kysime, mylėti Dievą, kaip savo Kūrėją ar Išganytoją, yra tikrai 
doras dalykas. Tuo tarpu jis tiesiogiai neteikia visuomenei naudos. 

Žmonijos nauda ar gerovė tik tuomet tegalėtų būti augš- 
čiausia doros norma, jei žmonių visuomenė nebeturėtų kito tiks- 
lo, bet pati būtų augščiausiuoju sau tikslu. Tuo tarpu žmonijos, 
kaip ir kiekvieno pavienio žmogaus, augščiausias tikslas, kaip 
minėta, yra Dievas. 

Yra aišku, kad žmogaus veikimo vertė priklauso ir nuo 
valios. Tai yra nebesuderinama, pastačius doros norma visuome“ 
nės labą, nes tie veikimai, kurių tikslas yra visuomenės labas 
labai dažnai nepriklauso nuo valios, bet dažniausiai nuo oruti- 
nių aplinkybių. O joms pavienio žmogaus valia dažniausiai n1e- 
turi jokios įtakos. Taip, šit, žmogus, kuris turi didžius talentus 
ir didžius turtus, visuomenės gyvenimui gali daug daugiau labo 
padaryti, negu tas, kurs neturi nei viena, nei kita. Taigi, to tur- 
tuolio, kurs turtus įgijo paveldėdamas, veikimas, anot eudemo- 
nistų, būtų doresnis, negu to, kurs tų turtų ir talentų neturi 
nors jis didesnes pastangas darytų, negu anas laimingasis turtuolis. 

Pagaliau, būtų atsitikimų, kad veikimas būtų doras kartais 
ir tada, kai žmogus veikdamas norėtų net pakenkti visuomenei, 
jei tik tos pastangos ar dėl jo klaidos, ar dėl ne nuo jo parei- 
nančių aplinkybių, išeitų visuomenės naudai, nes, anot socialių 
eudemonistų, ne gera valia, ne gera intencija žmogaus veikimu, 
suteikia dorumo, bet faktiškas socialio labo įvykdymas. Sakysi- 
me, parvažiavo iš svetimo krašto žmogus, užsikrėtęs labai pavo- 
jinga limpančia liga. Jo priešininkai iš keršto jį nužudo. Tas 
nužudymas, pasiremiant socialeudemonistų teorija, turėtų būti 
laikomas doru, nes faktiškai tas žmogus būtų šiaip ar taip nu- 
miręs ir, gal būt, dar būtų užkrėtęs visą apylinkę. 

Jei augščiausias žmogaus tikslas yra visuomenės gerovė, 0 
yra žmonių, kurie tos gerovės nedaugina, bet mažina, tad išeina, 
kad šitie žmonės nebeturi racijos begyventi, ir dėl to visus ne- 
išgydomus ligonius, senelius ir kitus panašius žmones reiktų iš- 
žudyti, ir tai, remiantis socialių eudemonistų teorija, turėtų būti 
doras veikimas. 

5. Evoliucionizmas 


Evoliucionistas Herbart Spencer savo evoliucionizmo teo- 
rijos principais tvarko ir savo etikos sistemą ir skelbia, kad dora 
yra tai, kas suteikia malonumų ir neturi primaišyto skausmo. 
Anot jo, dabartiniame žmonių išsivystymo laipsnyje tokių gerų 
ar dorų veikimų nėra, nes dabar neišvengiamai įvyksta konilik- 
tas tarp pavienio asmens gerovės ir visuomenės gerovės. 

Bet ateityje, žmonijai išsivysčius, dings priešingumas tarp 
pavienio asmens ir visuomenės gerovės, ir tas labiausiai patar- 
naus visuomenei, kurs ieškos savo asmeniškų malonymų; tuo- 
met bus pilna harmonija tarp egoizmo ir altruizmo. Vadinasi, 
ateityje Žmonės būsią taip tobuli, kad kitam gera darysią su to- 
kiu pat malonumu, kaip patys sau. Sakysime, išleisti savo turtą 
visuomenės labui būsią taip pat malonu, kaip būtumei išleidęs 
savo paties reikalams, vadinasi, žmonės aukos visuomenės labui 
tam, kad patys iš to sau malonumo turėtų. 


6. Progresizmas 

Anot progresistų, kultūros išsiplėtojimas yra ne priemonė 
laimei pasiekti, bet augščiausias tikslas, kuriam turi būti subor- 
dinuota pavienių žmonių laimė, kaip priemonė tikslui. Taigi, anot 
progresistų, etiškai doras veikimas yra tas, kurs padeda kultūrai 
plėtotis, o tai, kas kliudo kultūros progresą, yra nedora. 

Progresistų etikos teorija yra išaugusi iš panteizmo, kuris 
kiekvieną žmogų laiko absoliuto išsivystimo faze ar momentu ir 
dėl to laiko žmogaus aukščiausiu tikslu pasidarbuoti tolimes- 
niam absoliuto išsivystimui. 

Čia priklauso Schleiermacher, kuris skelbė, kad augš- 
čiausias gėris tegali būti tik socialis. Tas gėris yra ne pavienio 
žmogaus kultūros progresas, bet visos žmonijos. Pavienio žmo- 
gaus augščiausia gerovė yra prisidėjimas, rėmimas to kultūros 
progreso ir dalyvavimas jo vaisiuose. 

Hegelis skelbė augščiausiu žmonijos tikslu esant augš- 
čiausią absoliutišką valstybės išsivystymą. Kiekvieno žmogaus 
augščiausia pareiga yra prisidėti prie jos išsivystymo. 

Anot Wilhelmo Wundto, artimiausias žmogaus tikslas 
yra žmonijos progresas ir išsitobulinimas. 

Ir progresistų nuomonė yra klaidinga. Tie argumentai, ku- 
rie rodo socialio eudemonizmo klaidingumą, tie patys rodo klai- 
dingą esant ir progresizmą. 

Ir eudemonistai ir progresistai augščiausiu žmonijos tikslu 
klaidingai laiko pačią žmoniją, o ne Dievą. Kada iš žmonijos jie 
padaro savotišką dievą, pavienį žmogų jie nužemina, padarydami 
jį tik paprasta visuomenei tarnaujančia priemone. Yra aišku, kad 
žemiškosios gėrybės yra priemonė, kuri turi tarnauti žmogui, 
kad jis pasiektų savo tikslą. Progresistai visa tai apvertė antraip. 
Žemiškas gėrybes jie pastatė tikslu, 0 žmonės tapo tik priemo- 
nėmis toms gėrybėms gaminti. 

Jei kultūros progresas būtų dorumo norma, aišku, kad tuo- 
met visuomenė būtų juo doresnė, juo ji būtų kultūringesnė. Tuo 
tarpu gyvenimo patyrimas rodo, kad labai dažnai yra kaip tik 
priešingai—kylant kultūrai, dora dažnai ne kyla, bet smunka žemyn. 


7. Moralis jautimas 


Kas yra doros žvilgsniu gera, o kas bloga, tai, bent elemen- 
tariškuosiuose dalykuose, dažnai be jokio galvojimo lengvai šu- 
žino ir teisingai atskiria net ir paprasti nemokyti žmonės. Tai 
davė progos kaikuriems filosofams manyti, kad turi būti žmoguje 
ypatinga pajėga, su kurios pagalba jis atskiria gera nuo bloga, 
panašiai, kaip pojūčiais jis atskiria, kas juoda, kas balta, kas kieta, 
kas minkšta ir t. t. Tai moralis nujautimas (moralis sensus), ku- 
ris, anot jų, ir yra dorumo norma. 

Tokiais filosofais buvo Shaftesbury ir Francis Hutcheson, 
Jacobi ir k. 


8. Adam Smith'as 


Adam Smith'as sako, kad norėdami tinkamai išspręsti, ar 
koks veikimas yra doras ar ne, mes turime būti nepartiniais žiū- 
rėtojais ir nešališkai spręsti kitų veikimą, apsvarstydami visas ap- 
linkybęs. Jei mums, taip apsvarsčius, tas artimo veikimas pasi- 
rodys simpatiškas, jis yra geras, o jei nesimpatiškas, jis yra ne- 
geras. Taigi, anot Smith'o, doros norma yra simpatija. Tuo pa- 
čiu mastu mes turime spręsti ir apie mūsų pačių veikimą -- ar 
jis yra doras, ar blogas. 

9. Friedrich'as Herbart'as 

Friedrich'as Herbart'as skelbia dorą esant estetikos dalimi. 
Taigi, tai, kas dora ir kas nedora, parodo estetinis skonis. 

Bet ir tų filosoių nuomonė yra klaidinga. Visų pirmą, tokio 
pojūčio, atskiro nuo proto, kuriuo galėtumėm betarpiai pažinti, 
kas yra gera, o kas bloga, žmonės neturi. Toks pojūtis yra fikcija. 

Jei toks pojūtis ir būtų, visgi jis negalėtų būti doros nor- 
ma. Jis daugiausia galėtų būti gero ir blogo pažinimo principu. 
O doros norma turi būti objektyvus pamatas, dėl ko tas veiki- 
mas yra geras, o kitas blogas. 

Negalime atsakyti, kad tas ir tas veikimas yra geras ar blo- 
gas dėl to, kad jis doros pojūtį patenkina ar nepatenkina, nes 
tuomet savaime kyla klausimas, kodėl gi vienas dalykas ar veiki- 
mas doros pojūtį patenkina, o kitas ne. Į šitą klausimą atsaky- 
mas ir nurodo doros normą. Jei pasakysi, kad dėl to jis doros 
pojūtį patenkina, jog tai suteikia man malonumo — įkrinti į ego- 
istinį ar privatinį eudemonizmą; jei dėl to, kad tai teikia laimę ar 
gerovę visuomenei, patenki į socialį eudemonizmą; jei dėl to, kad 
jis remia ir padeda kultūros progresui, tuomet esi progresizmo 
pasekėjas. 


10. Immanuelis Kant'as 


Kant'as, kaip ir Herbart'as, yra įsitikinęs, kad valios aktų do- 
rumas nepriklauso nuo objekto. Priešingai, jis dėl to ir yra ge- 
ras, kad yra norimas. Ta nuomonė yra aiškiai klaidinga. Objek- 
tas yra ne dėl to geras, kad yra norimas, bet dėl to jis ir yra 
norimas, kad yra geras. 

Jei doros norma yra skonis, jei doros principai priklauso 
nuo skonio, jei dora yra tai, kas patinka etiniam skoniui, o ne- 
dora yra tai, kas tam skoniui nepatinka, tuomet pastangos ir dar- 
bas, kad žmonės būtų dori, yra tušti. 

Kant'as savo veikale „Kritik der reinen Vernunit“ pasisten- 
gė įrodyti, kad metafizika yra negalima ir tuo išardė savo etikos 
mokslinį pamatą. Tai padaręs, jis savo etikos pamatus parėmė 
praktiškų protu. Jam yra principas, kad tik ta valia tėra dora, 
kuri vykdo įstatymus dėl pačios pareigos. Įei kas vykdo įstaty- 
mus dėl kitų motyvų, jis, tiesa, elgias legaliai, bet ne etiškai. 

Taigi, anot Kant'o, kad veikimas būtų doras, neužtenka, kad 
žmogaus valia sutiktų su įstatymais ir sulig tais įstatymais veik- 
tų, bet dar reikia, kad pareiga būtų vienintelis to veikimo motyvas. 

O įstatymas yra tada geras, kai jis turi įstatymo formą, ar- 
ba, kaip Kant'as sako, „kada aš galiu norėti, kad mano veikimo 
maxima taptų visuotinu įstatymu“. 

Kadangi doras tėra tik tas veikimas, kuris yra vykdomas tik 
dėl pačios pareigos; norėjimo objektą čia nebekreipiamia dėme- 

sio. Doros norma, anot Kant'o, negali būti materijoj arba valios 
objekte, bet formoj, tai yra motyve, dėlei kurio valia taip veikia. 

Veikimo norma yra ne kita, tik kategoriškas imperatyvas. 

Kategoriškas imperatyvas yra būtina doros norma, kuri vei- 
kia visais laikais ir visur. 

Ta doros norma, kategoriškas imperatyvas, negali būti pa- 
imtas iš patyrimo, nes patyrimas mums duoda tai, kas yra kon- 
kretu ir dėl to nebūtina. Dėl to kategoriškas imperatyvas turi 
būti sintetiškas sprendimas a priori. Taigi, kategoriškas impera- 
tyvas yra doros norma. 

Dabar klausimas: iš kur gi tas kategoriškasis imperatyvas? 
Iš praktiškojo proto. Tik tada žmogus dorai veikia, kada jis vyk- 
do savo proto įsakymus ir juos vykdo tik tam, kad atliktų savo 
pareigą. Tuomet žmogaus dora yra autonomiška, 

Heteronomija yra svetimų įsakymų vykdymas, bet tas vyk- 
dymas su tikra dora yra nesuderinamas. 

Tačiau kategoriškasis imperatyvas negali būti doros norma. 

Pamatinis principas, ant kurio Kant'as pastatė savo etikos 
sistemą, yra: doras yra tas veikimas, kurs yra įstatymo įvykdymas 
dėl pačios pareigos. 

To tvirtinimo įrodymų Kant'o sistemoje nėra. Nejaugi žmo- 
nės yra įsitikinę, kad valia tik tuomet dorai teveikia, kada jos vei- 
kimo motyvas yra pareiga? Ne, taip nėra. 

Yra daug dorų veikimų, kuriuos žmogus daro dėl kitų kil- 
nių motyvų, sakysime, sušelpia vargšą jo pasigailėdamas. Ben- 
dras žmonių įsitikinimas laiko tą veikimą geru, nors, iš kitos pu- 
sės, jis būtų ir neįsakytas. 

Be to, yra daug veikimų, kuriuos vykdyti visai nėra parei- 
gos, sakysime, pasišvęsti tarnauti ligonims. Bet visgi tokie vei- 
kimai yra dori, ir žmonės tokius veikimus doros žvilgsniu aug- 
štai stato, ypačiai dėl to, kad jų vykdyti nėra pareigos. 

Iš to aišku, kad Kant'as čia suklydo. 

Kant'as ypatingai smerkia tokią etiką, kuri etiško veikimo 
motyvu laiko naudingumą. Anot Kant'o, morališkas impera- 
tyvas yra ne hipotetiškas; jis nesako: tu privalai tai daryti, jei no- 
ri tai ir tai gauti (sakysime, dangų). Doros imperatyvas yra ka- 
tegoriškas: tu turi, tu privalai! Kant'as smerkia ir eudemonizmą 
ir tuos, kurie veikimo motyvu laiko laimę, o dorą laiko priemo- 
ne tai laimei įgyti. 

Tiesa, laimė turi būti suteikta tam, kurs dorai elgiasi — ki- 
taip būtų neteisingumas ir disharmonija, bet veikimo motyvu ta 
laimė negali būti. 

Kant'o įsitikinimu, neturi etiškos vertės ir tie veikimai, ku- 
rie yra daromi iš palinkimo arba malonumo. 

Kant'as klysta tuo, kad jis dorumo norma laiko formalį įs- 
tatymo elementą, būtent, pareigos motyvą, o ne įstatymo turinį, 
arba materialį elementą. Jei mes paklausime, dėl ko tai ir tai yra 
įstatymo įsakyta, aišku, kad atsakymas tebus paterkinantis, jei 
bus atsižvelgta į įstatymo turinį, arba materiją. Įstatymas juk tik 
tada ir yra teisingas, jei jis įsako tai, kas sutinka su protu. Tai- 
gi, objektas, kaip norma, stovi virš įstatymo. 

Ne pats įstatymas, bet tas gerumas, kurį jis įsako, nusprendžia 
veikimo gerumą giliau ir Jabiau, negu pats įstatymas. 

Taigi, žiūrint, ar veikimas bus doras, ar ne, reikia visų 1a- 
biausiai atsižvelgti į tai, koks yra to įstatymo objektas. Taigi, 
dorumas priklauso ne vien nuo paties įstatymo, ne vien dėl to, 
kad tai yra pareiga, bet ir nuo objekto. Tuomet su pareigos 
vykdymu gali jungtis ir dar didesnis ir galingesnis motyvas, bū- 
tent, meilė. ; 

Aiškus dalykas, kad veikimo motyvas bus daug galinges- 
nis, ir pats veikimas bus daug malonesnis, jei žmogus veikia ne 
vien tam, kad savo pareigą atliktų, bet ir tam, kad, sakysime, sau 
gerovės pasiektų. 

Kadangi Dievas yra angščiausias gėris ir su Juo susijungi- 
mas per meilę yra augščiausia tobulybė, tai veikimas dėl to mo- 
tyvo yra augštesnis ir pats motyvas stipresnis. Dėl to krikščio- 
niškoji etika yra daug augštesnė už Kant'o etiką. 

Kant'o rigorizmas daryti viską dėl pareigos motyvo yra psi- 
chologiškai negalimas. Žmogus veikdamas negali atsikratyti nuo 
tos laimės, kaip motyvo, kuri plaukia iš jo veikimo, 

Jis gali norėti tik to, kas yra jam gera. Jis gali atsisakyti 
nuo orutinio gero, bet ne nuo vidujinio pasitenkinimo. 

Tiesa, ir Kant'as pažada teisingiesiems laimę, bet, anot jo, 
ta laimė negali būti veikimo motyvu, 

Tačiau yra negalimas dalykas, kad ta pramatoma laimė ne- 
turėtų įtakos pačiam veikimui. 

Augščiausios laimės motyvas etiškame gyvenime kartais yra 
būtinas. Gyvenime pasitaiko tokių pagundų, kad doros gyveni- 
mą, kaip vėtra, su šaknimis rauna lauk. Tai audrai gali atsispirti 

amžinas laimės arba amžino žuvimo motyvas. Veikti dėl savo 
laimės, kuri plaukia iš dorybės, yra ir etikos žvilgsniu geras 
dalykas. 

Klaidinga yra Kant'o nuomonė, kad kategoriškasis impera- 
tyvas turi būti sintetiškas sprendimas 4 priori, kad to sprendimo 
materija nebūtų paimta iš patyrimo, bet kad subjektas ir predi- 
katas, tai yra absoliutiškos pareigos idėja su valia būtų sujungti 
2 priori. 

Kant'as ypatingų pastangų etikos srityje dėjo tam, kad su- 
rastų augščiausią normą, gautą a priori, sulig kuria kiekviename 
konkrečiame atvejyje būtų galima atskirti, kas yra dora, o kas 
bloga. Jis surado tą normą šitokiu būdu. 

Doros įstatymo ypatybė, sako Kant'as, yra ta, kad jis lygiai 
galioja (gilt) visoms protingoms būtybėms. 

Norint žinoti, ar kuris veikimas yra doras, ar nedoras, už- 
tenka ištirti, ar mano veikimo maxima gali būti padaryta visuo- 
tinu įstatymu, ar ne, arba kokios būtų pasekmės, jei visi taip da- 
rytų. Sakysime, kas tuomet būtų, jei visi žmonės vogtų, jei vi- 
si tinginiautų, nesilaikytų žodžio ir t. tt Zmonių visuomenės gy- 
venimo santvarka tuomet patektų į pavojų iširti. Dėl to vogi- 
mas, tinginiavimas, savo žodžio nelaikymas yra blogi. 

Tokiu būdu Kant'as prieina prie savo kategoriškojo impe- 
ratyvo, kurs šitaip yra jo išreikštas: „Veik taip, kad tavo valios 
(veikimo) maxima kiekvienoj valandoj galėtų būti ir visuotinu 
įstatymu“. Tas kategoriškasis imperatyvas, anot Kant'o, tą patį 
reiškia, ką ir: elkis dorai, vykdyk savo pareigas. 

Jei kategoriškąjį imperatyvą imsi tokia prasme: elkis dorai> 
vykdyk savo pareigas, — jis yra teisingas, bet nieko nauja ne- 
pasako. Tai yra nuo amžių ir krikščioniškoje etikoje. 

Pažvelgę į griežtai formuluotą kategoriškąjį imperatyvą, pa-- 
matysime, kad jis turi ir gerų ir blogų pusių. 

Geroji kategoriškojo imperatyvo pusė ir Kant'o nuopelnas. 
yra tas, kad jis pabrėžė, jog doros įstatymai galioja visiems 
žmonėms. 

Tas pabrėžimas pasmerkia tų dorą, kurie norėtų nuo dau- 
gelio etikos pareigų išsisukti. Be to, Kant'as pabrėžia, kad doros 
įstatymų reikia laikytis visame gyvenime, taigi, ir privatiniame ir 
viešame. Jis pabrėžia, kad doros principų reikia laikytis ir po-- 
litikoj, o ne statyti ją ant pliko valstybinio egoizmo. Jis yra įsi- 
tikinęs, kad ir valstybei būtų naudinga laikytis doros. Jei ištin- 

ka kontliktas tarp doros principų ir valstybės reikalų, šie pasku- 
tinieji privalo nusilenkti etikos principams. 

Kategoriškojo imperatyvo yra ir silpnumų. Visų pirma, 
Kanto, etikos silpnumas yra tas, kad jis neužtektinai teatsižvelgia 
į individualumą, į ypatingas gyvenimo aplinkybes. Etikos 
principai, tiesa, turi vertės visiems, bet taikinant prie jų gyve- 
nimą ar veikimą, reikia atsižvelgti į ypatingas aplinkybes. Pasi- 
taiko, kad viename atvėjyje, tokiose ir tokiose aplinkybėse, vei- 
kimas yra geras, o kitose aplinkybėse toks pat veikimas yra blo- 
gas. Taip, sakysim, Evangelijos patarimai, be abejo, yra dori, ta- 
čiau neturtas, sakysime, negali būti visiems privalomu įstatymu, 
nes tai pastatytų į pavojų visuomenės gyvenimą. Tačiau kaiku- 
riems laisvu noru, sakysime, išsižadėjimas turtų yra geras dalykas. 

Paklausus, iš kur yra etiški įstatymai, kokia yra jų pradžia, 
Kant'as stipriai pabrėžia, kad doros įstatymai turi būti praktiškojo 
proto leidžiami. Tai yra Kant'o skelbiamoji valios autonomija do- 
ros srityje. Valios autonomija, Kant'o supratimu, yra ne kas kita, 
kaip apsisprendimo teisė etikos srityje, arba, kaip pats Kant'as 
sako, tai yra „valios ypatybė būti sau pačiai įstatymu“. Vien tik 
autonomija tėra etiško veikimo pamatas. 

Orutinio įstatymo vykdymas yra, tiesa, legalis, bet ne etiš- 
kas veikimas. Doras, etiškas veikimas yra tik tuomet, kai veikimo 
įsakymas yra duotas ne iš šalies, ne anapus mūsų stovinčio įsta- 
tymų leidėjo, bet mūsų pačių praktiškojo proto. 

Ta valios autonomija etikos srityje, kurią skelbė Kant'as, 
surado labai daug pritarėjų. 

Ta teorija atitinka šios gadynės žmonių psichiką, ypač jų 
išdidumą, ir jie iš tos teorijos išvedė paskutiniausias konsek- 
vencijas. 

Pasiremdami ta valios autonomija, daugelis aimetė bet kokį 
autoritetą etikos srityje. Atsisakyta, pagaliau, ir nuo Dievo, kaip 
įstatymų Leidėjo. 

Kaikurie žengė dar žingsnį toliau ir vardan tos autonomi- 
jos atmetė etikos srityje net universalius proto principus, palik- 
dami individui tvarkyti doros gyvenimą sulig savo paties auto- 
nomiška valia, kitaip sakant, paliko kiekvienam elgtis sulig savo 
noru taip, kad valios autonomija tapo sauvaliavimu, o augščiau- 
sia jų taisykle tapo: leista yra visa tai, kas patinka. 

Pats Kant'as, žinoma, tokių išvadų nedarė. Jas išvedė jo pa- 
sekėjai. 

Autonomija, anot jo, yra ne sauvaliavimas, bet viešpatavi- 
mas proto, pasireiškiančio kiekviename asmenyje. 

Kant'as dalinai pripažįsta ir Dievo ir, pagaliau, Bažnyčios 
autoritetą, bet, anot jo, tiktai tie Dievo ir Bažnyčios įstatymai te- 
turi vertės etikos srityje, kurie ir be to yra proto įsakomi. 

Jei taip, tai jo pasekėjai, žengdami žingsnį tolyn, neranda 
jokio reikalo Dievo, ar tuo labiau Bažnyčios, autoriteto etikos 
srityje besilaikyti, užtenka jiems paties proto įsakymų, galop, 
sauvaliavimo. 

Kant'as sako, kad žmonėms gyvenant kartu, gali būti lei- 
džiami ir tokie įstatymai, kurie neišplaukia iš vidujinio būtinumo, 
bet yra pamatuoti valdžios įsakymu, kaip tai yra įvairiose baž- 
nyčiose, valstybėse ir t. t. Tie įstatymai uždeda pareigą daugiau- 
sia orutinio klusnumo, todėl jais remiamas veikimas yra tik lega- 
lis, bet ne etiškas. 

Ta etiškos valios autonomija, kurią skelbė Kant'as, yra klai- 
dinga. Ji galėtų būti teisinga tik tuomet, jei žmogus būtų pats 
sau augščiausias tikslas. Tuo tarpu žmogaus augščiausias tikslas 
yra begalinis gėris, t. y. Dievas. 

Pareiga tik tuomet tebus tikrai pamatuota, kada ji bus už- 
dėta augščiausios, absoliučios valios, o ne paties žmogaus. 

Kant'o autonomija doros srityje teisinga būtų tiktai tuo, jei 
jis būtų pareiškęs, kad doras įstatymas, nors jis yra leistas augš- 
čiausios Esybės, turi pereiti per žmogaus protą ir to proto turi 
būti pripažintas teisėtu, kad jis galėtų uždėti pareigą mūsų va- 
liai, nes žmogui pareigą uždeda sąžinė. Tiesa, sąžinė nėra augš- 
čiausia, bet yra betarpė mūsų veikimo įsakytoja ir norma. 

Bet ta tiesa nėra Kant'o išrasta. Tai yra paskelbę apaštalai. 
Šv. Paulius sako: „Viskas, kas įvyksta ne iš įsitikinimo, yra nuo- 
dėmė“, 


11. Tikroji doro veikimo norma 


Prieš valiai pasiryžtant ką nors veikti, protas, kaip matėme, 
nurodo jai, ko tas veikimas yra vertas doros žvilgsniu. Tas proto 
nurodymas yra artimiausia ir subjektyvi etiško veikimo norma. 
Bet protas, nurodydamas etišką veikimo vertę, nėra laisvas, ne- 
gali sauvaliauti. Jo sprendimas priklauso nuo paties dalyko. Jei 
protas skelbė esant vieną veikimą dorą, kitą nedorą, turi būti 
objektyvi norma, kuria jis vadovaujasi spręsdamas. Tas objekty- 
vis, nepareinamai nuo proto pažinimo esantis pačiuose dalykuose 

skirtumo mastas ir yra objektyvi etiško veikimo norma. Kiek ta 
objektyvi norma yra proto pažinta ir pavartota svarstant, kas gera 
ir kas bloga, ji taip pat yra proto pažinimo norma, kuria jis ski- 
ria gerą nuo blogo. Taigi, objektyvioji etikos norma ir pažinto- 
ji etikos norma yra tas pats. 

Čia yra kalbama apie veikimus, kurie pačia savo natūra yra 
arba geri arba blogi. Čia nėra kalbos apie tuos veikimus, kurie 
savyje yra indiferentiški ir savo etiškąją vertę įgyja tik per pozi- 
tyvų įstatymą. 

Kokia tad yra etiško veikimo norma? Kaikurie filosofai ma- 
no, kad etiško veikimo norma yra to veikimo santykiai su augš- 
čiausiu žmogaus tikslu. Jei kuris veikimas sutinka su augščiau- 
siu tikslu ir padeda jį pasiekti, jis yra geras, jei jis nesutinka su 
juo ir kliudo jį pasiekti, jis yra blogas. Tų filosofų nuomone 
etiška vertė yra ne kas kita, tik naudingumas ar kenksmingumas 
augščiausiam tikslui pasiekti. 

Kadangi žmogus visą savo veikimą turi tvarkyti etiškojo 
veikimo norma, tad, anot tų filosofų, doras veikimas bus tik tas 
kurs bus įvykdytas su veikiančiojo pasiryžimu arba intencija augš- 
čiausiojo tikslo žvilgsniu, kad tą tikslą pasiektų. 

Kiti filosofai atskiria dvejopą etiško veikimo normą: arti- 
miausią ir tolimiausią. Artimiausiąja norma jie laiko, Aristoteliui 
pritardami, protingą žmogaus natūrą, kaip tokią, 0 tolimiausiąja 
— Dievo Esybę. 

Ir ta jų nuomonė yra teisinga. 

Pasakymą „protinga žmogaus natūra ar prigimtis“ nereikia 
taip suprasti, tarsi vien tik protas arba tik augštesnioji, tai yra 
dvasinė, žmogaus pusė, atmetus žemesniąją, tėra norma, sulig 
kuria reikia spręsti žmogaus veikimo vertę. Jei taip būtų, tai vi- 
si žmogaus veikimai, kurie turi tikslą pasiekti kūno gerovę, būtų 
doros žvilgsniu blogi, ar bent indiferentiški. Bet taip nėra. 

Didis pasaulio filosofas šv. Tomas Akvinietis etikos dės- 
niams nustatyti ima žmogų tokį, koks jis yra — su jo ypatybė- 
mis, kurios nurodo jo vietą pasaulyje ir jo gyvenimo dėsnius. 
Be jokių teoretiškų išvedžiojimų žmoguje pasireiškia primityviai 
arba pamatiniai palinkimai ar instinktai. Jie, kiek yra proto re- 
guliuojami, praktiškajam protui yra tuo, kuo teoretiškajam protui 
yra pirmieji savaime aiškūs pincipai, arba aksiomos. 

Mes norime gyventi, matyti, suprasti, atsiminti, mylėti, būti 
mylimais, gyventi draugijoj, palikti savo įpėdinių ir tt. Tie pa- 

matiniai norai, iš kurių plaukia daugybės kitų, sukuria tai, ką mes 
vadiname laimės troškimu. 

Tai nėra koks išsvajotas arba 4 priori nustatytas dalykas, 
bet tai yra pačios žmogaus esmės ypatybės, kurių žmogus ne- 
gali atsižadėti, neatsižadėjęs savo paties prigimties. Kas bėra ar- 
timesnis ir labiau savas žmogui už jo natūrą? 

Tuo žvilgsniu žmogaus etika yra autonomiška, neprimesta 
kokios pašalinės būtybės. 

Visi žmonės trokšta laimės. Protas ima tas žmogaus ypa- 
tybes, jas sankcionuoja ir nustato jų veikimo normas. 


Tarp žmogaus ir kitų daiktų yra tas skirtumas, kad žmo- 
gus pats save pakreipia į savo veikimo tikslą. Jo veikimas nėra 
visai gamtos determinuotas, kaip tai matome neorganiškųjų daik- 
tų, augalų ir gyvulių srityje. Jo veikimas didžiąja dalimi yra tik 
proponuotas. Žmogus gali tai daryti ar nedaryti, gali veikti taip 
arba kitaip. Ir šita jo veikimo dalis, kuri pareina nuo jo valios, 
yra tvarkoma etikos. 

Pagaliau, dorybė, anot šv. Tomo Akviniečio, yra ne kas 
kita, tik sureguliuotas mūsų natūralių palinkimų pratęsimas, ar- 
ba tąsa. 

Kuomet jis kalba apie gera, jis neįsivaizduoja sau kažin 
ko mistiško, paslaptingo. Anot jo, gera nėra kokia chimera ar 
atavizmo ar kokio dresiravimo arba kokių išsvajotų įsakymų re- 
zultatas. Gera, anot jo, yra tai, kuo mes turime būti pagal savo 
prigimtį. 

Prisilaikydami tų pagrindinių dėsnių, kurie atitinka mū- 
sų natūrą, mūsų tikslus sutaikiname su visais gamtos tikslais, 
savo veikimą pritaikiname prie visuotinės tvarkos, mūsų protą, 
kurs yra mūsų veikimo teisėjas, pritaikome prie to Proto, kurs 
tvarko visatą, ir mūsų valią suderiname su amžinąja Valia, — aiš- 
ku, kad ta doros sistema, kurios mes turime laikytis, nėra A pri- 
ori, nėra mums užmestas kažin kokios pašalinės būtybės, bet 
išplaukia iš mūsų pačių esmės arba protingos natūros. 

Dangus ir žemė yra sukurti gyventi artimoj kaimynystėj ir 
susijungti. Protas, kuris paeina nuo vieno, o priklauso kitam, yra 
susijungimo ryšys. 

Taigi, veikimo norma imama visa mūsų natūra, supranta- 
ma tokia prasmę, kad žemoji mūsų prigimties dalis yra subordi- 
nuota augštajai, pojūčiai subordinuoti protui. 


131 


Iš to aišku, kad dori gali būti ir tie veikimai, kurių tikslas yra pa- 
tenkinti kad ir kūno reikalus, kad tik tas patenkinimas būtų pro- 
tingas. Sakysime, įei žmogus sau ir saviesiems pagamino reika- 
lingo valgio, arba jei valgo užlaikydamas tinkamą saiką, kad ne- 
išeitų, jog jis gyvena tam, kad valgytų, o ne valgo tam, kad 
gyventų, — žodžiu, jei jis elgiasi taip, kaip pridera protingai bū- 
tybei, tuomet jo veikimas ir; etikos žvilgsniu yra geras. Kitaip 
jo veikimas būtų blogas. 

Gali pasitaikyti, jog veikimas gali atitikti protingąją arba 
augštąją žmogaus dalį, tačiau gali būti blogas, jei nebus atsi- 
žvelgta ir į žemąją žmogaus esybės dalį. 

Be to, kad žmogaus protinga natūra galėtų būti veikimo 
norma, reikia ją imti ne vieną, bet atsižvelgti ir į santykius, ko- 
kiuose ji yra su kitomis būtybėmis, kurios paliečiamos žmogaus 
veikimo. Tos būtybės, su kuriomis žmogus santykiauja, yra Die- 
vas, žmonės ir neprotingi padarai. 

Žmogus, kaip protingas kūrinys, turi pareigą savo Kūrėją, 
Dievą, garbinti. Kas sų tuo uždaviniu sutinka, tas sutinka ir su 
jo protinga natūra, ir doros žvilgsniu yra gera. Kas su tuo už- 
daviniu nesutinka, nesutinka su jo protingąja natūra, ir doros 
žvilgsniu yra bloga. 

Be to, žmogus turi santykių su kitais žmonėmis, nes jis 
sulig savo natūra turi gyventi draugijoj. Taigi, visi tie veikimai, 
kurie padeda ar stiprina tą bendrą sugyvenimą, sutinka su žmo- 
gaus natūra, ir yra geri, o kurie tą sugyvenimą, arba, kitaip sa- 
kant, visuomeninį gyvenimą kliudo ar ardo, tie veikimai nesutin- 
ka su jo protinga natūra, ir doros žvilgsniu yra blogi. 

Galop, žmogus yra santykiuose ir su neprotingais gaivalais. 
Jie turi žmogui tarnauti, kaip priemonė pasiekti jo protingiems 
tikslams, ypač augščiausiajam žmogaus tikslui. Kada žmogus tais 
daiktais naudojasi minėtiems tikslams siekti, jis veikia sulig sa“ 
vo protinga natūra, ir jo veikimas etikos žvilgsniu yra doras. 
Priešingai elgdamasis, žmogus veikia blogai. 

Elgdamasis sulig savo protinga natūra, žmogus tuo pačiu 
siekia ir savo augščiausiojo tikslo ir tuo pačiu garbina Dievą. 

Taigi, žmogaus protingoji natūra santykiuose su savim, su 
Dievu, su kitais žmonėmis ir su neprotingais kūriniais ar daly- 
kais yra artimiausia norma, kuria matuojamas kiekvienas žmo- 
gaus veikimas, kiekvienas to veikimo objektas, norint sužinoti, ar 
jis yra doras, ar blogas. Jei objektas, kaip jau minėta, atitinka 

protingą žmogaus natūrą, jis yra ir doros žvilgsniu geras, jei 
neatitinka — ir doros žvilgsniu jis yra blogas. 

Augščiausia doros norma yra žmogaus esmės Autorius — 
Dievas, arba Dievo esmė. 

Augščiausia dorumo norma negali būti vien tik augščiau- 
sias žmogaus tikslas, suprastas, kaip augščiausioji laimė po mir- 
ties, arba Dievo garbinimas. Negali būti ta norma augščiausioji 
žmogaus laimė, nes ta laimė yra užmokestis už dorą gyvenimą. 
Ta laimė jau suponuoja dorą veikimą, taigi ir to dorumo normą. 

Ta dorumo norma negali būti ir Dievo garbinimas, nes ir 
Dievo garbinimas jau suponuoja gerą ir blogą veikimą. 

Dievas bus tuomet garbinamas, jei žmogus darys tai, kas 
yra gera, o saugosis to, kas yra bloga. 

Žmogaus veikimas ne dėl to yra geras, kad jis Dievą gar- 
bina, bet dėl to jis ir duoda savo veikimu Dievui garbę, kad tas 
veikimas yra geras. 

Be to, tie veikimai, kurie nėra nukreipti stačiai į Dievą, bū- 
tų neapsprendžiami, ar jie yra geri ar blogi, jei jų dorumo nor- 
ma būtą Dievo garbinimas. Sakysime, užmušti blogą žmogų, me- 
luoti, nusižudyti ir t. t. 

Su nustatymu etiško dorumo normų artimai rišasi išdėsty- 
mas apie subjektyvų veikimo gerumą ir dorybes. Apie tai pakal- 
bėsime sekančiame skyriuje. 


IV SKYRIUS 


SUBJEKTYVIS VEIKIMO GERUMAS 


Iki šiol mes kalbėjome apie objektyvį veikimo gerumą. Da- 
bar pažiūrėkime, koks yra subjektyvis veikimo gerumas. 

Dorumas ar nedorumas yra laisvos valios veikimo ypaty- 
bė. Laisvų veikimų yra dvejopos rūšies: laisvi valios, kaip tokios, 
aktai, ir veikimai, kurie nepaeina stačiai iš valios, bet tik yra jos 
įsakyti. Pirmieji vadinasi vidujiniai, antrieji orutiniai valios aktai, 
Vidujiniai yra gryni valios aktai. Apie juos galima paklausti: iš 
kur plaukia jų dorumas ar nedorumas, kame yra jų dorumas, ar 
yra doros žvilgsniu indiferentiškų valios aktų? 


$ 1. Nuo ko priklauso valios akto dorumas? 
Valios aklo dorumas priklauso nuo objekto, nuo aplinky- 
bių ir nuo tikslo. 

Jau anksčiau matėme, kad valios aktų dorumas ar blogumas 
priklauso nuo objekto. Dabar dar pažiūrėkime, kokios rūšies yra 
ta įtaka, kurios turi objektas valios akto dorumui ar blogumui. 

Valios akto objektu reikia čia suprasti arba imti ne mate- 
rialį to objekto elementą, bet formalį, tai yra, reikia imti tuo 
žvilgsniu, kokiu protas jį valiai patiekia ir kokiu valia stengiasi 
tą objektą pasiekti. 

Mes netvirtiname, kad valios akto dorumas priklauso nuo 
kiekvieno objekto. Kad valios objektas galėtų suteikti valios ak- 
tui dorumo, jis pats savyje turi to dorumo turėti. Ypatingas va- 
lios akto dorumas priklauso nuo ypatingo dorumo, kurio turi 
valios objektas. 

Ogi paties objekto dorumas priklauso nuo to, kiek jis ati- 
tinka protingą žmogaus natūrą. Jei objektas, kaip minėta, atitin- 
ka protingą žmogaus natūrą, jis yra geras ir doros žvilgsniu. 
Jei jis neatitinka protingos žmogaus natūros, jis yra blogas ir 
doros žvilgsniu. Ir šitoje srityje tinka generalė taisyklė „actus 
speciticatur ab obiecto“. Taigi, valios aktų dorumo yra tiek rū- 
šių, kiek, doros žvilgsniu žiūrint, yra objektų rūšių. 

Sakysime, jei kas nori atiduoti daiktą tam, kam jis priklau- 
so, tai čia yra teisingumo aktas, nori kas sušelpti savo turtu 
vargšą, čia yra artimo meilės aktas ir t. t. 

Tokio ir tokio specifiško dorumo valios aktas dar gali 
įgyti akcidentalį gerumą nuo aplinkybių, kuriose jis įvyko. Tos 
aplinkybės paliečia arba objektą, arba patį valios aktą. Jos yra 
trumpai išreikštos filosofų šitaip: guis, guid, ubi, guibus auxiliis, 
cur, guomodo, guando. 

Kad valios aktas gali būti geresnis ar blogesnis nuo aplin- 
kybių, yra aišku. Imkime, pavyzdžiui, žmogžudystę. Ji yra blogas 
dalykas. Bet juk visai ne tas pats užmušti šiaip jau žmogų ir 
užmušti savo tėvą ar motiną. Juk visai ne tas pats, ar tik duosi 
vargšo sušelpimui 1 litą, ar 100 litų. Nors tuodu abu aktu yra 
tos pačios rūšies, būtent, artimo meilės aktai, tačiau antruoju 
atveju valios aktas yra intensyvesnis, ir dėl to geresnis. 

Aplinkybės savo įtaka pagerina arba pablogina valios aktą, 
arba palieka jį tos pačios rūšies, arba net ir jo rūšį permaino. 
Imkime pavyzdį. Šiandien duodi iš savo atliekamų pinigų 10 litų 
neturtingiems studentams sušelpti. Tas pasielgimas yra, be abe- 
jo, geras savyje. Bet jei tie 10 litų, kuriuos atiduodi, nėra tavo 
atliekamieji pinigai, bet pačiam labai reikalingi, aišku, kad šiuo 

atveju pasielgimas yra augštesnės vertės. Bet ir vienas ir kitas 
yra tos pačios rūšies—ir vienas ir kitas yra artimo meilės aktas. 

Bet yra ir tokių aplinkybių, kurios ir pačią valios akto es- 
mę permaino. Sakysime, nusidėti nekaltybės dorybei su laisvu 
asmenimi yra kitokios rūšies nusidėjimas, kaip nusidėti su ište- 
kėjusia ar vedusiu. Šiuo paskutiniuoju atveju nusidėjimas yra 
daug didesnis ir kitokios rūšies. 

Valios akto dorumui ar blogumui turi įtakos ir tikslas. 
Tikslas yra priežastis, dėl kurios valia veikia. Čia yra kalba ne 
apie vidujinį tikslą, kurs yra pačiame veikime (finis operis), bet 
apie orutinį tikslą, kurį turi pats veikėjas (finis operantis). 

Tikslo gerumas gali pagerinti tą valios aktą, kuriuo valia 
stengiasi pasiekti dorą objektą. Bet jei valios objektas yra bloga, 
tai geras tikslas blogo nepateisina, jo geru nepadaro. 

Taigi, valios aktas bus blogas, jei jos objektas yra blogas, 
nežiūrint į tai, ar tikslas yra geras ar blogas. 

Taigi, klysta tie, kurie skelbia, esą katalikų etika pripažįs- 
tanti, kad tikslas pateisinąs priemones. Šiuo atveju katalikų eti- 
kos principas yra: „non sunt facienda mala, ut evenient bona. 
Bonum ex integra causa, malum ex guolibet defectu“. 

Tikslas pašvenčia priemones, jei jos yra doros ar indife- 
rentiškos, bet jei jos yra blogos, tikslas jų blogumo nepadaro geru. 

Valios aktas gali būti atkreiptas į tikslą tik per kitą, arba 
naują, valios aktą. Šis paskutinis yra įsakantysis, o pirmasis yra 
įsakomasis. Jei įsakomojo valios akto objektas yra indiferentiškas, 
tai jo gerumas priklauso nuo įsakančiojo valios akto gerumo. 

Kadangi įsakančiojo valios akto objektas yra geras tikslas, 
tad ir tas pats valios aktas yra geras. Tas įsakančiojo valios 
akto gerumas yra perkeliamas ir įsakomojo valios aktui, kuriam 
tas gerumas tėra orutinis. Tuo tarpu įsakančiajam valios aktui 
tas gerumas yra vidujinis, nes jo objektas yra geras. 

Sakysime, eiti pasivaikščioti yra indiferentiškas dalykas. Taigi, 
ir valios aktas, kurio objektas yra pasivaikščiojimas, yra indife- 
rentiškas. Bet jei aš einu vaikščioti su tikslu pataisyti sveikatą, 
ar aplankyti ligonį, tuomet mano tikslas yra geras, ir pats valios 
aktas, net ir įsakomasis, yra geras. 

Jei įsakomojo valios akto objektas yra savyje geras, tai ge- 
ras tikslas prideda jam dar naujo gerumo. Pavyzdys: sakysime, 
sušelpti pavargėlį yra savyje doras dalykas. Bet jei jį sušelpsi tam; 
kad įvykdytum Dievo valią, tas valios aktas bus dar geresnis. 

š2 Kame yra subjektyvio valios akto blogumas? 


Valios aktas yra doros žvilgsniu blogas, jei jis kuo nors 
neatitinka protingą žmogaus natūrą. Tai yra aišku jau ir iš to, 
jog bloga yra priešinga geram. Veikimo tačiau gerumas, kaip 
matėme, yra tas, kad jis atitinka protingą žmogaus natūrą. Taigi, 
bloga bus tai, kas neatitinka protingą žmogaus esmę. 

Blogame valios akte męs turime atskirti du dalyku, būtent, 
pozityvias valios pastangas įgyti ar įvykdyti kokį dalyką, ku- 
tis žmogui yra kokiu nors žvilgsniu geras, ir negatyvį ele- 
mentą, būtent, tų pastangų nesutaikomumą su protinga žmogaus 
esme, kaip tokia. Tame yra to valios akto blogumas. 

Kadangi valios aktas, atkreiptas į kokį objektą, su tuo ob- 
jektu tartum asimilijuojasi, tai valios akto blogumo rūšis priklauso 
nuo objekto blogumo rūšies, į kurį tas valios aktas yra nukreiptas. 

Kaip subjektyvis valios akto dorumas, taip ir subjektyvis 
blogumas gali būti padidintas aplinkybių ir tikslo. Ir tas blogu- 
mas daugėja ir gali būti keleriopas, jei valios aktas keleriopu 
esmiškai skirtingu žvilgsniu yra blogas. 

Kadangi valios objektas gali būti blogas įvairiais esmiškai 
skirtingais žvilgsniais, tai ir valios aktas gali būti blogas kele- 
riopu žvilgsniu, 


$ 3. Indiferentiški valios aktai 


Ar yra indiferentiškų - valios aktų, kurie būtų nei blogi, 
nei geri? 

Kad yra indiferentiškų valios objektų, tai aišku. Juk niekas 
nepasakys, kad eiti, rašyti, kalbėti, valgyti būtų savyje bloga ar 
savyje gera. Visi tie objektai, kurie savyje neturi nei gerumo, nei 
blogumo, yra indiferentiški. 

Kadangi yra indiferentiškų objektų, aišku, kad gali būti ir 
indiferentiškų veikimų, kurie sulig savo objektu nėra nei geri, 
nei blogi. Taip yra abstraktiškai kalbant. 

Konkretaus veikimo gerumas ar blogumas priklauso ne vien 
nuo objekto, bet ir nuo aplinkybių ir nuo tikslo. Pažiūrėkime, 
ar yra konkrečių veikimų, ypač konkrečių valios vidujinių aktų, 
kurie būtų indiferentiški. 

Anot šv. Tomo Akviniečio, nėra konkrečių valios aktų, ku- 
rie būtų indiferentiški. Anot jo, valios aktai yra arba geri arba 
blogi.  Apgalvotas valios aktas negali būti indiferentiškas. 

Kiekvienas apgalvotas valios aktas arba veikimas yra vyk- 
domas dėl kokio nors tikslo. Kiekvienas valios aktas, kurio ob- 
jektas nėra nei geras nei blogas, galėtų likti indiferentiškas tiktai 
tada, jei to valios akto ar veikimo tikslas būtų taip pat indife- 
rentiškas. Bet tai yra negalima, nes tas tikslas arba sutinka su 
protinga žmogaus natūra arba nesutinka. Jei sutinka, tai jis yra 
geras, jei nesutinka — yra blogas. 

Orutiniai veikimai įgyja savo gerumą ar blogumą nuo to 
valios akto, kuris juos įsakė. Orutiniai veikimai tiek yra geri ar 
blogi, kiek jie priklauso nuo valios ir kiek jie yra laisvos valios 
įkūnyti. Tie veikimai, kurie nepriklauso nuo valios, nepriklauso 
nei etikai, jie yra nei geri, nei blogi. 

Nors orutiniai valios aktai, arba, kitaip sakant, fiziškieji va- 
lios įsakytieji veikimai, ir labai skiriasi nuo vidujinių valios aktų, 
tačiau jie abeji, t. y. ir įsakantysis valios aktas ir įsakytasis fiziš- 
kasis aktas kartu tesudaro vieną veikimą ir turi tą patį dorumą 
ar nedorumą. Taigi, anot šv. Tomo, veikimai, įvykdyti laisvos 
valios, yra arba geri arba blogi. 


S 4. Aistros ir jų moralumas 

Vidujiniai ir orutiniai aktai, kuriuos iki šiol tyrinėjome, san- 
tykiuose su etika yra tie, kurie sutinka ar nesutinka su protinga 
žmogaus natūra. 

Be valios aktų, kurie yra žmogaus savybė, yra dar tokių 
aktų, kurie yra bendri ir gyvuliams ir žmonėms. Toki yra aistros 
ir jų pasekmės. Šitieji aktai savyje, t. y. kiek jie nėra proto ve- 
dami, nepriklauso prie etikos, nėra nei blogi, nei geri. 

Kadangi žmogaus esmė yra viena, tai ir tie aktai, kurie yra 
bendri su gyvulių atitinkamais aktais, yra pavesti proto vadovavi- 
mui. Jei dorumas ar nedorumas siekia, kaip matėme, net oruti- 
nių aktų, kiek jie priklauso nuo proto ir laisvos valios, taip pat 
dorumas ar nedorumas siekia ir aistrų, kiek jos priklauso nuo 
proto ir laisvos valios. 

Jau senovės Graikijos ir Romos filosofai tyrinėjo, ar išmin- 
čiui dera aistros, ar ne. Į tą klausimą stoikai atsakė neigiamai. 
Kiekviena aistra jiems išrodė sielos liga, peržengimas tikro saiko, 
dėl to, jų nuomone, išminčius privalo būti be aistrų. Neturėjimas 
aistrų (apatia), anot jų, buvo dorybė. 

Aristotelis mokė, kad aistros savyje nėra nei geros, nei blo- 
gos. Naujaisiais laikais Kant'as pasirinko stoikų nuomonę. 

Tas stoikų mokslas yra klaidingas. Aistros tiek patenka į 
etikos sritį, kiek jos priklauso nuo proto ir valios. 

Aistros yra geros ir naudingos, jei joms vadovauja protas, 
jei jų objektas yra geras. Jos yra didelė pagelba gera vykdyti. 
Jų pagelba galima įvykdyti didžių dalykų, įkūnyti didžius pasiry- 
žimus. Patyrimas rodo, kad apatiškas žmogus netinka didiems 
dalykams vykdyti. Kas imasi darbo su didžiu entuzijazmu, tas 
gali pasiekti didžių rezultatų. Čia proto ir valios veikimą galin- 
gai paremia aistros. 


a) Meilė ir neapykanta 

Meilė gali būti kūniška ar dvasiška. Kada mūsų pojūčiai pa- 
žįsta jiems atitinkamą gera, gimsta mumyse patraukimas, palinki- 
mas prie to daikto. Dvasinė meilė gimsta ir įvyksta valioje per 
dvasinį pažinimą. Taigi, meilės priežastis yra pažintas dalykas, 
atitinkąs arba kūniško norėjimo pajėgą, arba dvasišką mūsų no- 
rėjimo pajėgą — valią. 

Meilė jungia mylintį su mylimuoju dalyku. Meilei priešinga 
yra neapykanta. Ji atstumia neapkenčiantįjį nuo neapkenčiamojo 
dalyko. Meilė ir neapykanta yra doros, jei jų objektas atatinka 
protingą žmogaus natūrą, o jei jų objektas neatitinka protingą 
žmogaus natūrą, jos yra blogos. Pavyzdžiui, mylėti savo tėvus — 
atitinka žmogaus protingą natūrą, ir etikos žvilgsniu yra geras 
dalykas.  Neapkęsti blogumų atitinka protingą žmogaus natūrą, 
ir doros žvilgsniu yra doras dalykas. Neapkęsti, sakysime, tėvų ne- 
atatinka protingą žmogaus natūrą, ir etikos žvilgsniu yra blogas 
dalykas. 

Sveikas žmogaus protas pripažįsta gerų, sakysime, pasigai- 
lėjimą; blogas yra, sakysime, pavydas. 


b) Pasigėrėjimas, malonumai, džiaugsmas 

Pažvelkime, kokios vertės doros žvilgsniu yra pasigėrėjimas, 
malonumai, džiaugsmas. 

Malonumų gali būti įvairūs šaltiniai. Visų pirma, malonu- 
mas gali būti pasiekto realizavimo pasekmė. 

Kiekviena būtybė savo esme arba rūšimi yra linkusi plėto- 
tis. Kada tas plėtojimasis yra pasiektas, ir tiek, kiek jis yra pa- 
pasiektas, būtybė iš to turi pasitenkinimo, kad pasiekė savo nor- 
malės būklės, arba savo eguilibro. 

Žmonėse ir gyvuliuose to įgytojo savęs patobulinimo pa- 
sekmė yra malonumas, džiaugsmas. Jei tas įgytasis gėris, kurio 
pasekmė yra malonumas, džiaugsmas, yra nepastovus, nepasto- 
vūs bus ir tie malonumai ir džiaugsmas, kurie plaukia iš to gė- 
rio. Jei tas gėris nėra kintamas, tai nekintama turi būti ir to gė- 
rio pasekmė, malonumai ir džiaugsmas. Bet tai yra tik ten, kur 
nėra laiko. 

Yra dvejopos rūšies malonumų. Kūno, arba natūraliai ma- 
lonumai yra tie, kurie yra pasekmė to, kas atitinka mūsų kūną, — 
jo psichiškas ir fiziologiškas būkles. Nekūniški malonumai plau- 
kia iš proto ir valios veikimo. 

Tų dviejų malonumo rūšių skirtumas yra didelis ir aiškus- 
Dėl to galime džiaugtis net kentėdami, ir atvirkščiai. Dvasiniai ma- 
Jonumai, tiesą pasakius, nėra aistros, bet proto ir valios veikimai. 

Kūniški malonumai negali būti priežastis, bet tik tinkamo 
veikimo pasekmė. Malonumai gauna savo speciiišką charakterį 
nuo veikimo ir nuo to veikimo objekto, o tarpininkaujaut valiai, 
jie įgyja savo dorumą ar nedorumą. 

Aistros specifiškai skiriasi veikimu, etikos žvilgsniu jos ski- 
riasi į geras ir blogas, atsižvelgiant į tai, ar tie veikimai yra geri, 
ar blogi. Jei mūsų veikimas yra geras, tai ir plaukiąs iš to vei- 
kimo malonumas yra geras. Jei tačiau mūsų veikimas yra blo- 
gas, tai ir iš jo plaukią malonumai yra blogi. 

Gera yra tai, kas atitinka mūsų protingą esmę, taip pat, 
kaip fizikos srityje natūralu yra tai, kas atitinka daikto esmę. 

Panašiai yra ir su malonumais. Geri yra tie malonumai, 
kurie plaukia iš to, kad mūsų valios ir aistrų objektas yra gera, 
arba tai, kas sutinka su mūsų protinga esme. Blogi yra tie ma- | 
lonumai, kurie plaukia iš to, kad valia ir aistros pasirenka objek- 
tą, nesutinkantį su protinga žmogaus natūra. Kadangi vieni vei- 
kimai yra geri, kiti — blogi, tai norėti blogų veikimų yra bloga, 
o norėti gerų veikimų yra gera. Taip pat ir džiaugtis blogu vei- 
kimu yra bloga, o džiaugtis geru veikimu yra gera. 


c) Skausmas ir nuliūdimas 
Skausmas ir nuliūdimas savyje paimti psichikos žvilgsniu 
yra blogi, nes skausmas ir nuliūdimas yra pasekmė nebuvimo 
gero, bet buvimo blogo. Etikos žvilgsniu yra ir kitaip. Reikia 
čia gerai atskirti du dalyku — patį nuliūdimą ar skausmą ir blo- 
ga, kurs yra to nuliūdimo priežastimi. 

Nuliūdimas dėl jau esančio blogo gali būti ir geras, nes 
jis jau savyje turi elemento, verčiančio saugotis blogo, kurs yra 
to nuliūdimo priežastis. Sakysime, jei tas blogas yra etikos žvilgs- 
niu blogas, tai liūdėjimas dėl to blogo yra doros žvilgsniu ge- 
ras. Nuliūdimas bus doros žvilgsniu geras, jei jis sutiks su pro- 
tinga mūsų esme, 


$ 5. Dorybės ir ydos 

Dorybė yra savotiška ypatybė, įgyta per praktikavimą, ypa- 
tinga pajėga lengvai įvykdyti kaikuriuos veikimus. Tikra žodžio 
prasme dorybė yra pastovus palinkimas dorai veikti. Šv Tomas 
ją aptaria trumpai ir aiškiai: virtus est habitus operativus bonus, 

Dorybės subjektu arba nešiotoju yra valia. Dorybė yra 
įgyjama pakartojant dorą veikimą, o dorais veikimais tegali būti 
tik valios aktai. Tas palinkimas, kurs palengvina dorą darbą, 
vadinasi dorybė. O palinkimai, kurie palengvina blogų darbų įvyk- 
dymą, vadinasi ydos. 

Kalbėdami apie dorą veikimą, mes matome, kad jame daly- 
vauja įvairios žmogaus pajėgos. Kiekviena jų gali turėti palinki- 
mą veikti dorai. Į tai atsižvelgiant, dorybės paprastai dalijamos į 
keturias kategorijas. Kiekvienoj kategorijoj viena dorybė yra pa- 
matinė, arba kardinalė, prie kurios gali būti suvestos visos kitos 
tos grupės dorybės. Kardinalės, arba pamatinės dorybės yra ši- 
tos: išmintis, teisingumas, susilaikymas ir tvir- 
tumas. 

Tas parinkimas yra labai tikęs, nes dorybės yra patobulini- 
mas. Jis yra arba proto patobulinimas — tada yra išmintis, ar- 
ba patobulinimas to, ką protas reguliuoja — tai bus teisingumas. 
Jei tai yra patobulinimas žemesniųjų pajėgų, tada yra susilaiky- 
mas, o jei tai yra patobulinimas veikimo, arba pajėgos įkūnijimo, 
tada yra tvirtumas arba galybė. 

Žmogaus santykiai su Dievu, su savim, su artimais ir su 
neprotingais kūriniais turi būti gerai sutvarkyti. Jis privalo greit 
pažinti, ko tame dalyke nuo jo reikalauja doros taisyklės. Tai 
jam padeda išmintis. Jis privalo pažintuosius doros reikalavimus 
įvykdyti. Tai jam padeda teisingumas. Žmogus privalo būti su- 
tvarkytas ir pats savyje; žemosios jo pajėgos turi būti vedamos 
augštesniųjų. Čia jam padeda susilaikymas. Žmogus, kad būtų 
doras, turi nugalėti daug kliūčių. Tai jam padeda tvirtųmas. 

a) Išmintis 

Išmintis yra ta praktiškojo proto dorybė, kurios pagelba 
mes teisingai nusprendžiame, ko iš mūsų reikalauja doros taisyk- 
lės (prudentia est recta ratio agibilium). 

Išmintis tvarko patį žmogų, dėl to ir jo veikimus tvarko 
taip, kad jie atitiktų jo protingą natūrą visuose jo santykiuose, 
kad jo veikimas atitiktų augščiausią žmogaus tikslą. Išmintis, 
taip sakant, jungia dangų su žeme. Ji suteikia idealę formą že- 
miškai medžiagai, t. y. mūsų veikimui. 

Išminties dorybę reikia skirti nuo bizniško išskaičiavimo. 
Šitasis tvarko žmogaus veikimą, atsižvelgdamas į biznišką naudą, 
o išminties dorybė tvarko žmogaus veikimą, atsižvelgdama į pro- 
tingąją jo esmę ir į augščiausią žmogaus tikslą. 

Išminties dorybę sudaro keli elementai, būtent, apgalvo- 
jimas (consilium), sprendimas (iudicium) ir tvarkymas 
(imperium). Apgalvojimas (consilium) yra doros srityje suradimas. 
Sprendimo objektas yra surastasis dalykas, kurį sprendimas pri- 
pažįsta geru. Trečiasis ir pats svarbiausias išminties elementas 
yra tvarkymas (imperium). Jis persunkia praktišku protingumu 
patį veikimą. Surasti ir nuspręsti yra prisirengimas prie veikimo. 
Jei tas prisirengimas bus panaudotas veikime, dalyvaujant trečia- 
jam išminties elementui, kurį pavadinome tvarkymu, tas veikimas 
tampa doras. Priešingai, jei tas prisirengimas praktikoj nebus pa- 
naudotas, jei trūks trečiojo išmintes elemento, tvarkymo, suradi- 
mas ir sprendimas doros žvilgsniu neturės vertės. 

Pagelbinės išminties dalys yra: gera atmintis — išmintis 
suponuoja patyrimą, patyrimu naudojamės atminčiai padedant; 
mokslingumas — jis paveda mūsų naudai kitų patyrimą; atsar- 
gumas veikime; mokėjimas atskirti, kas yra naudinga tikslui pa- | 
siekti, kas ne; sugebėjimas įvertinti aplinkybes; mokėjimas ap- 
lenkti sunkenybes; budėjimas, padedąs žmogui atskirti klaidingą 
išvaizdą nuo paties dalyko. Šiame gyvenime bloga yra dažnai 
supinta su gera, bloga dažnai pasirodo gero išvaizdoje. 

Ydos, priešingos išminties dorybei, yra: neišmintin- 
gumas, neapsimąstymas, nepastovumas, apsilei- 
dimas. Viena iš svarbiausių priežasčių, kurios veda į neišmin- 
tingumą, yra kūno geiduliai. Noras juos patenkinti aptemdo protą. 


b) Susilaikymas. 
Susilaikymas (temperantia) yra dorybė, kuri reguliuoja ir 
paveda proto viešpatavimui kūniškų malonumų ieškojimą. Ta do- 

rybė ne pašalina, ne pasmerkia kiekvieną malonumą, bet tuos ma- 
lonumus tvarko ir subordinuoja augštesniam tikslui. Taigi, tos 
dorybės rolė yra matuoti ir tvarkyti mūsų palinkimus. Kadangi 
trejopos rūšies yra kūniški malonumai, trejopos rūšies yra ir su- 
silaikymo dorybė, būtent: susilaikymas valgyme, susilaikymas gė- 
rime, arba blaivybė, ir susilaikymas lytiškų geidulių patenkinime, 
arba skaistybės dorybė. 

Susilaikymui giminingos dorybės yra nusižeminimas, malo- 
numas, kuklumas. 

Susilaikymas valgyme nereiškia, jog ta dorybė reikalauja, 
kad žmogus visai nevalgytų, bet kad valgytų tą ir tiek, kas rei- 
kalinga gyvybei ir sveikatai palaikyti. Tas pats yra ir su gėrimu, 
ypač alkoholinių gėrymų.  Nesusilaikymas svaigalų gėrime turi 
dar ir tą blogą ir žmogų pažeminančią ypatybę, kad girtumas 
paraližuoja proto veikimą ir tuo žvilgsniu žmogų degraduoja, 
lygina jį su gyvulių. 

Skaistybė yra susilaikymas lytiškų geidulių patenkinime. 
Skaistybė yra įžeidžiama tuomet, kada žmogus sutinka su pa- 
gunda. 

c) Tvirtumas 

Tvirtumas (fortitudo) yra ta dorybė, kuri taip tvarko drą- 
sumą, pavesdama jį protui, kad žmogus galėtų nugalėti kliūtis, 
kurias jis sutinka eidamas dorybės keliu. 

Du dalyku gali kliudyti protui vadovauti mūsų veikimui: 
žmogaus valia gali būti kreipiama iš proto nurodomų vėžių arba 
kūno geidulių ir malonumų, arba baimės sunkumų, kuriuos rei- 
kės nugalėti, einant doros keliu. Pirmuoju atveju turi veikti susi- 
laikymo dorybė, antruoju — tvirtumo dorybė. 

Tvirtumo dorybė yra sielos pajėga nugalėti kliūtims, sutin- 
kamoms doros kelyje. 

Yra daug psichiškų reiškinių, labai panašių į tvirtumo do- 
rybę, tačiau nesančių ta dorybe. 

Kaikurie veržiasi prie sunkių veikimų, lyg jie visai nebūtų 
sunkūs, arba dėl to, kad to sunkumo nežino, arba, kad jie turi 
vilties nuo tų sunkumų išsisukti, arba kad jie pasitiki savo pri- 
tyrimų ir t. t. 

Kaikurie žino sunkenybes ir atsistoja prieš jas be tikros. 
drąsos, be tvirtumo dorybės. Jie žengia pirmyn aistrų stu- 
miami: arba įpykimo, kuris sunkenybių ir kliūčių neapskaičiuoja, 
arba nepadorumo, gėdos, kuri jiems teks, jei neveiks, arba kurs- 

tomi aklų kūno geidulių ir t. t. Visa tai neturi nieko bendra su 
tvirtumo dorybe. 

Tvirtumo dorybė veikia vadovaujant protui, o ne kūno aist- 
roms. Ji renka tą ir tą veikimą, nors ir surištą su sunkenybė- 
mis, atsižvelgdama į tikslą, kuris yra naudingas pasiekti augš- 
čiausiajam žmogaus tikslui. Taigi, tvirtumo dorybė yra ypatinga 
sielos pajėga, kuri padeda mums vykdyti gera, nugalint pasitai- 
kančius tame vykdyme sunkumus. 

Mirtis yra laikoma didžiausia kūno nelaime. Tatai labai 
augšta yra tvirtumo dorybė to, kurs apsigalvojęs, savo valia, var- 
dan augštesnio tikslo nugali ir tą kliūtį, Toki tvirtumo dorybės 
milžinai buvo kankiniai, kurie mirė už savo tikėjimą, arba tie, 
kurie numirė už savo tėvynę ar už savo artimą. 


Ydos, priešingos tvirtumo dorybei 


Baimė yra aistra, kuri pasižymi saugojimusi to, kas kenkia 

Taip suprantama baimė savyje nėra bloga doros atžvilgiu 
Baimė gali būti ir gera. Ji yra gera, jei ji yra protinga. Saky- 
sime, vaikas bijo užrūstinti savo tėvą, bijo patekti į tokias aplin- 
kybes, kuriose nusidėtų. Tokia baimė yra protinga ir gera. 

Bloga baimė yra tuomet, kai ji kliudo įvykdyti tai, ką pro- 
tas rodo vykdytina, sakysime, jei katalikas, bijodamas netikėlių 
pajuokimo, apleidžia savo pareigas. 

Taigi, tvirtumo dorybė nėra priešinga visokiai baimei. Iš- 
mintingumas reikalauja, kad žmogus bijotų ir saugotųsi to, kas 
pagal proto diktavimą yra bijotina ir ko pagal proto nurodymus. 
tikrai reikia saugotis. Jei žmogus nesibijo nė to, ko reikia bijo- 
tis, nesisaugoja to, ko pagal proto nurodymus reikia saugotis 
jis įkrinta į ydą, priešingą bailumui, nes tuomet žmogus vėl va- 
dovaujasi aistromis, o ne protu.; 

Dabar kyla klausimas, kokiomis laikyti tas aistras, kurios 
paprastai yra sujungtos su tvirtybe, sakysime, piktumas kovoje 
su kliūtimis. Jei žmogus vadovaujasi tomis aistromis, 0 ne pro- 
tu, tai tas veikimas yra nedoras. Jei žmogus vadovaujasi protu, 
o tomis aistromis vadovaujasi, kaip priemone, kad pasiektų sa- 
vo augštąjį tikslą, tada tos aistros bus geros. Sakysime, neap- 
kęsti blogybės yra doras dalykas. 

Tvirtumo dorybei giminingas yra pasitikėjimas, kilnumas, 
kurs pasirodo atliekant kilnius darbus. 

Kad žmogus, bekovodamas su kliūtimis, kurių pasitaiko 
doros kelyje, nesukniubtų, tam reikalinga yra kantrybė. Taigi, 
kantrybė padeda perkentėti vargus, skausmus ar nepasisekimus, 
Kad nenusilpnėtų valia, reikalinga yra ištvermė, 


d) Teisingumas 

Teisingumas (iustitia) yra ta dorybė, kuri palenkia valią 
kiekvienam visuomet atiduoti tai, kas jam priklauso (iustitia est 
constans et perpetua volunta ius suum cuigue tribuendi). Teisin- 
gumo objektas yra tai, kuo mes esame kalti kitiems ir ko tas ki- 
tas turi teisę iš mūsų reikalauti. 

Teisingumas gali būti tyrinėjamas įvairiu žvilgsniu. Teisin- 
gumas, visų pirma, gali būti visuotinis arba legalis (iustitia ge- 
neralis, legalis) ir teisingumas partikuliaris (iustitia particularis). 

Legalis arba visuotinis teisingumas yra ta dorybė, kuri 
tvarko pavienio asmens santykius su visuomene, kurios nariu 
jis yra. Ji tvarko pavienio asmens santykius taip, kad jis būtų 
visuomet paširyžęs atiduoti savo visuomenei tai, kuo jis jai kal- 
tas kaip jos narys. 

Partikuliaris teisingumas yra ta dorybė, kuri tvarko pavie- 
nių asmenų santykius taip, kad pavienis asmuo yra pasiryžęs 
atiduoti kitam tai, kas anam priklauso. 

Teisingumas yra santykiuose arba su daiktais arba su 
asmenimis, arba su veikimu. 

Teisingumas santykiauja su daiktais, jei, sakysime, kas ati- 
duoda daiktą tam, kam jis priklauso. Teisingume žymią ypatin- 
gą rolę lošia norėtumas ar nenorėtumas. Jei abi pusi žino ką 
daro ir abi sutinka taip daryti, tuomet teisingumas, kaip toks, 
nėra įžeistas. Sakysime, jei vienas sutinka ir aukoja savo turtą, 
kokiam geram tikslui. 

Kas kita, jei tas jo turtas taptų per prievartą ar suktybę 
nuo jo atimtas, jam nesutinkant, arba jei koks privatinis žmogus 
naudojasi vieno darbu, ar daiktu, ar asmenimi, jam nesutinkant. 

Jei tai yra daroma paslapčia, tuomet yra apgavimas, jei 
taip, yra daroma atvirai, tuomet yra prievarta (violentia). Jei 
svetimas daiktas atimamas nuo ko paslapčia, tuomet yra vagystė 
jei daiktas yra atimamas nuo ko atvirai, tuomet yra plėšimas 
(rapina). 

Asmuo gali būti įžeistas arba jį sužeidžiant, arba jį 
nužudant. Jo garbė gali būti įžeista arba neteisingu liudiji- 

mu apie jį, arba taip vadinamuoju šlovės plėšimu, viešu netei- 
singu kaltinimu ir t. t. 

Asmuo gali būti įžeistas, teisingumo žvilgsniu, ir tuose, 
kurie padaro jo asmens tartum tąsą. Sakysime, moterystėje vyro 
tartum tąsa yra jo moteris, moteries tąsa yra jos vyras, tėvų tą- 
sa yra jų vaikai. Dėl to teisingumas yra įžeidžiamas per svet- 
moterystę, per atėmimą vaikų nuo tėvų. 

Čia gali kilti klausimas, ar galima nužudyti piktadarį, kurs 
užpuola žmogų su tikslu jį nužudyti ir išplėšti jo turtus. 

Jei kitos priemonės nebėra, galima piktadarį nužudyti, no- 
rint apginti savo gyvybę, nes tuomet tikslas yra ne piktadario 
nužudymas, bet tik savo gyvybės ar turto apgynimas. Juk veiks- 
mo dorumas ar nedorumas priklauso nuo norėjimo objekto. Čia 
norėjimo objektas yra apgynimas savo gyvybės arba turto. Ka- 
dangi tas apsigynimo veiksmas turi ir kitą pasekmę, būtent, pik- 
tadario užmušimą, dėl to toks veikimas reikalauja svarbios prie- 
žasties. 

Nuosavybė visų pirma yra įžeidžiama vagystės. Vagys- 
tė yra slaptas atėmimas daikto, kurs priklauso kitam. Taigi, va- 
gystė bus tuomet, jei paimtasis ar laikomasis daiktas yra sveti- 
mas tam, kurs jį paėmė ar laiko. Jei daiktas yra bendras, tuo- 
met juo naudojimasis, kad ir be kitos pusės žinios, nėra vogi- 
mas. Tokiais bendrais dalykais tampa ir visi tie, kurie yra būtini 
gyvybei išgelbėti. Sakysime, kas nors miršta badu, ir jam pa- 
tenka į rankas svetimas valgomas dalykas, kuris gali jo gyvybę 
išgelbėti. Jei jis tą dalyką suvalgys, kad ir be savininko žinios, 
vagystės čia nebus, nes, pagal prigimties įstatymus, žemesnieji 
dalykai turi tarnauti tam, kad patenkintų žmonių reikalus. Jei 
reikalas yra didis, kaip šit, gyvybės išgelbėjimas, padalinimas da- 
lykų į privačią nuosavybę negali kliudyti. Iš čia taip pat aiški 
pareiga turtingesniesiems šelpti neturtėlius. 

Ir, pagaliau, nuo tos nelaimės išlikęs, tas žmogus neturi 
pareigos atlyginti savininkui už sunaudotąjį dalyką, nes tada, kai 
jis tuo dalyku naudojosi, tas dalykas buvo bendra ir jo nuosavybė. ' 

Vagystė yra bloga dvejopu žvilgsniu. Visų pirma, ji įžei- 
džia teisingumą. Be to, ji turi ir prigavimo elementą, nes atlie- 
kama slaptai, tad ji įžeidžia ir tikrumą. 

Plėšime apgaulės elemento gali ir nebūti, užtat jo vietą 
užima užpuolimas, paniekinimas užpultojo asmens. Plėšimas yra 
didesnis blogas už vagystę, nes neteisingumas yra juo didesnis 

ar blogesnis, juo labiau jis yra priešingas savininko valiai. Ogi 
atėmimas per prievartą, t. y. plėšimas savininko valiai yra labiau 
priešingas, negu atėmimas nuo jo to paties dalyko slapta. 

Išniekinimai. Neteisingumas gali įžeisti ne vien žmo- 
gaus turtą, bet ir jo garbę; garbės įžeidimas gali būti žmogų 
išniekinant akyse, ar už akių apkalbinėjant, arba nuplėšiant jam 
garbę, pramanant apie jį nebūtus dalykus. 

Jei garbės įžeidimo tikslas yra suardyti santaiką ir meilę, 
sakysime, tarp vyro ir moters, tarp draugų, tai garbės įžeidimas 
yra dar didesnis, nes tikslas irgi yra dorumo ar nedorumo ob- 
jektas, o šituo atveju jis yra blogas. 

Prie garbės įžeidimo kategorijos priklauso plūdimai, iškeiki- 
mai, išjuokimai. 

Garbės įžeidimo blogumo laipsnis priklauso nuo daug ap- 
linkybių. Juo labiau kieno nors garbė yra įžeista, juo tas įžei- 
dimas yra blogesnis, taip pat juo blogesnis yra įžeidžiančiojo 
tikslas, juo augštesnė yra įžeistojo garbė. 

Teisingumas reikalauja, kad įžeidimai būtų tinkamai atlyginti. 

Įžeisti kieno garbę galima tada, kai to reikalauja atitinkama 
svarbi priežastis. 


V SKYRIUS 


ETIKOS SANTYKIAI SU RELIGIJA 


Žmogaus augščiausias tikslas yra Dievas ir amžinoji laimė. 
Taigi, visas Žmogaus gyvenimas yra taip arti surištas su religija, 
kaip kūnas su siela. Tačiau yra faktas, kad žymi visuomenės 
dalis nutolo nuo krikščioniškosios religijos ir dėl to bando sta- 
tyti etiką, nepriklausomą nuo religijos. 

Visi materialistai, panteistai ir aplamai ateistai yra nepriklau- 
somosios etikos šalininkai. 

Jei nėra Dievo, tad nėra ir jokios religijos, taigi ir etika ne- 
gali nuo jos priklausyti. Aiškus dalykas, kad tie, kurie atmeta re- 
ligiją, kaip nereikalingą dalyką, nepasmerkę savo veikimų negali 
pripažinti, kad religija yra visuomenės tvarkos pamatas. 

Tad nėra ko stebėtis, jei daug yra tokių, kurie stengiasi 
etiką atpalaiduoti nuo religijos. 

Tą darė jau senovės moralskeptikai ir sofistai. Jie skelbė, 
kad savyje nėra skirtumo tarp gera ir bloga. Kas gera, o kas 
bloga, tai priklauso nuo žmonių nusistatymo, nuo papročių, 

įstatymų ir t. t. Žodžiu sakant, visa etiška tvarka yra tik žmonių 
padaras, tad etikoj religijai vietos nėra. 

Krikščioniškoji religija moko, kad Dievas savo protingie- 
siems kūriniams apreiškė save dvejopu būdu: natūraliu apreiš- 
kimu ir antgamtiniu. Kaip iš dailės kūrinio pažįstame dailininką— 
ne vien jo buvimą, bet ir jo pasaulėžvalgą, jo principus ir t. t., 
taip pat ir iš pasaulio, iš tų grandioziškų rūmų, galime išskai- 
tyti jo Kūrėjo buvimą, Jo tikslus, kuriuos Jis turėjo kurdamas 
pasaulį. 

Užtat šv. Paulius ir sako: „Kas Jame neregima, Jo amži- 
noji galybė ir Dievybė, tai nuo pat pasaulio įkūrimo galima ma- 
tyti proto šviesa iš padarytųjų dalykų: taip, kad jie (pagonys) 
neišteisinami, nes pažinę Dievą, jie negarbino Jo, kaip Dievo, ir 
nedėkojo“. (Rom. I; 20, 21). 

Tas Dievo apreiškimas vadinasi natūralis ir yra prieinamas 
kiekvienam žmogui. Pasaulyje, lyg atdaroje knygoje, kiekvienas 
gali skaityti, kad Dievas yra, ir Jo begalines ypatybes: Jo bega- 
linę išmintį, meilę ir t. t. 

Religija yra kompleksas santykių žmogaus su Dievu. Tie 
santykiai gali būti objektyvūs ir subjektyvūs. Pagal tai ir religija 
gali būti objektyvi ar subjektyvi.  Objektyvi religija yra tiesų ir 
pareigų sistema savyje. Tuo žvilgsniu kalbėdami galime sakyti, 
kad religija yra graži. 

Subjektyvi religija yra sistema tiesų, kiek jas praktiškai iš- 
pažįsta žmogus, sistema pareigų ar patarimų, kiek jas tas žmo- 
gus vykdo gyvenime. Tuo žvilgsniu žiūrint, yra sakoma, kad 
žmogus yra religingas. 

Augščiausias religijos uždavinys yra Dievo garbė. 

Religija gali būti prigimta ar natūralė ir antgamtiška ar virš- 
natūralė. 

Natūralė religija yra pamatuota prigimtimi ir gali būti pa- 
žinta paties proto. 

Antgamtiškoji religija yra pamatuota Dievo apreiškimu. 

Religija apima visą Žmogaus gyvenimą — ir individualį ir 
socialį, nes augščiausias ir pavienio žmogaus ir socialio gyve- 
nimo tikslas yra Dievas. Religija jungia žmogų su tuo tikslu ir 
teikia žmogui priemonių tam tikslui pasiekti. 

Prigimties įstatymai uždeda žmogui pareigą gyventi pagal 
savo protingą natūrą. O natūros autorius yra Dievas. Jis yra ir 
tos natūros tikslas. Ogi santykių kompleksas, kuriais žmogus 

stengiasi pasiekti augščiausiąjį savo tikslą, ir kurie jungia žmogų 
su tuo tikslu, yra religija. Taigi, religijos pareiga plaukia iš pa- 
čios žmogaus prigimties. 

Kaip iš kūrinių žmogus pačiu protu pažįsta Kūrėją, taip pat 
pačiu protu remdamasis žmogus pažįsta bent pačius pagrindi- 
nius dalykus, kas yra gera, o kas bloga. Kūrinius betyrinėdamas, 
žmogus randa, kad jie yra ne patys sau tikslu, bet yra Dievo 
sukurti. Protas žmogui rodo, kad jis privalo gera daryti, o bloga 
saugotis. Gera yra tai, kas atitinka jo protingą natūrą, o bloga— 
tas, kas neatitinka. Žmogus, norėdamas nustatyti, ką jis privalo 
daryti ir ko saugotis, tyrinėja, kokiuose santykiuose turi būti jo 
protinga natūra su Dievu, su kitais žmonėmis, su savimi pačiu 
ir su kitais kūriniais. Patyrinėjus, kokie turi būti jo, kaip pro- 
tingo kūrinio, santykiai su Dievu, jam paaiškėja, kad jis, kaip 
Dievo kūrinys, privalo Dievui tarnauti, Jį garbinti, mylėti ir tuo 
jas, ir kad nuo to priklauso jo laimingas ar nelaimingas gyve- 
nimas po mirties. 

Be to, žmogaus natūra nurodo, kad žmogus yra skirtas gy- 
venti draugijoje. Dėl to visa tai, kas remia socialį gyvenimą, yra 
gera, o kas jį kliudo ar ardo, yra bloga, sakysime, užmušimas 
žmogaus, svetmoterystė, vagystė ir t. t. 

Žmogus, tyrinėdamas savo natūrą, mato, kad protas jam yra 
duotas tam, kad jis juo vadovautųsi, kad jis dėl to privalo klausyti 
proto, o ne žemųjų savo palinkimų, kad kūnas turi būti priemonė 
sielai veikti, o kitais kūriniais žmogus turi naudotis kaip priemo- 
nę savo protingam tikslui pasiekti. Taip žmogus savo proto pa- 
gelba sužino bent svarbesniuosius etikos dėsnius. Tai yra na- 
tūralė etika. 

Ant natūralės etikos įstatymų stovi pastatyti pozityvūs įsta- 
tymai, ir dėl to uždeda pareigą žmogaus sąžinei. Jei kaikurie 
pozityvūs įstatymai yra priešingi natūraliems doros įstatymams, 
tai jie pareigos uždėti negali. 

Natūralės etikos įstatymai yra pažįstami pačiu žmogaus protu. 

Bet Dievas apreiškė žmonėms dorovės įstatymus daug to- 
bulesniu būdu per Mozę, pranašus, apaštalus ir ypač per savo 
Sūnų Jėzų Kristų — kaip mes turime gyventi ir veikti, kad įvyk- 
dytumėm Dievo Valią. Tai buvo antgamtinis apreiškimas. 

Koks tad yra santykis tarp natūralės etikos ir antgamtinės 
moralės? Krikščioniškoji antgamtinė moralė nepanaikina natūra- 

lės etikos, bet ją suponuoja, ant jos stalo augštesnę moralę, ją 
patobulina. Visi natūralės etikos įstatymai palieka ir krikščioniš- 
koje moralėje, tik krikščioniškoji moralė juos aiškiau apibrėžia, 
prie jų prideda pozityviųjų įstatymų pareigas, kurias ųždėjo Kris- 
tus arba Jo Bažnyčia, kuriai Kristus davė galią leisti reikalingus 
įstatymus. Tatai tie, kurie į krikščioniškosios moralės vietą sten- 
giasi pastatyti nepriklausomą nuo religijos etiką, ne vien panie. 
kina apreiškiančio Dievo autoritetą, bet ir smukdo žemyn žmo- 
nių dorą, vieton krikščioniškosios moralės pastatydami savą, daug 
nepasekmingesnę moralę. 

Religija platesne prasme yra žmogaus santykiai su Dievu. 
Siauresne prasme religija yra Dievo garbinimas. Dėl to, kas ne- 
tiki į Dievą, pasaulio Kūrėją ir Valdytoją, tas negali turėti jokios 
religijos. Toki, kaip minėjau, yra materialistai, panteistai, kurie 
nepripažįsta atskiro nuo pasaulio Dievo, ir aplamai visi, vadina- 
mi ateistais. Prie ateistų priklauso ir agnostikai. 

Iš to matome, kad krikščioniškoji moralė yra tampriai su- 
rišta su natūrale etika. 

Krikščioniškoji moralė dar tampriau yra surišta su krikščio- 
niškąja religija ir sudaro krikščioniškosios religijos esminę dalį. 

Krikščioniškosios moralės svarbiausia dalis yra įsakymai, ku- 
rie reguliuoja santykius žmogaus su Dievu. Visų pirma krikš- 
čioniškoji moralė uždeda pareigą tikėti ir apsikrikštyti. „Kas ti- 
kės ir bus pakrikštytas, tas bus išganytas; kas gi netikės, bus 
pasmerktas“ (Mk. 16, 16). „Be tikėjimo negalima patikti Dievui; 
nes tam, kurs artinasi į Dievą, reikia tikėti, kad Jis yra, ir kad 
Jo ieškantiems Jis yra atlygintojas“. (Žyd. 11, 6). 

Dora be religijos yra beveik negalima. Religija dorai yra 
ne vien naudinga, bet ir būtina. Jei žmogus atmeta augščiausią 
savo tikslą — Dievą, jo gyvenimo tikslu paprastai tampa šio gy- 
venimo gerovė. Religija tampa tik priemone tai gerovei pasiekti. 

Ta gerovė yra arba individualė, arba socialė. Bet nei viena, 
nei kitą etikos, tikra prasme, pamatu, kaip matėm, būti negali. 

Etika uždeda žmogui nelengvas pareigas, uždeda savo įsta- 
tymus. Tos pareigos ir tie įstatymai neturi užtektino pamato ir 
užtektinos galios, jei juos išleido ne vyriausias įstatymų Leidėjas, 
Dievas. Autonomiško proto ar papročių pagarbos čia neužtenka. 

Kad etikos įstatymai būtų vykdomi, būtinai reikalinga sank- 
cija. Religija tik viena teturi tokią sankciją, būtent — už dorą 
gyvenimą yra skiriama amžina laimė, o už nedorą — amžina 

Be religijos negalima net tinkama juridiška tvarka. Žmogus, 
neturėdamas religijos, turi galvoti: dėl ko aš turiu atiduoti kitam 
tai, kas jam priklauso? 

Tai išeina iš prigimties įstatymų. Bet prigimties įstatymai 
suponuoja jų autorių — Dievą. 

Dėl to kaikurie naujausiųjų laikų teisių filosofai, atmetę Die- 
vą ir religiją, buvo priversti paskelbti, kad teisių šaltinis yra žma- 
nių autoritetas. Bet tuo pačiu jie išgriauna juridiškos tvarkos 
pamatus, nes tuomet nebėra užtektinos racijos, dėl ko žmonių 
autoritetui reikia pasiduoti ir jo klausyti. 

Religijos pamatą atmetus ir priėmus pamatan vien tik žmo- 
nių autoritetą, visai nebeaišku, dėl ko žmogus neturėtų teisės sa- 
vęs nužudyti, ar turėtų pareigą mylėti artimą ir t. t. 

Pats žmogus yra silpnas, gerumo prakilnumą mato neaiš- 
kiai, blogų palinkimų yra traukiamas į bloga. Jei jam atimsi ant- 
gamtiškus motyvus, doras gyvenimas, ypač sunkiose pagundose, 
jam yra beveik negalimas. 

Kokią galybę turi religija doros srityje, aiškiausiai parodo 
šventieji, kurie doros srityje buvo milžinai. 

Neiškreiptas žmogaus protas natūrale savo šviesa rodo va- 
liai, kas yra gera, o kas bloga, kad gera reikia daryti, o blogo 
saugotis, ir tuo būdu augštesnioji žmogaus pusė natūraliai tam 
tikra jėga traukia žmogų nuo bloga prie gera. 

Bet iš kitos pusės žmogaus aistros, blogi palinkimai, gei- 
duliai aptemdo mažiau ar daugiau žmogaus protą ir traukia į bloga. 
Gyvenime visaip pasitaiko. Matome, kad kartais kilnioji žmogaus 
pusė ima viršų, ir žmogus veikia dorai, o kartais ima viršų že- 
mesnioji žmogaus pusė, ir žmogus veikia blogai. Jei prie kil- 
niosios žmogaus pusės pridėsime dar religiją ir jos motyvus, tai 
žmogų trauks nuo bloga prie gera ne vien tik jo kilnioji pusė, 
bet ta pati kilnioji žmogaus pusė ir prie jos dar pridėta žmo- 
gaus religija ir motyvai: pragaro, skiriamo už blogus darbus, 
baimė; dangaus linksmybių, skiriamų už dorus darbus, troški- 
mas; Dievo meilė. 

Tie religiniai motyvai yra juo galingesni, juo religingesnis 
yra žmogus. Ypač Dievo meilės motyvas gali būti toks galin- 
gas, kad nugali ir pačią mirtį Sakysime, pirmuosius krikščionis 
pagonys paprastai šitaip traukė nuo krikščioniškojo tikėjimo: iš 
vienos pusės jie rodydavo krikščionims laisvę, didžius turtus, 
garbę ir žemiškus malonumus, jei jie atsižadėtų krikščionybės ir 

pagarbintų dievaičius. Iš kitos pusės jie grasė krikščionims žiau- 
riausiomis kančiomis ir baisia mirtimi, jei jie nesutiktų atsisakyti 
nuo krikščioniškosios religijos. 

Ką gi darydavo krikščionys tokiais atvejais? Buvo tokių, ku- 
rie, pamilę gyvenimo malonumus ir pabūgę baisių kančių, atsi- 
sakė nuo savo religijos. Bet tokių buvo nedaug. 

Dauguma, ypač Dievo meilės vedami, ryžosi geriau kentėti 
ir pačias baisiąsias kančias ir mirtį, o ne atsižadėti mieliausiojo 
Dievo ir religijos. Panašiai buvo ir su kitais šventaisiais. 

Taigi, ir paprastas protas rodo, kad jei etiką pastatysi vien 
tik ant kilniosios žmogaus pusės, tai yra, ant paties proto ir 
laisvos valios, užtenka ir nedidelės pagundos ar palinkimo prie 
bloga, kad bloga nenugalėtų. Bet jei prie to paties natūralio 
žmogaus proto ir jo laisvos valios pridėsime dar religiją su jos 
motyvais, tai ji parems kilniąją žmogaus pusę ir padės jai nuga- 
lėti kad ir daug sunkesnes pagundas, traukiančias žmogų prie 
bloga. 


VI SKYRIUS 


ĮSTATYMAI 


S 1. Kas yra įstatymai 

Įstatymai plačiausia prasme yra normos, sulig kuriomis kas 
nors turi veikti ar nuo veikimo susilaikyti. Visi daiktai veikia 
savo įstatymais, kiek jie savo veikime yra tų įstatymų determi- 
nuojami. Suma tų normų, kurios determinuoja ir tvarko nepro- 
tingas, veikiančias su būtinumu, būtybes, yra gamtos ar prigim- 
ties įstatymai. Juos gvildena kosmologija. 

Siauresne prasme įstatymai yra normos, tvarkančios laisvą 
žmogaus veikimą. Sakysime, logikos įstatymai, dailės įstatymai 
yra tos normos, kurių žmogus turi prisilaikyti, jei nori teisingai 
galvoti ar dailės kūrinius gaminti ir t.t. 

Siaura ir tikra žodžio prasme įstatymai yra laisvo veikimo 
norma, kiek tas veikimas yra doras. Dėl to tam tikru žvilgsniu 
įstatymai siaura prasme sutampa su doros įstatymais. 

Įstatymai siaura prasme ne vien nurodo, kaip reikia veikti, 
bet ir uždeda. pareigą taip veikti. Šv. Tomas tuos įstatymus ap- 
taria šitaip: „Lex est guaedam rationis ordinatio ad bonum com- 
mune et ab eo, gui curam communitatis habet, promulgata“ (S. 
Theol. 1,2 ą. 90, a 4). Kitaip sakant, įstatymai yra protingi, 

pastovūs ir užtektinai paskelbti, atitinkamos vyriausybės išleisti 
parėdymai bendrai gerovei siekti. 

Šitai to aptarimo paaiškinimas. Visų pirma, įstatymas yra 
parėdymas. Parėdymas yra praktiška taisyklė, kuri reikalauja, kad 
pagal ja būtų veikiama, ir uždeda tam tikrą moralę prievartą, va- 
dinamą pareiga, 

Doros įstatymai visuomet uždeda pareigą ir yra įsakymo 
formos. Tuo jie skiriasi nuo paprasto patarimo, kurs taip pat 
yra praktiška taisyklė, bet neuždeda pareigos. Įstatymai uždeda 
žmogui pareigą. 

Įstatymai tegali būti tik tie parėdymai, kurie sutinka su 
protinga žmogaus natūra ir dėl to daro tvarką. Įstatymai, ypač 
doros įstatymai, tegali reikalauti iš žmogaus tik doro veikimo. 
Ogi doro veikimo norma yra protinga žmogaus esmė, 

Iš to aišku, kad įstatymų leidėjas tegali leisti tik tokius 
įstatymus, kurie atitinka protingą žmogaus natūrą, tikrąją tvarką. 
Tik tokie įstatymai teturi galios uždėti žmogui pareigą elgtis 
sulig jais. 

Iš to aišku, kad ne kiekvieni įstatymai tegali uždėti žmo- 
gui pareigą juos sekti ir vykdyti. Jiems ribas nustato protinga 
žmogaus esmė, 

Įstatymai negali uždėti pareigos veikti tai, kas yra nedoras 
nes visa tai, kas yra nedora, yra priešinga protingai žmogaus 
prigimčiai. Dėl to įstatymų leidėjas teturi teisės leisti tik tokius 
įstatymus, kurie sutinka su protinga žmogaus esme. 

Įstatymų tikslas yra vesti visuomenės narius į visuomenės, 
kaip tokios, bendrąjį tikslą, taigi ir visuomenės gerovę. 

Įstatymas gali būti leidžiamas tiktai visuomenei, ir jo tiks- 
las tegali būti tik visuomenės narių gerovė. 

Dėl to parėdymai, kuriuos pavieniai ar privatūs žmonės iš- 
leido tvarkyti savo valdinių veikimui, ar draugijų  sutvarkymai, 
kurie reguliuoja savo narių veikimą, vadinasi ne įstatymais, bet 
įsakymais, paliepimais ar įstatais. 

Iš įstatymų aptarimo aišku taip pat, kad negali pareigos 
uždėti tie įstatymai, kurių tikslas nėra visuomenės gerovė, 

Kadangi visuomenės, kaip tokios, gyvenimas yra pastovus, 
tatai ir įstatymai, kurie tą gyvenimą tvarko, turi pasižymėti tam 
tikru pastovumų. 

Parėdymai, kurie turi apsaugoti nuo kokios tam kartui gre- 
siančios ar įvykusios nelaimės, arba kurių tikslas yra greit pra- 

einanti kokia nors visuomenės nauda, tie parėdymai negali va- 
dintis įstatymais. i 

Įstatymus ar parėdymus, kurie rištų arba uždėtų pareigas 
visai visuomenei, tegali išleisti arba pati visuomenė, arba jos 
atstovai, arba jos valdovas. 

Kad įstatymai turėtų galią, kad jie uždėtų pareigą, yra bū- 
tinai reikalinga, kad atitinkama valdžia tuos įstatymus paskelbtų. 
Nes įstatymai yra veikimo norma. Kad ji galėtų veikimą tvarkyti, 
ji turi būti pažinta. Kad ji būtų visuomenės pažinta, ji turi būti 
tinkamai paskelbta. 

Į įstatymus galime žiūrėti trejopu žvilgsniu: arba įstatymo 
leidėjo, arba valdinių, kuriems tie įstatymai išleisti, arba paskel- 
bimo žvilgsniu. į 

Kiek įstatymas yra įstatymų leidėjo sieloje ir nuo jo pri- 
klauso, įstatymas vadinasi aktyvus. Valdiniai, įstatymo žvilgsniu 
žiūrint, yra pasyvūs. Aktyvus įstatymas yra reikalingas trijų ele- 
menių. Visų pirma, reikalinga, kad įstatymų leidėjas pažintų, jog 
tie įstatymai yra reikalingi ar naudingi valdiniams, bendrai gero- 
vei siekti. Toliau — valios aktas, kuriuo įstatymų leidėjas nori 
uždėti savo valdiniams pareigą taip veikti, kaip rodo leidžiamieji 
įstatymai. Trečia — reikalinga tuos įstatymus paskelbti. 


S 2. Įstatymų rūšys 

Įstatymai dalomi įvairiais žvilgsniais. Visų pirma, įstatymai 
gali būti natūraliai, arba prigimties įstatymai ir pozityvūs įstaty- 
mai. Natūraliai, arba prigimties įstatymai yra tie, kurie išreiškia 
ir normuoja santykius, išplaukiančius iš pačios subjektų santy- 
kiuose esančios prigimties. 

Pozityvūs įstatymai yra tie, kurie išreiškia ir reguliuoja tuos 
santykius, kurie yra padaryti laisvai, arba sutartimi, arba bendru 
visuomenės noru. Suprantama, kad pozityvūs įstatymai negali 
būti priešingi protingos prigimties įstatymams. 

Be to, įstatymai gali būti dalijami pagal pareigą, kurią jie 
uždeda, pagal paskelbimo būdą, pagal savo autorių ir pagal lai- 
ką, kuriam jie skiriami. 

Pagal pareigą, kurią įstatymai uždeda, įstatymai yra įsakan- 
tieji, uždraudžiantieji, leidžiantieji ir baudžiantieji. 

Įsakantysis įstatymas (lex affirmativa) uždeda pareigą ką 
nors pozityvaus daryti. Sakysime, Belgijoj yra įstatymas, kuris 
reikalauja, kad visi piliečiai dalyvautų rinkimuose. 

Uždraudžiantysis įstatymas (lex negativa) yra tas, kurs už- 
deda pareigą ko nors nedaryti, sakysime, nevogti, neužmušti 
žmogaus. 

Leidžiantysis įstatymas betarpiai suteikia kam nors teisę 
kuo nors naudotis ir tuo pačiu kitiems uždeda pareigą nekliu- 
dyti jam naudotis suteiktomis teisėmis (sakysime, feodalės teisės). 

Baudžiantysis įstatyma yra tas, kurs skiria bausmę nusikaltu- 
siems kuriam nors įstatymui, arba suteikia teisėjui teisę paskirti 
nusikaltusiam bausmę. 

Įsakantieji įstatymai turi galios ir veikia visą tą laiką, kuriam 
jie yra išleisti ir nepanaikinti. Bet jie neuždeda pareigos juos 
nuolat vykdyti, o tik paskirtu laiku. Kas kita su negatyviaisiais 
įstatymais. Jie uždeda pareigą nuolat uždraustųjų veikimų saugotis. 

Pagal savo paskelbimą įstatymai yra vieni natūraliai, kiti — 
pozityvūs. Pirmieji yra pažįstami protingo žmogaus, o pozityvūs 
įstatymai yra paskelbiami žodžiu ar raštu. 

Pagal autorių įstatymai yra arba dieviški arba žmogiški. 
Dieviški įstatymai yra arba natūraliai arba pozityvūs. Žmonių įsta- 
tymai visi yra pozityvūs. Jie yra arba Bažnyčios arba valstybės 
įstatymai. 

Pagal laiką, kuriam įstatymai yra leisti, jie yra arba amžini 
arba laikini. Kadangi amžinieji įstatymai yra laikinųjų pamatas, 
tad visų pirma pakalbėsime apie amžinuosius įstatymus. 

Amžinieji įstatymai 

Dievas, kaip pasaulio Viešpats, tvarko visus savo kūrinius 
pagal savo planą ir veda juos į paskirtą augščiausiąjį tikslą. Tas 
Dievo planas, kuriuo pasaulis veikia, kur kiekvienas kūrinys vei- 
kia pagal savo prigimties įstatymus, pagal savo natūrą, tas Dievo 
planas yra amžinasis įstatymas plačia žodžio prasme. Tiesa, tas 
planas yra amžinas, bet jis tapo įkūnytas tik laiku, t. y. sukūrus 
pasaulį. 

Pagaltuos planus kūrinių esmė yra taip sutvarkyta, kad ji, 
siekdama savo tikslo, tuo pačiu dalyvauja įvykdyme visuotinojo 
amžinojo Dievo plano. 

Jei mes iš to amžinojo visuotino Dievo plano, kuriuo yra 
tvarkoma visata, išimsime ir atskirsime tą dalį, kuri pridera pro- 
tingiesiems kūriniams, tada likusioji plano dalis bus siauresne 
žodžio prasme amžinasis Dievo įstatymas. Amžinąjį Dievo įsta- 
tymą galime su šv. Augustinu šitaip aptarti: Lex aeterna est ra- 

tio divina vel voluntas Dei ordinem naturalem conservari iubens 
et perturbari vetans (Contra Faustum I. 22, c. 27). Tai lietuviš- 
kai bus: Amžinasis Dievo įstatymas yra tas Dievo parėdymas, 
kurs įsako palaikyti natūralę tvarką ir draudžia ją ardyti. 


Natūraliai arba prigimties įstatymai 

Amžinieji Dievo įstatymai yra nekintanti norma, reguliuojanti 
kūrinių veikimą taip, kad jie pasiektų savo tikslą. Tie įstatymai, 
kaip amžinoji norma, buvo Dievo mintyje ir valioje. Ta prasme 
jie ir yra amžini. Bet kūriniams jie buvo paskelbti juos sukūrus. 

Kadangi amžinieji įstatymai turi tvarkyti tų kūrinių veikimą, 
Dievas turėjo juos kokiu nors būdu kūriniams paskelbti. Klau- 
simas — kokiu būdu Dievas tuos savo istatymus kūriniams 
paskelbė. 

Kiek tie įstatymai tvarko neprotingų kūrinių veikimą, Dievas 
juos paskelbė per natūralius palinkimus, kurie kiekvieną atskirą 
būtybę veda prie jos galutinojo tikslo. 

Tie Dievo įstatymai, kurie tvarko laisvą protingų būtybių 
veikimą, yra apreikšti proto. Protas nurodo tuos įstatymus esant 
ir pareigą tų įstatymų laikytis. 

Aišku, kad Dievas galėjo paskelbti žmonėms savo įstatymus 
pozityviai, juos žmonėms apreikšdamas, kaip šit sakysime, Mozei 
duodamas 10 įsakymų. Bet jis galėjo juos paskelbti taip pat ir 
betarpiai, taip sutvarkydamas žmogaus esmę, kad protas pažintų 
kaikurias praktiškas taisykles, kurių būtinai reikia laikytis. Tokiu 
būdu paskelbtieji įstatymai vadinasi natūraliai, arba prigimties 
įstatymai. Dėl to prigimties įstatymus mes galime aptarti, kaip 
doro veikimo normą, kiek jie vien protu yra pažįstami. 

Yra natūralių įstatymų, kurie skelbia amži- 
nuosius įstatymus. Pirmoji tos tezės dalis: yra natūralių 
įstatymų. Praktika rodo, kad visi žmonės bent pamatiniuo- 
se dalykuose atskiria, kas yra gera, o kas bloga. Viso pasaulio 
žmonės tuos ir tuos veikimus laiko blogais, o kitus — gerais. 
Kiekvienas savaimingai ir natūraliai laiko geru dalyku, sakysime, 
mylėti tėvus, būti dėkingu geradariui, o blogu visi laiko tėvų 
niekinimą, jų nekentimą, atsimokėjimą blogu už gera ir t. t. 

Taip pat yra visuotinis įsitikinimas, kad yra pareiga 
gera vykdyti ir bloga nedaryti. 

Taigi, viso pasaulio žmonijos psichika liudija, kad pro- 
tas būtinai skelbia kaikuriuos veikimus esančius ge- 

rus ir darytinus, o kaikuriuos — blogus ir drau- 
džiamus. Taigi, viso pasaulio psichika liudija, ka d yrą pri- 
gimties įstatymai. To negali išaiškinti išauklė- 
jimas, nes auklėjimas yra nevienodas ne vien įvairiose tautose; 
bet ir įvairiose šeimose. Dėl to jis negali išaiškinti to įsitikini- 
mo vienodumo, kad tie dalykai yra geri, o kiti blogi, kad geri 
yra darytini, o blogi nedarytini, nes skirtumas negali būti vieno- 
dumo pamatu. 

To vienodo įsitikinimo negali išaiškinti ir žmonių 
įstatymai, kurie ne tik skirtingi yra įvairiose tautose, ypač pri- 
mityviose, bet dar ir dėl to, kad tų įstatymų, kuriuos išleido 
žmonės, objektas yra orutinis veikimas. Tuo tarpu 
natūralių įstatymų objektas yra vidujiniai valios aktai, o orutiniai 
veikimai tik tiek, kiek jie yra valios įsakyti. Be to, tas visuotinas 
žmonių įsitikinimas, jog kaikuriuos darbus reikia vykdyti, nes jie 
yra geri, o kitų saugotis, nes jie yra blogi, tas įsitikinimas 
yra žmonijoj nepriklausomainuo žmonių įstaty- 
mų, ir tie natūraliai įstatymai palieka žmonijoj nepajudinami net 
ir tada, jei koks įstatymų leidėjas draudžia tai, kas yra prigimties 
įstatymų įsakoma, arba įsako tai, ką prigimties įstatyrnai draudžia. 

Taigi, natūraliai įstatymai yra žmogui duoti 
kartu su protu. Jau ir nuo seniausių laikų visos 
tautos žinojo, kad šalia ir virš pozityviųjų įsta- 
tymų yra dar kiti įstatymai, kurie pasireiškia pačiame 
žmoguje ir kurie kiekvienam uždeda būtiną pareigą. 

Tiems įstatymams turi nusileisti kiekvienas pozityvis įstaty- 
mas, jei jis yra jiems priešingas. Tie įstatymai ir yra natūraliai 
etikos įstatymai. 

Natūraliai etikos įstatymai skelbia amžinuosius įstatymus. Pa- 
* reiga elgtis sulig tais įstatymais mumyse pasireiškia, kaip kategoriš- 
kas, nenulenkiamas reikalavimas. Aišku, kad galutinis tokių įstaty- 
mų pamatas negali būti pati žmogaus natūra. Jei jų galutinis pama- 
tas būtų žmogaus natūra, tuomet tie įstatymai turėtų būti sąlygos 
formoje: jei tu nori veikti pagal savo natūrą, turi daryti tai ir tai. 

Bet tokie kategoriški ir absoliutiški įstatymai, kurie stato 
sąvo reikalavimus net ir tada, kada ir pačią gyvybę reikia pasta- 
tyti į pavojų jų įsakymus vykdant, — aišku, kad tų įstatymų 
autorius yra pačios miisų natūros autorius, kiirėjas — Dievas, 
augščiausias žmonijos įstatymų Leidėjas. Iš to aišku, kad natū- 
raliai įstatymai skelbia amžinuosius įstatymus. 

S 3. Pareiga, kurią įstatymai uždeda 

Pareiga, kurią įstatymai uždeda, yra esminis jų elementas. 
Įstatymas tuo ir skiriasi nuo patarimo ar pareikšto noro, kad 
jis ne vien nurodo, kaip veikti, bet dar turi savyje tam tikrą prie- 
vartos ir būtinumo elementą, uždėdamas pareigą veikti nurodytu 
būdu, gyventi pagal įstatymų nurodytą normą. 

Tas būtinumas, kurį uždeda įstatymai, nėra abso- 
liutiškas. Jis neatima iš žmogaus galimybės veikti ir priešin- 
gai įstatymams. Dėl to įstatymų uždedamoji pareiga nepanaikina 
žmogaus valios laisvės, bet tik turi valios pasirinkimui moralės 
įtakos. 

Pagal tai, kas pasakyta, pareiga yra moralis, tai yra iš pa- 
žinimo išplaukiąs, būtinumas elgtis pagal įstatymus. 


a) Įvairios filosofų nuomonės apie pareigos atsiradimą 
ir ko tos nuomonės vertos 


Racionalistų aiškinimas 


Tipiškas pareigos atsiradimo racionalistų aiškinimas yra 
Kant'o aiškinimas. Kant'as pilnai pripažįsta, kad yra natūraliai 
etikos įstatymai, kurie uždeda būtiną, arba kategorišką, pareigą. 

Doros įstatymai, anot Kant'o, yra išleisti ne kokio nors virš 
žmogaus stovinčio įstatymų leidėjo, bet pačių žmonių. Jie yra 
praktiškojo žmogaus proto padaras. Šitas gi yra nomothetiškas 
(leidžiąs įstatymus) ir autonomiškas, t. y. nuo jokio svetimo au- 
toriteto nepriklausomas. 

Kadangi pareiga priklauso prie įstatymų esmės, tad aišku, 
kad ir pareigos pagrindo Kant'as turėjo ieškoti tame pačiame 
praktiškame prote, kuris, anot Kant'o, ir yra augščiausias įstatymų 
leidėjas. Taigi, anot Kant'o, autonomiškas praktiškasis protas yra 
kategoriškuoju imperatyvu. Tai nepriklausomosios nuo Dievo ir 
tikėjimo doros guintessencija. 


Materialistų aiškinimas 


Atskirti dorą nuo tikėjimo stengiasi ir materialistai, pasi- 
naudodami materializmo principais. Jie skelbia, kad pareiga, kaip 
įstatymų elementas, yra kilusi iš praktikos, arba patyrimo. Taip, 

anot Bentham'o, pareiga yra ne kas kita, tik būtinumas kaikurių 
veikimų saugotis, nes jie gamina daugiau skausmo ir nemalo- 
numų, negu malonumų. Pareiga yra taip pat būtinumas kaiku- 
riuos kitus darbus vykdyti, nes jie suteikia daugiau malonumų, 
negu nemalonumų. 

Nedaug nuo Bentham'o tame dalyke tesiskiria ir Spencer. 
Pareiga, sako jis, yra mūsų veikimo apribojimas. Mūsų veikimas 
gali būti apribojamas iš oro ir iš vidaus. Vidujiniais mūsų vei- 
kimų apribojimais yra tų veikimų nemalonios pasekmės, kaip tai 
skausmas, nuostoliai ir t.t. Kadangi patyrimas rodo, kad kaiku- 
rie veikimai yra surišti su tomis nemaloniomis pasekmėmis, tai 
ir nubaido žmones nuo tų veikimų pakartojimo. Orutinis apri- 
bojimas yra baimė bausmių, kurios yra uždedamos už kaikuriuos 
veikimus. 

Spencer'is randa bausmes trijų rūšių: socialines, valstybines 
ir religines. 

Kol žmogus buvo laukinis, tol jo veikimus teribojo tik 
socialinės bausmės, kurios jam grėsė nuo kitų laukinių, jei jis 
jiems tapo sunkenybe. 

Kada žmogus labiau išsivystė iš gyvulio, jis sukūrė valsty- 
bę, išleido baudžiančiųjų įstatymų kodeksą. Tada atsirado val- 
diniuose valstybės bausmių bausmė. Jie ir ėmė kaikuriuos dar- 
bus dirbti, o kitus apleisti, kad nebūtų nubausti savojo valdovo 

Prie to prisidėjo dar religinės bausmės, ypač po mirties, 
kuriomis imta grąsinti už tokius veiksmus, kuriais nepatiksi ant- 
gamtiškoms galybėms. Baimė tų visų bausmių. kurios varžo 
žmogaus laisvę, ilgainiui sujungė pareigos sąmonę, ar nujautimą, 
su kaikuriais veikimais ar tų veikimų apleidimais. 

Per idėjų asociaciją pareigos sąmonė ilgainiui buvo sujung. 
ta ir sų kitais panašiais veikimais ar veikimų apleidimais. 

Blogos ir geros pasekmės, kurios buvo sujungtos su tokiu 
ar kitokiu veikimu, turėjo dar ir tą pasekmę, kad žmonės į vie- 
nus veikimus ėmė žiūrėti palankiai, o į kitus — nepalankiai. To- 
kiu būdu atsirado pareigos sąmonė, kuri žmogų iš visur apribo- 
ja ir slėgia. 

Bet žmonijai tai tėra tik pereinamasis būvis. Juo labiau 
žmonija išsivystys, juo labiau ji pasieks savo tobulumo, juo 1a- 
biau nyks pareigos nujautimas ar sąžinė. Kada žmonija pasieks 
savo tobulumo, pareigos nujautimo visai nebebus, nes žmonijai 
tobulai išsivysčius, nebebus galimas nusižengimas įstatymams, 

nes tada kiekvienas žmogus, patenkindamas savo malonumų no- 
rą, tuo pačiu vykdys tai, kas yra gera ir teisėta, 

Pareigos šaltinį ar pamatavimą panašiai aiškina Laas, Gi- 
zycki, Wundt, Paulsen ir kiti. Nors Wundt ir Paulsen yra pan- 
teistai, bet pareigos atsiradimą aiškina materialistų būdu. 

Scholastikai beveik visi aiškina, kad natūralieji etikos 
įstatymai yra įstatymai tikrąja žodžio prasme, ir kad pareigą jų 
laikytis uždėjo Dievo valia. 

Moralis būtinumas, kuris yra pareigos esmė, yra pamatuo- 
tas būtinais santykiais, kurie yra tarp etikos įstatymų vykdymo 
ir Dievo, kurs yra augščiausias žmonių gėris. 

Gvildenant tolimesnį klausimą, būtent, kokiu žvilgsniu čia 
Dievas yra imamas santykiuose su etikos įstatymų vykdymu, ar 
kaip augščiausias žmogaus tikslas, ar kaip žmonių laimės objek- 
tas, scholastikai tarp savęs nebesutinka. Ir viena ir kita nuo- 
monė turi savo gynėjų. 


Racionalistų teorijos kritika 


Kant'o nuomonė, kad pareigos šaltinis ir pamatavimas yra 
praktiškasis protas, priešinasi pareigos sąvokai ir pa- 
reigos tikslui. Pareigos tikslas ar uždavinys yra palai- 
kyti žmogaus veikimą tose ribose, kurias nurodo žmogaus pro- 
tingajai esmei atitinkamoji tvarka. Tai pripažįsta ir Kant'as. 

Pareigą laikytis atitinkamų įstatymų savo protingai esmei 
žmogus pats sau uždėti negalėjo, tai tegalėjo tik protingos žmo- 
gaus natūros autorius, Dievas. Nes tik Dievas tėra žmogaus es- 
mės Kūrėjas ir Viešpats, kurs paskyrė žmogui tikslą ir nurodė, 
kokiu būdu jis turi to tikslo siekti, 

Kant'as skelbia, kad galutinis pareigos šaltinis ir pamatas 
yra praktiškasis žmogaus protas. Tuo pačiu jis skelbia, kad žmo- 
gus pafs yra sau augščiausias tikslas. Bet tai yra klaidinga, nes 
pagaliau ir protingoji žmogaus natūra yra Dievo sukurta, ir dėl 
to jos augščiausias tikslas yra jos Kūrėjas, Dievas. 

Anot Kant'o, per savo praktiškąjį protą žmogus pats sau. 
yra įstatymų leidėjas ir būtinai turi savo valios klausyti. 

Dabar klausimas — ar' ta įstatymus leidžiančioji valia yra 
laisva, ar nelaisva? Jei valia yra laisva, tuomet įr uždėtoji parei- 
ga negali būti būtina, nes tai, ką valia laisvai pasiryžusi uždeda, 
gali kiekvieną valandą tą savo uždėjimą atšaukti. Jei valia nėra 
laisva, bet veikia su būtinumu, tada tas būtinumas nepriklauso 

nuo valios, bet jis jai yra uždėtas kokios nors pašalinės priežas- 
ties. Ji ir yra augščiausiasis arba paskutinysis pareigos šaltinis 
ar pamatas. 

Yra taip pat klaidingas ir Kant'o paskelbtasis pats katego- 
riškasis imperatyvas, nes 1) jei žmogaus proto uždedamoji parei- 
ga yra absoliutiška, tad, konsekventiškai galvojant, žmogaus pro- 
tas ir pats turi būti absoliutiška būtybė. Tuo tarpu pats Kant'as 
sako, kad protas nėra absoliutus, bet sukurtas ir pareinamas. 
2) Anot Kant'o, praktiškasis protas, arba, kitaip sakant, protingoji 
valia, yra ir būtinas įstatymų leidėjas ir betgi valdinys. Žmogaus 
valia yra absoliutiška ir būtina ir betgi priklausoma ir kintanti, 
nes lig tik ji savo išleistųjų įstatymų nebevykdo, ji nebenori to, 
ko pirmiau kategoriškai norėjo. Aišku, kad įstatymai, kurie už- 
deda pareigą valiai, turi būti išleisti to, kuris yra ir valios Vieš- 
pats ir gali jaį uždėti pareigą. Pats protas taip pat jokios parei- 
gos neuždeda. Jis tik sprendžia, kas yra gera, o kas bloga ir 
kaip mes turime elgtis, jei norime protingai elgtis. 

Materialistų kritika. Materialistų pareigos pamato 
ir jos šaltinio išaiškinimas yra pareigos panaikinimas. 

Materialistų paaiškinimas remiasi klaidin- 
gomis supozicijomis. Tarp ko kita, jie suponuoja, kad 
nėra asmeniško Dievo, arba kad žmonės tikrai negali Jo pažinti. 
Jie nepripažįsta, kad žmogus asmeniškai begyventų po mirties ir 
kad jam po mirties būtų skirta kokia laimė ar nelaimė. 

Materialistai tvirtina, kad žmogus išsivystė iš gyvulio ir kad 
tik išsivystęs įgijo etikos principų. Tų dėsnių klaidingumas yra 
įrodytas kitose filosofijos šakose, ypač teodicejoje. 

Materializmas negali išaiškinti to fakto, kad 
visi žmonės pareigą supranta vienodai, kad visi 
žmonės visuomet ir visur pareigą rišasu tais pa- 
Šiais veikimais, jei imsime bent pamatinius. Toks univer- 
salis faktas tegali būti išaiškintas tik tokiomis pat universalėmis 
priežastimis. Tokia priežastis yra protinga žmogaus esmė, o dar 
giliau siekiant — tos protingos esmės autorius — Dievas. Ma- 
terialistai neįstengia pamatuoti pareigos, kuri bū- 
tų pasekminga gyvenime. 

Pareigos uždavinys yra pasekmingai lenkti žmogų, kad jis 
elgtųsi pagal etikos dėsnius. Orutinių bausmių baimė čia maža 
tegelbsti. Tokį pareigos pamatavimą priėmus, žmogus etiškai 
elgsis nebent tik tada, jei už tą nesielgimą realiai grestų atitin- 

kama bausmė, Bet jei jam bausmė negresia, tada jam yra viskas 
leista. Jis gali daryti kiekvieną piktadarystę. 

Vidujiniai nusidėjimai, kaip šit, pavydas, neapykanta ir t. t. 
tada visai nebebūtų nusidėjimai, žmogus neturėtų jokios parei- 
gos jų saugotis, nes juos konstatuoti ir matuoti yra kitiems žmo- 
nėms neprieinama. 

Materialistų teorijanegali išaiškinti sąžinės 
graužimo dėl blogų darbų ir sąžinės pritarimo geriems darbams. 
Be to, pareigos pamatavimui neužtenka ir to nemalonumo, kurs 
vadinasi sąžinės graužimu. Moralė pareiga, kuri verčia mus gera 
daryti ir saugotis bloga, negali būti sąžinės graužimo pasekmė, 

Jei pareiga yra pamatuota orutinėmis bausmėmis, visų pir- 
ma neaišku, dėl ko ta sąžinė turėtų graužti, jei žmogus gerai 
žino, kad jam už tokį ar tokį veikimą negresia jokia bausmė. 
Bet jei ta sąžinė ir graužtų, tai žmogui materialistui kito nieko 
tuomet nelieka, kaip tik su panieka tuos graužimus atmesti. Juk 
ir Tiziškas skausmas yra juo mažesnis, juo į jį mažiau tekreipi 
dėmesį. 

Ir kaip galima manyti, kad žmogus varžytų 
savo geidulius, už kurių patenkinimą paprastai nėra jokios 
bausmės, kuri tikrai grestų. Tokiu būdu materialistai, taip pa- 
matuodami pareigą, visai ją panaikino. 


b) Tikroji pareigos pradžia ir jos pamatavimas. 

Pareigą prigimties doros taisyklių laikytis 
uždėjo žmogui Dievo valia. Be galo išmintingas pasaulio 
Kūrėjas, be abejo, turėjo noro, nepanaikindamas žmonių laisvos 
valios, pasekmingai palenkti žmones siekti savo amžinojo tikslo. 
Tuo pačiu Jis uždėjo žmonėms pareigą laikytis etikos dėsnių. 

Kūriniai, neturį proto, yra su būtinumu verčiami laikytis 
Dievo nustatytos tvarkos. Juos verčia arba tiziškoji jėga, arba 
palinkimai, arba instinktas. Žmogui, kurs yra protingas, Dievas 
teuždeda tik moralį būtinumą. 

Tas moralis būtinumas yra tame, kad žmogus 
protu pažįsta būtiną reikalą laikytis tvarkos, atitinkančios jo pro- 
tingą esmę, jei jis nori pasiekti savo tikslą. Toks būtinumas, 
kilęs iš pažinimo, ir yra pareigos pamatas ar šal- 
tinis. Tas būtinumas, kurį žmogui uždeda natūraliai eti- 
kos dėsniai, yra absoliutiškas, tai yra, žmogus privalo 

laikytis tų įstatymų net ir tuomet, kada tam reikėtų ir didžiausio 
pasiaukojimo. 

Tokia absoliutiška pareiga laikytis natūralių įstatymų tegali 
būti tiktai tuomet, jei tikslas, kurio žmogus siekia, yra būtinas 
ir begalinis. Toks tėra tik pats Dievas. Iš to aišku, kad parei- 
galaikytis natūralių etikos įstatymų yra pama- 
tuota būtinais santykiais, kurie yra tarp natūralių eti- 
kos įstatymų užlaikymo ir Dievo, kaip augščiausiojo žmogaus tikslo. 


S 4. Natūraliųjų įstatymų sankcija. 


Sankcija yra su pareiga sujungtas paskatini- 
mas, arba moralė prievarta, kuri lenkia žmogų, 
kad jis užlaikytų natūralės doros įstatymus. Ji paremia valią at- 
likti savo pareigą. Taigi, sankcija yra įstatymo leidėjo 
uždėtoji bausmė už įstatymo nevykdymą ir užmokestis. 
už jų įvykdymą. 

Kadangi natūralių įstatymų vykdymas yra labai svarbus da- 
lykas, Dievas negalėjo pasitenkinti tik jų paskelbimu ir laukti, 
ar jie bus žmonių vykdomi ar ne, o jei nevykdys jų, su rezig- 
nacija tą nevykdymą pakęsti. Iš to būtų nieko tikslaus neišėję, 
nes, veikiant galingam patraukimui į bloga, natūraliai įstatymai 
paprastai paliktų nevykdomi. 

Tatai Dievas turėjo patiekti tinkamų priemonių, kuriomis 
būtų galima žmones galingai pastūmėti ar moraliai juos priversti, 
kad jie vykdytų duotuosius įsakymus. 

Fiziškos prievartos Dievas neuždėjo, kad ne- 
panaikintų laisvos žmogaus valios. Taigi, vienintelis būdas pri- 
versti vykdyti duotuosius įstatymus buvo paskirti užmokestį už: 
jų vykdymą ir bausmę už jų nevykdymą. 

Sankcijos būtinumas yra aiškus kad ir iš tokio 
protavimo: Dievas, kaip žmogaus Kūrėjas, augščiausiu žmogaus 
tikslu paskyrė Kūrėjo garbinimą, mylėjimą ir su juo danguje: 
amžinoje laimėje gyvenimą. Jei blogi žmonės nesilaiko Dievo 
duotųjų įstatymų ir paniekina Jo autoritetą taip besielgdami, 
aišku, kad jie Dievui pagarbos neduoda. Dėl to buvo reikalinga 
priemonė, kad tas tikslas būtų tikriau pasiekiamas. Ta priemonė 
yra sankcija. 

Kadangi žmogus turi pareigą kiekviename atvejyje, kiekvie-- 
nose aplinkybėse vykdyti natūralius etikos įstatymus, tai ir ta 
sankcija turėjo būti tokia, kad veiktų į visus žmones ir visose 

aplinkybėse. Ta sankcija savo esme turėjo būti tokia, kad, pro- 
tingai dalyką imant, ji verstų žmogų vykdyti Dievo įstatymus 
net ir tada, kada tas vykdymas reikalautų ir didžiausio pasi- 
aukojimo. 

Dievas paskyrė dvejopą sankciją savo įstaty- 
mams, būtent viena yra šiame gyvenime — ji yra lai- 
kina ir netobula; antra — ateinančiame gyvenime — 
ji yra tobula ir galutina, 


a) Laikinoji arba netobuloji sankcija 


Natūraliai etikos įstatymai jau ir šiame gyvenime turi savo 
sankciją. Patyrimas rodo, kad natūralių doros įstatymų 
laikymas net ir šiame gyvenime yra sujungtas su 
tam tikra gerove, o jų nesilaikymas — su kaiku- 
riais blogumais. 

Įstatymų vykdymas duoda savotišką pasitenki- 
nimą, sąžinės ramumą ir dorybę, tai yra lengvumą, įpratimą arba 
palinkimą dorai elgtis. Tos vidujinės gėrybės yra didesnės už 
visas žemiškas gėrybes. 

Įstatymų nevykdymas sukelia žemuosius geidulius prieš 
protą, gamina sąžinės neramumą, vidujinį nepasitenkinimą ir nuo- 
latinį palinkimą į bloga. 

Doras gyvenimas padeda užlaikyti sveikatą, 
yra pamatas šeimyniško gyvenimo laimės ir ypač viešosios tvar- 
kos garantiją. Tuo tarpu natūralių etikos įstatymų nesilaikymas 
gamina didžias nelaimes ir pavieniams asmenims, ir šeimoms, ir 
visuomenei. Nesilaikydami doros įstatymų, daugelis 
išardo savo sveikatą, įgyja sunkių, nepagydomų ligų, išardo 
šeimos laimę. Tos nelaimės yra natūralės įstatymų nevykdymo 
pasekmės. Tos natūralės geros ir blogos pasekmės 
ir yra šiame gyvenime paskirtoji sankcija. 

Bet ta sankcija yra laikina ir netobula. Dėl to pasitaiko, 
kad dėl kitų priežasčių dorasis yra šiame gyvenime prislėgtas 
vargų, o nedorasis turi žemiškų gėrybių. Tai yra dėl to, kad gy- 
venimas priklauso ne vien nuo natūralių įstatymų vykdymo ar 
nevykdymo, bet ir nuo daugelio kitų aplinkybių. 

Nors žemiškoji gerovė yra žemesnė už vidujinę laimę, ku- 
rią suteikia įstatymų vykdymas, tačiau tos žemiškos gėrybės turi 
didelę patraukimo jėgą. 

Jei dar prisiminsime tas sunkybes, su kuriomis yra surištas 
įstatymų laikymasis, pamatysime, kad šiame gyvenime skiriamoji 
natūraliems įstatymams sankcija yra netobula ir neužtenkama pa- 
stūmėti žmogui, ypač sunkesnėse aplinkybėse, vykdyti įstatymus. 


b) Tobuloji natūraliųjų etikos įstatymų sankcija 


Tobuloji natūralių etikos įstatymų sankcija yra nupelnymas 
ar nustojimas amžinosios laimės. Išmintingas įstatymų Leidėjas 
pritaikina sankciją tam tikslui, kurį jis nori pasiekti. Dievas tu- 
rėjo paskirti užtenkamą sankciją, kad ji veiktų žmogų kiekvienu 
atveju. Kadangi šio gyvenimo sankcija yra neužtenkama, jei ne- 
bebūtų sankcijos kitame gyvenime, reikėtų pripažinti, kad Die- 
vas paskyrė savo įstatymams nepakankamą sankciją. 

Jau anksčiau buvo įrodyta, kad augščiausias žmogaus tiks- 
las yra Dievą garbinti, Jam tarnauti ir po mirties su Dievu am- 
žinoje laimėje gyventi. Iš to yra aišku, kad amžinoji laimė yra 
paskirta už Dievo garbinimą ir Jam tarnavimą, kaip užmokestis. 
Ogi Dievui tarnaujame ir Jį garbiname vykdydami Jo duotuosius 
įstatymus. 

Kadangi užmokestis už įstatymų vykdymą yra amžina laimė, 
aišku, kad negali būti to užmokesčio tam, kurs tų įstatymų ne- 
vykdo. Jei amžinoji laimė nebūtų skiriama už dorą gyvenimą, 
tuomet tai būtų nesuderinama su Dievo teisingumu. 

Tobuloji sankcija yra amžina laimė arba amžina bausmė. 
Kad už dorą gyvenimą skiriamoji laimė yra am- 
žina, tai aišku jau ir iš pačios laimės supratimo. Laimė nebūtų 
pilna, nebūtų tobula, jei ji turėtų kada nors pasibaigti. 

Kaip už vykdymą įstatymų yra paskirta amžina laimė, taip 
už jų nevykdymą yra amžina nelaimė. Kad natūralieji doros įsta- 
tymai būtų žmonių vykdomi kiekvienu atveju, ir sunkiausiose 
aplinkybėse, reikėjo paskirti tam atitinkamą motyvą. Tokis moty- 
vas ir yra amžinoji bausmė. 

Bet kiti sako, kad amžinai bausti žmogų esą prie- 
šinga Dievo gailestingumui. Bet Dievo gailestingumas 
tereikalauja, kad Dievas tikrai norėtų kiekvieno žmogaus išga- 
nymo. Ir tai yra taip. Dievas nori visų išganymo, visiems Jis 
davė įstatymus, kurių vykdymas yra kelias į amžinąją laimę. Dievo 
gailestingumas visai nereikalauja, kad Dievas turėtų atmainyti 
savo natūralę tvarką, idant sulaikytų nuo nelaimės nusidėjėlį, ku- 
ris pats į tą nelaimę savo valią eina, 

Norint tinkamai suprasti Dievo gailestingumą, nereikia tą 
gailestingumą imti atskirą, izoliuotą nuo kitų Dievo atributų. 
Dievas yra ne vien gailestingas, bet jis taip pat yra ir šventas ir 
teisingas. 


$ 5. Natūralių doros įstatymų ypatybės 


a) Natūraliųjų doros įstatymų universalumas 

Natūralieji doros įstatymai yra įsakymai, kurie išplaukia iš 
protingos žmogaus natūros. Dėl to jie yra visiems žmonėms be 
jokios išimties, visoms tautoms, visoms vietoms, visiems laikams 
ir veikia visose aplinkybėse. 

Kad tie įstatymai pasiektų savo tikslo, jie tu- 
rėjo būti visiems paskelbti, ir tas paskelbimas tu- 
rėjo būti universalus. Jie yra paskelbti proto pažinimu. 

: Natūraliuosius įstatymus galime padalyti į tris katego- 
rijas. 

Pirmajai kategorijai priklauso patys generališkieji 
įstatymai, kaip šit: tu privalai gera daryti, o blogo saugotis; 
tu privalai protingai elgtis; tu privalai taip gyventi, kaip tai pri- 
tinka protingai būtybei; ko sau nenori, ir kitam nedaryk ir t. t. 

Antrajai kategorijai priskiriame pirmąsias išvadas 
iš tų generalių principų, kai tuos principus jau taikome gyve- 
nime, sakysime: tu privalai Dievą garbinti, tu privalai neužmušti, 
nevogti ir t. t. 

Trečiajai kategorijai priklauso tolimesniosios iš tų 
dviejų kategorijų išvados. 

Pirmosios ir antrosios kategorijos natūralieji etikos įstaty- 
mai yra pažįstami protu. Jie yra pažįstami aiškiai ir len- 
gvai, žinoma, jei protas yra normaliai subrendęs. 

Kad tų įstatymų paskelbimas būtų universalus, užtenka, 
kad visi žmonės, kurie turi normalų protą, galėtų juos pažinti, 
žinoma, jei jie sutinka to proto balso klausyti. Jei žmogus ne- 
nori tų įstatymų klausyti ir per savo i tų įstatymų nepažįsta, 
tada čia kaltas yra pats žmogus. 

Kiekvienas žmogus, turįs normalų protą, gali pažinti pir- 
mųjų dviejų kategorijų natūraliuosius etikos įstatymus. 

Natūralieji etikos įstatymai yra priemonė, ku- 
ria naudojasi Dievas nuvesti žmogui į jo pasku- 
tinį tikslą. Kad tą augščiausiąjį savo tikslą žmogus pasiektų, 
jis privalo gyventi pagal savo protingąją natūrą. 

Žmogus gyvens pagal savo protingąją natūrą, laikydama- 
sis natūralių etikos įstatymų. Jis tų įstatymų negali laikytis, jei 
tie įstatymai jam nėra žinomi. Dievo, Augščiausiojo įstatymų 
Leidėjo, išmintis garantuoja, kad tie įstatymai yra žmonėms už- 
tektinai paskelbti. 

Kad natūralieji etikos įstatymai yra sveiko žmogaus proto 
aiškiai pažįstami, tai liudija ir patyrimas. Net ir patys žemiausieji 
laukiniai atskiria, kas gera, o kas bloga. Ir jie yra įsitikinę, kad 
gera tūlais atvejais reikia daryti, o blogo visada reikia saugotis, 
kad žmogui nepridera taip gyventi, kaip proto neturinčiam gyvuliui. 

Tie pirmosios kategorijos natūralieji įstatymai yra aiškiai 
pažįstami kiekvieno protingo žmogaus. Jei jis elgiasi priešingai 
tiems etikos reikalavimams, o jis priešingai elgtis gali, nes turi 
laisvą valią, — tuomet jam protas tikrai rodo, kad toks jo vei- 
kimas yra tikrai blogas. 

Pagaliau, ir antrosios kategorijos etikos įstatymai, tai yra, 
pirmosios išvados iš pačių generalių etikos taisyklių, yra žinomi 
visoms tautoms ir visiems normalaus proto žmonėms, nors ne- 
be taip aiškiai, kaip pirmieji ir pamatiniai etikos dėsniai. Tos 
antrosios kategorijos įstatymai yra žinomi jau 
tuo pačiu, kad jų natūralis ryšys su pirmaisiais 
principais yraaiškiai matomas arba kad kiekvienas 
normalaus proto žmogus juos išveda iš pirmųjų etikos dėsnių 
be jokio sunkumo. Faktiškai, pagaliau, ir žemiausieji laukiniai 
laiko savo pareiga Dievą garbinti, tėvus mylėti ir gerbti, duotojo 
žodžio laikytis, svetimos nuosavybės neįžeisti ir t. t. 

Jei kaikur yra įsivyravęs koks smerktinas paprotys, sakysi- 
me, pasenusius ar sergančius tėvus žudyti, to negalime pa- 
tiekti, kaip įrodymo, kad ta tauta neturi jokio supratimo apie 
pareigą tėvus mylėti ir gerbti. Toks žiaurus paprotys teparodo 
tik tai, kad jie nežino ir nenumano, kaip tėvus mylėti ir gerbti. 
Nes tas žiaurus paprotys yra išdygęs iš tos klaidingos nuomo- 
nės ar pasigailėjimo, kad tėvams bus geriau, jei juos pasenusius 
ar suukiai sergančius nužudysi, negu, kad jie turėtų ilgą laiką 
kankintis. 

Jei kurs žmogus tų natūraliųjų etikos įstatymų nevykdo, 
jis paprastai jų nevykdo dėl to, kad jo protas yra iškreiptas, ir 
dėl to jis stengiasi surasti įvairių pasiteisinimų arba kitokių iš- 
eičių, žodžiu sakant, jis nesilaiko jų dėl to, kad nenori tų įsta- 
tymų laikytis. 

Trečiosios kategorijos natūraliai įstatymai 
yra jau tolimesnės išvados iš pamatinių etikos principų. Jų pa- 
žinimas reikalauja gilesnio galvojimo, o tai ne visiems tėra pri- 
einama. Dėl to tokie įstatymai dažnai ir be žmogaus kaltės zali 
būti abejotini ar visai nežinomi, sakysime, kad draudžiama yra 
dvikova, poligamija ir t. t. 


b) Natūraliųjų etikos įstatymų nepakeičiamumas 

Dvejopa gali būti racija, dėl ko įstatymai yra keičiami. Vie- 
na racija, ar priežastis, yra vidujinė, kita — orutinė. 

Vidujinė įstatymų pakeitimo racija yra tuomet, kada įstaty- 
mas, pasikeitus aplinkybėms, tampa arba nereikalingas, arba 
kenksmingas. Taip, sakysime, senojo įstatymo ceremonijos buvo 
skiriamos prirengti žmonėms sutikti ateinantį Išganytoją. Išgany- 
tojui atėjus, tos ceremonijos nebeturi daugiau savo buvimo 
racijos. 

Orutinė įstatymų pakeitimo priežastis yra įstatymų leidėjas, 
kurs įstatymus pakeičia. 

Įstatymai gali būti pakeisti keleriopu būdu: 1) arba jie yra 
visai panaikinami (tas panaikinimas yra vadinamas abrogatio), 
arba 2) dalinai tėra pakeičiami (derogatio), arba 3) įstatymai pa- 
lieka kaip buvę, tik atitinkama valdžia atleidžia kaikuriais atsitiki- 
mais kaikuriuos asmenis nuo tų įstatymų vykdymo (dispensatio), 

Natūraliuose etikos įstatymuose negali būti nė vieno 
iš tų trijų pakeitimų, kurie vadinasi abrogatio, derogatio ar dis- 
pensatio. 

Natūralieji įstatymai negali nustoti savo galios nei per vi- 
dujines racijas, nei per orutines priežastis. Natūralieji etikos įsta- 
tymai yra absoliutiškai nekeičiami. 

Natūralieji etikos įstatymai negali nustoti savo galios per 
vidujines racijas, nes tai, ką tie įstatymai įsako ar draudžia, ati- 
tinka žmogaus protingą natūrą. Taip yra ne vien su pačiais ge- 
neraliais dėsniais, bet ir su išvadomis, kurios iš jų išplaukia. Kol 
žmogus yra žmogumi, tol jo protinga natūra nesimaino. 

Iš kitos pusės, nėra tokių aplinkybių, kada protingas žmo- 
gus neturėtų pareigos elgtis pagal savo protingą natūrą, kada 
elgimasis sulig protinga natūra būtų betikslis, kada nebebūtų 
racijos besielgti pagal savo protingą esmę ir saugotis to, kas 
su ta protinga esme nesutinka, 

Orutinė natūraliųjų etikos įstatymų pakeitimo priežastis te- 
gali būti pats Dievas, augščiausias įstatymų Leidėjas. 

Bet Dievas, kaip išmintingiausias ir švenčiausias, nori, kad 
žmonės gyventų pagal jo nustatytą tvarką. Jie gyvens pagal Jo 
nustatytą tvarką tada, kai jie elgsis pagal savo protingą esmę, 
kitaip sakant, jei jie laikysis natūraliųjų etikos įstatymų. Dievas, 
kaip švenčiausias, nori, kad jo kūriniai darytų gera, o saugotųsi 
bloga.  Natūralieji įstatymai juk ir įsako daryti gera ir saugotis 
blogo. 

Gera ir bloga, paprastai, yra savo esme, o ne Dievo valia. 
Ne dėl to koks veikimas yra blogas, kad Dievas to veikimo ne- 
nori, bet dėl to Dievas to veikimo nenori, kad tas veikimas yra 
savyje blogas. Taip pat kitas veikimas yra geras ne dėl to, kad 
Dievas to veikimo nori, bet atvirkščiai: Dievas tokio veikimo nori 
kaip tik dėl to, kad jis yra savyje geras. Dievas negali norėti 
to, kas savyje yra bloga, arba nenarėti to, kas savyje yra gera, 

Kadangi veikti pagal savo protingą esmę yra savyje geras 
dalykas, o elgtis priešingai — savyje blogas dalykas, tai Dievas 
ir reikalauja, kad visuomet žmogus elgtųsi pagal savo protingą 
esmę ir saugotusi to, kas tai protingai esmei netinka. 

Iš to aišku, kad ir šituoju žvilgsniu natūralieji etikos įsta- 
tymai yra nepakeičiami. 4 

Iš to, kas pasakyta, taip pat aišku, kad klaidinga yra nepri- 
klausomoji nuo Dievo ir religijos etika. Dėl to ji taip pat vadi- 
nasi betikybinė etika. Visais laikais ateistai, kurie dar nori pri- 
silaikyti doros, skelbia ją esant nepriklausomą nuo tikėjimo. 

Bet niekuomet ji taip sistemingai ir su tokia energija nebu- 
vo skelbta, kaip naujaisiais laikais. Vyriausias jos vadovas buvo 
Emanuel Kant. 

Šiais laikais nepriklausomoji etika yra ne vien skelbiama, 
kaip teorija, bet ir praktiškai vedama į gyvenimą. Tuo tikslu įvai- 
riuose kraštuose, kaip matėme, veikia etikos draugijos, arba etiš- 
kos kultūros draugijos. Tą nepriklausomąją nuo religijos etiką 
stengiamasi įvesti ir į mokyklas. Nepriklausomoji etika yra gry- 
nai žmonių padaras, ir dėl to gali būti kitų žmonių atmesta be 
jokios atsakomybės.  Nepriklausomoji dora yra pavojinga visuo- 
menei, jei ji plačiai pasklistų po žmones. 
šit Fr. W. Forster, patyrimu įsitikino, kad nepriklausomoji etika 
yra netikusi, nepasekminga, negalinti uždėti jokios pareigos. 

S 6. Natūralieji įstatymai yra pamatas pozityviesiems 
įstatymams 


Natūralieji įstatymai tolimesnėse savo išvadose, kajp minė- 
jome, nebėra visiems taip aiškūs ir reikalauja giliau pagalvoti. 
Dėl to yra leidžiami pozityvieji įstatymai, kaip tolimesnės išva- 
dos iš natūraliųjų etikos įstatymų. 

Reikia atskirti įstatymų materiją nuo jų formos. Materija 
yra tai, ką įstatymas įsako ar draudžia. Sakysime, įstatymas drau- 
džia vagystę. Vadinasi, to istatymo materija yra vagystė. 

Įstatymų forma yra ta pareiga, kurią jie uždeda. 

Natūralės etikos įstatymų forma yra pamatuota Dievo valia. 
Ogi pozityviųjų įstatymų forma, t. y. pareiga, yra betarpiai už- 
dėta įstatymų leidėjo. 

Materijos atžvilgiu natūralės etikos įstatymai pasitenkina tuo, 
kas yra būtina išlaikymui etiškos tvarkos, arba kas yra nesujun- 
giama ir nesuderinama su ta tvarka, * 

Pozityvieji įstatymai dalyką ima plačiau. Jų materija yra ir 
ta, kuri yra natūralės etikos įgiatymmų, bet ta materija jie nepasi- 
tenkina. 

Pozityvieji įstatymai išaco ir daug kitų gerų veikimų, kurie 
nėra įsakyti natūralės etikos. Jie taip pat draudžia daug tokių 
veikimų, kurie natūralės etikos nėra uždrausti. 

Kada natūralieji įstatymai yra proto pažįstami ir to proto pa- 
skelbiami, pozityvieji įstatymai reikalauja pozityvaus paskelbimo 
žodžių ar raštu.  Natūralės etikos įstatymai yra Dievo leistieji ir 
skirti visiems žmonėms, o pozityvieji žmonių įstatymai, kiek jie 
išeina iš natūralės etikos įstatymų ribų, teliečia mažesnę ar dides- 
nę žmonių masę ar grupę. 

Pozityvieji žmonių išleisti įstatymai gali uždėti pareigą, pa- | 
galiau, žmonių sąžinei. 

Klausimas, kuo remdamasis žmogus, įstatymų leidėjas, gali 
uždėti pareigą net kitų sąžinei? Kuo ta pareiga yra pamaiuota? 
Kiekvienas pozityvus įstatymas gali uždėti žmonių sąžinei parei- 
gą, kada jis yra pamatuotas natūralės etikos įstatymais. Taigi, 
pozityvieji žmonių įstatymai semia savo galią iš natūralės etikos 
įstatymų. 

Uždėti pareigą žmogaus sąžinei tegali tik pats Dievas, nes 
tiktai Dievas tegali nustatyti sąlygas, kuriose žmogaus veikimas 
Dievui arba patinka, arba nepatinka, arba žmogų visai atskiria 
nuo Dievo, kaip augščiausiojo žmogaus tikslo. 

Tatai ir tie žmonių įstatymai, kurie uždeda pareigą sąžinei, 
galutinai yra pamatuoti Dievo valia. Kurgi Dievas yra įsakęs, 
kad žmonės klausytų žmonių valdžios autoriteto? Jis tai yra įsa- 
kęs natūralės etikos įstatymuose. 

Dievas taip sukūrė žmones, kad jie gyventų draugijoj. 
Draugija yra negalima be valdžios. Valdžia turi tvarkyti viešąjį 
gyvenimą, kad žmonių draugija neiširtų. 

Valdžia tvarko žmonių draugiją, leisdama įstatymus. Reiškia, 
natūralė Dievo nustatytoji tvarka, arba natūralės etikos įstatymai, 
tuo pačiu įsako ir uždeda žmonių sąžinei pareigą vykdyti teisin- 
gus valdžios išleistus įstatymus. 

Kad pozityvieji žmonių leidžiamieji įstatymai galėtų uždėti * 
pareigą net sąžinei, reikia šitokių sąlygų: 

1) Visų pirma, jie turi būti išleisti teisėtos valdžios ir ne- 
perviršyti tos valdžios kompetentiškumo. Tie įstatymai negali 
būti priešingi nei Dievo, nei prigimties, nei augštesnės valdžios 
įstatymams. 

2) Tie įstatymai turi būti teisingi. Jie turi būti išleisti vi- 
suomenės labui, nes įstatymų buvimo racija yra kelti ar didinti 
visuomenės labą, kitaip įstatymas neturi buvimo racijos. Be to, 
įstatymai neturi galios uždėti sąžinei pareigų, įžeidžiančių tei- 
singumą. 

3) Tie įstatymai turi būti fiziškai ir morališkai galimi įvykdyti. 

Jei koks įstatymas neatitinka bent vienos iš paminėtų są- 
lygų, jis nėra tikras įstatymas ir negali uždėti pareigos žmogaus 
sąžinei. 

Jei žmonių išleistieji įstatymai įsako tai, ką Dievas draudžia, 
tokių įstatymų klausyti yra uždrausta, nes Dievo autoritetas yra 
augščiausias. 

Žmogus privalo taikinti savo veikimą prie įstatymų. Tam 
jie yra leidžiami ir skelbiami. Taikinti savo veikimą prie įsta- 
tymų žmogui padeda sąžinė. Tat apie ją ir tenka mums nors 
trumpai čią pakalbėti, 


VII SKYRIUS 
SĄŽINĖ 


Kad žmogus vykdytų įstatymus, jis turi ne vien pažinti 
juos, bet ir taikinti prie jų savo veikimą, nes įstatymus sudaro 
generaliai praktiški dėsniai ar įsakymai: neužmušk, nesvetimote- 

riauk, nevok ir t. t., bet jie nepasako, ar tas konkretiškas veiki- 
mas, kurį tas ir tas vykdo, ar jam jis yra, sakysime, vogimas, ar ne. 

Taikinti veikimą prie įstatymų, nuspręsti santykius tarp vei- 
kimo ir įstatymo yra sąžinės dalykas. 

Žmogus savo viduje girdi ypatingą balsą, kurs stengiasi 
tvarkyti jo veikimą (elgimąsi). Tas balsas, kaip kategoriškas įsa- 
kymas, prieš veikimą kalba — tu turi tai daryti, ar to nedaryti. 
Tas balsas, kaip teisėjas, pripažįsta kaikuriuos veikimus esant 
gerus, o kaikuriuos — blogus. Geriems darbams jis teikia savo 
pripažinimą, o blogus darbus — peikia. Tai yra sąžinės balsas. 

Čia neklausiame, ar sąžinė gali kartais apsirikti, bet ar yra 
pareiga mums jos klausyti. Sąžinė yra protingos natūros balsas. 
Bent pagrindiniuose dorovės dalykuose yra visos žmonijos vie- 
nodas įsitikinimas, kas gera ir kas bloga. 

Kaikurie netikintieji bando išaiškinti sąžinės balsą papro- 
čiais. Betgi yra papročių, kurie nieko bendra su dora neturi, sa- 
kysime, paprotys statyti namus tokios ar kitokios formos. Yra 
liaudies papročių, priešingų dorai, kuriuos vadiname blogais pa- 
pročiais, sakysime, paprotys girtuokliauti. Kiti papročiai dorina 
žmones. Ne papročiai sukūrė sąžinės ir doros įstatymus, tik 
doros įstatymai yra mastas, kuriuo matuojamas papročių doru- 
mas ar blogumas. 

Kiti sako, kad doros įstatymų šaltinis yra valstybė. Bet ir 
pačios valstybės įstatymai yra matuojami nepriklausomais ir ob- 
jektyviais doros principais. 

Kiti sąžinės buvimą žmoguje bando išaiškinti išauklėjimu. 
Bet tai nieko neišaiškina. Juk mokytojas savo mokiniams negali 
duoti to, ko pats neturi. Jis gavo tai iš savo tėvų ar mokytojų, 
bet iš kur tie sužinojo? 

Gera ir bloga yra ne vien mūsų supratime, bet yra ir ob- 
įektyvioje realybėje. 

Taigi, sąžinė yra betarpiai praktiški proto sprendimai, nuro- 
dą, kas yra leista, o kas draudžiama (conscientia est iudicium 
practicum intellectus ultimo dictans, hoc esse licitum vel illicitum). 

Taigi, sąžinė yra ne valios, ne jausmų veikimas, bet proto 
sprendimas. 

Pagal tai, kokius veikimus sąžinės sprendimai paliečia, ar 
praėjusius, ar ateinančius, pagal tai ir pati sąžine yra arba pase- 
kanti (conseguens), arba pranokstanti (antecedens). Pasekančioji 
sąžinė (conscientia conseguens) sprendžia, ar jau įvykusis veiki- 

mas buvo geras ar blogas, ar jis buvo vertas nuopelno ar baus- 
mės. Ta sąžinė dėl to vadinasi taip pat teisiančioji. Pranokstan- 
čioji sąžinė (conscientia antecedens) yra betarpis praktiškas pro- 
to sprendimas apie būsimų mūsų veikimų etišką vertę. Ta sąži- 
nė taip pat vadinasi ir vadovaujanti arba uždedanti pareigą. 

Mes čia gvildensime tik pranokiančiąją sąžinę, nes ji nuro- 
do valiai normą, kaip ji turi veikti. 

Sąžinė gali būti tiesi (vera) arba klaidinga (erronea), pagal 
tai, ar ji atitinka objektyvią tiesą, ar neatitinka. 

Pagal tą būseną, kokioje yra protas, spręsdamas apie veiki- 
mo etišką vertę, sąžinė daloma į tikrą (conscientia certa) ar “e 
jotiną (conscientia dubia). 

Pagal sprendimo būdą sąžinė gali būti plati ar nesivaržanti 
(laxa), arba švelni (tenera), arba skrupulinga (scrupulosa). 

Plati arba nesivaržanti sąžinė yra ta, kuri paprastai dėl neuž- 
tektinos priežasties neteisingai laiko didžius daiktus mažais, o 
mažus — beveik nieku. 

Švelni sąžinė yra ta, pro kurią nepraeina nepastebėti nė ma- 
žesnieji etiški trūkumai. 

Skrupulingoji sąžinė yra ta, kuri perdaug baiminga, kada 
protas dėl kokių neužtenkamų priežasčių paprastai uždraustu lai- 
ko tai, kas objektyviai nėra bloga ir uždrausta, 


$ 1. Kada reikia sąžinės klausyti? 


Sąžinė turi vadovauti žmogui gyvenime. Tai kyla klausi- 
mas, kokią mes turime pareigą jos klausyti ir kada mes galime 
jos klausyti. 

Mes turime pareigą visuomet klausyti tikros (certa) sąžinės 
ir vykdyti tai, ką ji įsako, nors ji būtų ir nenugalimai klaidinga. 

Kada sąžinė yra tikra ir teisinga, tada ji sutinka su įstaty- 
mų reikalavimais, tada pareiga jos klausyti yra aiški. Bet ta pati 
pareiga klausyti sąžinės yra, pagaliau, ir tada, kai sąžinė yra tik- 
ra, bet nenugalimai klaidinga. Valios gerumas priklauso nuo jos 
objekto, kaip jis yra proto pažintas ir valiai parodytas. Jei valia 
pasiryžta vykdyti tai, ką protas randa esant bloga ir draudžiama, 
tas vykdymas yra blogas, ir pati valia yra bloga. Priešingai, va- 
lia ir jos veikimas bus geri tada, kai ji pasirinks ir veiks tai, ką 
protas jai nurodo esant gera, 

S 2. Veikti tegalima tik tada, kada moraliai žinai, jog tas 
veikimas yra leistas 


Kiekvienas žmogus turi pareigą stengtis gyventi pagal eti- 
kos įstatymus. Tos pareigos neatlieka tas, kas, neatsižvelgdamas 
į protingą pagrindą abejoti, ar tas veikimas nėra priešingas do- 
ros įstatymams, vistiek tą abejotinąjį veikimą vykdo. 

Taigi, ištikus abejojimui, ar tas konkretus veikimas yra leis- 
tas ar ne, prieš veikiant reikia abejojimą išspręsti, kad sąžinė bū- 
tų tikra, ir pagal tą tikrą sąžinę veikti. 

Tiesa, nėra reikalo, kad tas tikrumas būtų absoliutiškas, t. y. 
tikrumas tiziškas ar metafiziškas. Toks tikrumas praktiškame gy- 
venime yra paprastai negalimas. Kad veikimas būtų leistas, už- 
tenka turėti tik moraliai tikros sąžinės; tai yra anas tiespanašu- 
mas, kurio, protingai dalyką imant, turi užtekti praktiškame gy- 
venime. Bet čia klausimas — kaip nusikratyti abejojimo ir kaip 
pasiekti sąžinės tikrumą. 

Dėl savo proto silpnumo kaip kitose srityse, taip pat ir eti- 
kos srityje, kaikuriuose klausimuose negalime pasiekti pilno aiš- 
kumo. Įstatymų prasmė ir jų veikimo sfera nevisuomet tėra griež- 
tai nurodyta taip, kad kiekvienu praktišku atveju būtų galima aiš- 
kiai matyti, ar tas veikimas yra galimas, ar ne. Tatai nekartą 
mums tenka abejoti, ar šitas veikimas yra leistas, ar ne. 

Tačiau taip abejojant veikti yra nevalia. Tad reikia 
arba abejojimą išspręsti ir pasiekti sąžinės tikrumą, arba visai tą 
veikimą apleisti, arba veikti taip, kad tas veikimas atitiktų parei- 
23, jei ji yra tikrai įstatymų uždėta. 


S 3. Abejojimų sprendimas 
Abejojimą išspręsti ir įgyti sąžinės tikrumą 
galime tiesioginiu ir netiesioginiu būdu 
Tiesioginiu būdu mes galime pasiekti sąžinės tikrumą ge- 
rai ištirdami patį įstatymą ir konkretiškąjį faktą, kurio leistinumas 
ar neleistinumas yra mums neaiškus. Jei kurs pats taip ištirti 
negali, tesikreipia į tokį, kurs yra to dalyko žinovas. Nes ir eti- 
koje galime elgtis pagal taisyklę: Peritis in arte credendum est. 
Bet pasitaiko kartais, kad ir patys moralistai tarp savęs ne- 
sutinka: vieniems atrodo, kad tas veikimąs yra draudžiamas, o ki- 
tiems — kad jis yra leistas. Tuomet tiesioginis būdas nusikra- 
tyti abejonės paprastai yra negalimas. Tuomet reikia imtis netie- 
sioginio būdo. 
13 


Kaip tokiu atveju veikti, yra penkios sistemos. 

1. Pirma vadinasi tutiorizmas arba rigorizmas. Tutio- 
rizmas uždeda pareigą laikytis įstatymams naudingesnės pusės. 
Nesilaikyti įstatymams naudingosios pusės ta sistema teleidžia tik 
tada, kai žmogus tikrai žino, jog tas veikimas nėra įstatymų drau- 
džiamas, arba, kada tas veikimas neįeina į įstatymų sferą. Tutio- 
rizmo principas yra: in dubio pars tutior eligenda est. 

Tai yra absoliutiškasis tutiorizmas ar rigorizmas. Jo pase- 
kėjai buvo klaidatikiai jansenistai. 

Suminkštintasis rigorizmas reikalauja visuomet 
sekti naudingesniąją įstatymams pusę, išskiriant tik tuos atvejus, 
kada yra didis tiespanašumas, kad tas veikimas nepatenka į įsta- 
tymų sritį. 

Absoliutiškasis tutiorizmas arba rigorizmas yra klaidingas, 
nes jis neteisingų būdu varžo žmogaus laisvę ir iš doros įsta- 
tymų padaro nepanešamą žmogui jungą. 

Suminkštintasis rigorizmas atleidžia nuo sekimo naudingo- 
sios įstatymams pusės tada, kai yra didis tiespanašumas, jog to 
veikimo įstatymai neliečia. Ta sistema prieštarauja pati sau. Ji 
reikalauja didžio tiespanašumo dėl to, kad, abejojimui esant, rei- 
kia sekti naudingesniąją įstatymams pusę. Jei tas tiespanašumas 
yra tik didis, tai abejojimas palieka, o jei tas tiespanašumas turi 
būti toks, kad jis nebesiskiria nuo tikrumo, tuomet suminkštin- 
tasis rigorizmas patenka į absoliutiškąjį rigorizmą. 

2. Rigorizmui diametraliai priešinga yra kita sistema, vadi- 
dama laxizmu. Laxizmas leidžia nesilaikyti įstatymo, kada tik 
gali surasti kokią nors raciją abejoti, kad tas veikimas gali pa- 
tekti į įstatymų sritį. 

Kaip rigorizmas kad yra kladingas neteisingai uždėdamas 
nesančias pareigas, taip pat klaidingas yra laxizmas, neteisingai 
atleisdamas nuo esančių pareigų. 

3. Trečia sistema yra probabiliorizmas, arba didesnio 
tiespanašumo sistema. Šitoji sistema leidžia nesilaikyti įstatymų 
tiktai tada, kai yra didesnis tiespanašumas, kad tas ir tas veiki- 
mas nėra įstatymų ribose. Jis reikalauja laikytis įstatymų, jei di< 
desnis yra tiespanašumas, kad tas veikimas į įstatymų sritį įeina. 
Ta sistema yra pamatuota tuo, kad neprotinga būtų laikytis tos 
pusės, kuri mažiau tėra pamatuota. Jei negalime pasiekti pačios 
tiesos, reikia laikytis bent tos pusės, kuri yra artimesnė tiesai. 

Probabiliorizmo klaidingumas paaiškės iš įrodinėjimų, kad 
teisingas tėra probabilizmas. 

4. Ketvirta sistema yra aeguiprobabilizmas (lygaus tiespa- 
našumo sistema). Šitoji sistema leidžia nesilaikyti įstatymų, jei 
lygios yra racijos arba lygus yra tiespanašumas už įstatymus ir 
prieš įstatymus, kitaip sakant, kada yra lygios racijos, rodančios, 
jog tas veikimas patenka į įstatymų sritį ir lygios racijos yra, kad 
jis į įstatymų sritį nepatenka. 

5. Penkta sistema yra tiespanašumo sistema, arba 
probabilizmas. Šitoji sistema skelbia, kad nėra pareigos 
laikytis abejotino įstatymo, kada argumentai prieš įstatymą, ir 
tuo pačiu už laisvę, yra tikrai rimti, tiespanašūs. Tiespanašumo 
sistema nereikalauja matuoti, kurioj pusėj yra didesnis tiespana-- 
šumas; jei didesnis tiespanašumas yra, kad tas veikimas paten-- 
ka įstatymų sritin, tad laikykis įstatymų, o jei didesnis ar lygus: 
tiespanašumas yra, kad tas veikimas nepatenka įststymų sritin — 
gali tų įstatymų nesilaikyti. Probabilizmas, arba tiespanašumo. 
sistema, reikalauja žiūrėti tik į pati argumentą, arba, kitaip sa-- 
kant, į pačią raciją, ko ji yra verta savyje, reiškia, ko verta pati 
savyje ta racija, kuria yra pamatuota ta nuomonė, kad šituo at- 
veju tas ir tas veikimas nepatenka įstatymų sritin, taigi, galima 
jų ir nesilaikyti. Ji leidžia nesilaikyti įstatymų ne dėl to, kad už 
laisvę argumentas ar racija yra stipresnė, negu už įstatymus, bet 
kad ta racija ir ja paremtoji nuomonė yra savyje tiespanaši. Tuo 
nereikalavimu matuoti, kuri racija yra tiespanašesnė, ar lygiai ties-- 
panaši, ar ta, kuri yra už įstatymus, ar ta, kuri yra už laisvę — 
tuo probabilizmas skiriasi nuo probabiliorizmo ir aeguiprobabi- 
lizmo.  Reikalaudamas rimtos ir tiespanašios racijos, jis skiriasi 
nuo laxizmo, kurs atleidžia žmogų nuo įstatymų vykdymo, kaip. 
matėm, dėl neužtektinos priežasties. Probobilistai, reikalaudami 
tik rimtos savyje racijos, kad būtų leista nesilaikyti įstatymų, ne- 
sako, kad už įstatymus esančiųjų racijų galime ir nežiūrėti. Už 
laisvę esantieji argumentai turi būti egzaminuojami lyginant su 
argumentais, kurie yra už įstatymus. Taip lygindami argumen- 
tus vienus su kitais, mes galime geriau suprasti, kokią vertę turi | 
savyje tos racijos, kurios yra už įstatymų nesilaikymą. 

Jei iš to egzaminavimo pasirodė, kad tie argumentai, arba 
tos racijos, kurios yra už laisvę, savyje yrą rimtos tiespanašios,. 
jog tas veikimas nepatenka įstatymų sritin, tada galime įstatymų 

nesilaikyti, bet tai ne dėl to, kad už laisvę argumentai yra tięs- 
panašesni, o dėl to, kad jie yra rimti ir tiespanašūs savyje. 

Jei per tokį egzaminavimą pasirodė, kad už įstatymus kal- 
bą argumentai yra tiek stiprūs, kad morališkai užtikrina, jog tas 
ir tas veikimas patenka įstatymų sritin, tada aišku, kad argumen- 
tai už tų įstatymų nesilaikymąvnėra rimti savyje, nėra tiespana- 
Ššūs ir negali suteikti laisvės nesilaikyti įstatymų. 

Norint gerai suprasti dalyką, reikia gerai žinoti, kas yra ti- 
krumas, kas yra abejojimas, kas yra tiespanašumas, kokie yra jo 
laipsniai. 

Tikru vadiname tą sakinį arba tą nuomonę, kurios teisin- 
-gumas yra paremtas tokiais argumentais arba racijomis, kad ne- 
begali bebūti tame dalyke abejojimo. Jei negali būti jokio abejo- 
jimo — nei protingo, nei, pagaliau, neprotingo, tuomet tas daly- 
kas yra aiškus savyje (evidens). 

Jei negali būti tik protingo abejojimo, o neprotingas gali 
būti, tada dalykas yra tikras. Tikras dalykas yra tada, kai prieš 
jį negalima surasti protingos racijos. 

Tikrumas dingsta tada, kai surandamas priešingas argu- 
mentas. 

Jei mes negalime spręsti apie kokį nors dalyką todėl, kad 
mes neturime argumentų ar racijų, kuriomis galėtumėm spręsda- 
mi pasiremti taip, kad mūsų sprendimas būtų protingas, tada 
mes esame abejojimo būsenoj, ir tas mūsų abejojimas yra ne- 
gatyvis abejojimas. 

Jei mes apie kokį dalyką sprendžiame pasirėmę rimtomis 
racijomis, bet to savo sprendimo nelaikome tikru, nes mes ma- 
tome ir rimtų priešingų mūsų sprendimui racijų, tada mes vėl 
esame abejojimo būsenoje, bet tas mūsų abejojimas yra tada po- 
zityvus. 

Toks proto laikymas kokio sprendimo tiesa, sujungtas su 
baime, kad gali kartais būti tiesa priešingoje pusėje, vadinasi 
nuomonė (opinio). 

Kaip pozityvusis abejojimas kad gali būti įvairių laipsnių, 
taip pat gali būti įvairių tikrumo laipsnių ir nuomonė. Ji gali 
būti mažiau ar daugiau pamatuota, 

Nuomonės vertė priklauso nuo argumento, kuriuo ji re- 
miasi, vertės. Jei racijos yra be vertės, jomis paremtoji nuomo- 
nė yra netiespanaši (improbabilis). Jei racijos yra menkos, silp- 
nos, jomis paremtoji nuomonė yra mažai tiespanaši (tenuiter pro- 

babilis). Jei racijos yra rimtos, svarbios ir savyje ir atsižvelgiant 
į priešinguosius argumentus, tai tokiomis racijomis paremtoji. 
nuomonė yra tiespanaši (probabilis). Ją taip pat vadina tikrai 
tiespanašia (vere, solide probabilis). 

Kad nuomonė būtų tiespanaši, turėjo būti pirmiau apsvarš- 
tytos jos racijos — už ir prieš ją. Tos racijos turėjo būti svars- 
tytos daugiau ar mažiau — pagal dalyko (objekto) svarbumą. 
Jos turėjo būti tyrinėtos ir svarstytos atsižvelgiant į tai, kokios 
vertės jos yra savyje ir priešingųjų racijų atžvilgiu. 

Nors racijos, kuriomis remiasi tiespanaši nuomonė, savyje 
yra rimtos, tačiau jos nėra taip įtikinančios, kad jos panaikintų 
kiekvieną protingą abejojimą arba baimę suklysti. 

Jau pačioje tiespanašios nuomonės esmėje yra tai, kad ji 
gali būti ir klaidinga, taip pat, kaip teisinga nuomonė esmingai 
negali būti klaidinga. 

Kada abejojame, ar valia mums tai daryti, ar ne, besvars- 
tant racijas pasitaiko, jog ir įstatymams palankioji nuomonė ir 
Taisvei palankioji nuomonė — abi yra paremtos rimtomis racijo- 
mis. Abi tos nuomonės yra tiespanašios. Jei tada mes palygin- 
sime vienos ir kitos nuomonės racijas, kuriomis jos remiasi, jei 
tos racijos ir vienos ir kitos nuomonės yra lygiai svarbios, — 
tada tos nuomonės yra lygiai tiespanašios. Čia racijas lyginame 
ne tam, kad rastume, kuri racija yra tiespanašesnė, ir ją būtinai 
sektume, kaip tai yra probabiliorizme, bet kad lengviau sužino- 
tume, ar antroji racija ir ją palyginus su priešingąja, tebėra ties- 
panaši, ar jau nustojo tokia būti. 

Jei viena nuomonė yra paremta rimtesnėmis, stipresnėmis 
racijomis, tada ji yra tiespanašesnė (probabilior), o antroji — 
mažiau tiespanaši (minus probabilis). 

Kada viena nuomonė yra tiespanašesnė, antra mažiau ties- 
panaši, reikia atsiminti, 

1) jog vienai nuomonei esant tiespanašesnei, priešingoji 
nuomonė dėl to nenustoja būti tikrai tiespanaši. Tai yra net ir 
tada, kai viena pusė yra neabejotinai, tikrai tiespanašesnė. Tai 
matome visuose moksluose, kur yra daug skirtingų hipotezių. 
Jei tik jos yra paremtos rimtomis racijomis, ir jei viena iš jų yra 
paremta stipresnėmis racijomis ir tųo pačiu yra tiespanašesnė, 
dėl to paties kitos visgi nenustoja būti tiespanašios. 

2) Jei viena iš dviejų priešingųjų nuomonių yra daug ties- 
panašesnė (notabiliter probabilis), sulyginant su priešingąja, tokia 

tiespanašesnioji nuomonė yra laikoma morališkai tikra, o prie- 
šingoji nenustoja būti tiespanaši. Tiesa, tokios morališkai tikros 
nuomonės tikrumas dar nėra moksliškas tikrumas, jis dar negali 
savaime panaikinti kiekvieną protingą abejojimą, betgi yra taip 
stipriai pamatuota, kad mes tokio tikrumo nuomone vadovauja- 
mės ir pasitenkiname ir kituose, net labai svarbiuose gyvenimo 
klausimuose. 

Mažiau ar daugiau tiespanaši nuomonė visai nereiškia, kad 
ji būtų mažiau ar daugiau teisinga. Teisinga nuomonė negali 
būti mažiau ar daugiau teisinga. Ji yra arba teisinga, arba klai- 
dinga, nes tiesa ir netiesa nėra sujungiamos. O tiespanaši nuo- 
monė gali būti mažiau ar daugiau tiespanaši, bet ji tuo pačiu 
laiku yra arba teisinga, arba neteisinga. Taigi, tiespanašesnė nuo- 
monė nėra teisingesnė, mažiau tiespanaši — mažiau teisinga, 

Taip yra ne vien su tiespanašia nuomone, bet ir su ties- 
panašesne nuomone ir, pagaliau, su nuomone, kuri yra tikrai 
tiespanaši. Ir ji yra savyje abejotina ir dėl to gali būti kartais 
klaidinga. Juk kartais pasitaikydavo, kad nuomonė, kuri moksle 
buvo laikoma tikra, staiga pasirodydavo esanti klaidinga. Ir ne- 
galime tvirtinti, kad tiespanašesnė nuomonė stovėtų arčiau tiesos, 
negu tikrai tiespanaši. Norint nuspręsti, kuri nuomonė stovi ar- 
čiau tiesos, reikia visų pirma žinoti pačią tiesą, o jei žinotume 
pačią tiesą, tada nebebūtų jokios abejonės, bet tikrai žinotumėm, 
jog ta nuomonė yra teisinga, o antroji klaidinga. Visa, ką galime 
pasakyti apie tiespanašesnę nuomonę, yra tai, jog ji atrodo 
esanti artimesnė tiesai. 


Tiespanašumo sistema ir jos pamatavimas 


Kai yra abejojimas, ar leistas, ar neleistas yra kuris veiki- 
mas arba jo apleidimas, galime sekti tą nuomonę, kuri skelbia jį 
esant leistą, kai ji yra tiespanaši, net ir tada, kada priešingoji 
nuomonė yra ir tiespanašesnė. Ta tezė paliečia visokius įstaty- 
mus — ir Dievo, ir prigimties, ir žmonių. Čia yra kalba apie leistinu- 
mą ar neleistinumą ne vien veikimo, bet ir veikimo apleidimo. 

Probabilizmas remiasi tuo principu, kad abejotinas įsta- 
tymas negali uždėti tikros pareigos (lex dubia non 
obligat). Jei tas principas yra teisingas, tada ir probabilizmas yra 
teisingas. O kad tas principas yra teisingas, tai galime įrodyti. 

Kad įstatymas galėtų uždėti pareigą, jis būtinai turi būti už- 
tektinai paskelbtas. Įstatymas gi, apie kurio buvimą galime abe- 

joti, pasirėmę rimtais argumentais ar rimtomis racijomis, nėra už- 
tektinai paskelbtas, taigi ir negali uždėti tikros pareigos, kitaip 
sakant, įstatymas, kuris yra tikrai abejotinas, tikros pareigos už- 
dėti negali. Lex dubia non obligat. 

Aišku, kad įstatymas, kol jis tėra tik įstatymų leidėjo valio- 
je, negali uždėti pareigos valdiniams, nes toks įstatymas valdinių 
valios nepasiekia. Pareiga žmogui gali būti tik tada, kai jis žino 
tokią pareigą esant. Kol žmogus nežino, ar yra toks įstatymas, 
ar ne, tas įstatymas negali uždėti jam pareigos. Jei žmogus turi 
rimtų racijų abejoti apie tokio įstatymo buvimą, negalime sakyti, 
kad tas įstatymas yra užtektinai paskelbtas, nes žmogus težino 
tik tai, ką jis tikrai žino. Jei žmogus abejoja apie įstatymo bu- 
vimą, negalime sakyti, kad jis tą įstatymą tikrai žinotų. Jis tikrai 
žino tik savo abejojimą ir pareigą stengtis sužinoti, ar yra toks 
įstatymas, ar ne. Įstatymo buvimas bus tikras tik tada, kai nebebus 
rimtai pamatuoto abejojimo. Dėl to ir šv. Tomas Akvinietis sako: 
„Nullus ligatur per praeceptum aliguod nisi mediante scientia illius 
praecepti“. Taigi, principas lex dubia non obligat yra teisingas. 

Aeguiprobabilistai reikalauja laikytis įstatymo, jei jam palan- 
kioji nuomonė yra tiespanašesnė. O jei ir už įstatymą ir prieš 
įstatymą nuomonės yra lygiai tiespanašios, tada, anot jų, yra lais- 
vė — įstatymų gali laikytis, gali ir nesilaikyti. Čia galime jų pa- 
klausti, kokiomis racijomis pasiremdami jie tada atleidžia nuo įsta- 
tymų vykdymo. Juk ir tada yra rimti ir lygiai rimti argumentai 
ar racijos, kad įstatymas yra. Jie tegali tai daryti tik pasiremda- 
mi principu lex dubia non obligat. Jei jiems atrodytų, kad tas 
principas yra neteisingas, jei jie manytų, kad ir abejotinas įstaty- 
mas yra privalomas, tai jie negalėtų leisti įstatymo nesilaikyti ir 
tada, kada už įstatymą ir prieš įstatymą racijos yra lygios. Nes 
ir tada įstatymas yra tikrai abejotinas. Taigi, praktikoj aeguipro- 
babilistai pripažįsta, kad abejotinas įstatymas neuždeda pareigos. 
O neabejotinas įstatymas yra tada, kai jis yra morališkai tikras. 
O morališkai tikras įstatymas nėra tol, kol yra prieš jį rimtų ar- 
gumentų. 

VIII SKYRIUS 


ETIŠKO VEIKIMO YPATYBĖS. ĮSTATYMŲ LAIKYMASIS 
IR JŲ NESILAIKYMAS. JŲ PASEKMĖS 


Kada mūsų laisvas veikimas sutinka su įstatymais, jis yra 
geras, o kada nesutinka — jis yra blogas. Gerų darbų pasekmė 
yra nusipelnymas užmokesčio arba gėrybių. Blogų darbų pasek- 
mė yra nusikaltimas, o nusikaltimo pasekmė yra bausmė. 


$ 1. Užmokestis už dorą elgimąsi 


Norint veikimu nusipelnyti užmokestį, reikia, 1) kad tas vei- 
kimas būtų padarytas kitam; niekas negali susilaukti nuopelnų iš 
savęs, besidarbuodamas savo paties naudai. 2) Tas veikimas ne- 
turi būti, kaip atsilyginimąs už jau pirmiau paimtą užmokestį. Sa- 
kysime, darbininkas, kurs paėmė algą už dieną, negali bereika- 
lauti už savo darbą kito atlyginimo. 3) Galop, tas veikimas turi 
būti įvykdytas kitam gera padaryti. Jei iš mano veikimo 
kitam ir buvo naudos, bet aš neturėjau tikslo padaryti jam gera, 
aišku, kad aš negaliu reikalauti nuo jo užmokesčio. 

Pagal tai, kuo yra pamatuota teisė gauti užmo- 
kesčio, nuopelnas (meritum) dalijamas į dvi rūši. Nuopelnas 
tikra prasme (meritum condignum) yra pamatuotas atlygi- 
nančiuoju teisingumu (iustitia commutativa). Taigi, griežtas tei- 
singumas reikalauja, kad toks nuopelnas būtų atlygintas. Tokia 
pareiga užmokėti gali būti tik tada, jei tas, kurio naudai tas vei- 
kimas yra padarytas, kaip nors, bent tylėjimu, sutiko už tai atly- 
gint. Nuopelnas platesniąja prasme (meritum con- 
gruum) yra tada, kai kitam padarytasis geras turi būti atlygintas 
ne dėl griežto teisingumo, bet dėl dėkingumo ir pritinkamumo, 
tai yra, kada dėkingumas ar pritinkamumas reikalauja, kad jam 
už jo gerą padarymą būtų atlyginta. 

Ar gali žmogus nusipelnyti pas Dievą? Yra 
bendra krikščioniškųjų filosofų nuomonė, kad nieko negalima 
pas Dievą nusipelnyti nesant malonės būklėje. 

Taigi, mūsų klausimas yra, ar žmogus, būdamas Dievo ma- 
lonėje, gali pas Dievą įgyti nuopelnų? Atrodo, kad ir šitokia 
prasme klausimą pastačius, reikia atsakyti neigiamai. Juk nuo- 
pelnas gali būti tik tada, kada mes padarysime ki- 
tam ką gera, ko mes nesame jam kalti. Tuo tarpu 
Dievas turi pilną teisę ne vien į mūsų asmenį, bet ir į mūsų 

veikimą. Iš to aišku, kad žmogus pas Dievą negali įgyti nuo- 
pelnų tokia prasme, kaip jis kad gali nusipelnyti pas žmones, 

Nors ir ne tokia prasme, visgi žmogus gali ir pas Dievą 
tiktų nuopelnų įgyti už darbus, kurie sutinka su Dievo nustaty- 
tąja tvarka, už tinkamą Dievui tarnavimą. Kiekvienas etiškai do- 
ras veikimas nusipelno Dievo užmokesčio. Dievas, kaip augš- 
čiausias žmonių visuomenės tvarkytojas, rūpinasi jos gerove. Tas 
rūpinimasis reikalauja, kad įvyktų Jo nustatytoji tvarka. Tam ga- 
lingas motyvas yra ne vien bausmė už nusižengimą nustatytajai 
tvarkai, bet ir užmokestis už jos užlaikymą. Tai yra galingos ir 
tikros priemonės priversti laisvam žmogui laikytis Dievo nusta- 
tytosios tvarkos. 

Dievas, kaip augščiausias Tvarkytojas, skiria žmogui už 
nusižengimą bausmę, o už tvarkingą veikimą — užmokestį. Jei 
kas laisva valia veikia tai, už ką Dievas yra pažadėjęs užmokes- 
tį, jam užmokestis turi būti duotas dėl pažadėjimo. O kiekvie- 
nas etiškas veikimas yra padarytas laisva valia, nes žmogus turi 
fizišką galimybę elgtis ir priešingai etikos reikalavimams. 

Taip pat yra su visais tais veikimais, kuriuos atlikti žmo- 
gus privalo, ir dar labiau su tais veikimais. kuriuos atlikti nėra 
jokios pareigos. 


S 2. Nuodėmės ir bausmė už jas 


Kiekvienas etiškas blogas veikimas nusipelno Dievo baus- 
mę. Kas laisva valia, žinodamas, tyčia veikia priešingai Dievo 
nustatytajai tvarkai, jis nusideda. Jo elgimasis yra juo neteisin- 
gesnis, juo labiau žmogus priklauso nuo Dievo. Nusidėjimas 
Dievo nustatytajai tvarkai vadinasi nuodėmė. 

Nuodėmės sąvoka gali reikšti dvejopą dalyką. Nuodėmė 
visų pirma reiškia patį veikimą arba veikimo apleidimą, priešin- 
gą Dievo nustatytai tvarkai.  Nuodėmė reiškia taip pat tą būklę, 
kuri yra blogo veikimo ar apleidimo vezultatas. 

Nuodėmė, kaip veikimas ar veikimo apleidimas (peccatum 
actuale), yra laisva valia nusidėjimas įstatymui. Kadangi kiekvie- 
no įstatymo, pagaliau ir žmonių valdžios, uždedamoji pareiga yra 
pamatuota Dievo valia, dėl to nuodėmę galime aptarti, kaip nu- 
sižengimą Dievo įsakymui. 

Tiesa, yra nemaža dalykų savaime blogų, nepriklausančių 
nuo Dievo valios, tačiau jų vykdymas tampa nuodėme per elgi- 
mąsi prieš Dievo valią. Nuodėmės blogumą sudaro pasiprieši- 

nimas Dievo valiai ir paniekinimas Dievo autoriteto. Aktualia 
nuodėme įvykdytoji nusikaltimo būklė nepasibaigia kartu su ak- 
tualia nuodėme, bet tęsiasi, kol bus panaikinta. Ta būklė vadi- 
nama nuodėmės būkle arba nuodėme antrąja prasme (peccatum 
habituale). Nuodėmė, kaip aktualis veikimas arba jo apleidi- 
mas, gali būti arba materialė, arba formalė. Mate- 
rialė nuodėmė yra nusidėjimas Dievo įstatymams arba Dievo įsa- 
kymui, kuris žmogaus nebuvo pažintas, ir dėl to žmogus jo ne- 
silaikė. Formalė nuodėmė yra laisva valia nusikaltimas Dievo 
įstatymams. Nuodėmė gali būti maža arba didelė, 
gali būti įvykdymo arba apleidimo, vidujinė ar 
orutinė, gali būti nusidėjimas Dievui, artimui ir 
sau pačiam. 


IX SKYRIUS 


TEISĖS 


Žodis teisė yra trejopos prasmės. Visų pirma, jis reiškia 
tai, kas yra teisinga, arba tai, per ką tai yra teisinga, arba įsta- 
tymus, suteikiančius teisę. 

Kadangi teisingumas yra dorybė, kuri atiduoda kiekvienam 
tai, kas jam priklauso, tad teisė visų pirma ir reiškia tai, kas jam 
priklauso. Ta prasme sakoma: aš ieškau savo teisių. 

Savas dalykas yra tas, kurs yra taip surištas su kieno nors 
asmeniu, kad yra skirtas tik jo paties naudai. Tas daikto pri- 
klausomumas gali būti fiziškas ir moralis. Fiziškai priklauso žmo- 
gui tie daiktai, kurie yra fiziškai sujungti su jo asmeniu, sakysi- 
me, jo rankos, kojos, gabumai, žinios ir tt. Moraliai jam pri- 
klauso tie dalykai, kurie yra jo įgyti teisėtu būdu, sakysime, dar- 
bu, pirkimu, mainymu ir tt. Tokia nuosavybė gali būti ne vien 
tiziški dalykai, bet ir moraliai, kaip šit, garbė, geras vardas, arba 
kaikurie darbai, kuriuos privalo atlikti mūsų naudai kitas. 

Kadangi įstatymai, nurodą teisę, yra artimai surišti su pačia 
teise, tatai ir tuos įstatymus imta vadinti teise. 

Teisę išreiškią įstatymai uždeda pareigą kiekvienam atiduoti tai, 
kas kieno yra, ir tuo pačiu duoda savininkui galėjimą reikalauti, 
kad jam paliktų tai, kas jo yra. Tokia prasme taip pat kalbama, 
kad valdžia turi teisę reikalauti iš savo valdinių klusnumo kaiku- 
riuose dalykuose. 

Teisei koreliatyvi yra pareiga. Sakysime, jei aš turiu teisę 
į tokį ir tokį dalyką, tai kitas turi pareigą tą dalyką palikti man. 

Teisės tikslas pilna prasme yra sukūrimas ir palaikymas vi- 
suomenėj tvarkos, kuri tinka protingoms būtybėms, atsižvelgiant 
į jų augščiausiąjį tikslą. 

Kiek teisės teikiamoji galia priklauso atlyginamajai teisei, jos 
tikslas yra užtikrinti visuomenės nariams naudojimąsi tuo, kas yra 
jų, nepriklausamai nuo kitų visuomenės narių. 

Jei ta galia yra legalės teisės srityje, jos tikslas yra užtik- 
rinti draugijai pagelbą ir suteikti ar pagaminti jai priemonių, kad 
ji galėtų pasiekti savo tikslą. 

Jei ta pajėga yra padalijančio teisingumo srityje, jos tikslas 
yra užtikrinti, kad kiekvienam visuomenės sąnariui būtų teisingai 
uždedamos pareigos ir suteikiamas atlyginimas. 

Tos sritys paprastai jungiasi viena su kita, kad pasiektų vi- 
są teisės tikslą. Draugija tegali tik tada gerai gyvuoti, kai pavie- 
niai jos nariai turi užtektinai erdvės laisvai veikti ir kada, iš ki- 
tos pusės, ta jų laisvės sfera bus tiek apribota, kad ji nekliudy- 
tų bendrajam visuomenės gyvenimui. 

Tad yra reikalas, kad pavieniai asmens susidėtų su viens 
kitu ir sukurtų visuomenę bendrajai gerovei siekti. Bet kadan- 
gi, iš kitos pusės, visuomenė, kaip tokia, yra ne sau pačiai, bet 
pavienių savo sąnarių gerovei, tad ir šitie pavieniai sąnariai turi 
savo teisių ir galybę, apginančią juos nuo neteisingo visuomenės 
su jais elgimosi. 

Teisės tikslas yra sukurti ir išlaikyti tvarką žmonių visuo- 
menėj. Taigi, jos tikslas turi būti pasiektas šitame gyvenime, Jų 
ir sankcija yra numatyta ypatingai šiam gyvenimui. Tad teisė 
turi savyje prievartos žymę. Žmonės paskirtąja sankcija yra ver- 
čiami laikytis teisingumo. Galia, kurią suteikia teisė, yra galia 
naudotis reikale net prievarta savo teisėms apginti. 

Teisės tikslas — sukurti ir išlaikyti visuomenės tvarką — 
būtų nepasiektas, jei jos prisilaikymas ar neprisilaikymas bitų pa- 
liktas kiekvieno žmogaus gerai valiai, jei nebūtų galima pavienių 
asmenų priversti laikytis teisės. Koks būtų nuosavybės užtikri- 
nimas, jei jos apsaugojimas būtų paliktas vagių ir plėšikų sąži- 
nei ir jų gerai valiai. 

Aplamai kalbant, įstatymai ir visuomenės tvarka negali gy- 
vuoti be prievartos žymės. 

Iš kitos pusės, tas prievartos naudojimas privalo turėti sa- 
vo ribas. Tas ribas nustato teisės tikslas. Prievarta yra galima, 
jei teisės tikslas be jos negalėtų būti pasiektas. Bet jei tas tiks- 
las gali būti pasiektas ir be prievartos, tada prievarta neprivalo 
būti vartojama. 

Tuo principu pasiremiant, reikia pripažinti, kad prievarta ne- 
gali būti vartojama padalijančiojo teisingumo srityje. 

Vartojimas prievartos šitoje srityje būtų ne tik nenaudingas 
teisės augštesniajam tikslui, bet būtų stačiai kenksmingas, nes 
viešoji tvarka jokiu būdu negalėtų gyvuoti, ji turėtų iširti, jei kiek- 
vienas pavienis asmuo galėtų pavartoti prievartą prieš valdžią, 
kada tik jam rodytųsi, jog visuomenės pareigos ar jos gėrybės 
yra nelygiai jos nariams dalijamos. 

Prievartos charakteris, nors jis yra su teise ar įstatymu su- 
rištas, visgi nepriklauso prie teisės ar įstatymo esmės. 

Kaikurie juristai skelbia, jog galėjimas versti žmones laiky- 
tis teisių ar įstatymų esąs esminis teisės ar įstatymų pažymys. 
Tačiau ta nuomonė yra klaidinga. 

Jos klaidingumas matyti iš jos pasekmių. Jei galėjimas pa- 
vartoti prievartą būtų įstatymų esminis ženklas, tad anarchijos 
laiku, kada pavartojimas prievartos paprastai yra negalimas, ne- 
bebūtų jokių įstatymų. 

Arba vėl: jei kas kokiu nors neteisėtu būdu paimtų val- 
džią į savo rankas, tai kol jis turėtų savo rankose galybę, jis 
negalėtų nusidėti jokiems įstatymams, nes prieš jį nebūtų galima 
pavartoti prievartos. 

Kiti juristai sako, kad teisės esmė yra ne aktualiame, fiziš- 
kame galėjime priversti, bet turėjime teisės (Beftugnis) versti, ki- 
taip sakant, jog tas, kurs turi teisę, turi teisę versti, kad kiti jo 
teisės neįžeistų. 

Bet ir ta nuomonė yra klaidinga. Ji sumaišo teisės esmę 
su ypatybėmis, plaukiančiomis iš tos esmės. 

Savo esmėje teisė yra sąžinę rišąs įstatymas (teisė objekty- 
viąja prasme), arba iš jo plaukiančioji teisė to ir to reikalauti 
(teisė subjektyviąja prasme). 

Ir vienos ir kitos teisės kiekvienas privalo laikytis, neatsi- 
žvelgdamas į bet kokią prievartą. Jei kas savo valia tų teisių lai- 
kytis nenori, — tik tada teisė gali būti jungiama su prievarta, 
kuri ir verčia nenorintįjį jos laikytis. 

Kol žmogus laikosi įstatymų ar teisės, tol nėra reikalo nei 
teisėtumo vartoti prievartą. Taigi, reikalas vartoti prievartą teisės 
saugojimui nėra teisės esmė, bet tik prijungta ypatybė. 

Yra ir tokių teisių, kur prievarta yra nepritaikinama, sakysime, 
kaip galima žmogų priversti, kad jis savo širdyje kito žmogaus 
neniekintų. 

Su teise sujungtoji prievartos žymė dar tuo pačiu neduoda 
teisės kiekvienam pavieniam žmogui savo fiziška pajėga versti 
kitus, kad jie neįžeistų jo teisės. Ir galią (Betugnis) versti ir tos 
galios vykdymą nustato teisės tikslas, būtent, įvykdymas ir pa- 
laikymas viešosios tvarkos. 

Legalės teisės srityje galia versti priklauso tik pačiai visuo- 
menei arba valdžiai, kuriai yra pavesta palaikyti viešoji tvarka. 
Iš tikro, jei kiekvienas turėtų galią versti kitus vykdyti pareigas 
visuomenės naudai, kad neįžeistų jos teisių, tai išeitų ne tvarka, 
bet visuotina suirutė. 

Atlyginančios teisės srityje galia versti savaime priklauso 
tam, kurs turi teisę ir kurio teisė yra įžeidžiama. Taip yra abs- 
traktiškai kalbant. Bet jei mes imame žmogų ne atitrauktą, 0 gy- 
venantį visuomenėje, tos visuomenės narį, tai galia versti, kad 
nebūtų įžeidžiamos jo teisės, priklauso visų pirma tos visuome- 
nės valdžiai, o pavieniams tos visuomenės sąnariams galia versti 
kitus neįžeisti jo teisių priklauso tik antroje vietoje ir akcidenta- 
liai. Pats pavienis asmuo tegali naudotis prievarta savo teisėms 
apginti tik didžiame ir spirginančiame reikale, kad valdžios pagalba 
yra negalima. Sakysime, jei miške ųžpuolė žmogžudys, norįs 
tave nužudyti ar tavo turtą atimti, tai turi teisę nuo jo gintis, 
pavartodamas ir fizišką jėgą. 

